DAVID LAGERCRANTZ DINTE PENTRU DINTE Original: Mannen som sökte sin skugga [The Girl Who Took an Eye for an Eye] (2017) Traducere din limba suedeză şi note de: IOANA GHIŞA virtual-project eu 2017 PROLOG Holger Palmgren, aflat în scaunul lui cu rotile din camera de oaspeţi, spuse: — Acel tatuaj cu dragon, am tot vrut să te întreb, de ce este aşa de important pentru tine? — E o treabă legată de mama — De Agneta? — Eram mică, cred că aveam şase ani Am fugit de-acasă — Cred că mi-aduc aminte acum A venit în vizită doamna aceea, nu-i aşa? Avea un semn anume — Arăta ca şi cum avea pielea arsă pe gât — Ca după suflarea de foc a unui dragon? PARTEA ÎNTÂI DRAGONUL 12-20 iunie Sten Sture cel bătrân a pus să i se ridice statuie în 1489, pentru a-şi celebra victoria asupra regelui danez în bătălia de la Brunkeberg Statuia, aflată în catedrala Storkyrkan din Stockholm, îl înfăţişează pe Sfântul Gheorghe călare pe un cal, cu sabia ridicată, iar sub el, balaurul muribund Foarte aproape se află o femeie în costum burgund, simbolizând-o pe fecioara salvată de călăreţ Se pare că modelul ar fi fost soţia lui Sten Sture cel bătrân, Ingeborg Åkesdotter Fecioara arată neobişnuit de calmă 1 12 iunie Lisbeth Salander părăsi sala de gimnastică, apoi duşurile, iar pe coridor o opri şeful gărzilor, Alvar Olsen Bărbatul trăncănea despre ceva, părea chiar foarte înfierbântat Gesticula agresiv, fluturând nişte foi de hârtie Dar Lisbeth nu auzi niciun cuvânt din ce-i spunea Ceasul era 19:30 Era ora cea mai nefastă pentru Flodberga Trenul de marfă trecea huruind şi duduind, făcând pereţii să trepideze, se auzea zăngănit de chei şi mirosea a transpiraţie şi parfum În niciun alt moment al zilei, închisoarea nu putea fi un loc mai periculos La 19:30 se petreceau cele mai grave atacuri, acoperite de zgomotul căii ferate şi de dezordinea generală care se crea cu puţin înainte de închiderea uşilor de la celule Întotdeauna la acea oră, Lisbeth Salander îşi lăsa privirea să alunece dintr-o parte în alta a pavilionului şi, desigur, nu era întâmplător faptul că o zări pe Faria Kazi chiar în clipa aceea Faria Kazi era o tânără frumoasă din Bangladesh care stătea în celula din stânga ei Deşi din unghiul acela nu putea să-i vadă decât faţa, Lisbeth constată că, fără doar şi poate, tânăra tocmai era bătută Îi zvâcnea capul din nou şi din nou şi, deşi loviturile nu erau exagerat de dure, aduceau a obişnuinţă şi a ritual Ceea ce se petrecea acum acolo se petrecea de multă vreme Se vedea din lovitură şi din reacţie Se simţea de departe, ca un abuz care pătrunsese adânc în interior şi îi distrusese tinerei toată rezistenţa Mâinile nu mai încercau să protesteze şi în privire nu era mirare, ci numai groază tăcută şi obosită Faria Kazi trăia în teroare Lisbeth îşi dădea seama de asta numai studiindu-i faţa, totul se potrivea cu ce văzuse în săptămânile petrecute în închisoare — Acolo, spuse ea, şi arătă în direcţia celulei Fariei Dar când Alvar Olsen se întoarse, totul se sfârşise deja şi atunci Lisbeth se strecură în propria celulă şi închise uşa De afară se auzeau voci şi un râs înfundat, pe fundalul trenului de mărfuri care nu mai contenea cu duduitul şi huruitul Lisbeth avea în faţă chiuveta albă şi patul îngust, etajera şi masa de scris, cu calculele de mecanică cuantică Să continue oare cu asta, cu tentativele de a depista un exemplu de gravitaţie cuantică în bucle? Se uită în jos la propriile-i mâini Ţinea ceva în ele Erau foile de hârtie pe care Alvar tocmai i le fluturase în faţă, şi deveni totuşi curioasă Dar erau tâmpenii, un test de inteligenţă, cu două pete de cafea sus, pe a doua pagină Strâmbă din nas Detesta să fie cântărită şi cuantificată, aşa că lăsă foile să-i alunece din mâini şi să se împrăştie pe podeaua de beton într-un fel de evantai Pentru o clipă, dispărură din mintea ei, iar Lisbeth se gândi din nou la Faria Kazi Nu văzuse niciodată cine o bătea Şi totuşi ştia foarte bine Pentru că, deşi iniţial nu-i păsase de starea de fapt de aici, fusese acaparată împotriva voinţei ei de viaţa închisorii Decodase pas cu pas semnele vizibile şi invizibile pentru ca, în cele din urmă, să înţeleagă cine conducea de fapt în această secţie Era vorba de secţia B numită şi pavilionul de maximă siguranţă Era considerată aria cea mai sigură a stabilimentului şi chiar aşa i se părea şi celui care venea în vizită sau arunca o privire rapidă asupra locului Nicăieri în închisoare nu mai erau atâtea gărzi, sisteme de supraveghere şi programe de reabilitare Dar cine se uita mai îndeaproape putea să simtă că ceva era putred Gărzile o făceau pe tipii duri, afişau autoritate şi grijă în acelaşi timp De fapt, erau nişte fricoşi care pierduseră controlul şi predaseră puterea duşmanului, adică mafiotei Benito Andersson şi oamenilor săi Benito stătea în umbră în timpul zilei şi se comporta ca o prizonieră cât se poate de obişnuită Dar după cina timpurie, când cei închişi puteau să se antreneze în sala de gimnastică sau să-şi întâlnească rudele, ea prelua controlul Domnia terorii pe care o instaurase atingea punctul culminant acum, înainte ca uşile închisorii să fie încuiate pentru somnul de noapte Prizonierii se perindau printre celule şi şoaptele lor trădau un regim al plăţii şi răsplăţii Banda lui Benito se grupa într-o parte, victimele lor, în partea opusă • Faptul că Lisbeth Salander se afla aici şi că ajunsese să fie închisă era, desigur, scandalos Dar împrejurările nu fuseseră de partea ei şi, cinstit vorbind, nici ea nu se împotrivise cu prea multă convingere Pentru ea, toată povestea asta părea doar o paranteză ridicolă şi considera că poate la fel de bine să stea la pârnaie ca oriunde altundeva Fusese condamnată la două luni de închisoare pentru practici arbitrare şi neglijenţă cu caracter de pericol public când se implicase în drama de după asasinarea profesorului Frans Balder şi când, pe proprie răspundere, ţinuse ascuns un băiat autist de opt ani şi refuzase să colaboreze cu poliţia, deoarece descoperise, pe bună dreptate, că existaseră scurgeri de informaţii în timpul investigaţiei Nici nu contestase nimeni că avusese o contribuţie de netăgăduit la salvarea vieţii băiatului Cu toate acestea, procurorul-şef Richard Ekström a pus mult patos în proces şi justiţia s-a lăsat în cele din urmă ghidată de pledoaria lui – în ciuda faptului că unul dintre juraţi era de altă părere şi că avocata lui Lisbeth, Annika Giannini, se descurcase excelent Dar, fără niciun fel de ajutor de la Lisbeth, nu avusese prea multe şanse de câştig Lisbeth tăcuse posacă pe toată durata procesului şi refuzase să facă recurs Îşi dorise numai să se termine cu spectacolul şi nimerise, cum era de aşteptat, într-o închisoare deschisă, Björngärda Gård, unde avea destule libertăţi Apoi apăruseră informaţiile referitoare la existenţa unei ameninţări, lucru total verosimil dacă e să ne gândim la cei pe care îi încurcase, drept care fusese mutată aici, în Flodberga, în pavilionul de maximă siguranţă Nu era la fel de deosebit precum suna Se părea că Lisbeth fusese adusă în mijlocul celor mai periculoase femei criminale din ţară, dar ea nu obiecta în niciun fel Era permanent înconjurată de gărzi şi era adevărat că, timp de câţiva ani, în această secţie nu fusese raportat niciun atac grav, şi nici acte de violenţă Ba chiar personalul putea să prezinte o statistică de-a dreptul impresionantă privind persoanele reabilitate, deşi e clar că aceasta se referea exclusiv la perioada anterioară sosirii lui Benito Andersson * Lisbeth se lovise încă de la început de o serie de provocări, dar nici lucrul ăsta nu era prea surprinzător Era o prizonieră cu profil important, cunoscută bine din media, precum şi din schimburile de informaţii sau zvonurile puse în circulaţie de propriile canale ale lumii interlope Doar cu câteva zile în urmă, însăşi Benito i-a strecurat un bileţel pe care scria: Prieten sau duşman? Dar Lisbeth a aruncat bileţelul după un minut – mai mult pentru că i-a luat aproape cincizeci şi opt de secunde până să se obosească să-l citească Nu îi păsa de luptele pentru putere sau de alianţele de prietenie Era mai degrabă atentă să observe şi să afle cât mai multe, şi tocmai ce descoperise mai mult decât suficient Acum se uita distrată la etajera cu referate despre teoria câmpurilor cuantice pe care le comandase înainte să ajungă în puşcărie În dulapul din stânga se aflau două schimburi de haine specifice secţiei, cu logoul KV pe piept, de la Kriminalvården, ceva lenjerie intimă şi două perechi de adidaşi Pe pereţi nu era nimic, nicio fotografie, nici cea mai neînsemnată amintire a vieţii din afara zidurilor Investigaţia o interesa aici la fel de mult pe cât o interesa acasă, pe Fiskargatan Pe coridor, uşile celulelor începeau să se închidă, iar pentru ea, în mod normal, asta însemna o uşurare Când zgomotele se estompau şi se făcea linişte în secţie, Lisbeth se cufunda în matematica ei, în strădania sa de a face conexiuni între mecanica cuantică şi teoria relativităţii, uitând de lumea de-afară Dar în seara asta presimţea că va fi diferit Se enervase, şi nu doar din cauza abuzului la care era supusă Faria Kazi sau a întregii corupţii de-aici Mai era şi vizita pe care, în urmă cu şase zile, i-o făcuse Holger Palmgren, bătrânul ei tutore de pe vremea când statul de drept nu considera că era capabilă să se descurce singură Vizita fusese destul de dramatică în sine Holger nu ieşea de obicei din casă, fiind total dependent de infirmierii şi asistenţii care îl îngrijeau în apartamentul său din Liljeholmen Dar insistase să vină, folosise serviciul de transport pentru invalizi şi se deplasase prin închisoare în scaunul cu rotile, respirând printr-o mască de oxigen Cu toate astea, meritase Depănaseră amintiri de demult, fapt ce l-a mişcat pe Holger şi l-a făcut să devină sentimental Doar un lucru a deranjat-o pe Lisbeth Holger a povestit că a fost vizitat de o femeie pe nume Maj-Britt Torell, fostă secretară la Centrul psihiatric pentru copii Sfântul Ştefan unde Lisbeth fusese ţinută pe când era copil Femeia citise în ziare despre Lisbeth şi îi adusese lui Holger o serie de documente pe care le considera interesante Dar, după el, nu erau decât aceleaşi poveşti oribile despre cum, la clinică, Lisbeth fusese întinsă şi legată cu curele şi despre cât de îngrozitor se purtaseră cu ea — Nu ai niciun motiv să vezi chestiile astea, spusese el Totuşi, documentele trebuie să fi conţinut cel puţin ceva nou, pentru că atunci când Holger a întrebat despre tatuajul cu dragon şi Lisbeth i-a povestit de doamna cu semnul din naştere, ca o arsură pe piele, el a întrebat-o: — Tipa nu era de la Registru? — Ce Registru? — Registrul pentru Studii de Genetică şi de Mediu Social din Uppsala? Cred că am citit asta undeva — Poate în documentele noi, spusese ea — Crezi? se mirase el Sau doar amestec eu lucrurile Poate chiar amesteca lucrurile Holger era bătrân de-acum Şi totuşi veştile persistau în gândurile lui Lisbeth O frământaseră în timp ce lovea după-amiază în sacul de box în sala de sport şi în timp ce lucrase dimineaţă în atelierul de ceramică O rodeau şi acum când se afla în celulă, cu privirea îndreptată în jos, spre podea Testul de inteligenţă care se împrăştiase pe podea i se părea altfel acum, nu îi mai era indiferent, ci mai degrabă era ca un fel de continuare a discuţiei purtate cu Holger, iar pentru o clipă Lisbeth nu pricepu de ce Dar apoi îşi aminti că femeia care avea un semn din naştere îi dădea şi ea tot felul de teste Lucrurile se sfârşeau mereu cu ceartă şi revoltă, determinând-o în cele din urmă să fugă în noapte, la numai şase ani Şi totuşi, în amintirea ei, nu testele sau evadarea erau cele mai importante, ci bănuiala care deja începuse să crească în mintea ei că ceva esenţial din propria-i copilărie scăpa înţelegerii sale şi că trebuia să afle mai multe Desigur că va fi eliberată curând şi va putea face ce vrea Dar, pe de altă parte, aici, avea un ochi aţintit asupra şefului gărzilor, Alvar Olsen Nu era prima oară când acesta închidea ochii la atacuri Secţia pe care o conducea, care încă era considerată o mândrie a sistemului penitenciar, se afla în cădere morală liberă, iar Lisbeth se întreba dacă nu cumva el ar putea să o ajute să obţină ceva ce aici nimeni nu obţinea – o conexiune la internet Ascultă ce se întâmpla pe coridor Se rosteau cuvinte prietenoase sau înjurături despre una-alta, se auzeau uşi trântite, zăngănit de chei şi paşi care se pierdeau în depărtare Apoi se făcu linişte Se auzea doar vâjâitul sistemului de ventilaţie, deşi ăsta nu era un semn că funcţiona Aerul era sufocant şi insuportabil Lisbeth Salander se uita în jos, la testul de pe podea, gândindu-se la Faria Kazi, la Benito, la Alvar Olsen şi la doamna care avea pe gât un semn ca o arsură Se aplecă şi adună foile de pe jos, se aşeză la masă şi se grăbi să scrie răspunsurile pe hârtie Când termină, sună alarma argintie de intercom de la uşa de oţel Alvar Olsen răspunse nervos şi cu întârziere Lisbeth îi spuse că trebuie să vorbească imediat cu el — E important, insistă ea 2 12 iunie Alvar Olsen îşi dorea să plece de-acolo, să meargă acasă Dar mai întâi trebuia să-şi facă tura de gardă, să se apuce serios de hârţogăraie şi, bineînţeles, să sune şi să-i spună noapte bună fiicei sale de nouă ani, Vilda Ca de obicei, fata rămăsese în grija mătuşii sale, Kerstin, şi, ca de obicei, lui Kerstin i se spusese să închidă uşa şi cu zăvorul de siguranţă Alvar era de doisprezece ani şeful secţiei de maximă siguranţă de la Flodberga, o poziţie cu care se mândrea şi pentru care se considera omul potrivit În tinereţe o salvase pe mama lui care avea probleme mari cu alcoolul şi o făcuse să se trezească pentru totdeauna din beţie Fusese mereu pasionat şi dedicat cauzei celor neajutoraţi, drept care nu era de mirare că se apropiase de lumea penitenciarului corecţional şi îşi clădise o reputaţie bună, solidă Dar astăzi nu mai exista mare lucru din vechiul său idealism Prima lovitură de graţie a primit-o când îl părăsise soţia, lăsându-l singur cu fiica lui şi fugind la Åre cu fostul ei şef Cu toate astea, Benito era cea care, până la urmă, îi distrusese toate iluziile Alvar obişnuia să spună că era ceva bun în fiecare delincvent Dar în Benito nu era nimic bun şi fuseseră mulţi cei care căutaseră ceva bun în ea – prieteni, prietene, avocaţi, terapeuţi, psihiatri, psihiatri judiciari, chiar şi vreo doi preoţi Benito purtase iniţial numele de Beatrice Îşi schimbase numele după un anume italian fascist şi avea o svastică tatuată pe gât, păr tuns scurt, periuţă, şi o paloare duşmănoasă pe chip Cu toate astea nu era tocmai un spin în ochi În ciuda corpului ei musculos, emana o anumită graţie şi nu puţini erau cei atraşi de apariţia ei impunătoare Pe cei mai mulţi însă îi speria de moarte Benito omorâse trei oameni – sau cel puţin aşa se dusese vorba –, cu două pumnale pe care le numea Kris sau Keris, iar pentru că erau pomenite atât de des deveniseră parte din atmosfera ameninţătoare şi sufocantă a penitenciarului Se spunea în mod repetat că lucrul cel mai rău care ţi se putea întâmpla în secţie era ca Benito să-ţi declare că şi-a îndreptat pumnalul spre tine, pentru că atunci erai pierdut, erai ca şi mort Deşi în cea mai mare parte erau doar vorbe goale şi prostii, mai ales că pumnalele cu pricina se aflau la distanţă sigură de închisoare, îşi puseseră amprenta asupra ambianţei Mitologia din jurul lor răspândea teroare pe coridoare şi plana pe lângă prezenţa ameninţătoare a lui Benito Totul era o ruşine, era scandalos Alvar se simţea depăşit de situaţie Ar fi trebuit să se mobilizeze şi să-i ţină piept Alvar avea un metru şi nouăzeci de centimetri, optzeci şi opt de kilograme, un corp solid şi bine antrenat, şi de mic se bătuse cu beţivii şi cu tembelii care voiau să ajungă la mama lui Însă avea un punct slab Era părinte singur şi, aproape cu un an în urmă, Benito se apropiase de el în grădină şi îi şoptise la ureche detaliile unui traseu, o descriere înfricoşător de exactă a fiecărui mic coridor şi a fiecărei scări pe care Alvar trebuia să păşească pentru a-şi lăsa fiica în sala 3A de la etajul al treilea al şcolii Fridhems din Örebro — Am îndreptat pumnalul spre fiica ta, spusese ea, şi nu era nevoie de mai mult Alvar îşi pierduse controlul asupra secţiei pentru care era responsabil şi declinul se propagase şi mai jos în ierarhie Nu avea nicio îndoială că anumiţi colegi, precum ticălosul de Fred Strömmer, începuseră să fie corupţi Şi niciodată în timpul anului nu era mai rău decât acum, vara, când închisoarea se umplea de suplinitori incompetenţi şi fricoşi şi când lipsa de oxigen de pe coridoare nu făcea decât să amplifice tensiunea şi iritarea Alvar nu mai ţinea socoteala de câte ori se trezise dimineaţa jurându-şi să facă ordine în locul acesta Cu toate astea, nu îndrăznea să ia nicio măsură şi nu-l ajuta nici faptul că directorul penitenciarului, Rikard Fager, era un idiot Pe Rikard Fager îl interesa doar faţada, iar faţada era încă albă şi strălucitoare, indiferent de cât de putred era totul în spatele zidurilor În fiecare după-amiază, Alvar era din nou pus la zid de privirea lui Benito şi, conform psihologiei abuzului, devenea tot mai slab cu fiecare astfel de înfrângere Se simţea ca şi cum ar fi fost golit de sânge, dar cel mai rău era că nu reuşise să o elibereze pe Faria Kazi Faria fusese condamnată pentru că îşi omorâse fratele mai mare împingându-l pe o fereastră uriaşă, în Sickla, o suburbie a Stockholmului Dar nu avea nimic agresiv sau violent în personalitatea ei Cel mai adesea, stătea în celula sa citind sau plângând De altfel, se afla în pavilionul de maximă siguranţă, pentru că era deopotrivă predispusă la sinucidere şi pentru că era ameninţată Era un om zdrobit, abandonat de toţi, chiar şi de societate Nu avea o atitudine dură de afişat pe coridoare şi nicio privire de oţel prin care să pretindă respect, ci numai o frumuseţe delicată care-i făcea pe persecutori şi pe sadici că roiască în jurul ei, iar Alvar se ura pe sine însuşi pentru că nu făcea nimic în privinţa asta Singurul lucru constructiv, încercat în ultimul timp, fusese implicarea sa în cazul fetei celei noi, Lisbeth Salander Nici chestia asta nu era de joacă Lisbeth Salander era o tipă dură şi se vorbea la fel de mult despre ea ca despre Benito Existau unii care o admirau pe Salander, alţii care considerau că era o căţea obraznică, şi asta mai ales în rândul celor care îşi simţeau ameninţată poziţia în ierarhie Tot corpul lui Benito, fiecare muşchi al ei, părea să se pregătească pentru o luptă de putere, iar Alvar nu se îndoia nicio clipă că, prin relaţiile pe care le avea în afara zidurilor, aduna informaţii despre Salander, aşa cum făcuse cu el şi cu toţi ceilalţi din secţie Şi totuşi nu se întâmplase nimic, nici măcar când lui Lisbeth, în pofida clasării ei la un nivel mai înalt de siguranţă, i s-a permis să lucreze în timpul zilei în curte şi în atelierul de ceramică Tipa era un dezastru la ceramică Vasele de lut ieşite din mâna ei erau tot ce se putea vedea mai urât Nici nu prea era dornică de socializare Abia dacă scotea un cuvânt Părea că trăieşte în lumea ei proprie şi nu-i păsa de privirile şi replicile la adresa ei, nici de bobârnacele şi loviturile pe care Benito i le dădea pe furiş Lisbeth doar se scutura de ele ca de praf sau de găinaţul unei păsări, iar singura persoană pe care o observa cu atenţie era Faria Kazi Lisbeth o ţinea în vizor şi probabil că deja cântărise gravitatea situaţiei Poate că asta avea să conducă la o confruntare Olsen nu era sigur Dar faptul îl neliniştea În pofida tuturor eşecurilor, Alvar Olsen era mândru de programele individuale pe care le stabilise pentru fiecare deţinut Nimeni nu era pus la treabă imediat Fiecare prizonier primea propriul program, în funcţie de problematica sa şi de propriile nevoi Anumiţi deţinuţi aveau program complet de studiu, alţii doar parţial Unii urmau programe de reabilitare şi întâlneau psihologi şi consilieri care îi ghidau în alegerea unei meserii Lui Lisbeth Salander ar fi trebuit – dată fiind informaţia din dosarul ei – să i se dea posibilitatea să-şi completeze studiile sau cel puţin să i se ofere consiliere în această privinţă Nu urmase anii de gimnaziu şi nici nu terminase şcoala primară, iar în afară de o angajare pe termen scurt într-o firmă de securitate, părea să nu fi lucrat deloc Avusese în repetate rânduri probleme cu autorităţile, chiar dacă nu fusese condamnată la închisoare până la acel moment Ar fi fost uşor să o catalogheze drept un pierde-vară Dar existau fisuri în imaginea aceea Nu era doar că ziarele o portretizau ca pe un fel de eroină dintr-un film de acţiune Însăşi apariţia ei şi mai ales o întâmplare îl marcaseră profund Acea întâmplare fusese singurul lucru pozitiv sau surprinzător care se petrecuse la închisoare în ultimul an Cu câteva zile în urmă, erau în sala de mese, după cina luată devreme, la ora cinci Afară ploua cu găleata Deţinutele îşi luaseră farfuriile şi paharele, le spălaseră, apoi făcuseră curat, iar Alvar rămăsese singur pe un scaun aproape de chiuvete De fapt, nu avea nimic de făcut în acel loc Lua masa cu ceilalţi membri ai personalului în altă parte a închisorii, iar de sala de mese se ocupau deţinuţii Josefin şi Tine, amândouă aliate de-ale lui Benito, aveau propriul buget, îşi comandau materialele şi pregăteau mâncarea, menţineau curăţenia şi aveau grijă ca mâncarea să ajungă la toată lumea În puşcărie, mâncarea era o sursă de putere, aşa fusese mereu şi era inevitabil ca anumite persoane, precum Benito, să primească mai mult, iar alţii mai puţin De aceea Alvar stătea mereu cu ochii pe bucătărie În bucătărie se afla singurul cuţit din pavilion Nu era ascuţit şi stătea fixat într-o plasă de sârmă de oţel Dar putea face rău, iar în acea zi Alvar mai trăgea cu ochiul la el din când în când, în timp ce încerca să-şi înveţe cursurile Alvar îşi dorea să plece de la Flodberga, aspira la o slujbă mai bună Dar pentru un tip fără studii superioare sau care nu lucrase în altă parte decât la închisoare, nu prea existau opţiuni De aceea urma un curs de economie comercială, prin corespondenţă, şi în timp ce mirosul de turte de cartofi cu gem încă persista în aer, el citea despre cum se estimează acţiunile pe piaţa financiară, deşi, la drept vorbind, nu pricepea prea mult şi nici nu făcea faţă exerciţiilor din manual În acel moment, apăru Lisbeth Salander, cu intenţia să mai înşface ceva de mâncat Se uita în jos, îmbufnată şi cu faţa întoarsă de la lume, şi, pentru că Alvar nu avea chef să se simtă din nou prost după o altă tentativă eşuată de a intra în vorbă cu ea, el continuă să se ocupe de socotelile lui Ştergea şi mâzgălea pe caiet şi era clar că asta o enerva pe Lisbeth Ea se apropie şi se încruntă la el, şi atunci Alvar se simţi stânjenit Adesea se simţea ruşinat când ea se uita la el, aşa că dădu să se ridice, să meargă în pavilion, când Salander îi apucă iute creionul şi scrijeli nişte cifre în caietul lui — Ecuaţiile Black-Scholes sunt prostii supraestimate dacă piaţa e atât de instabilă, spuse ea, şi fugi repede, fără să-i pese că el o striga Plecase aşa, ca şi cum el ar fi încetat să existe, şi lui îi luă ceva timp să înţeleagă ce se întâmplase În aceeaşi seară târziu, pe când stătea în faţa computerului, el îşi dădu seama că ea nu numai că rezolvase corect, într-o secundă, exerciţiul din manual Dar, mai mult decât atât, criticase, cu evidentă autoritate, un model de estimare a instrumentelor financiare derivate, încununat cu premiul Nobel Pentru unul ca el, care nu avea parte decât de umilinţe şi înjosiri în puşcărie, era ceva foarte diferit Îşi imagina că acesta era începutul unei prietenii între ei doi sau chiar a unei cotituri în viaţa ei care să o facă să-şi dea seama de amploarea talentului ei S-a tot gândit care ar trebui să fie următorul pas pe care să-l facă Cum să o motiveze mai bine? Îi veni până la urmă ideea să o îndemne să facă un test de inteligenţă La el în birou era plin de teste şi formulare vechi, de când veniseră psihiatrii judiciari şi încercaseră să stabilească gradul de psihopatie, alexitimie, narcisism şi de tot ce suferea Benito, după părerea lor Alvar însuşi făcuse mai multe teste şi se gândea că o tipă care rezolva cu atâta uşurinţă probleme de matematică avea să se descurce minunat la un test de inteligenţă Cine ştie, poate asta avea să însemne ceva pentru ea De aceea a aşteptat-o pe coridor într-un moment considerat de el ocazia perfectă I se părea că îi descoperise un nou chip şi o abordase făcându-i un compliment Îşi închipuia că ajunsese cumva la ea Ea luă foile cu testul Dar se întâmplă ceva Trenul huruia acolo afară, ea se încordă şi căpătă ceva întunecat în privire, iar Alvar începu să se bâlbâie şi o lăsă să dispară După aceea le dădu ordine colegilor să supravegheze închiderea uşilor celulelor În ce-l privea, se retrase în biroul său care se afla imediat după coridorul cu celule, în spatele unei uşi de sticlă masive, în aşa-numita parte administrativă a unităţii Alvar era singurul membru al personalului care avea propriul birou Încăperea avea ferestre spre locul de recreere, spre grilajul de oţel şi spre zidul cenuşiu de beton Nu depăşea cu mult suprafaţa unei celule, nici nu era cu mult mai primitor Dar, spre deosebire de celule, era dotat cu un computer conectat la internet şi cu vreo două monitoare care arătau imaginile camerelor de supraveghere din secţie, precum şi cu nişte obiecte decorative care până la urmă îi dădeau puţină viaţă Era ora 19:45 şi uşile celulelor erau închise Trenul nu se mai auzea, dispăruse spre Stockholm, iar colegii se adunaseră în încăperea în care-şi luau gustarea şi vorbeau despre nimicuri Se apucă să scrie un rând-două în jurnalul pe care îl ţinea despre viaţa din puşcărie Nu îi îmbunătăţea starea de spirit cu nimic – nu mai era sincer cu adevărat nici în jurnal, în loc să continue să scrie, se uită la imaginile de pe panou cu Vilda şi cu mama lui care murise cu patru ani în urmă Afară se întindea grădina ca o oază în peisajul anost al închisorii Nu era niciun nor pe cer Îşi verifică din nou ceasul de la mână Era timpul să sune acasă şi să-i ureze noapte bună şi somn uşor Vildei, să-i spună „pa-pa, comoara mea” Ridică receptorul telefonului, dar nu apucă să facă mai mult Alarma de intercom începu să sune Se uită pe display şi văzu că îl solicita numărul şapte, celula lui Lisbeth Salander, fapt ce îi stârni curiozitatea, dar îl şi nelinişti Toţi deţinuţii ştiau să nu trebuie să deranjeze personalul fără motiv Lisbeth nu mai folosise alarma înainte şi nu lăsase impresia că este genul care să se plângă de una-alta Să se fi întâmplat ceva? — Despre ce e vorba? întrebă el în intercom — Vreau să vii aici E important — Ce este aşa de important? — Mi-ai dat un test IQ, nu-i aşa? — Da, m-am gândit că o să-l treci cu brio — Poate că ai dreptate N-ai putea să te uiţi peste răspunsurile mele chiar acum? Alvar se uită din nou la ceas Ce naiba, doar nu se putea să fi făcut deja testul? — Mai bine ne ocupăm de asta mâine, răspunse el Aşa vei putea să pregăteşti mai bine răspunsurile — Atunci ar însemna că trişez, spuse ea Aş putea să lucrez la ăsta toată noaptea — Bine, vin acum, consimţi el Nu-i era clar de ce acceptase şi se întrebă dacă nu cumva se pripise Pe de altă parte, ar fi regretat să o refuze Spera atât de mult în sinea lui că lui Lisbeth avea să i se pară interesant testul şi că lucrul ăsta ar fi putut fi un început pentru ea! Se aplecă spre sertarul de jos din partea dreaptă şi scoase foaia cu răspunsurile corecte După aceea se aranjă şi păşi afară spre uşa de la secţia de maximă siguranţă pe care o deschise cu cheia electronică cu cip, după tastarea codului personal Apoi porni pe coridor şi ridică privirea spre camerele negre de pe tavan şi spre lămpile palide în timp ce-şi trecea degetele pe centură Avea prinse de centură OC-ul, spray-ul paralizant, bastonul, legătura de chei, telefonul de comunicări interne şi cutia gri cu butonul de alarmă Era poate un idealist incurabil, dar nu era naiv Nu puteai fi aşa în instituţiile penitenciare Deţinuţii puteau părea blânzi şi rugători, doar ca să te manipuleze apoi cum vor Alvar era tot timpul cu ochii-n patru şi, cu cât se apropia mai mult de uşa celulei, cu atât devenea mai neliniştit Poate că ar fi fost mai bine să ia cu el un coleg, aşa cum prevedea caietul de proceduri Oricât de inteligentă o fi fost Lisbeth Salander, n-ar fi putut să verse răspunsurile aşa rapid Sigur avea o agendă secretă, oare asta era? Era tot mai convins Deschise oblonul de la camera ei şi se uită bănuitor înăuntru Lisbeth stătea nemişcată la masa de scris din celulă şi îi zâmbea sau aproape că îi zâmbea, iar el simţi că-l cuprinde din nou un fel de optimism precaut — Bine, intru Păstrează distanţa! — Sigur că da — Bun Ferecă uşa, încă pregătit pentru orice, dar nu se întâmplă nimic Salander rămase tot acolo — Cum merge? întrebă el — Bine, răspunse ea Interesant testul Poţi să-l verifici? — Am aici răspunsurile corecte, spuse el fluturând foaia Ea nu răspunse El adăugă: — Ţinând cont de cât de repede ai făcut testul, n-ar trebui să fii dezamăgită dacă rezultatul nu e aşa de bun Alvar încercă să-i zâmbească generos Şi ea îi zâmbi, însă lui nu-i era deloc uşor, pentru că se simţea scrutat şi nu-i plăcea sclipirea obscură din ochii ei Oare ea îi pregătea ceva? Nu l-ar fi mirat ca în spatele privirii aceleia întunecate să fie ticluit vreun plan infernal Pe de altă parte, ea era mică şi slabă El era mare, înarmat şi antrenat pentru situaţii critice Nu putea fi niciun pericol, nu? Luă temător testul şi îi zâmbi crispat Apoi se uită peste răspunsuri în timp ce o ţinea pe Salander sub observaţie N-avea de ce să se îngrijoreze Îl privea doar întrebătoare parcă vrând să spună: „Am făcut bine sau ?” Nu scria prea caligrafic Testul era plin de pete negre şi mâzgălituri, ca şi cum ar fi fost scris la repezeală Lent şi fără să o scape din priviri, compară răspunsurile ei cu cele de pe foaia lui Mai întâi, constată că cele mai multe păreau corecte Apoi rămase de-a dreptul uluit Răspunsese corect chiar şi la cele mai grele întrebări de la sfârşit, iar el nu auzise să se mai fi întâmplat asta vreodată Rezultatul era excepţional şi tocmai voia să-i spună ceva admirativ, când, dintr-odată, nu mai putu respira 3 12 iunie Lisbeth Salander îl măsură cu atenţie pe Alvar Olsen Se purta precaut, evident Era înalt şi îşi menţinea corpul în formă bună Îi observă şi arsenalul prins de centură – bastonul, spray-ul paralizant şi alarma acţionabilă de la distanţă Lisbeth înţelese că avea în faţă un tip care mai degrabă ar muri de ruşine decât să se lase biruit, dar, pe de altă parte, era conştientă de slăbiciunile lui Avea aceleaşi neajunsuri ca toţi bărbaţii şi, pe deasupra, purta povara unui sentiment de vinovăţie Era totodată un tip capabil să simtă ruşine, iar lucrul ăsta putea fi exploatat Îl va lovi şi va face presiune asupra lui Alvar Olsen avea să primească ce merită, aşa că îi scrută ochii şi abdomenul Nu era cea mai bună idee să îl lovească în abdomenul ăsta blestemat de musculos şi tare ca fierul Dar şi astfel de abdomene au momentele lor de slăbiciune, iar aşteptarea avea să-i fie răsplătită până la urmă Alvar expiră îndelung, parcă a uimire şi admiraţie Chiar atunci, în timp ce expira, corpul lui nu mai era alert şi încordat, aşa că Lisbeth îl lovi în plexul solar de două ori, tare şi la ţintă Şi mai făcu ceva: îi ochi umărul, mai precis punctul despre care îi spusese antrenorul ei de box, Obinze, apoi îl pocni sălbatic, brutal, cu toată puterea Îşi dădu seama că reuşise Îi dislocase umărul, iar Alvar se chircea tot mai rău Gâfâia, fără a putea să scoată măcar un strigăt, şi era evident că lupta să se ţină pe picioare Reuşi pentru o secundă sau două, după care capitulă Se clătină şi căzu grămadă pe pardoseala de beton, cu un zgomot surd, iar atunci Lisbeth înaintă un pas Trebuia să aibă grijă ca el să nu facă vreo prostie cu mâinile — Linişte! ordonă ea Era un ordin inutil Alvar nu avea şanse să scoată niciun sunet Nu mai avea aer, umărul îi tremura de durere, iar lumina îi intra în ochi — Dacă eşti cuminte şi nu pui mâna pe centură, nu mai primeşti nicio lovitură, spuse Salander şi îi trase testul IQ din mână, iar în acel moment lui Alvar i se păru că aude zgomot la distanţă O fi fost televizorul dintr-o celulă apropiată sau erau alţi colegi care veniseră la secţie şi vorbeau pe hol? N-ar fi putut să-şi dea seama, era prea amorţit Se gândi dacă n-ar fi mai bine totuşi să facă o manevră sau doar să strige după ajutor Dar nu era uşor să gândească, durerea îi invadase mintea O vedea pe Salander ca prin ceaţă, se simţea temător şi confuz Întinse totuşi degetele spre alarmă, mai mult din reflex decât ca o acţiune conştientă Dar nu ajunse să o atingă, căci primi o altă lovitură în abdomen care îl făcu să se chircească din nou în poziţia fătului şi să gâfâie şi mai tare — Vezi? făcu Salander în şoaptă N-a fost o idee bună Dar ştii ce? De fapt nu-mi place să te rănesc N-ai fost tu, odată, demult, un mic erou? Salvatorul mamei tale, parcă aşa am auzit Acum ai lăsat de izbelişte locul ăsta, iar pe Faria Kazi ai abandonat-o – din nou! Te avertizez! Nu-mi place chestia asta El nu găsi nimic să-i răspundă — Fata aia a trecut prin multe Trebuie să înceteze, continuă ea, iar Alvar aprobă din cap fără să ştie prea bine de ce — Minunat! Uite că suntem de acord Ai citit despre mine prin ziare? El aprobă din nou din cap şi îşi trase mâinile mai departe de centură — Bun, atunci ar trebui să ştii că nu mă feresc de nimic Chiar de nimic! Poate că reuşim să încheiem un pact, tu şi cu mine — Ce? bombăni el — Te voi ajuta să faci ordine aici şi o să mă asigur că Benito şi ajutoarele ei nu mai ajung la Faria Kazi, iar tu o să-mi împrumuţi un computer — Niciodată! M-ai – Alvar îşi recăpătă respiraţia – maltratat Nu eşti într-o poziţie foarte bună — Iar tu eşti într-o poziţie jalnică, replică ea Oamenii sunt exploataţi şi abuzaţi aici, iar tu nu mişti un deget Poţi să-ţi imaginezi la ce scandal se poate ajunge din cauza asta? Mândria reformei penitenciare a încăput în mâinile unui mic Mussolini! — Dar încercă el să riposteze — Fără dar! Am să te ajut să faci ordine Dar mai întâi ai să mă conduci la un computer cu conexiune la internet — Cu totul imposibil, spuse el, încercând să pară dur Sunt camere de luat vederi peste tot pe coridor Eşti terminată! — Atunci suntem terminaţi amândoi şi nu mă deranjează, răspunse ea, iar Alvar se gândi în acel moment la Mikael Blomkvist Mikael Blomkvist, faimosul jurnalist, o vizitase deja de două-trei ori pe Salander în scurtul timp de când se afla aici, iar ultimul lucru de care Alvar avea nevoie era ca Blomkvist să-i caute în rufele murdare Aşa că oare ce trebuia să facă? Nu putea gândi clar, şi cu atât mai puţin să se expună posibilităţii publicării unui reportaj susţinut de dovezi, despre ascensiunea lui Benito în secţie Durerea era prea mare ca să poată judeca limpede, aşa că duse mâna la umăr şi apoi la abdomen şi spuse fără să fie prea conştient de cuvintele sale: — Nu pot să garantez nimic — Nici eu, aşa că nu contează Ridică-te acum! — Sigur o să dăm de cineva din personal în partea administrativă, spuse el — Poţi să te prefaci că avem un fel de şedinţă de studiu, tu şi cu mine Doar am început aşa frumos cu testul de inteligenţă! Se ridică şi se clătină puţin Becul din tavan lumina deasupra lui ca focul Sfântului Elmo, ca o stea căzătoare Simţi că ameţeşte şi spuse: — Aşteaptă puţin, trebuie Ea îi îndreptă spatele şi îi perie părul, ca şi cum era în intenţia ei să-l aranjeze Apoi îl lovi din nou Lui Alvar i se făcu frică Dar de data asta nu a fost o lovitură chinuitoare, dimpotrivă De fapt, Lisbeth îi pusese umărul la loc, şi aşa îl scăpase de durerea cea mai rea — Să mergem acum, îl îndemnă ea Îi trecu prin cap să strige după ajutor şi să apese butonul de alarmă Se gândi să o lovească cu bastonul şi să folosească spray-ul paralizant Dar nu făcea decât să o urmeze ca şi cum nimic nu s-ar fi întâmplat Deschise uşa securizată cu cheia cu cip şi cu codul, sperând că nu vor întâlni pe nimeni Dar bineînţeles că dădură de Harriet, colega lui, o tipă cu o fire atât de alunecoasă, că nu putea fi sigur de ce parte era, a lui Benito sau a forţei poliţieneşti Câteodată credea că e de ambele părţi – ocazional, de acea parte care îi oferea mai multe avantaje — Bună, reuşi Alvar să o salute Harriet avea părul prins în coadă, iar expresia gurii şi cea a ochilor îi dădeau un aer sever Perioada în care o găsea atrăgătoare părea foarte îndepărtată — Unde mergeţi? întrebă ea Alvar realiză că, oricât ar fi fost el de şef, nu se putea împotrivi privirii interogative a lui Harriet şi bolborosi — Vom Ne gândeam Nimic nu-i mai dădea prin cap în afară de acel test, iar asta nu ar fi funcţionat, putea să-şi dea seama de atâta lucru — să-l sunăm pe avocatul lui Salander, continuă el Simţi că nu era crezut şi probabil că i se vedeau paloarea şi ceaţa din privire De fapt, îşi dorea să se aşeze pe podea şi să strige după ajutor Dar adăugă pe un ton neaşteptat de autoritar: — Avocatul pleacă la Jakarta mâine-dimineaţă Nu ştia cum de-i venise să pomenească de Jakarta Dar era un detaliu destul de concret pentru a fi luat drept adevăr — Bine, am înţeles, spuse Harriet pe un ton care mai mult îi reflecta propria dispoziţie şi plecă mai departe Când au fost siguri că nu mai putea să-i observe, îşi continuară drumul spre biroul şefului gărzilor Aici era pământ sacru Alvar ţinea uşa mereu închisă şi niciun deţinut nu avea voie să intre, cu atât mai puţin să dea vreun telefon Dar înspre acolo se îndreptau şi, de bine de rău, băieţii de la centrul de supraveghere sigur văzuseră deja că au pătruns în zona personalului după ora de închidere a uşilor, iar atunci ar putea oricând să apară cineva şi să-i întrebe ce puneau la cale Îşi atinse centura, totuşi nu sună alarma Îi era prea ruşine şi era totodată, împotriva voinţei lui, fascinat Oare ce ar putea ticlui Lisbeth? El descuie uşa şi o pofti înăuntru, dându-şi seama pentru prima dată cât de lipsită de speranţă arăta ambianţa Cât de jalnic era – mai ales că fusese catalogat băiatul mamei – să aibă pe panou imagini uriaşe cu mama sa, fotografii mai mari chiar şi decât cele cu Vilda Ar fi trebuit să le desprindă de acolo, să fi făcut curăţenie, să-şi fi dat demisia şi să nu mai fi avut de-a face cu lumea penitenciarului Dar iată-l chiar aici Închise uşa în timp ce Lisbeth Salander se uita la el cu o privire întunecată şi hotărâtă — Am o problemă, spuse ea — Şi care ar fi asta? — Tu eşti — Care e problema cu mine? — Dacă te trimit afară, suni alarma Dacă rămâi, vezi ce fac, şi nici asta nu e bine — O să comiţi vreo infracţiune? — E posibil, răspunse ea O fi făcut el ceva din nou ori ea era nebună de legat pur şi simplu, căci îl lovi în plexul solar pentru a treia sau a patra oară şi el se chirci din nou, respirând din greu, aşteptându-se la alte lovituri Dar nu se întâmplă nimic altceva decât că Salander, cu o mişcare fulgerătoare, îl deposedă de centură şi o puse pe birou Atunci se îmbărbătă, în ciuda durerii, şi o privi ameninţător În aer se simţea tensiunea, parcă mai aveau puţin şi săreau unul la beregata celuilalt Dar ea îl dezarmă încă o dată doar aruncând o privire spre panou — E mama ta, cea pe care ai salvat-o? El nu răspunse Încă mai evalua posibilitatea de a se arunca asupra ei — E mama ta? repetă ea, iar el aprobă din cap — A murit? — Da — Dar a însemnat mult pentru tine? — Da, a însemnat mult — Atunci ai să înţelegi Trebuie să fac rost de informaţii, iar tu o să mă laşi — De ce te-aş lăsa? — Pentru că ai abandonat totul aici de prea multă vreme Pe scurt, o să te ajut să o distrugi pe Benito — E total lipsită de scrupule — Şi eu sunt Poate că avea dreptate totuşi Lăsase lucrurile să meargă prea departe Îi dăduse drumul aici, minţise, era un impostor Nu mai avea prea multe de pierdut, iar când Lisbeth i-a cerut parola de la computer, i-a dat-o Se uită la mâinile ei, ca vrăjit Se mişcau pe tastatură cu iuţeala fulgerului La început nu se întâmplă nimic ieşit din comun, deschise pe rând nişte pagini de internet din Uppsala, cea a Spitalului Academic şi cea a Universităţii Continua să navigheze parcă fără niciun plan şi, abia când dădu de numele vechi al Institutului de Medicină Genetică, se opri şi tastă câteva comenzi Apoi ecranul se stinse, se înnegri de tot şi, pentru un moment, ea rămase nemişcată Respira cu greu şi degetele parcă îi ezitau, precum cele ale unui pianist care se pregătea pentru o partitură grea Apoi tastă ceva cu putere şi incredibil de rapid, rânduri de cifre şi de litere albe pe ecranul negru Curând după asta, computerul începu să scrie singur, iar pagina se umplu de semne, coduri de programare neinteligibile, comenzi Alvar nu pricepea decât nişte cuvinte răzleţe – connecting database, search, query şi response, iar apoi îngrijorătorul Bypassing security Pentru un moment, Lisbeth aşteptă nerăbdătoare bătând darabana pe masă — Drace! făcu ea Apăruse o casetă în care scria ACCESS DENIED Încercă din nou şi din nou, şi deodată se petrecu ceva, un fel de ondulaţie, o translocare, o licărire de culori Acum se luminase cu litere verzi ACCESS GRANTED şi curând se întâmplară lucruri pe care Alvar nici nu le credea posibile, parcă Lisbeth ar fi fost absorbită de o gaură neagră, pornind să cutreiere lumi cibernetice ce păreau că ţin de alte vremuri, cu mult înaintea internetului Trecu repede prin documente de demult, scanate, pe care apăreau rânduri de nume bătute la maşina de scris sau notate cu creionul Sub ele se înşirau coloane cu cifre şi notiţe, rezultate, conchidea el, ale unor teste şi evaluări, iar de câteva ori văzu şi ştampila de confidenţialitate de pe documente El zări chiar şi numele ei printre multe altele, şi o mulţime de rapoarte Era ca şi cum Lisbeth transformase calculatorul într-o creatură ofidiană care inspecta pe tăcute galerii subterane şi arhive de subsol Rămase absorbită de asta ore la rând, fără întrerupere Totuşi, n-ar fi putut spune ce căuta mai exact, doar că nu ajunsese unde voia Puteai să-ţi dai seama după bombăneală şi după limbajul corpului După vreo patru ore şi jumătate, se dădu bătută, iar atunci el răsuflă uşurat Avea nevoie să meargă la toaletă Era necesar să ajungă acasă, să-i descuie uşa mătuşii sale, să aibă grijă ca Vilda să adoarmă şi să uite de lume Dar Lisbeth îi ceru să stea nemişcat şi să-şi ţină gura Mai avea un lucru de făcut şi stinse din nou ecranul, tastă câteva comenzi, iar el, oripilat, realiză că Lisbeth avea de gând să pătrundă în sistemul informatic al închisorii — Nu face asta, îi zise el — Nu-ţi place de directorul închisorii, nu-i aşa? — Poftim? — Nici mie, spuse ea, şi făcu ceva ce el nu-şi dorea să vadă Deschise e-mailul lui Rikard Fager şi frunzări prin documentele acestuia; zăbovi să citească ceva, şi el o lăsă, nu numai pentru că îl detesta pe şeful penitenciarului sau pentru că oricum mersese deja prea departe Era ceva în felul ei de a lucra cu computerul, în faptul că acesta părea o prelungire a corpului ei Îl mânuia cu deplină virtuozitate şi asta îi inspira încredere Probabil că era ceva iraţional Nu ştia Dar o lăsa să continue cu noi atacuri Ecranul se făcu din nou negru şi apărură iarăşi acele cuvinte, ACCESS GRANTED Dar ce naiba? Pe ecranul din faţa lui apăru imaginea foarte clară a coridorului secţiei de securitate Relua din nou şi din nou aceeaşi secvenţă de film cu coridorul pustiu şi întunecat, ca şi cum ar fi prelungit-o sau ar fi repetat un anume interval Pentru un moment îndelungat, Alvar rămase cu mâinile pe genunchi şi cu ochii închişi, dorindu-şi ca totul să se sfârşească Era ora 1:52 Lisbeth Salander se ridică bombănind un „mulţumesc” şi, fără să o întrebe un cuvânt despre ce făcuse, o conduse pe intrarea securizată până la celulă şi îi ură noapte bună Apoi se întoarse acasă şi nu dormi mai deloc Doar moţăi puţin, spre orele dimineţii, şi o visă pe Benito cu pumnalele ei 4 17-18 iunie Vinerile erau zilele cu Lisbeth Mikael Blomkvist îşi făcuse obiceiul de a i se duce în fiecare vineri după-amiază să o viziteze pe Lisbeth Salander la închisoare De-abia aştepta, mai ales acum, când se împăcase cu situaţia şi nu mai era furios, deşi asta îi luase ceva timp Îl supăraseră procesul şi verdictul, făcuse scandal prin presă şi la televiziune şi, ce mai, parcă doar acolo trăise Dar când înţelese că lui Lisbeth înseşi nu-i păsa prea mult de toate astea, începuse să vadă lucrurile prin prisma ei Nu era prea mare tragedia Dacă i se permitea să continue cu studiile de fizică cuantică şi cu orele de antrenament, putea la fel de bine să stea în închisoare ca oriunde altundeva Putea fi un timp al învăţării, o nouă experienţă – îi cunoştea ciudăţeniile şi o ştia capabilă de o astfel de perspectivă Lisbeth lua viaţa aşa cum i se oferea şi se adapta uşor Adesea, doar îi zâmbea când el se îngrijora pentru ea, zâmbise aşa şi când fusese transferată la Flodberga Lui Mikael nu-i plăcea Flodberga, de altfel nu putea să placă nimănui Era singura închisoare pentru femei din ţară cu grad maxim de securitate, iar Lisbeth ajunsese acolo numai pentru că Ingemar Eneroth, şefa direcţiei penitenciare din Suedia, îi asigurase că era locul cel mai sigur, cu toate ameninţările la adresa lui Lisbeth depistate deopotrivă de Säpo şi de serviciile secrete franceze, care ar fi provenit de la sora Camilla şi reţeaua ei criminală din Rusia Ar fi putut fi adevărat sau ar fi putut fi pur nonsens Dar, pentru că Lisbeth nu a avut nimic împotrivă, acest transfer s-a petrecut totuşi Nu va mai rămâne închisă multă vreme şi poate că lucrurile nu stăteau aşa de rău Acum nu mai avea mult din timpul de pedeapsă, oricum Lisbeth arătase neobişnuit de voioasă vinerea trecută Pesemne că mâncarea de la închisoare era de-a dreptul cură de sănătate în comparaţie cu prostiile cu care se hrănea de obicei Mikael se afla în tren spre Örebro, în faţa laptopului, trecând prin numărul de vară al revistei Millennium care urma să intre luni în tipar Afară ploua cu găleata Apăruseră prognoze cum că va urma o vară călduroasă cum nu mai fusese de multă vreme Dar deocamdată cerul se tot deschidea Ploaia cădea zi de zi şi lui Mikael îi era dor să se retragă la casa lui din Sandhamn şi să se odihnească Muncise din greu, iar după ce dezvăluise că forţe din conducerea serviciilor secrete americane NSA au colaborat cu reţeaua de crimă organizată din Rusia pentru a fura secrete ale companiilor din toată lumea, Millennium începuse să o ducă bine din punctul de vedere al profitului Revista îşi recuperase statutul de revistă de frunte Dar odată cu succesul au apărut şi probleme Mikael şi conducerea redacţiei s-au văzut obligaţi să dezvolte revista în plan digital şi bineînţeles că ăsta era un lucru bun şi necesar în noul climat media, dar îi fura din timp Actualizările pe internet şi convorbirile despre strategie în mediile sociale îi perturbau concentrarea Sigur că începuse să urmeze mai multe teme de reportaj, dar nu ajunsese în miezul niciuneia dintre ele şi nici nu-l ajuta că acea persoană care-i dăduse pontul cu NSA – Salander – se afla în închisoare Se simţea vinovat pentru ea Se uită pe geamul trenului, sperând să fie lăsat în pace Bineînţeles că doar se iluziona Bătrâna doamnă de lângă el, care îl tot deranjase cu întrebări, vru să ştie încotro merge Se eschivă să dea un răspuns clar, cu toate că şi ea, ca mulţi alţii care îl tot deranjau de la o vreme când îi era lumea mai dragă, era bine intenţionată Dar se bucură când întrerupse discuţia ca să coboare la Örebro Se grăbi prin ploaie spre autobuzul care făcea legătura Oricât de ridicol de aproape era calea ferată de închisoarea Flodberga, nu exista nicio staţie în apropiere, fiind nevoit să-şi petreacă patruzeci de minute într-un vechi autobuz Scania, fără aer condiţionat Era ora şase fără douăzeci când simţi că nu mai avea mult până la zidul cenuşiu de beton Zidul era înalt de şapte metri, de o culoare mată, striat sau sinuos, ca un uriaş val de beton care împietrise în mijlocul unui atac spectaculos, în plin câmp Pădurea de conifere se zărea foarte departe, la orizont Nu se vedea nicio locuinţă, iar poarta închisorii se afla atât de aproape de barierele de trecere de nivel, că numai câte o maşină pe rând încăpea în spatele lor Mikael coborî şi i se permise trecerea pe la turnichetele de oţel Se deplasă la centrul de gardă şi îşi închise telefonul şi cheile într-un dulap cenuşiu Merse pe la controlul de siguranţă şi, ca şi în alte dăţi, se simţea ca şi cum cineva era foarte preocupat să-şi bată joc de el Un tip dur şi tatuat îl controlă inclusiv între picioare Una peste alta, apăru un labrador negru, o potaie frumoasă şi veselă Mikael înţelese ce era – un câine care depista narcotice Chiar credeau că ar fi putut să aducă droguri la puşcărie? Îşi păstră pe chip o expresie potrivită, fiind escortat mai departe de un tip ceva mai simpatic Uşile de metal erau deschise automat de cei de la centrul de supraveghere care îl observau prin camerele de pe tavan Dură ceva până ajunseră în sectorul de vizite A fost lăsat să aştepte destul de mult, aşa că era greu de spus când anume şi-a dat seama că ceva nu era în regulă Probabil, când se ivi Alvar Olsen, şeful gărzilor Olsen avea fruntea transpirată şi părea nervos Spuse forţat câteva lucruri politicoase înainte de a-l pofti pe Mikael în sala de vizite de la capătul coridorului, iar atunci nu mai încăpu îndoială, ceva sigur era diferit Lisbeth purta hainele uzate şi spălate excesiv ale instituţiei, care îi veneau atât de caraghios! De obicei se ridica atunci când sosea el, dar acum stătea aşezată şi era încordată, cumva în expectativă Avea capul aplecat puţin spre stânga şi se uita pieziş Rămase incredibil de nemişcată, îi răspunse în doi peri la întrebări şi evita să-l privească în ochi Până la urmă, se simţi nevoit să întrebe dacă se întâmplase ceva — Depinde cum priveşti lucrurile, spuse ea, iar el zâmbi cam îngrijorat Era un început, cel puţin — Vrei să-mi spui mai multe? Nu voia, „nu acum, şi nu aici, înăuntru”, aşa că tăcură Dincolo de fereastra cu gratii, ploaia răpăia peste ziduri şi peste grădina de recreere El se uită absent la o saltea jigărită rezemată de perete — Să mă neliniştesc? întrebă el — Aşa cred, răspunse ea chicotind Nu era tocmai gluma la care spera el Cu toate astea, părea un râs eliberator şi râse şi el puţin când o întrebă dacă ar putea să o ajute cu ceva Atunci deveni din nou tăcută şi spuse „poate”, ceea ce îl surprinse Lisbeth Salander nu obişnuia să ceară ajutor fără să aibă un motiv întemeiat — Bun, atunci fac orice – aproape — Aproape? chicoti ea din nou — Aş prefera să evit vreo infracţiune, spuse el Ar fi păcat să ajungem amândoi aici — Te poţi mulţumi cu o închisoare pentru bărbaţi, Mikael — Dacă nu se poate face excepţie pentru un tip fermecător ca mine Despre ce e vorba? — Am aici o serie de vechi liste cu nume, începu ea, iar ceva nu se potriveşte Apare, de exemplu, un băiat pe nume Leo Mannheimer — Leo Mannheimer, repetă el — Exact, are treizeci şi şase de ani Îl găseşti repede pe internet — Bine, e un început După ce să mă uit? Lisbeth rătăci cu ochii prin sala de vizite, ca şi cum ce trebuia să caute Mikael se ascundea acolo Apoi se întoarse şi se uită la el cu o privire absentă — Sincer vorbind, nu ştiu — Să te cred? — În mare parte — În mare parte? Se simţi iritat Continuă: — Bine, deci nu ştii Dar vrei să fie verificat A făcut ceva anume? Sau doar a părut suspect? — Precis cunoşti agenţia de brokeraj pentru care lucrează Dar aş prefera ca investigaţia ta să fie imparţială — Încetează! protestă el Trebuie să-mi spui mai mult Despre ce liste vorbeai? — Liste de nume, spuse ea Asta suna aşa de criptic şi de prostesc, încât pentru un moment crezu că ea doar glumea cu el şi că în următorul moment avea să înceapă să vorbească, la fel ca vinerea trecută, despre una-alta În schimb, Lisbeth se ridică, chemă garda şi spuse că vrea să se întoarcă imediat în perimetrul ei — Glumeşti, nu-i aşa? — Nu glumesc, răspunse ea şi atunci el vru să înjure, să se împotrivească, să îi spună câte ore îi luase să vină până aici şi cum sigur ar fi putut găsi lucruri mai plăcute de făcut vineri seara Dar înţelese că nu ar fi folosit la nimic Aşa că se ridică, o îmbrăţişă şi o îndemnă pe un ton oarecum patern şi autoritar să aibă grijă de ea Lisbeth îi răspunse „poate, câteodată” şi probabil că era ironică, deşi părea deja pierdută în alte gânduri O văzu escortată de şeful gărzii şi nu-i plăcu hotărârea tăcută din paşii ei Contrar voinţei lui, se lăsă condus în direcţia opusă, la punctul de control de la ieşire, unde deschise dulăpiorul şi îşi recuperă telefonul şi cheile Se hotărî să suporte costul unui taxi până la gara centrală din Örebro Pe drum, în tren, citi un roman poliţist al unui scriitor scoţian pe nume Peter May De-abia aştepta să-l verifice pe Leo Mannheimer, ca un fel de act de protest • Alvar Olsen se simţi uşurat că vizita lui Mikael Blomkvist fusese atât de scurtă Îi fusese teamă că Lisbeth i-ar fi putut da ziaristului un subiect de reportaj despre Benito şi despre secţia de securitate, dar nu i-ar fi ajuns timpul, şi asta era bine În rest, nu prea existau motive de bucurie Alvar se străduise din greu ca Benito să fie transferată din secţie Dar nu reuşise s-o facă şi nu-l ajuta cu nimic faptul că mai mulţi dintre colegii săi o apăraseră pe Benito în faţa celor din conducerea închisorii, asigurându-i că nu erau necesare măsuri noi Prin urmare, nebunia continua, iar Lisbeth Salander încă nu acţiona Nu făcea decât să observe şi să noteze Dar simţea că ea număra zilele, căci îi mai oferise o păsuire de cinci zile Mai avea cinci zile să rezolve singur treaba şi să o protejeze pe Faria Kazi Dacă nu, Salander intervenea – cu asta îl ameninţa Acum iată că aproape trecuseră cele cinci zile, iar Alvar nu îndrăznise să facă nimic Dimpotrivă, atmosfera din secţie devenea tot mai tensionată şi mai neplăcută Se pregătea ceva urât, ca şi cum Benito s-ar fi pregătit de luptă Crease noi alianţe şi primise neobişnuit de multe vizite, ceea ce însemna mai ales că strânsese multe informaţii Intensificase şi hărţuiala, şi violenţa împotriva Fariei Kazi E adevărat că Lisbeth Salander nu se afla prea departe, şi asta era un lucru bun, era de ajutor Dar o irita pe Benito Era fixată pe Lisbeth, şuiera printre dinţi şi ameninţa Odată, în sala de sport, Alvar auzi ce spusese: — Kazi e târfa mea colorată, şuiera ea Numai eu – şi nimeni altcineva – o s-o oblig pe stricata asta cafenie să facă podul! Lisbeth Salander îşi strânse maxilarele şi îşi coborî privirea Alvar nu ştia dacă ea făcea asta din cauza termenului pe care i-l dăduse lui sau pentru că se simţea lipsită de putere, dar înclina spre a doua variantă Oricât de dură ar fi fost, nu s-ar fi putut pune cu Benito Aceasta era total lipsită de scrupule şi, fiind condamnată pe viaţă, nu avea nimic de pierdut Le avea mereu în spate pe gorilele ei – Tine, Greta şi Josefin – şi, în ultima vreme, Alvar se temea de moarte ca nu cumva, într-una dintre zile, vreun obiect de oţel să strălucească în mâinile ei Era mereu prezent la detectoarele de metal şi cerea frecvent să i se inspecteze camera Dar se gândea că nu era de ajuns I se părea că Benito şi adeptele ei se tot fofilau cu ceva Puteau fi droguri sau lucruri fără importanţă, sau poate că totul era doar în închipuirea lui Stătea ca pe ace, iar existenţa unei ameninţări la adresa lui Salander, încă de la bun început, nu îmbunătăţea situaţia De fiecare dată când se pornea alarma sau când primea o convorbire prin staţia radio, îi era teamă să nu i se dea vestea că Lisbeth păţise ceva Încercase să o convingă să rămână izolată, însă ea refuza, iar el nu era destul de puternic să i se împotrivească, de altfel nu era destul de puternic să facă nimic Îl bântuiau vina şi neliniştile şi îşi lua permanent toate măsurile de precauţie Deprinsese un stil de lucru maniacal, peste program, care o întrista pe Vilda şi îi afecta relaţia cu mătuşa şi cu vecinii săi Era ud de transpiraţie – aerul în secţie era insuportabil de cald şi de sufocant Sistemul de ventilaţie era antic, iar el se simţea epuizat mental, uitându-se mereu la ceas şi aşteptând ca directorul închisorii, Rikard Fager, să-l sune şi să-i comunice că Benito avea să fie transferată Dar nu suna nimeni, deşi Alvar prezentase pentru prima dată situaţia fără niciun fel de ocolişuri Ori Rikard Fager era un idiot mai mare decât crezuse el, ori era şi el corupt Nu avea de unde să ştie Iar telefonul nu suna După ce uşile celulelor se încuiară vineri seara, Alvar se întoarse în birou încercând să-şi adune gândurile Dar nu era lăsat în pace Lisbeth Salander sună alarma de intercom şi îşi exprimă dorinţa de a folosi din nou computerul O aduse şi încercă din nou să priceapă ce face Dar nu scoase prea multe cuvinte de la ea, văzându-i doar privirea întunecată Şi în acea seară se întoarse târziu acasă, simţind mai mult ca niciodată că se apropia o catastrofă Sâmbătă dimineaţă, Mikael se afla pe Bellmansgatan, citind ca de obicei exemplarul tipărit al Dagens Nyheter şi, de asemenea, pe iPad-ul său, Guardian, New York Times, Washington Post şi The New Yorker Bău un cappuccino şi un espresso şi îşi luă micul dejun cu iaurt cu musli şi sandvişuri cu brânză şi pate de ficat, lăsând timpul să treacă, ca întotdeauna, când Erika trimitea la tipar varianta corectată a revistei Millennium De-abia după o oră, două, se aşeză la computer şi îl căută pe Leo Mannheimer Numele lui apărea sporadic în paginile de afaceri, nu foarte des Era doctor în economie la Stockholm, la Handelshögskolan, şi de curând acţionar şi analist-şef la agenţia de brokeraj Alfred Ögren, o firmă pe care Mikael, aşa cum ghicise Lisbeth, o cunoştea foarte bine Era o firmă bine cotată de administrare de fonduri pentru bogătaşi, chiar dacă stilul gălăgios şi megaloman al preşedintelui Ivar Ögren nu se potrivea prea bine cu dezideratul firmei de a se distinge prin discreţie Pe de altă parte, Leo Mannheimer era subţirel şi zvelt, cu ochi mari, albaştri şi alerţi, cu cârlionţi şi buze groase, uşor feminine Era bogat, desigur, dar nu în stil exagerat, de mahăr Potrivit celei mai recente declaraţii, avea o avere de vreo optzeci şi trei de milioane de coroane, deloc rău, dar slab în comparaţie cu elefanţii cei mari Cel mai deosebit lucru, cel puţin la prima vedere, era că într-un reportaj din DN din urmă cu patru ani se făcea referire la IQ-ul lui ridicat Rezultatul se ştia de când era mic copil şi făcuse ceva vâlvă la vremea aceea, aşa se spunea Fusese simpatic că temperase acel aspect — IQ-ul nu înseamnă mare lucru, spusese el într-un interviu Şi Göring avea un IQ mare Poţi fi idiot şi aşa După care vorbise de importanţa empatiei şi a emoţiei, şi de tot ce nu măsurau testele de inteligenţă Susţinea că era scandalos, aproape necinstit, să reprezinţi talentul cuiva printr-o cifră Asta nu suna tocmai precum ceva rostit de un ticălos Pe de altă parte, ticăloşii sunt adesea specialişti în a-şi crea o imagine de sfinţi, iar Mikael nu se lăsa impresionat că Leo Mannheimer donase sume însemnate în scopuri caritabile, nici de faptul că părea deştept şi sensibil Ghicise că Lisbeth îl numise din cu totul alte motive decât ca să-l dea drept exemplu pentru omenire Dar nu ştia, trebuia să fie o verificare fără presupoziţii, iar atunci prejudecăţile nu-şi aveau locul, oricare ar fi fost ele De ce era aşa de imposibilă? Privi în zare spre Riddarfjärden şi se cufundă în gânduri În sfârşit, nu mai ploua Cerul se lumina şi dimineaţa era promiţătoare Se gândi să se urnească în oraş, să mai ia un cappuccino acolo jos, la Kaffebar, să-şi citească romanul poliţist şi să-l lase baltă pe Leo Mannheimer, cel puţin pentru weekend Sâmbăta de după predarea revistei era cea mai bună zi din lună, de fapt singura în care îşi permitea să fie liber Pe de altă parte promisese şi nu putea să se lase pradă trândăvelii Nu numai că Lisbeth îi dăduse cel mai însemnat pont din ultimii zece ani şi avusese grijă ca Millennium să-şi recapete poziţia pe scena publică, dar, mai mult decât atât, salvase viaţa unui băiat şi depistase o reţea criminală internaţională Şi nimic nu era mai clar decât că procurorul-şef Richard Ekström şi cei de la tribunal erau cu toţii nişte idioţi În timp ce Mikael primea laude şi faimă, adevăratul erou stătea la pârnaie De aceea continuă să-l verifice pe Leo Mannheimer, aşa cum îl rugase Salander Nu găsi ceva captivant, dar îşi dădu seama destul de repede că el şi Leo aveau un lucru în comun Ambii încercaseră să afle adevărul despre atacul hackerilor asupra Finance Security din Bruxelles Jumătate din lumea jurnalistică şi toată piaţa de finanţe se implicaseră în acest eveniment, fiecare pe cont propriu, nu era o coincidenţă ieşită din comun, şi totuşi Poate era ceva şi, cine ştie, poate că Leo Mannheimer avea o altă părere sau ţinea vreun secret referitor la acel atac Vorbise despre incident cu Lisbeth La vremea aceea, ea se afla în Gibraltar pentru a se ocupa de veniturile ei Se întâmplase pe 9 aprilie anul acesta, chiar înainte de a intra la închisoare, şi păruse neobişnuit de indiferentă pentru un asemenea subiect Mikael se gândise că poate dorea să se bucure de ultimele momente de libertate şi să nu se lase afectată de ştiri, nici măcar dacă acestea se refereau la hacking Dar logic era să fie interesată şi poate că – nu era exclus – ştia ceva despre asta El se afla la redacţia de pe Götgatan când colega lui, Sofie Melker, a trecut şi i-a spus că băncile aveau probleme cu paginile lor de internet Lui Mikael nu-i păsase câtuşi de puţin Nici bursele nu păreau să reacţioneze la vestea asta Dar oamenii începuseră să observe că nivelul tranzacţiilor cu acţiuni scăzuse drastic, apoi se oprise şi sute de oameni descoperiseră că nu-şi mai puteau accesa veniturile online Pur şi simplu, nu mai aveau bani în cont Se trimiseseră o serie de comunicate de presă: Este vorba numai de o eroare tehnică În scurt timp, se vor lua măsuri Situaţia este sub control Şi totuşi neliniştea creştea Cursul coroanei căzuse şi deodată, ca un val uriaş, ca un tsunami, venise vestea că nu mai puteau fi refăcute în întregime conturile Se spunea că exista riscul ca venituri considerabile să dispară în ceaţă şi nu era de niciun ajutor că tot felul de figuri cu autoritate respingeau asta ca fiind un nonsens Pieţele de capital se revoltaseră Toate tranzacţiile fuseseră oprite, se ţipa în telefoane, şi serverele de poştă electronică se prăbuşeau Banca Naţională era ameninţată cu bombardarea Se spărgeau ferestre Magnatul Carl af Trolle reuşise să lovească o sculptură de bronz atât de rău, că îşi rupsese piciorul drept Avuseseră loc o serie de incidente şi exista un presentiment că ceva ar fi putut derapa grav Dar, în scurt timp, totul se potolise Averile erau din nou accesibile şi însăşi preşedinta Băncii Naţionale a Suediei, Lena Duncker, susţinea că nu existase niciun pericol la orizont Sigur, era adevărat, obiectiv vorbind Dar de această dată lucrul cel mai interesant nu fusese siguranţa IT în sine, cât dezamăgirea şi panica Ce le dezlănţuise oare? Se părea că instituţia care mai înainte se numise Depozitarul central de titluri de valoare, unde se înregistrau investiţiile de capital ale suedezilor şi care, după cum era moda timpului, fusese vândută companiei belgiene Finance Security, fusese expusă unui atac de tipul blocarea serviciilor, şi numai acest fapt în sine arătase cât de vulnerabil era sistemul financiar Dar aceasta nu era toată povestea Mai erau şi zvonurile şi un tăvălug de afirmaţii, provocări şi minciuni care năpădiseră mediile sociale şi care îl făcuseră pe Mikael, chiar în acea zi, să izbucnească: — E vreun drac care vrea ca bursa să se prăbuşească? În zilele şi în săptămânile care urmaseră, apărură lucruri care îi susţineau teoria Dar, ca şi alţii, nu ajunsese totuşi prea departe Nu găsise niciun suspect şi, după ceva vreme, nu se mai interesase de subiect De fapt, toată ţara abandonase subiectul Bursa urca din nou Economia se redresa Piaţa era din nou în plină ascensiune, iar Mikael găsise subiecte mai potrivite de abordat – criza refugiaţilor în Europa şi atacurile teroriste, creşterea populismului de dreapta şi a fascismului în Europa şi SUA Dar acum Văzuse expresia întunecată a lui Lisbeth în sala de vizite şi se gândise la ameninţările la adresa ei, la sora ei Camilla şi la banda ei de hackeri şi de bandiţi De aceea îşi continuă investigarea şi citi un eseu al lui Leo Mannheimer scris pentru revista Fokus Din perspectivă jurnalistică, nu prea îl impresiona pe Mikael Era clar că Mannheimer nu aducea nicio informaţie nouă Dar existau părţi care constituiau o bună prezentare psihologică a cursului evenimentelor Mikael observă că Mannheimer ţinea o serie de prelegeri legate de subiect, la rubrica „Neliniştea secretă a pieţei” Chiar a doua zi, duminică, urma să aibă o discuţie la un eveniment organizat de Asociaţia acţionarilor la bursă, la debarcaderul din Stadsgårdskajen Vreo două minute Mikael a stat şi a contemplat imaginile cu Mannheimer de pe internet, încercând să-l înţeleagă dintr-o primă impresie Văzu mai mult decât un tip arătos cu trăsături bine definite Intui şi o lumină melancolică în ochi, pe care imaginea stilizată de pe pagina firmei nu reuşea să o ascundă Ce spunea Mannheimer nu era niciodată bătut în cuie Nu era nimic de felul vinde, cumpără, acţionează acum! Existau acolo mereu o îndoială, o întrebare Se spunea că este analitic, muzical şi interesat de jazz, mai ales de vechiul stil, aşa-numitul hot jazz Avea treizeci şi şase de ani şi fusese singur la părinţi, într-o familie bogată din Nockeby, la vest de Stockholm Tatăl lui, Herman, care avea cincizeci şi patru de ani când se născuse Leo, fusese preşedinte al concernului industrial Rosvik, iar mai târziu, membru al consiliului de conducere şi proprietarul a patruzeci de procente din capitalul în acţiuni al înseşi agenţiei de brokeraj Alfred Ögren Mama sa, Viveka, născută Hamilton, fusese casnică şi activase la Crucea Roşie Se pare că îşi dedicase o mare parte din viaţă fiului său şi talentului acestuia În puţinele interviuri pe care le-a dat răzbătea o notă de elitism În articolul din Dagens Nyheter despre cota sa înaltă de inteligenţă, Leo insinua că mama sa îl antrenase pe furiş — Cred că am fost puţin prea bine pregătit pentru testele acelea, spunea el şi povestea cum în primii săi ani de şcoală era un elev pus pe harţă, ceea ce, conform autorului articolului, este tipic pentru copiii foarte talentaţi şi substimulaţi În general, Leo Mannheimer atenua lucrurile frumoase şi măgulitoare care se spuneau despre el şi asta putea fi considerată un fel de timiditate falsă, cochetă Dar lui Mikael i se părea mai degrabă că exista o vină apăsătoare sau o durere, ca şi cum Leo considera că nu trăia la înălţimea aşteptărilor care îi fuseseră inoculate în copilărie Şi totuşi nu avea de ce să-i fie ruşine Îşi susţinuse teza despre boom-ul IT din 1999 şi, la fel ca tatăl său, devenise acţionar la agenţia de brokeraj Alfred Ögren Dar este adevărat că nu s-a făcut niciodată remarcat, nici într-un fel excepţional şi nici într-unul îndoielnic, cel puţin din ce văzuse Mikael, iar averea lui părea a fi în mare parte moştenită Lucrul cel mai demn de luat în considerare – dacă Mikael ar fi fost să caute un mister – era că Leo îşi luase liber timp de jumătate de an, începând din ianuarie anul trecut, „ca să călătorească” După aceea se întorsese la muncă, începuse să ţină prelegeri şi câteodată apăruse şi la televizor – nu ca analist financiar obişnuit, ci mai degrabă ca filosof, ca sceptic de şcoală veche care nu vrea să se pronunţe asupra unui aspect aşa de nesigur ca viitorul În ultima contribuţie televizată de pe pagina de internet a ziarului Dagens Industris, despre creşterea preţului pe acţiuni în luna mai, spunea: — Bursa e ca un om care tocmai şi-a revenit din depresie Tot ce a fost dureros se resimte deodată ca îndepărtat Nu pot decât să urez noroc pieţei financiare! Evident că era un mic sarcasm, ca şi cum ar fi crezut că bursa avea nevoie de toată fericirea din lume Mikael urmări înregistrarea de două ori, dintr-un motiv sau altul Să fie totuşi ceva interesant acolo? Aşa credea Nu era numai expresia lui poetică, cu metafore antropomorfice Era ceva cu ochii lui, care străluceau într-un fel deopotrivă trist şi jucăuş, ca şi cum Leo cugeta de fapt la altceva Pesemne că era un aspect al inteligenţei sale – o capacitate de a avea mai multe gânduri în acelaşi timp –, dar tipul parcă semăna puţin cu un actor care voia să-şi iasă din rol, să-i depăşească limitele Desigur că asta nu l-ar fi putut face pe Leo Mannheimer subiectul unui bun reportaj, poate numai o persoană vie Totuşi, Mikael trimise pe apa sâmbetei toate planurile de a fi liber şi a se bucura de vară, chiar şi numai pentru a-i demonstra lui Lisbeth că nu se dădea bătut aşa uşor Se ridica din faţa computerului şi se aşeza la loc, ca un spirit neliniştit, naviga pe internet şi trebăluia prin bucătărie Dar subiectul Leo Mannheimer nu-l părăsea niciodată Pe la ora unu, pe când se afla în baie ca să se bărbierească şi, cam nemulţumit, să se suie pe cântar, izbucni: — Malin, să fiu al naibii! Cum de-i scăpase asta? înţelese brusc de ce agenţia de brokeraj Alfred Ögren îi suna atât de cunoscut Era vechiul loc de muncă al lui Malin, o iubită de demult care în momentul de faţă era responsabilă cu presa la Ministerul de Externe Era o feministă înflăcărată şi, în general, o persoană pasională Ea şi Mikael se iubiseră şi se urâseră cu aceeaşi intensitate chiar în perioada în care ea tocmai părăsise postul de director de comunicare de la Alfred Ögren Îşi aminti de picioarele ei lungi, de ochii frumoşi şi negri, dar şi de incredibila ei capacitate de a le intra pe sub piele oamenilor Mikael o sună şi abia apoi realiză că un motiv era şi vara care strălucea atât de atrăgător afară, dar şi că Malin îi lipsea mai mult decât era el dispus să recunoască • Malin Frode nu suporta mobilul în zilele de sâmbătă, îşi dorea să tacă şi să o lase să respire Dar era în atribuţiile postului ei să fie permanent accesibilă, aşa că nu avea încotro decât să accepte situaţia şi să răspundă ca de obicei, cu aceeaşi voioşie profesională în glas Într-o bună zi, avea să explodeze Era de la un timp mamă singură sau cel puţin aşa se putea spune Niclas, fostul soţ, se purta de parcă ar fi fost un erou, în rarele ocazii în care îşi petrecea weekendul cu propriul său fiu Tocmai ce venise să-l ia, şi-i aruncă replica: — Acum distrează-te cum ai obiceiul! Ghicise că făcea aluzie la aventurile ei extramaritale de la sfârşitul căsniciei lor Zâmbi forţat, îşi îmbrăţişă fiul – Love, de şase ani – şi îşi luă la revedere Dar apoi se simţi furioasă şi se pomeni izbind cu piciorul într-o conservă de metal de pe stradă şi înjurând ca pentru sine Una peste alta, sună şi mobilul, deci apăruse o situaţie de criză în lume De la o vreme, erau tot timpul situaţii de criză în lume Dar nu de data asta era ceva de bine Suna Mikael Blomkvist, iar atunci se simţi uşurată, dar şi cuprinsă de un val de dorinţă Privi în zare spre Djurgården şi spre mica barcă cu pânze care traversa golful Ajunsese pe Strandvägen — Un apel-surpriză! spuse ea — Nu tocmai, răspunse Mikael — Ba da, ce faci? — Lucrez — Nu asta faci întotdeauna, te speteşti muncind, cu sudoarea frunţii? — Da, din păcate — Îmi place mai mult când stai întins pe spate — Şi mie — Aşază-te! — Bine Aşteptă câteva secunde — Te-ai întins acum? — Sigur că da — Şi fără prea multe haine? — Fără — Minciună sfruntată! Cărui fapt îi datorez această onoare? — Afaceri, pentru început — Bloody bore! — Ştiu, dar nu pot lăsa baltă acel atac asupra Finance Security — Normal că nu poţi Nu poţi lăsa baltă nimic, în afară de femeile care-ţi ies în cale — Nu le las nici pe ele aşa uşor — Bineînţeles că nu, dacă ai nevoie de ele ca surse Ce pot face pentru tine? — Am văzut că unul dintre foştii tăi colegi investiga şi el atacul informatic — Cine? — Leo Mannheimer — Leo, repetă ea — Cum este? — Un băiat stilat – şi foarte diferit de tine şi în alte privinţe — Ce noroc pe el! — Noroc cu grămada — În ce fel e diferit de mine? — Leo, el este Se cufundă în gânduri — Cum e? — În primul rând, nu e o lipitoare ca tine, care caută informaţii şi ticăloşi Este un gânditor, un filosof — Noi, lipitorile, am fost mereu un exemplu de simplitate — Tu eşti în regulă, Mikael, ştii asta, spuse ea Dar semeni mai curând cu un cowboy Nu ai timp să stai şi să cugeţi ca un Hamlet bătrân — Deci Leo Mannheimer este un Hamlet? — Nu ar fi trebuit să ajungă în lumea finanţelor — Dar unde, atunci? — În domeniul muzical Cântă la pian dumnezeieşte, are o ureche muzicală excepţională şi este incredibil de talentat Banii nu îi plac foarte mult — Nu-i prea bine pentru un tip care lucrează la finanţe — Nu, într-adevăr Probabil că a avut de toate de mic copil şi nu mai are motivaţia necesară Dar de ce te interesează? — Are idei interesante despre atacul hackerilor — Poate că are, dar nu o să găseşti mizerii despre el, dacă la asta te gândeşti — De ce spui asta? — Pentru că a fost rolul meu să îi ţin sub observaţie pe băieţii ăia şi pentru că, cinstit vorbind — Da? — mă îndoiesc că Leo ar putea fi capabil de ceva necinstit În loc să se umfle în pene cu capitalul său ori să facă cine ştie ce alte prostii, stă acasă deprimat şi cântă la flaut — Atunci de ce a rămas în branşă? — Din cauza tatălui său — Tăticul a fost un mahăr — Da, a fost un mahăr notoriu şi prieten la cataramă cu însuşi Alfred Ögren şi un idiot egocentric care se încăpăţâna să-l facă pe Leo geniu în finanţe şi succesorul său în firma lui Alfred Avea şi pretenţia ca fiul său să îşi creeze propria poziţie de putere în economia suedeză Iar Leo ce pot să spun ? — Spune! — Leo e cam slab de înger S-a lăsat convins şi nu s-a descurcat rău deloc Nu îi iese nimic rău de fapt, dar nici nu a fost excepţional, aşa cum i se pretinsese, căci i-au lipsit elanul şi plăcerea Odată mi-a spus că se simţea ca şi cum ar fi fost deposedat de ceva serios A fost rănit, într-un fel — În ce fel? — O treabă din copilărie Dar nu m-am apropiat niciodată destul de el ca să pot înţelege pe deplin, deşi noi, pentru o scurtă perioadă — Ce anume? — Nimic, nimic serios, doar un joc, aşa cred Mikael se hotărî să nu mai întrebe — Şi-a luat liber ca să călătorească, aşa am citit, spuse el — După ce a murit mama lui — Cum a murit? — Cancer la pancreas — Greu — Totuşi, am crezut că o să-i facă bine — Mda? — Părinţii s-au ţinut mereu de capul lui şi i-au otrăvit viaţa Speram să se folosească de ocazia asta ca să se desprindă de lumea finanţelor şi să înceapă să cânte la pian, la orice Ştii, chiar înainte de plecarea mea de la Alfred Ögren, Leo era bine N-am aflat niciodată de ce anume Pentru o perioadă, n-a mai fost un lup singuratic Dar apoi — Ce s-a întâmplat? — Apoi a fost şi mai rău A fost destul de dureros — Mama lui trăia pe-atunci? — Da, dar nu a mai trăit mult timp — Şi unde a călătorit? — Nu ştiu, am plecat din firmă Dar mi-ar fi plăcut să cred că acea călătorie ar fi putut fi începutul unui proces de eliberare — Şi totuşi s-a întors la Alfred Ögren — Pesemne că nu a avut curajul să se desprindă — Acum a început să ţină prelegeri — Poate că este un pas în direcţia cea bună, spuse ea Dar de ce te interesează tipul? — Vede anumite modele psihologice Asociază atacul de la Bruxelles cu alte campanii cunoscute de dezinformare — Campanii ruseşti, nu-i aşa? — Vede în asta o nouă formă de război şi mi se pare interesant — Minciunile ca arme — Minciunile ca mod de a crea confuzie şi haos Minciunile ca alternativă la violenţă — Nu e demonstrat că atacul a fost dirijat din Rusia? întrebă ea — E demonstrat, dar nimeni nu ştie cine anume din Rusia se află în spate, iar domnii de la Kremlin se spală pe mâini de orice responsabilitate — Bănuieşti că este vechea bandă pe care-o vânai, Spiders? — Mă bătea gândul — Mi-e greu să cred că Leo te-ar putea ajuta cu ceva — Poate că nu, dar aş vrea Dintr-odată păru că-şi pierde şirul gândurilor — să mă inviţi la un pahar de vin? completă ea Să mă sufoci cu complimente, adulaţii şi cadouri preţioase? Să mă duci la Paris? — Ce? — Paris Un oraş din Europa Se spune că are un turn faimos — Lui Leo i se va lua un interviu mâine, pe o scenă a Muzeului Fotografiska, continuă el ca şi cum n-ar fi auzit-o Nu vii şi tu? Poate mai învăţăm ceva — Poate mai învăţăm ceva? Ce spui tu, Mikael? Asta e tot ce poţi, când îi vorbeşti unei doamne cu dorinţe? — Pentru moment, da, spuse el din nou pe un ton distrat, ceea ce nu făcu decât să o rănească şi mai mult — Eşti un idiot, Blomkvist! se răsti ea Închise telefonul şi rămase aşa pe trotuar, fierbând din cauza unei furii cunoscute care era cumva legată de el Dar se linişti curând, căci motivul nu era Mikael, ci un fragment de memorie, o amintire răzleaţă care răzbătea încet la suprafaţă Îl văzu cu ochii minţii pe Leo scriind ceva pe o hârtie de culoarea nisipului, în biroul lui de la Alfred Ögren, noaptea târziu Era ceva cu scena aceea, ceva ce părea să transmită un mesaj care se răspândi ca o ceaţă peste Strandvägen Pentru o clipă, Malin rămase pe trotuar copleşită de gânduri Apoi o luă la pas spre Dramaten şi Berns înjurându-şi foştii soţi, vechii amanţi şi alţi reprezentanţi ai speţei masculine • Mikael înţelese că fusese cam lipsit de tact şi se gândi dacă n-ar fi fost bine să sune din nou, să îşi ceară iertare şi poate s-o invite la cină Dar nu se putea aduna ca să facă asta În el se treziseră o mulţime de gânduri şi, în loc să o sune pe Malin, formă numărul Annikăi Giannini, care nu numai că era sora sa, dar era şi avocata lui Lisbeth Poate că ea ştia ce căuta Lisbeth să descopere Nimeni însă nu lua clauza de confidenţialitate atât de în serios ca Annika Dar ştia să fie deschisă dacă informaţia o avantaja pe clientă Nu-i răspunse, dar îl sună o jumătate de oră mai târziu, confirmându-i pe dată că Lisbeth părea schimbată Credea că era din cauza situaţiei din pavilionul de maximă siguranţă, pentru că Lisbeth stătea cu ochii ţintă pe secţie, realizând că nu era nicidecum un loc sigur De aceea Annika insistase ca Lisbeth să fie mutată de acolo, ceea ce Lisbeth bineînţeles că refuzase Avea lucruri de făcut, spunea ea Şi nu ea se afla în primejdie, ci o tânără pe nume Faria Kazi care fusese expusă violenţei „în numele onoarei” acasă la ea, iar acum era abuzată şi în închisoare — Este un caz interesant, spuse Annika Mă gândesc să mă implic şi eu Avem un interes comun în povestea asta, Mikael — Ce vrei să spui? — Voi obţineţi o poveste bună pentru un reportaj, iar eu mă aleg cu puţin ajutor în investigare Simt că ceva nu se potriveşte în povestea asta Mikael nu continuă subiectul, ci în loc de asta întrebă: — Ai mai auzit ceva despre ameninţarea la adresa lui Lisbeth? — De fapt nu, lăsând la o parte că sursele sunt multe şi că tot timpul se vorbeşte despre sora ei şi banda de răufăcători din Rusia sau despre Svavelsjö M C — Tu ce faci? — Tot ce pot, Mikael Tu ce crezi? Am avut grijă ca închisoarea să o apere mai bine şi deocamdată nu văd niciun pericol semnificativ Dar s-a mai întâmplat şi un alt lucru care ar fi putut-o influenţa — Ce anume? — A vizitat-o bătrânul Holger — Glumeşti? — Nu, nu glumesc, chiar s-a întâmplat Cred că a fost ceva important pentru el — Nici nu pot să-mi imaginez cum de s-a putut deplasa la Flodberga — L-am ajutat eu cu birocraţia, iar Lisbeth i-a plătit serviciile de deplasare până acolo şi înapoi În maşină a fost însoţit de o asistentă medicală care l-a urmat în clădire şi l-a însoţit în scaunul cu rotile — A tulburat-o vizita? — Nu se tulbură aşa uşor Dar Holger îi e apropiat, asta ştim amândoi — A zis Holger ceva anume care să o facă să treacă la fapte? — Ce ar fi putut să-i zică? — Poate ceva despre trecutul ei – nimeni nu îl cunoaşte mai bine ca Holger — Nu a menţionat nimic Singurul lucru care pare să o fi marcat pentru moment este povestea cu fata asta, Kazi — Cunoşti pe cineva pe nume Leo Mannheimer? — Mi se pare că numele sună cunoscut De ce vrei să ştii? — Mă întrebam — L-a pomenit Lisbeth? — Pot să-ţi povestesc mai târziu — Bun, dar dacă eşti curios să ştii ce i-a spus Holger, cel mai bine e să-l întrebi pe el, spuse Annika Cred că Lisbeth ar aprecia dacă i-ai da bătrânelului puţină atenţie — Aşa am să fac Terminară conversaţia, iar Mikael îl sună imediat pe Holger Palmgren Suna ocupat, iar asta a ţinut exagerat de mult Brusc, l-a sunat din nou, dar nu i-a răspuns nimeni Atunci Mikael se gândi ce-ar fi dacă ar pleca acum direct spre Liljeholmen să stea de vorbă cu el între patru ochi Dar îşi aduse aminte de sănătatea lui Holger – era bătrân, bolnav şi avea nevoie să se odihnească Se hotărî să mai aştepte şi îşi continuă căutările lipsite de direcţie prin afacerile familiei Mannheimer şi ale agenţiei Alfred Ögren Găsi multe lucruri, întotdeauna găsea când săpa adânc Dar nimic nu ieşea în evidenţă şi nu putea fi asociat cu Lisbeth sau cu atacul hackerilor Atunci schimbă strategia şi asta chiar din cauza lui Holger şi a ceea ce ştia el despre copilăria lui Lisbeth Mikael se gândi că nu era exclus ca Leo Mannheimer să fi făcut parte din trecutul ei într-un fel sau altul, doar pomenise de liste vechi de nume Se întoarse aşadar în timp, pe cât îi permiteau bazele de date şi internetul Îi atrase atenţia un articol din ziarul Upsala Nya Tidning; pentru scurt timp, povestea atrăsese atenţia pentru că se emisese şi un comunicat al agenţiei de presă TT bazat pe acel articol Din câte putea să vadă, întâmplarea a fost apoi trecută sub tăcere, probabil datorită respectului faţă de persoanele implicate sau din cauza climatului media de atunci, mai blând, mai ales când era vorba de oameni în poziţii de putere Drama se desfăşurase în timpul unei vânători de elani în Östhammar, acum douăzeci şi cinci de ani Membrii trupei de vânătoare de la Agenţia Alfred Ögren din care făcea parte şi Herman, tatăl lui Leo, porniseră spre pădure după un prânz mai lung, la care ar fi băut şi câte un pahar de vin, dar informaţiile din articol erau insuficiente ca să se poată spune sigur Se pare că soarele lumina puternic, iar grupul se dispersase din mai multe motive Atmosfera se înfierbântase când doi elani fuseseră ochiţi printre copaci Începuseră să tragă, iar un tip mai bătrân, Per Fält, la vremea respectivă şef de finanţe în concernul Rosvik, declarase că greşise direcţia şi că devenise stresat de mişcările bruşte ale animalelor A tras, după care a auzit un ţipăt şi un strigăt de ajutor Un tânăr psiholog pe nume Carl Seger, membru al trupei de vânătoare, fusese împuşcat în burtă, chiar sub piept Nu a durat mult şi a decedat acolo, lângă un izvor În investigaţia poliţiei care urmase incidentului nu arăta nimeni că ar fi fost altceva decât un accident tragic şi cu atât mai puţin se spunea că Alfred Ögren sau Herman Mannheimer ar fi fost implicaţi Totuşi, Mikael nu expedie povestea ca fiind lipsită de importanţă, mai ales după ce descoperi că Per Fält, ţintaşul, a decedat un an mai târziu, nelăsând în urmă nevastă sau copii Într-un necrolog oarecare era prezentat ca „prieten de încredere” şi angajat dedicat şi loial al concernului Rosvik Mikael se uită pe fereastră şi se adânci în gânduri Cerul se întunecase peste Riddarfjärden, vremea era pe cale să se schimbe, avea să înceapă din nou ploaia implacabilă Îşi întinse spatele şi îşi masă umerii Oare psihologul împuşcat ar fi putut avea ceva de-a face cu Leo Mannheimer? Era greu de ghicit, putea fi un punct de răscruce sau numai o tragedie lipsită de sens Mikael află tot ce se putea despre psiholog, dar nu găsi mare lucru Carl Seger murise la treizeci şi doi de ani, era logodit, iar în anul precedent îşi dăduse doctoratul la Universitatea din Stockholm cu o teză despre rolul simţului auditiv în propria percepţie de sine Se numea „un studiu empiric” Nu găsi teza pe internet şi nu reuşi să afle care era mai exact descoperirea în sine, deşi subiectul era atins pe alocuri şi în alte eseuri ale lui Carl Seger găsite de Mikael pe internet Într-unul dintre texte, psihologul descria un experiment clasic care arăta cum subiecţii indică mai repede o fotografie cu ei înşişi, dintre sute de alte fotografii, dacă fotografia este îmbunătăţită Ne recunoaştem mai repede dacă arătăm mai frumoşi decât suntem şi probabil că ţine de o trăsătură moştenită evolutiv Avem nevoie să ne supraapreciem când ne reproducem sau când căutăm liderul haitei, dar asta presupune şi o primejdie: „Încrederea exagerată în propria capacitate ne expune riscurilor şi ne împiedică să evoluăm Îndoiala de sine joacă un rol decisiv pentru maturitatea noastră intelectuală”, a scris Seger, iar asta nu era nici prea inovativ, nici prea original Dar era cel puţin interesant că făcuse referire la studii despre copii şi despre rolul încrederii în sine în dezvoltarea lor Mikael se ridică, merse în bucătărie şi făcu ordine la chiuvetă şi pe masă Se hotărî să urmărească discuţia cu Leo Mannheimer a doua zi, în sala Muzeului Fotografiska Luase decizia să meargă până în miezul acestei poveşti, ignorând planul iniţial de a se bucura de puţin timp liber Dar nu apucă să se gândească mai departe La uşă suna cineva, şi asta nu-i plăcea Oamenii ar trebui să-şi anunţe vizitele dând un telefon înainte Dar merse să deschidă şi apoi avea să se refere la acest episod ca la un asalt 5 18 iunie Faria Kazi stătea pe pat în celula sa, ghemuită, cu braţele în jurul genunchilor Avea douăzeci de ani şi se vedea pe sine însăşi doar ca o umbră palidă, fadă Aproape orice persoană care o întâlnea era încântată de ea şi aşa fusese de când sosise în Suedia, la patru ani, din oraşul Dhaka din Bangladesh Faria crescuse într-un bloc din Vallholmen, o suburbie a Stockholmului, cu patru fraţi, unul mai mic decât ea, ceilalţi mai mari Tatăl său, Karim, înfiinţase de tânăr un lanţ de curăţătorii, acumulând o avere decentă, iar mai târziu cumpărase un apartament cu ferestre uriaşe în Sickla Copilăria ei fusese lipsită de evenimente Faria juca baschet şi era bună la învăţătură, mai ales la limbi; îi plăcea să coasă şi să deseneze benzi desenate manga Dar în adolescenţă libertatea i-a fost răpită puţin câte puţin Evident, asta avea de-a face cu prima ei menstruaţie şi cu fluierăturile la adresa ei, în cartierul de baştină Era convinsă că schimbările veneau de afară, ca un vânt rece de la răsărit Situaţia se înrăutăţise după ce mama ei murise în urma unui atac de cord, iar pierderea Aishei însemna nu numai pierderea unei mame, ci şi a unei viziuni asupra vieţii, precum şi a unei forţe a calmului şi a bunei chibzuieli Acum, în închisoare, după toate astea, Faria şi-l amintea pe Hassan Ferdousi, imamul din Botkyrka, făcându-şi apariţia într-o seară, neinvitat, la casa lor din Sickla Faria îl iubea pe imam şi îşi dorise să vorbească cu el, însă Hassan Ferdousi nu se afla acolo ca să socializeze — Aţi înţeles greşit islamul, îl auzi ea spunând furios în bucătărie O să vă meargă rău dacă o ţineţi tot aşa, rău de tot După acea seară, începuse şi ea să creadă asta, pentru că observase la fraţii ei mai mari, Ahmed şi Bashir, o duritate şi o ură care deveneau tot mai nesănătoase Tot ei, nu tatăl lor, erau cei care insistau ca ea să-şi poarte niqabul chiar şi când mergea să cumpere lapte de la alimentara din colţul străzii Preferau s-o vadă stând acasă şi ruginind Fratele ei mai mic, Razan, nu era la fel de categoric, nici implicat în mod special Avea alte interese, chiar dacă adesea se lua după Ahmed şi Bashir şi mai mult lucra în atelierele tatălui său, fiind responsabil pentru lucrătorii de la cusătorie Dar asta nu îl făcea prieten al Fariei, pentru că şi el o ţinea sub observaţie În ciuda supravegherii continue, Faria mai găsea portiţe spre libertate, dar ele presupuneau mereu minciuni şi inventivitate Încă mai avea computerul şi aflase că nimeni altul decât Hassan Ferdousi avea să dezbată exploatarea religioasă a femeilor cu un rabin pe nume Goldman, în Stockholm, la Kulturhuset Tocmai îşi luase bacalaureatul la liceul Kungsholmen Era spre sfârşitul lui iunie, nu mai ieşise din casă de zece zile şi o copleşea dorinţa de a fugi de acolo Nu fusese uşor să o convingă pe mătuşa Fatima Aceasta era de meserie cartograf şi trăia singură, iar pentru Faria era ultimul aliat din familie Îi înţelesese până la urmă disperarea şi fusese de acord să spună că aveau să se întâlnească la masă Dintr-un motiv sau altul, fraţii o crezuseră Fatima o primise pe Faria în apartamentul său din Tensta şi curând o lăsase să fugă în centrul oraşului Nu putea fi vorba de nişte escapade prea lungi, pentru că trebuia să fie înapoi la ora opt şi jumătate când Bashir urma să o aducă acasă Dar până atunci, îşi permitea să fie departe, împrumutase o rochie neagră şi o pereche de pantofi cu toc înalt, o extravaganţă, bineînţeles Nu mergea la petrecere, ci la o dezbatere despre religie şi oprimare Însă voia să se îmbrace frumos, pentru că i se părea un eveniment special În realitate, abia dacă-şi amintea ce se discutase, fiind mult mai prinsă de faptul că se afla acolo şi-i vedea pe toţi acei oameni din public De vreo două ori se simţise copleşită fără niciun motiv anume După dezbatere urmase momentul întrebărilor, iar cineva din public întrebase de ce trebuie să sufere mereu femeile când bărbaţii întemeiază o religie Hassan Ferdousi dăduse un răspuns obscur: — Este într-adevăr regretabil când facem din cea mai însemnată fiinţă un instrument al propriei micimi Faria stătea şi se gândea la acele cuvinte, pe când în jurul ei oamenii se ridicau să plece Un tânăr în blugi şi cămaşă albă se apropiase de ea Era aşa de neobişnuit să întâlnească pe cineva de vârsta ei fără ca ea să poarte niqab sau hijab, încât se simţea goală şi expusă Cu toate astea, nu plecase, rămăsese aşezată şi îl privea pe furiş Îi dădea cam douăzeci şi cinci de ani, nu era prea înalt sau foarte sigur pe sine, dar ochii îi străluceau Avea un mers uşor care contrasta cu greutatea şi întunericul din privire şi părea jenat şi distrat, lucru care îi dădea Fariei un sentiment de siguranţă O abordase în bengali — Eşti din Bangladesh, nu-i aşa? întrebase el — De unde ai ştiut? — Am simţit asta De unde anume? — Dhaka — Şi eu la fel Zâmbise cu atâta căldură, că ea nu putuse rezista şi-i zâmbise înapoi Se priviseră în ochi, simţiseră o apropiere şi sigur îşi mai spuseseră câte ceva După aceea Faria avea să-şi aducă aminte cum se îndreptau ei spre Sergelstorg, începând să-şi vorbească atât cât se poate de deschis Înainte de a ajunge să se prezinte, el îi povestise deja despre blogul pe care scrisese când era în Dhaka şi care lupta pentru libertatea de exprimare şi punea accent pe importanţa drepturilor omului, provocându-i astfel pe islamiştii din ţară Cei care publicau erau puşi pe lista neagră, iar islamiştii începuseră să-i omoare, unul după altul Erau măcelăriţi cu macete, iar poliţia şi guvernul nu făceau nimic, „nu mişcau un deget”, spunea el De aceea fusese constrâns să-şi părăsească familia şi să plece din Bangladesh, urmând să primească azil în Suedia — Am fost prezent la unul dintre măceluri Era cât pe-aici pe puloverul meu a curs sângele prietenului meu cel mai bun, spusese el şi, deşi ea nu înţelegea întru totul, simţea în el o suferinţă chiar mai mare decât a ei şi era copleşită de o intimitate care n-ar fi trebuit să apară atât de repede Numele lui era Jamal Chowdhury, iar ea îl luase de mână Mergeau împreună prin faţa Parlamentului şi ei i se tăiase respiraţia, căci, pentru prima oară de secole, trăia şi ea pe deplin Dar se neliniştise şi văzuse în minte ochii negri ai lui Bashir La Gamla Stan s-a desprins de el Dar îi fusese de ajuns; în zilele şi săptămânile ce urmaseră, se refugia în amintirea acelei întâlniri ca într-o încăpere plină de comori nepreţuite De aceea nu era de mirare că şi în închisoare se agăţa de ea, mai ales acum seara, când trenul de mărfuri începea iar să duduie, când paşii lui Benito se apropiau, iar Faria ştia că avea să fie mai rău ca niciodată • Alvar Olsen stătea în biroul său aşteptând un telefon de la directorul închisorii Rikard Fager Dar timpul trecea fără ca nimeni să sune, iar Alvar înjură în sinea lui şi se gândi la Vilda Astăzi ar fi trebuit să fie liber şi să meargă cu fiica sa la competiţia de fotbal din Västerås Anulase toate planurile, pentru că nu îndrăznea să fie plecat de la serviciu, dar îşi suna mătuşa pentru a mia oară şi îi părea rău că era un tată aşa deplorabil Dar ce era să facă? Planurile lui de a o îndepărta din secţie pe Benito se duseseră pe apa sâmbetei Benito era cât se poate de informată şi se uita ameninţător la el Întregul pavilion fierbea, peste tot deţinutele îşi şopteau una alteia ca înaintea unei mari confruntări sau ambuscade El se uita mereu la Lisbeth Salander, rugător, pentru că ea promisese să rezolve situaţia Dar acest fapt îl neliniştea la fel de mult ca problema de fond şi îşi impusese ca mai întâi să încerce el ceva Salander îi dăduse cinci zile, care trecuseră acum, şi el nu izbutise să facă nimic Era speriat de moarte Doar într-o privinţă reuşise să se liniştească Crezuse că avea să devină subiectul unei investigaţii interne, de vreme ce, în mod cert, existau cadre video de când el şi Salander merseseră în biroul său după ora închiderii uşilor şi rămăseseră acolo până noaptea târziu În zilele ce urmară, simţea că oricând putea fi chemat în faţa conducerii şi pus să răspundă la cele mai inconfortabile întrebări Dar nu se întâmplă nimic, iar până la urmă nu mai rezistă şi merse chiar el la centrul de supraveghere din clădirea B, sub pretextul de a verifica o serie de lucruri legate de Beatrice Andersson Derulă nervos înapoi înregistrările, până la orele serii de 12 iunie şi ale nopţii de 13 La început nu pricepu, reluă aceleaşi cadre de mai multe ori De fiecare dată coridorul era tăcut şi pustiu şi nu se vedea nici urmă că el şi Salander ar fi trecut pe acolo Fără îndoială că era salvat şi, deşi voia să creadă că era vorba de un noroc chior şi camerele chiar atunci nu funcţionaseră, realiză ce se întâmplase Văzuse doar cum Salander intrase pe serverul instituţiei şi lucrase ceva la sistemul de supraveghere Sigur schimbase secvenţele de imagini Nu exista o altă explicaţie şi desigur că se simţea uşurat Dar îl şi speria Trase o înjurătură sătul de toate astea şi îşi verifică e-mailul încă o dată Niciun cuvânt, nimic! Ce era aşa de greu? Nu trebuia decât să vină cineva să o ia pe Benito şi să o trimită de-acolo Era ora 19:15 Afară răpăia ploaia, iar el trebuia să iasă neapărat pe coridor, să se asigure că nu s-a întâmplat nimic teribil în celula Fariei Kazi Ar fi trebuit ca el să fie afară, să o pună la punct pe Benito şi să-i facă viaţa un coşmar Dar rămânea acolo ca paralizat Se uită spre birou şi avu impresia că ceva era diferit Poate Salander să fi deranjat lucrurile când fusese ieri aici? Orele acelea fuseseră ciudate Ea se uitase din nou prin registrele acelea vechi, de această dată după cineva pe nume Daniel Brolin În rest, Alvar evitase să privească, nu dorea să fie amestecat, dar aşa se întâmplase până la urmă Cu ajutorul computerului lui, Lisbeth dăduse un telefon, pe un ton cât se poate de firesc, lucru care era ciudat, nu-i aşa? După voce părea o persoană ca oricare alta, atentă şi prietenoasă Întrebase ceva despre nişte documente nou-apărute; iar imediat după aceea, îşi exprimase dorinţa de a se întoarce în celulă Douăzeci şi patru de ore mai târziu, Alvar începu să se simtă tot mai rău, aşa că se hotărî să iasă în secţie imediat Se ridică rapid de pe scaunul de la birou, dar nu apucă să mai facă niciun pas, că sună telefonul de comunicaţii interne Era directorul închisorii, Rikard Fager, care în sfârşit dădea un semn Rikard avea veşti bune, închisoarea din Hammerfors era pregătită să o preia pe Benito chiar în dimineaţa următoare, şi asta era, bineînţeles, nemaipomenit Totuşi, Alvar nu se calmă aşa cum s-ar fi aşteptat, iar la început nu înţelese de ce Apoi îşi dădu seama că trenul de mărfuri duduia afară, închise telefonul, fără să adauge niciun cuvânt, şi se grăbi să iasă • Mikael se simţise asaltat Pe de altă parte, era unul dintre cele mai bune asalturi, cum nu i se mai întâmplase de multă vreme încoace Malin Frode apăruse în deschizătura uşii, udă de ploaie, cu machiajul curgându-i pe obraji, cu o expresie sălbatică şi cu o privire hotărâtă Mikael nu ştia dacă avea să-l pălmuiască sau să-i sfâşie hainele Adevărul era undeva la mijloc Îl împinse la perete, îl prinse de fese şi îi spuse că va fi pedepsit pentru cât era de plictisitor şi de sexy şi pentru câte şi mai câte Înainte ca el să apuce să se dezmeticească, ea era cu picioarele desfăcute deasupra lui în plin orgasm După aceea se aşezară unul lângă altul respirând greu El îi mângâie părul şi rosti cuvinte blânde, dulci, exact cum trebuia, cu prezenţă de spirit şi pe tonul potrivit Îi fusese cu adevărat dor de ea Ploaia răpăia afară, iar bărcile cu pânze se agitau pe Riddarfjärden, apa picura pe coamele acoperişului, era un moment sublim Cu toate astea, Mikael căzu din nou pe gânduri, iar Malin, desigur, îl observă — Te plictisesc deja? întrebă ea — Ce? Nu, mi-a fost dor de tine, spuse el cu convingere Dar era clar că se simţea vinovat Nu se cuvenea să te afunzi în cugetări legate de muncă doar la câteva secunde după ce ai făcut sex cu o femeie pe care n-ai văzut-o de mult — Când ai spus ultima oară ceva onest? — Încerc cât pot de des — E vorba de Erika din nou? — E vorba mai mult despre ce am vorbit la telefon — Atacul hackerilor — Şi asta — Şi Leo pesemne? — Da — Atunci, ce naiba, poţi s-o spui pe faţă De fapt, de ce te interesează atât de mult? — Nici măcar nu ştiu sigur dacă chiar mă interesează, încerc numai să potrivesc lucrurile — Iar asta a fost o declaraţie de o claritate extraordinară, Kalle Blomkvist — Hm, da — Deci este ceva ce nu dezvălui, vreun aspect ce ţine de sursă? întrebă ea — Poate — Idiotule! — Îmi pare rău — Pe de altă parte, şi eu m-am gândit mult la Leo după convorbirea noastră, mărturisi ea învelindu-se cu pătura şi arătând de-a dreptul irezistibil El o întrebă: — La ce te-ai gândit? — Îmi aduc aminte că promisese să-mi povestească de ce fusese atât de bucuros pentru o vreme Dar apoi nu a mai fost aşa şi mi se părea lipsit de sensibilitate să îl presez — De ce ai ajuns să te gândeşti la asta? Se uită spre fereastră ezitând cu răspunsul — Pentru că acea euforie a lui îmi plăcea, dar mă şi îngrijora Era puţin exagerată — Poate că era îndrăgostit — Chiar asta l-am întrebat şi a negat categoric Ne aflam la Riche, iar asta era neobişnuit, deoarece Leo detesta locurile aglomerate Dar ne aflam acolo şi urma să vorbim despre cine avea să-mi urmeze pe post Dar Leo era imposibil, de îndată ce am început să numesc pe unul şi pe altul, a schimbat tema conversaţiei şi s-a lansat în reflecţii despre iubire şi viaţă, şi explicaţii privitoare la muzica lui Era de neînţeles şi destul de plictisitor, sincer vorbind, ceva despre cum era el născut să-i placă anumite armonii şi game muzicale Nu am fost prea atentă Era aşa de fericit şi de exuberant, că mă simţeam rănită şi am tăbărât pe el ca o idioată: „Ce s-a întâmplat? Trebuie să-mi spui!” Dar a refuzat să-mi spună ceva Nu putea să-mi zică nimic, cel puţin deocamdată, aşa susţinea Mi-a dezvăluit doar că în sfârşit găsise drumul acasă — Poate că a fost salvat — Leo ura religia — Şi-atunci despre ce era vorba? — N-am idee Ştiu doar că s-a încheiat la fel de rapid, câteva zile mai târziu Atunci s-a dezumflat de tot — În ce fel? — În toate felurile Ultima mea zi la Alfred Ögren era chiar înainte de Crăciun, acum vreun an şi jumătate, poate mai mult Era pe la mijlocul nopţii, în biroul său Avusesem acasă petrecerea de adio la care Leo nu venise, şi asta mă întrista Avuseserăm o relaţie specială, el şi cu mine Îl privi — Nu ai niciun motiv să fii gelos — Nu sunt gelos aşa uşor — Ştiu şi detest asta la tine Cred că ai putea fi gelos câteodată, doar aşa, ca să-ţi arăţi bunele intenţii Dar am flirtat puţin, Leo şi cu mine, cam pe vremea când te-am întâlnit şi pe tine Viaţa mea era un haos cu divorţul şi cu toate, de aceea am fost deranjată de fericirea aceea absurdă care nici nu se potrivea cu personalitatea lui Oricum, l-am sunat în toiul nopţii şi am aflat că rămăsese la birou Asta mă făcea să mă simt şi mai rănită Totuşi, şi-a cerut scuze într-un mod aşa de sincer, că l-am iertat, iar când m-a întrebat dacă vreau să mă duc la el pentru un pahar de vin înainte de somn, am fugit imediat Nu ştiu la ce mă aşteptam şi nu înţelegeam ce făcea el acolo atât de târziu Leo nu era genul obsedat de muncă; încăperea aceea fusese mai înainte biroul tatălui său Să te minunezi, nu alta – cu un Dardel pe perete şi cu un bufet Haupt în colţ Leo spunea câteodată că îi era ruşine de acel birou, că era de un lux obscen Dar în acea seară, când am sosit îmi e greu să descriu Ochii îi străluceau cumva şi avea în voce ceva nou, de parcă era distrus S-a străduit totuşi să arate bine dispus, a zâmbit tot timpul, dar pe chip avea o expresie rătăcită şi tristă Pe bufetul Haupt se afla o sticlă de Bourgogne băută până la fund şi două pahare goale de vin, semn că avusese o vizită Ne-am îmbrăţişat, ne-am spus lucruri frumoase, am băut o jumătate de şampanie şi ne-am promis că ţinem legătura Dar se vedea că nu acolo îi era gândul, aşa că până la urmă i-am zis: „Nu mai arăţi fericit”; la care mi-a răspuns: „Sunt fericit, doar că ” Nu a terminat propoziţia şi a rămas mult timp tăcut, bându-şi paharul de şampanie, pustiit A spus că urma să facă o donaţie mare — Cui anume? — N-am idee! Şi m-am întrebat dacă nu cumva era doar un capriciu de moment A părut imediat încurcat de propriile lui vorbe şi nu l-am mai întrebat nimic despre asta Am simţit că era ceva personal, iar după aceea am stat pur şi simplu acolo, stânjeniţi Când m-am ridicat, s-a ridicat şi el, ne-am îmbrăţişat din nou şi ne-am sărutat fără prea multă tragere de inimă Am bombănit un „ai grijă de tine, Leo”, am ieşit pe coridor şi am aşteptat să vină liftul Dar m-am întors, că aveam nervi Ce mai era şi cu secretoşenia asta stupidă? Ce învârtea oare? Voiam să înţeleg Dar când m-am întors – vreau să spun, înainte ca el să mă vadă –, mi-am dat seama că-l deranjam Leo stătea acolo şi scria ceva pe o foaie nisipie şi se vedea că se străduia să-şi găsească fiecare cuvânt Umerii îi erau încordaţi, avea lacrimi în ochi şi atunci nu m-a lăsat inima să-l întrerup El nu m-a văzut — Nu ai idee despre ce putea fi vorba? — Am ghicit după aceea că avea de-a face cu mama lui A murit doar câteva zile mai târziu, Leo şi-a luat liber de la serviciu, precum ştii, şi a dispărut în acea călătorie Sigur că ar fi trebuit să dau un semn şi să-i prezint condoleanţele mele Dar, după cum ştii, propria mea viaţă se transformase într-un coşmar Începusem să lucrez zi şi noapte la noul meu post şi mă certam cu fostul soţ Pe deasupra, mă culcam cu tine tot timpul — Asta trebuie să fi fost cel mai rău — Probabil — Deci nu l-ai mai văzut pe Leo de-atunci? — Nu în viaţa reală, doar într-un instantaneu la televizor L-am cam uitat sau, mai degrabă, mi l-am scos din minte Dar azi când ai sunat Malin ezită, ca şi cum îşi căuta cuvintele — mi-a apărut din nou în faţa ochilor scena aceea de la birou, continuă ea, şi am simţit că ceva nu era în regulă acolo N-aş putea să spun exact ce, doar m-a perturbat şi până la urmă m-am enervat atât de mult, că l-am sunat Dar şi-a schimbat numărul — A zis ceva vreodată de un psiholog care a fost împuşcat accidental de trupa de vânătoare de la Alfred Ögren când el era mic? — Ce, nu, cum aşa? — Pe psiholog îl chema Carl Seger — Nu-mi sună cunoscut Care e povestea? — Carl Seger a fost împuşcat la o vânătoare de elani acum douăzeci şi cinci de ani în pădurile din Östhammar, chipurile din greşeală Cel care a ţintit a fost şeful de finanţe al companiei Rosvik, Per Fält — Suspectezi ceva? — Nu direct, cel puţin nu acum Dar mă gândeam că poate Carl Seger şi Leo au fost apropiaţi Părinţii au pus mult efort în educaţia copilului, nu-i aşa? Îl antrenau pentru teste de inteligenţă şi pentru toate cele şi am descoperit că Seger a scris mult despre importanţa încrederii de sine în dezvoltarea tinerilor, aşa că mă întrebam — Leo a avut parte de mai multă îndoială de sine decât încredere, îl întrerupse Malin — Carl Seger a scris şi despre îndoiala de sine Leo vorbea mult despre părinţii lui? — Câteodată şi împotriva voinţei lui — Nu sună bine — Herman şi Viveka sigur au avut momentele lor bune, dar cred că unul dintre neajunsurile lui Leo este că nu a reuşit niciodată să îi înfrunte Nu a fost lăsat să-şi urmeze propria cale — A ajuns să lucreze în finanţe împotriva propriei voinţe, vrei să spui — Aşa simplu nu este niciodată Ceva în el trebuie să-şi fi dorit asta Dar sunt destul de sigură că visa să se elibereze şi poate de aceea tot insist cu scena de la masa de scris Aveam senzaţia că era vorba de un rămas-bun, nu doar de la mama sa, dar şi de la altceva, mai mare — L-ai comparat cu Hamlet — Mai mult ca să subliniez diferenţa faţă de tine, cred Dar e adevărat că tot timpul era şovăitor — Hamlet a devenit violent, până la urmă — Ha, da, dar Leo niciodată nu ar — Ce anume? O umbră acoperi faţa lui Mălin, iar Mikael îşi puse o mână pe umărul ei — Ce este? întrebă el — Nimic, de fapt — Hai, spune! — Odată chiar l-am văzut pe Leo nebun de legat, recunoscu ea • La ora 19:29, Faria Kazi simţi primele zguduituri ale trenului de mărfuri ca o stare de rău în tot corpul Mai erau şaisprezece minute până la închiderea uşilor celulelor Dar până atunci multe se puteau întâmpla, nimeni nu ştia asta mai bine decât ea Afară, pe coridor, gărzile îşi zornăiau cheile şi se auzeau voci; şi, chiar dacă ea nu pricepea o iotă din ce se spunea, presimţea din nou frământarea în murmurul general Habar nu avea despre ce era vorba, numai că exista în aer o senzaţie de urgenţă, iar ea auzise zvonuri că Benito ar urma să plece Dar nimic nu era sigur, nici măcar dacă ploua sau nu acolo afară peste calea ferată Cu o oră în urmă, senzaţia era de tunete în cer Acum trepidaţiile şi duduitul trenului erau singurele lucruri care mai pătrundeau din lumea de afară Zidurile păreau că se cutremură, lumea mergea încoace şi încolo şi totuşi nu părea să se întâmple nimic grav Poate o să fie lăsată în pace în seara asta, în pofida tuturor aşteptărilor Gărzile erau la datorie, iar Alvar Olsen o urmărise cu privirea peste tot şi părea că lucrează tot timpul Poate acum în sfârşit avea să o protejeze, poate avea să fie bine, indiferent de ce se şoptea acolo afară Se gândi la fraţii ei şi la mama sa şi la felul în care odinioară, în Vallholmen, soarele strălucea peste peluze Dar nu a fost lăsată să viseze prea mult Un lipăit de papuci se auzi de departe, un lipăit care părea îngrijorător de cunoscut, iar acum nu mai încăpea îndoială Mirosea şi a parfum dulce Fariei Kazi îi venea greu să respire, şi-ar fi dorit să facă o gaură în perete, să fugă pe calea ferată şi să se facă dispărută Dar era părăsită, în patul şi celula ei, era abandonată la fel ca întotdeauna în casa ei din Sickla Încercă să se gândească din nou la Jamal, dar nu o ajuta, nu mai găsea nicio consolare Trenul de mărfuri duduia, paşii se apropiau şi parfumul avea un miros înţepător În numai câteva secunde avea să fie aruncată din nou într-o prăpastie fără fund şi nu conta de câte ori îşi spunea că viaţa ei fusese deja distrusă şi că nu mai avea nimic de pierdut Se îngrozea de fiecare dată când Benito apărea în deschizătura uşii şi, cu un zâmbet cordial, o saluta din partea fraţilor ei Nu era clar dacă Benito îi întâlnise pe Bashir şi pe Razan sau dacă ţinea legătura cu ei Oricum, salutul era mereu resimţit ca o ameninţare cu moartea şi era urmat de un ritual în care Benito o pălmuia, o mângâia, o atingea pe piept şi între picioare numind-o colorată şi curvă Totuşi, partea ce mai sinistră nu erau atingerile şi cuvintele, ci senzaţia că era doar o pregătire pentru ceva mai rău, iar câteodată se gândea că într-o zi va luci ceva metalic în mâinile lui Benito Faria se gândea adesea la oţel în celulă Toată faima lui Benito se baza pe nişte pumnale indoneziene pe care pretindea că le-a infectat ea însăşi cu o litanie de blesteme şi despre care se susţinea că puteau condamna pe cineva la moarte doar îndreptându-le asupra victimei Mitul pumnalelor o urma pe Benito pe coridorul închisorii ca o aură, ca un nimb malefic, amestecându-se cu parfumul ei Faria îşi imaginase de multe ori cum Benito le putea folosi împotriva ei, şi erau zile în care îşi spunea că-i era totuna Ascultă din nou zgomotele din secţie şi, pentru un moment, o cuprinse din nou speranţa Lipăitul nu se mai auzea Să fi fost oprită Benito? Nu, picioarele se mişcară din nou şi de data asta Benito avea companie Nu se deducea acest lucru doar după paşi, ci şi după miros Parfumul era amestecat cu un miros mai înţepător, de sudoare şi de bomboane cu mentă Era Tine Grönlund, acolita lui Benito şi garda ei personală, iar Faria înţelese că, mai degrabă decât o scăpare, era vorba de un complot, de o agravare Avea să fie rău Acum se văzură în deschizătura uşii unghiile lăcuite ale lui Benito şi picioarele palide care ieşeau din papucii de plastic Îşi suflecase mânecile de la cămaşă şi îşi dezvelise tatuajul cu şerpi Era transpirată, machiată şi cu privirea îngheţată Cu toate astea, zâmbea; şi nimeni nu zâmbea mai neplăcut ca ea În spatele ei veni Tine care închise uşa, deşi nimănui, în afara gărzilor, nu-i era permis să închidă vreo uşă — Greta şi Lauren stau de pază, aşa că să nu ne facem griji că o să fim deranjate, spuse Tine Benito păşi spre Faria şi îşi băgă mâna în buzunarul de la pantaloni Zâmbetul se atenuă, devenind o linie dreaptă Faţa ei palidă căpătă noi riduri, şi o picătură de sudoare îi căzu pe buze — Ne grăbim puţin, zise ea Gărzile vor să mă trimită de-aici, ai auzit? De aceea trebuie să ne decidem acum Ne place de tine, Faria Arăţi bine şi ne plac fetele frumoase Dar ne plac şi fraţii tăi Au venit cu o ofertă foarte generoasă, iar acum am vrea să ştim — Nu am bani, completă Faria — O fată poate plăti în alte moduri şi avem propriile preferinţe, propria valută, nu-i aşa, Tine? De fapt, am ceva pentru tine, Faria, ceva care te va face să cooperezi mai bine Benito îşi băgă din nou mâna în buzunar şi făcu o grimasă răutăcioasă de triumf — Ce crezi că am aici? continuă ea Ce ar putea fi? Nu este Keris-ul meu, aşa că în privinţa asta poţi să te linişteşti Dar este ceva valoros pentru mine Scoase din buzunar un obiect negru şi se auzi un clic metalic Fariei i se tăie respiraţia Obiectul era un stilet, iar ea era atât de paralizată de frică, încât nu apucă să reacţioneze când Benito o apucă de păr şi o trase de ceafă înapoi Lama se tot apropia de gâtul ei, atingând arterele carotide ca şi cum Benito voia să arate unde va fi tăietura fatală, şuierând şi bolborosind cuvinte despre cum o să-şi înece păcatele în sânge şi o să bucure din nou familia Faria nu înţelegea ce spunea, simţea în nări numai parfumul acela oribil şi inspira duhoarea de tabac şi mucegai din respiraţia agresoarei sale În rest nu mai putea gândi şi de aceea nu pricepu de ce în încăpere se simţea şi mai multă tensiune Apoi realiză că uşa fusese deschisă şi închisă la loc Mai era o persoană înăuntru, cine să fie? Faria nu înţelese de la început, dar era Lisbeth Salander Arăta ciudat, absentă şi cufundată în visare, ca şi cum n-ar fi ştiut prea bine unde se află Părea că nu are nicio reacţie când Benito veni spre ea — Deranjez sau ? — Măi să fie! Cine dracu’ ţi-a dat drumul aici? — Tipele de-afară N-au făcut prea mare caz — Idioate! Nu vezi ce am în mână? şuieră Benito agitând stiletul în aer Lisbeth observă cuţitul, dar nu-şi schimbă atitudinea Nu făcea decât să se uite absentă la Benito — Fugi de-aici, stricato! Altfel o să te tai ca pe o scroafă — A, nu, n-o să faci asta Nu o să ai timp, răspunse Lisbeth — Nu o să am ce? Un val de ură inundase celula, iar Benito se repezi la Salander cu cuţitul în mână Dar nu ajunse la ea Faria pricepea ce se întâmplase O lovitură şi un braţ întins, şi Benito parcă se năpustise într-un zid Deveni imobilă, paralizată şi căzu pe betonul celulei, fără ca măcar să se sprijine în mâini Se făcu linişte, se auzea numai trenul de mărfuri huruind afară 6 18 iunie Malin şi Mikael stăteau unul lângă altul, rezemaţi de speteaza patului Mikael îi atinse umărul întrebând-o: — Ce a fost atunci? — Leo parcă a turbat Nu se întâmplă să ai prin casă un vin bun? Simt nevoia să beau ceva — Cred că am un Barolo, spuse el, şi se ridică să aducă o sticlă Când se întoarse cu sticla şi cu cele două pahare, Malin se uita pe fereastră cu un aer absent Ploaia nu înceta să cadă peste Riddarfjärden Pe deasupra apei se aşternuse o ceaţă uşoară şi departe în zare se auzeau sirene Mikael turnă vinul şi o sărută pe Malin pe obraz şi pe gură Trase din nou pătura peste ei şi începu să povestească: — Ştii că fiul lui Alfred Ögren, Ivar, este acum director al companiei, deşi este cel mai tânăr dintre fraţi Este cu numai trei ani mai mare decât Leo, iar cei doi se cunosc de când erau foarte mici Dar nu sunt tocmai prieteni, mai degrabă se detestă unul pe celălalt — Oare de ce? — Din cauza rivalităţii, a complexelor de inferioritate şi din tot felul de motive Ivar ştie că Leo este mai inteligent decât el, ştie că Leo vede prin el când bravează sau când minte şi are complexe, nu numai în plan intelectual Ivar mănâncă permanent în restaurante scumpe, s-a îngrăşat şi e puhav Încă nu a împlinit patruzeci de ani, dar arată bătrân, în timp ce Leo face sport şi, în momentele lui mai bune, poţi să-i dai şi douăzeci şi cinci de ani Pe de altă parte, Ivar a fost mai puternic şi mai ambiţios, deci Mălin se strâmbă şi mai bău din vin — Ce anume? — Câteodată mi-e ruşine de asta, că am participat şi eu Adesea Ivar era un tip rezonabil, cam înfigăreţ şi necioplit ce-i drept, dar rezonabil Altă dată era de-a dreptul infernal, era oribil să-l vezi Cred că-i era teamă ca nu cumva Leo să preia conducerea Mulţi îşi doreau asta, mai ales cei din comitetul director În ultima mea săptămână în firmă, chiar înainte de a-l întâlni pe Leo în miez de noapte, avuseserăm o şedinţă Urma să stabilim şi cine avea să mă înlocuiască Dar inevitabil am ajuns la altceva şi, vezi tu?, Ivar era de la bun început enervat Sigur simţea acelaşi lucru ca şi mine, că se întâmplase ceva Leo era aşa de ridicol de fericit, ca şi cum ar fi zburat deasupra tuturor În plus, lipsise de la birou în acea săptămână, iar Ivar îl luase la trei păzeşte Îl numea pe Leo moralist, pierde-vară şi ticălos, iar la început Leo nu s-a supărat Doar zâmbea, ceea ce îl provoca şi mai mult pe Ivar, făcându-l să arunce din el cele mai îngrozitoare lucruri Devenise rasist A spus că Leo era ţigan şi corturar A fost o prostie să cred că Leo nu va face decât să-l ignore pe idiotul ăla Dar a zburat de pe scaun şi l-a luat de beregată, zău aşa! M-am repezit la Leo şi l-am tras pe podea A fost o nebunie! Îmi amintesc că mormăia: „Noi suntem mai buni, noi suntem mai buni”, după care, până la urmă, s-a domolit — Şi Ivar ce-a făcut? — Nimic, a rămas şocat pe scaun şi s-a uitat la noi Apoi s-a aplecat în faţă cu o expresie de ruşine şi regret Şi-a cerut iertare, după care a tulit-o, iar eu şi cu Leo am rămas pe podea — Şi el ce-a zis? * — Nimic din câte mi-amintesc A fost o nebunie, când mă gândesc — Nu a fost o nebunie să-l facă corturar şi ţigan? — Aşa e Ivar când îşi iese din pepeni, un bădăran primitiv Ar fi putut la fel de bine să-l facă potaie sau porc În lumea lui e cam acelaşi lucru Cred că a moştenit trăsătura asta de la tatăl său Există o mulţime de prejudecăţi în familia lui şi la asta mă refer când spun că mi-e ruşine: n-ar fi trebuit să lucrez niciodată la Alfred Ögren Mikael tăcu şi bău din paharul de vin Sigur ar trebui să mai exploreze, să pună nişte întrebări sau să spună câteva cuvinte de consolare pentru Malin, dar nu spuse nimic Ceva îi preocupa mintea şi, la început, nu înţelese prea bine ce, dar după aceea şi-a dat seama că era ceva legat de Lisbeth Apoi îşi aminti că mama lui Lisbeth, Agneta, avea rădăcini în lumea nomadă Bunicul ei era nomad, credea el, şi de aceea numele ei apăruse în acele registre care mai târziu au devenit ilegale — Nu-i aşa spuse el într-un sfârşit — Ce anume? — că Ivar se crede mai rafinat? — Sigur că da — Vreau să spun, mai rafinat prin legături de sânge sau descendenţă — Ar fi foarte ciudat Mannheimer are, fără îndoială, sânge albastru Unde vrei s-ajungi? — Nu ştiu exact Malin arăta întristată şi resemnată, iar Mikael o cuprinse din nou de umeri Ştia precis ce trebuia să verifice Trebuia să sape adânc în timp şi să caute şi prin vechile registre de biserică, dacă era necesar • Lisbeth lovise cu forţă, poate prea cu forţă – îşi dăduse seama de asta chiar înainte ca Benito să se prăvălească sau poate chiar înainte de a-i da lovitura Înţelese chiar din cât de uşoară fusese mişcarea, din faptul că nu i se opusese rezistenţă, din acea intuiţie pe care fiecare practicant al artelor marţiale o cunoaşte: reuşita cea mai deplină se regăseşte în ceea ce de-abia se simte A tras o dreaptă de o perfecţiune neaşteptată chiar în laringe, apoi a lovit-o cu cotul în maxilar de două ori După aceea s-a tras un pas înapoi, nu doar pentru a-i face loc lui Benito să cadă, ci şi pentru a avea situaţia sub control A urmărit-o pe Benito prăbuşindu-se, fără ca nici măcar să se sprijine cu mâinile şi izbindu-se de podea mai întâi cu faţa, apoi cu bărbia A auzit sunetul, trosnetul de oase zdrobite Era mai mult decât sperase Benito era într-o stare gravă Zăcea pe burtă aproape lipsită de viaţă, cu faţa schimonosită şi expresia îngheţată într-o grimasă îngrozitoare Nimeni n-ar fi jelit-o pe Benito Andersson mai puţin decât Lisbeth Salander, dar moartea ei ar fi fost o complicaţie inutilă Pe deasupra, mai era şi Tine Grönlund acolo de faţă Tine Grönlund nu semăna cu Benito, dimpotrivă, era mai degrabă croită să fie manevrată şi să-i urmeze pe alţii Dar era înaltă, zdravănă şi rapidă, iar lovitura ei avea o anvergură la care era greu să faci faţă, mai ales când venea dintr-o parte, ca acum Lisbeth o pară numai pe jumătate, îşi auzi sângele clocotind şi înroşindu-i obrajii şi se pregăti pentru o nouă luptă Dar scăpă, de data asta În loc să continue să se bată, Tine se uita fix la Benito care zăcea pe podea; priveliştea era îngrijorătoare Nu doar că lui Benito îi curgea sânge din gură şi se ramifica pe beton în încrengături roşii care semănau cu nişte gheare, dar la asta se adăugau şi corpul chircit şi chipul desfigurat Benito părea un caz ce necesita asistenţă medicală pe termen lung, în cel mai bun scenariu — Benito, trăieşti? întrebă Tine în felul ei sâsâitor — Trăieşte, răspunse Lisbeth fără a fi convinsă de ce spune Mai doborâse oameni şi înainte, în interiorul sau în afara ringului, dar atunci mai percepuse cât de cât sunete înăbuşite sau văzuse vagi mişcări Acum domnea o tăcere accentuată de greutatea corpului şi de nervozitatea vibrantă din celulă — Ce dracu’, nu suflă deloc! sâsâi Tine — Nu arată prea bine, e-adevărat, spuse Lisbeth Tine mormăi o ameninţare şi îi arătă pumnii, apoi îşi făcu vânt pe uşă cu o mişcare legănată Lisbeth rămase cu picioarele depărtate şi foarte concentrată, uitându-se la Faria Kazi Faria stătea pe pat cu mâinile în jurul genunchilor şi se uita perplexă la ea — O să te scot de-aici! zise Lisbeth • Holger Palmgren stătea culcat în patul său de invalid din apartamentul din Liljeholmen gândindu-se la conversaţia cu Lisbeth Îl durea că nu putea încă să-i răspundă la întrebare Asistenta lui îl ignora, iar el se simţea prea deplorabil şi slăbit ca să mai caute documentele pe cont propriu Suferea de dureri mari în şolduri şi în picioare şi nu mai putea să mai meargă nici cu sprijinul cadrului metalic Avea nevoie de ajutor pentru cele mai multe lucruri, avea mereu îngrijitori acasă, iar majoritatea îl tratau ca pe un copil de cinci ani şi nu păreau că le place această meserie sau, pur şi simplu, nu le plăceau bătrânii Câteodată – nu prea des, căci îşi păstra mândria –, regreta că refuzase aşa hotărât oferta lui Lisbeth de a primi ajutor calificat şi finanţat din fonduri proprii Deunăzi, o întrebase pe tânăra şi severa Marita care mereu se strâmba oarecum scârbită când trebuia să-l ridice din pat: — Ai copii? — Nu vreau să vorbesc despre viaţa mea privată, i-o retezase ea Trecuse atât de mult timp de când era considerat un linguşitor atunci când voia să fie politicos! Bătrâneţea era o umilire, un asalt Aşa vedea lucrurile, iar mai devreme, când avusese nevoie să-şi schimbe scutecul, îşi amintise de poemul lui Gunnar Ekelöf, „Ar trebui să le fie ruşine” Nu mai citise poemul de când era tânăr, dar şi-l amintea destul de bine, poate nu cuvânt cu cuvânt, dar aproape Era vorba despre un ins, probabil alter ego-ul poetului, care scrisese ceea ce el numea o declaraţie a morţii, în care îşi dorea ca ultimele urme lăsate de el să fie un pumn strâns printre nuferii unui iaz şi bule de cuvinte răzbind la suprafaţă dinspre fundul apei Aşa de jalnic se simţise Holger, că poemul îi oferise singura speranţă care-i mai rămânea: sfidarea Era adevărat că nu peste multă vreme starea lui avea să se înrăutăţească şi să stea în pat ca o legumă, probabil urma să devină şi senil, şi nu se va mai putea aştepta la altceva decât la moarte Cu toate astea, nu putea s-o accepte, acesta era mesajul şi consolarea poemului Nu-i rămânea decât să-şi ţină pumnul strâns ca într-un protest mut Putea să se cufunde cu totul în apă, mândru şi revoltat, respingând durerile, scutecele, nemişcarea şi toată înjosirea Totuşi, viaţa lui nu era doar un tablou negru ca noaptea Avea încă prieteni şi mai ales le avea pe Lisbeth şi pe Lulu care va ajunge aici în curând şi îl va ajuta să găsească documentele Lulu era din Somalia, se făcuse mare şi frumoasă, cu părul lung şi împletit Avea o privire atât de sinceră, încât îl făcea să-şi mai recapete câte ceva din respectul de sine Lulu îl îngrijea noaptea, îi punea plasturele cu morfină, cămaşa de noapte şi îl băga în pat Deşi suedeza ei încă era stângace, întrebările ei erau cinstite Nu spunea prostii la plural, de felul „acum ne simţim bine, nu-i aşa?” Se întreba unde ar trebui să studieze şi să înveţe şi se interesa despre ce a făcut Holger de-a lungul vieţii sau ce gândea el Îl vedea ca pe un om, nu ca pe un vârstnic fără istorie Lulu era una dintre razele de lumină din viaţa lui de la o vreme şi singura persoană cu care vorbise despre Lisbeth şi despre vizita lui la Flodberga Vizita fusese un coşmar, începuse să tremure numai văzând zidul înalt al închisorii Cum de-o aduseseră pe Lisbeth într-un astfel de loc? Făcuse ceva măreţ, salvase un copil Cu toate astea, se afla printre delincventele cele mai rele din ţară Era scandalos, iar când a întâlnit-o în camera de vizite, a fost atât de tulburat, încât nu şi-a putut ţine limba-n frâu, aşa cum îi stătea în obicei O întrebase despre tatuajul cu dragon, fusese mereu curios ce era cu el Pe de altă parte, el aparţinea unei generaţii care nu înţelegea arta asta De ce să te împodobeşti cu ceva ce nu dispare, când noi, oamenii, ne schimbăm mereu şi evoluăm? Lisbeth răspunsese scurt şi concis şi totuşi fusese de ajuns Devenise captivat, începuse să spună tot felul de aiureli, fără nicio logică, şi evident că îi dăduse idei Era aiurea, mai ales că abia dacă ştia el însuşi despre ce vorbea Ce era cu el? Ce făcea de fapt? Era adevărat, ştia motivul Nu erau numai vârsta şi lipsa de discernământ Cu câteva săptămâni mai devreme, primise o vizită neaşteptată de la Maj-Britt Torell, o doamnă în vârstă cu părul alb şi cu un chip ca de pasăre, care fusese mai demult secretara lui Johannes Caldin, şeful Clinicii psihiatrice pentru copii din Uppsala, pe vremea când Lisbeth era internată acolo Maj-Britt Torell citise în ziare despre Lisbeth Salander, apoi se apucase să treacă prin mormanele de însemnări de jurnal pe care le preluase după dispariţia lui Caldin Ţinuse să precizeze că niciodată nu călcase pactul de confidenţialitate, dar aici era vorba de circumstanţe speciale: „ după cum ştiţi A fost îngrozitor cum a fost tratată fata” De aceea Maj-Britt voia acum să-i înmâneze aceste hârtii, ca totul să iasă la lumină Holger i-a mulţumit, şi-a luat la revedere de la ea, s-a pus pe citit şi s-a descurajat Era aceeaşi poveste veche şi dureroasă despre cum psihiatrul Peter Teleborian o legase pe Lisbeth cu curele şi o expusese unor abuzuri grave Documentele nu conţineau nimic nou din câte putea el să vadă –, dar poate că se înşela Fuseseră de-ajuns câteva cuvinte, pe care el i le aruncase la întâmplare când fusese la ea la închisoare, pentru ca Lisbeth să se gândească şi să realizeze acum că făcuse parte dintr-un studiu la nivel naţional Spunea că ştia şi alţi copii care fuseseră implicaţi, şi din generaţia de dinaintea ei, şi din cele de după Dar ce nu reuşea ea să afle era numele celor vinovaţi Se pare că fuseseră ţinute secret cu mare grijă, nepublicate pe internet şi de negăsit în nicio arhivă — Nu te mai poţi uita o dată, ca să vezi dacă nu cumva găseşti ceva? îl întrebase ea la telefon, iar el aşa avea să facă, numai să vină Lulu şi să-l ajute * Dinspre podea se auzeau acum cuvinte şuierătoare, incoerente şi, înainte de a putea desluşi clar vreunul, Faria îşi dădu seama că sună ca nişte blesteme şi ameninţări Se uită în jos la Benito, care zăcea pe burtă cu braţele răsfirate – nu-şi mişca deloc corpul, nici măcar un deget, doar capul, ridicat la un centimetru de pământ, şi ochii, care se uitau chiorâş la Lisbeth Salander — Mi-am îndreptat Keris-ul asupra ta! Vocea îi era atât de slabă şi de răguşită, că nu mai părea deloc o voce de om În gândurile Fariei, cuvintele se împleteau cu sângele care i se scurgea din gură — Pumnalul este îndreptat spre tine Eşti moartă! Nu erau decât ameninţări cu moartea, nimic altceva Pentru un moment, Benito îşi recăpătase parcă ceva din autoritate Cu toate astea, lui Lisbeth Salander nu părea să-i pese, îi răspunse ea şi cum abia dacă auzise ceva: — Dar tu eşti cea care pari moartă, nu-i aşa? Benito nu părea să mai existe pentru ea Salander îşi îndreptă atenţia spre coridor, iar Faria înţelese brusc de ce Se auzeau paşi grei şi repezi, cineva se grăbea spre celula ei, iar în următorul moment se auziră voci, înjurături şi cuvintele: — Mişcaţi-vă de-aici, pentru Dumnezeu! Uşa se deschise rapid, iar în prag stătea şeful gărzilor, Alvar Olsen, în obişnuita lui cămaşă albastră şi gâfâind din greu din cauză că alergase — Dumnezeule! Ce dracului s-a întâmplat? făcu el, iar privirea îi pendulă în sus şi în jos, de la Benito, aflată pe podea, la Lisbeth, deasupra ei, şi apoi la Faria, care stătea pe pat — Ce dracului s-a întâmplat? se repetă el — Vezi ce e acolo pe podea? veni Lisbeth Salander cu replica Alvar se uită în jos şi descoperi stiletul care se afla într-o baltă de sânge în faţa mâinii drepte a lui Benito — Ce naiba? izbucni el — Exact, cineva a reuşit să treacă un cuţit prin detectoarele voastre de metal Aşa că uite ce s-a întâmplat: personalul unei mari închisori a pierdut controlul şi nu a reuşit să protejeze o deţinută ameninţată — Dar asta asta, bolborosi Alvar pierdut şi arătând în direcţia maxilarului lui Benito — Asta ar fi trebuit să faci de multă vreme, Alvar Alvar se uită fix la faţa desfigurată şi distrusă a lui Benito, cu sângele şiroindu-i din maxilar — Mi-am îndreptat Keris-ul spre tine O să mori, Salander, o să mori! şuieră ea, iar Alvar se simţi cuprins de panică Apăsă butonul de alarmă de la centură, apăsă şi strigă după ajutor — O să te omoare, spuse el — E grija mea, răspunse Lisbeth M-au urmărit brute mai mari de-atât! — Nu există o brută mai mare Departe, pe coridor, se auzeau deja paşi Idioţii ăia or fi fost prin preajmă tot timpul? Nu l-ar surprinde asta, chiar deloc În el clocotea o furie violentă şi se gândi la Vilda şi la ameninţarea ce plana deasupra ei şi la întreaga secţie care se compromitea în asemenea hal O privi din nou pe Lisbeth Salander şi îşi aminti de cuvintele ei: asta ar fi trebuit să facă de multă vreme! Instinctul îi spunea că trebuia să acţioneze într-un fel, să-şi recapete demnitatea Dar nu apucă să facă nimic Colegii lui, Fred şi Harriet, dădură buzna şi se uitară ca paralizaţi la priveliştea din celulă Precum Alvar puţin mai devreme, o văzură pe Benito pe podea şi auziră înjurăturile bolborosite fără încetare, doar că de data asta nu se mai puteau distinge afirmaţii articulate, numai silabele „ke” şi „kri”, clare în delirul ei malefic — Of, la naiba! strigă Fred La naiba! Alvar făcu un pas înainte, îşi drese glasul şi, în acel moment, Fred îl văzu Ochii îi trădau frica, transpiraţia îi curgea pe frunte şi pe obraji — Harriet, cheamă doctorul! îi ordonă Alvar Iar tu, Fred Nu ştia exact ce trebuia să zică În primul rând, voia să câştige timp şi să-şi consolideze autoritatea Dar se pare că nu reuşea, căci Fred îl întrerupse pe acelaşi ton de urgenţă: — Ce catastrofa dracului! Ce s-a întâmplat? — A devenit periculoasă, spuse Alvar — Ai lovit-o sau ? Alvar nu răspunse, nu imediat Dar în acea clipă îşi aminti descrierea înfiorător de exactă a drumului spre sala de clasă a Vildei Îşi aminti că Benito spusese ce culoare aveau cizmele de cauciuc ale Vildei — Eu începu el Alvar ezită, conştient fiind că era ceva cu acel „eu” care în acelaşi timp îl speria şi îl ademenea Îi aruncă o privire lui Lisbeth Salander, iar ea aprobă din cap ca şi cum ar fi înţeles precis Dar nu fie ce-o fi, simţea că e bine să procedeze aşa — N-am avut încotro — Dar la dracu’, arată rău! Benito, Benito, eşti bine? murmură Fred şi asta a fost ultima picătură după luni de zile în care închisese ochii şi tăcuse — În loc să-ţi faci griji pentru Benito, ar trebui să-ţi pese de Faria, rosti el printre dinţi Am lăsat toată secţia să fie otrăvită şi distrusă Uită-te la stiletul ăla de jos Îl vezi? Benito a reuşit să îl aducă în secţie A sustras blestemata asta de armă mortală şi tocmai ce avea de gând să o atace pe Faria, când eu Ezită din nou, bâjbâind după cuvinte Era ca şi cum în acel moment îşi dădea seama de dimensiunea minciunii sale şi, aproape în acelaşi timp, se uită disperat spre Lisbeth sperând să fie salvat Dar salvarea nu veni de la ea — A vrut să mă omoare, interveni Faria Kazi de pe patul celulei şi duse mâna la o mică tăietură pe gât Alvar căpătă din nou curaj: — Ce era să fac? Să aştept să văd cât de bine îşi pune planul în aplicare? se indignă el şi parcă se simţi mai bine, chiar dacă îşi dădea tot mai mult seama în ce joc riscant intrase Dar era prea târziu ca să se mai retragă Alte deţinute se adunaseră la uşa întredeschisă, multe se împingeau ca să poată intra Situaţia începea să scape de sub control, iar afară pe coridor se auzeau glasuri incitate Unele femei aplaudau, sentimentul de uşurare se răspândea, lumea se simţea eliberată Dar nu se auzeau doar chiote de bucurie, în vacarmul general, se desluşeau şi ameninţări, care nu erau îndreptate împotriva lui, ci împotriva lui Lisbeth Salander, ca şi cum zvonul despre ce se întâmplase cu adevărat se răspândise deja Înţelese că trebuia să acţioneze, să fie hotărât Cu glas tare spuse că trebuie informată imediat poliţia Ştia că mai multe gărzi din alte departamente aveau să ajungă acolo, aşa era mereu când se declanşa alarma, şi se gândi dacă ar fi bine să le închidă pe deţinute acum sau dacă să aştepte întăriri Se apropie cu un pas de Faria Kazi şi le spuse lui Harriet şi lui Fred că asistenţii medicali şi psihologii trebuie să aibă grijă şi de ea Apoi se întoarse spre Lisbeth Salander şi îi ceru să îl urmeze O conduse pe coridor, pe lângă deţinute agitate şi gărzi care se îmbulzeau, iar pentru un moment crezu că lucrurile aveau să iasă de pe făgaşul normal Secţia se afla la un pas de revoltă, ca şi cum toată tensiunea şi confuzia care clocotiseră atât de mult aveau să răbufnească la suprafaţă Doar străduindu-se din greu, reuşi să o ducă pe Salander în celula sa şi să închidă uşa după ei Cineva bătea la uşă, colegii lui strigau să se facă ordine, inima îi bătea puternic Îşi simţea gura uscată şi nu ştia ce să spună Lisbeth nici nu se uită la el, ci numai la masa ei de scris Ea îşi trecu mâna prin păr — Îmi place să-mi asum lucrurile pe care le fac, spuse ea — Voiam numai să te protejez — Aiurea! Voiai să te simţi o persoană ceva mai bună Dar e în regulă, Alvar Poţi să pleci acum? Alvar şi-ar fi dorit să mai spună ceva, să se justifice Dar îşi dădu seama că ar fi sunat ridicol Se întoarse spre uşă şi o auzi spunând în spatele lui: — Am lovit-o în laringe! În laringe? repetă el în gând, închise celula şi îşi croi drum prin toată învălmăşeala de pe coridor • În timp ce o aştepta pe Lulu, Holger Palmgren încerca să-şi amintească ce anume conţineau acele documente, dacă într-adevăr în ele se putea ascunde ceva nou şi spectaculos Îi venea greu să creadă că o să descopere mai mult decât ştia deja, şi anume că existaseră planuri ca Lisbeth să fie dată spre adopţie de mică, atunci când situaţia cu tatăl său şi cu violurile suferite de Agneta ajunsese într-un punct critic Prin urmare, da, avea să afle în curând Lulu era mereu punctuală, venind la ora nouă în cele patru zile din săptămână în care lucra, iar astăzi era una dintre serile ei Îi era dor de ea, va veni şi-l va aşeza în pat, îi va pune plasturele cu morfină, va avea grijă de el şi-i va da documentele din sertarul de jos al biroului din sufragerie unde le pusese ultima dată, după vizita lui Maj-Britt Torell Holger promisese să le parcurgă cu toată atenţia, sperând că va avea privilegiul să o ajute pe Lisbeth pentru o ultimă dată Suspină, căci îl chinuiau durerile din şolduri Era ora din zi în care îl dureau cel mai tare şi repeta ca o mantră: „Dragă şi minunată Lulu, am nevoie de tine, vino acum!” şi într-adevăr, nu stătu decât cinci sau zece minute lovind pătura cu mâna sănătoasă, că şi auzi paşi afară, pe casa scărilor, paşi care păreau familiari Uşa se deschise Să fi venit cu douăzeci de minute mai devreme? Ce minunat! Doar că nu se auzi nicio chemare veselă, niciun „bună seara, bătrâne”, doar paşi care se strecurau în apartament şi se apropiau de dormitor I se făcu frică şi asta nu-i stătea în fire – era unul dintre avantajele vârstei, nu mai avea prea multe de pierdut Dar acum îl cuprinse neliniştea, poate din cauza documentelor Dorea să le citească şi să o ajute pe Lisbeth Dintr-odată, avea pentru ce să trăiască — Alo, strigă el Alo! — Oh, eşti treaz? Speram să dormi — Nu dorm niciodată când vii tu, spuse el, vizibil uşurat — Nu cred că-ţi dai seama cât de obosit şi terminat ai fost în ultimele zile Pentru un moment mi-a fost teamă că acea vizită la închisoare te-ar putea dărâma, răspunse Lulu şi păşi prin deschizătura uşii Era machiată pe pleoape, rujată şi purta o rochie africană plină de culori — A fost atât de rău? — Abia dacă am putut vorbi cu tine — Îmi pare rău, o să fiu mai bun — Eşti cel mai bun dintre toţi pe care-i îngrijesc, ştii asta Singurul tău defect este că spui tot timpul că-ţi pare rău — Îmi pare rău — Vezi? — Ce este cu tine azi, Lulu? Arăţi mai bine ca niciodată! — O să beau un pahar cu un suedez din Västerhaninge Îţi vine să crezi? Este inginer, are casă şi un Volvo nou — Vrea să te prindă-n plasă, desigur — Sper, spuse ea, şi îi îndreptă picioarele şi şoldurile Avu grijă ca el să stea bine pe pernă şi aşeză patul de invalid în poziţie de şezut În timp ce patul se ridica făcând un zgomot surd, ea continuă să îndruge lucruri despre omul din Västerhaninge pe nume Robert sau probabil Rolf Holger nu o auzi, iar Lulu îi puse mâna pe frunte — Eşti rece şi transpirat, tontule Ar trebui să-ţi fac duş Nimeni nu putea spune tontule cu atâta afecţiune ca Lulu; de obicei, lui îi făcea plăcere să stea la palavre cu ea Acum era însă nerăbdător şi se uita în jos la mâna sa stângă lipsită de viaţă Arăta mai jalnic ca niciodată — Iartă-mă, Lulu Mai întâi poţi face ceva pentru mine? — Totdeauna dispoziţia ta — Totdeauna la dispoziţia ta, corectă el Ştii foile acelea pe care le-ai pus deoparte în sertarul de la birou, le poţi scoate de acolo? Aş avea nevoie să le citesc din nou — Ai zis că a fost o lectură îngrozitoare — A fost îngrozitoare, dar trebuie să mă mai uit pe ele — Sigur, sigur, le aduc Dispăru pentru un moment, iar când reveni avea în braţe un teanc de hârtii mai mare decât cel pe care îşi aducea el aminte că îl primise Poate că se amestecaseră şi alte foi Deveni din nou agitat, nu ştia de ce, fie pentru că nu avea să găsească nimic important în documente, fie pentru că, dimpotrivă, ar putea găsi ceva, iar Lisbeth va pune din nou la cale o groază de nebunii — Pari mai vioi azi, Holger Dar parcă eşti cam absent Te gândeşti din nou la Lisbeth? spuse Lulu şi aşeză teancul de hârtii pe masa de lângă pat, între cărţi şi flacoanele cu medicamente — Asta trebuie să fie, a fost şocant să o văd la închisoare — Înţeleg — Ai putea să-mi aduci periuţa de dinţi şi să-mi pui plasturele cu morfină şi toată şandramaua, apoi să-mi muţi picioarele puţin spre stânga? Toată partea inferioară a corpului parcă are — înfipte cuţite, completă ea — Precis, cuţite Spun asta tot timpul? — Aproape tot timpul — Vezi tu, încep să devin senil Dar mai târziu vreau să citesc hârtiile astea, iar tu poţi să fugi la Roger — Rolf, îl corectă ea — Rolf, aşa Sper că e de treabă Asta e cel mai important — Aşa să fie? Tu ţi-ai ales femeile după cât de treabă au fost? — Ar fi trebuit, cel puţin — Aşa spuneţi toţi şi apoi fugiţi după prima ţipă arătoasă — Ce? Nu, nu cred Nu mai era atent O rugă pe Lulu să îi dea grămada de hârtii, pentru că nu putea să o ridice singur cu mâna funcţională, care nici ea nu era în stare prea bună Începu să citească în timp ce Lulu îi descheia cămaşa şi îi punea plasturele de morfină, şi continuă, întrerupându-se din când în când pentru ca Lulu să-şi facă treburile ei, simţindu-se adesea nevoit să îi spună ceva drăguţ şi încurajator Îşi luă un la revedere afectuos şi îi ură succes cu al ei Rolf sau Roger A citit şi a răsfoit şi, aşa cum îşi închipuia, a dat peste tot felul de declaraţii ale psihiatrului Peter Teleborian: protocoale ale tratamentelor cu medicaţie, rapoarte despre tablete care nu au fost luate, relatări despre terapiile în care pacientul a tăcut sau nu a fost cooperant, hotărâri asupra unor măsuri extreme, reluări de proceduri, alte măsuri extreme, semne clare de sadism chiar dacă totul era exprimat într-un limbaj sec – toate acele lucruri care îl chinuiseră deja pe Holger cândva Dar nu găsi nimic din ce voia să afle Lisbeth Să fi fost totuşi neatent, în ciuda strădaniei? Se hotărî să mai treacă prin toate încă o dată şi, ca măsură de precauţie, să folosească şi lupa Studie amănunţit fiecare pagină şi, până la urmă, dădu de ceva Nu era mult, numai două notiţe confidenţiale ale lui Teleborian de când Lisbeth fusese înscrisă la clinica din Uppsala Cu toate astea, ele îi ofereau lui Holger tocmai ce fusese rugat să găsească: nume Scria aşa: Cunoscută de mai devreme din Registrul pentru Studii de Genetică şi de Mediu Social, RSGMS Participant la Proiectul 9 (Rezultat: neconcludent ) Hotărârea profesorului Martin Steinberg de plasare în orfelinat Imposibil de realizat Tendinţă de evadare Inventivă Incident grav cu G în apartamentul din Lundagatan – a fugit la numai şase ani A fugit la numai şase ani? Să se fi referit Lisbeth la această întâmplare în închisoare? Asta trebuie să fie, nu-i aşa?, iar G poate fi femeia cu semnul acela pe gât? Posibil Dar nu mai scria nimic altceva, aşa că nu putea fi sigur Holger se cufundă în gânduri Apoi citi din nou notiţa şi zâmbi vag Inventivă, scrisese Teleborian şi era singurul lucru pozitiv pe care idiotul acela îl spusese vreodată despre Lisbeth Chiar şi un măgar îşi dă seama câteodată dar nu era niciun motiv de zâmbet, bineînţeles Nota confirma că Lisbeth aproape fusese expediată când era mică Holger citi mai departe: Mama, Agneta Salander, cu leziuni pe creier după lovituri la cap Internată la sanatoriul Äppelviken Înainte a avut şedinţe cu psihologul Hilda von Kanterborg – despre care se crede că a rupt pactul de confidenţialitate şi a dat informaţii din Registru Nu trebuie să i se dea posibilitatea de a contacta pacienta Alte măsuri sunt planificate de profesorul Steinberg şi de G Profesorul Steinberg, se gândi el, Martin Steinberg Parcă i se părea că ştie numele de undeva Cu osteneala care îi însoţea toate acţiunile de la o vreme, căută pe Google imaginea asociată numelui şi îl recunoscu imediat Cum de îi scăpase asta? Nu fuseseră tocmai apropiaţi, el şi Martin, dar se întâlniseră, prima dată acum douăzeci şi cinci de ani când Steinberg fusese martor expert într-un proces în care Holger apărase un tânăr, în circumstanţele nefericite de a fi acuzat de abuz împotriva tatălui său Îşi aminti cât se bucurase să aibă o putere ca Steinberg de partea sa Acesta făcea parte dintr-o serie de comitete şi comisii de prestigiu şi, deşi părerile lui se dovedeau învechite şi rigide, fusese, fără îndoială, de folos Îl ajutase pe Holger cu clientul lui, acesta fiind absolvit de orice vină până la urmă După proces s-au văzut la un pahar, şi se mai întâlniseră de câteva ori de atunci Se cunoşteau deja şi poate că Holger avea să reuşească să-l descoasă în legătură cu una, alta Holger se întinse pe spate în patul său de invalid, cu mormanul de hârtii pe piept şi pe abdomen, încercând să gândească limpede Ar fi fost necugetat să ia legătura cu el? Aşa i se părea într-un moment şi se răzgândea în celălalt A stat aşa vreo zece, cincisprezece minute, chibzuind, în timp ce morfina începea să-şi facă efectul, durerea din şolduri semănând acum mai mult cu înţepături de ace decât de cuţite N-ar trebui să dea un semn totuşi? Lisbeth îi ceruse ajutorul şi, atunci, era bine ca el să-şi dea silinţa Chiar dorea să fie de folos acum, că avea documentele, şi de aceea se gândi la o strategie Apoi sună şi, în timp ce semnalele se propagau, se uită la ceas Era zece şi douăzeci de minute seara, puţin cam târziu, dar nu exagerat de târziu, se gândi el Oricare ar fi împrejurările, va fi atent Dar îşi pierdu tăria imediat ce autoritatea severă a lui Steinberg se auzi în receptor, şi se văzu nevoit să depună efort pentru a deveni din nou energic şi politicos — Îmi cer scuze că deranjez, spuse el Dar am o întrebare Martin Steinberg nu era o persoană neprietenoasă, totuşi păru precaut şi nu răsuflă uşurat nici când Holger îl felicită pentru toate numirile deosebite şi misiunile de încredere pomenite pe Wikipedia Profesorul se interesă politicos despre sănătatea lui Holger — Ce pot să spun la anii mei? Corpul încă doare şi îşi face simţită prezenţa, asta ar trebui să mă bucure, răspunse Holger încercând să râdă Martin Steinberg se strădui şi el să râdă şi cei doi schimbară câteva cuvinte despre vremurile vechi Apoi Holger trecu la subiect, spunându-i că fusese contactat de un client şi că avea nevoie să afle care era rolul lui Steinberg la aşa-numitul Registru Imediat înţelese însă că făcuse o greşeală – întrebarea lui crease o nelinişte de moment, un fel de nelinişte care nu se voia recunoscută, dar nervozitatea era evidentă — N-am idee despre ce vorbeşti, spuse profesorul — Da, chiar nu ai idee? Ce ciudat! Aici scrie că ai luat decizii în numele instituţiei — Unde scrie asta? — În hârtiile pe care le-am primit, spuse Holger pe un ton mai vag şi mai defensiv — Vreau să ştiu exact unde scrie – pentru că sună de-a dreptul absurd, continuă Steinberg surprinzător de abil — Hm, atunci ar fi bine să mă uit mai cu atenţie — Ar fi bine, într-adevăr — Sau am amestecat eu lucrurile Asta a ajuns să fie ceva tipic pentru mine, continuă Holger — Ei, se mai întâmplă, răspunse Steinberg, încercând să pară prietenos sau chiar nonşalant Dar era evident zguduit şi nu reuşise să ascundă asta Mai adăugă şi o măsură de precauţie inutilă: — Mai există şi posibilitatea ca documentele pe care le ai să conţină informaţii greşite Cine este clientul care te-a contactat? Holger bombăni că nu putea spune şi avu grijă să încheie conversaţia cât mai rapid Dar, chiar înainte de a închide telefonul, îşi dădu seama că acea convorbire avea să aibă consecinţe Cum a putut fi atât de idiot? A vrut să ajute, în schimb a înrăutăţit lucrurile Trecerea timpului şi căderea nopţii peste Liljeholmen nu aduseră nimic bun Angoasa şi remuşcările nu făceau decât să se amplifice şi să se adauge la durerile de spate şi de şolduri Din nou şi din nou îşi reproşa lipsa de judecată şi nebunia Ce păcat pentru bătrânul Holger Palmgren! 7 19 iunie Duminică dimineaţa, Mikael Blomkvist se trezi devreme, şi ieşi tiptil, ca să nu o trezească pe Malin Îşi puse blugii şi o cămaşă gri de bumbac şi îşi pregăti un cappuccino tare şi un sendviş, în timp de frunzărea ziarul de dimineaţă Se aşeză apoi la computer şi se întrebă cu ce să înceapă Nu avea idee, deja săpase în toate locurile posibile, cu date acumulate peste ani: arhive, condici, baze de date, hotărâri judecătoreşti, microfilme, tomuri, inventare, declaraţii, dări de seamă, registre ale contribuabililor Nesocotise acorduri de confidenţialitate, invocase principiul transparenţei şi al caracterului public al documentelor oficiale, al protecţiei persoanelor care dau informaţii, găsise portiţe ascunse, breşe sau ambiguităţi Căutase efectiv prin gunoaie, contemplase fotografii vechi, pusese cap la cap mărturii contradictorii, se aventurase prin beciuri şi încăperi extrem de reci Dar nu aflase de nicio adopţie sau naştere în afara căsătoriei Nu i se părea tot timpul că asta trebuie să caute şi nu era sigur nici acum Avea totuşi încredere în ce-i spunea instinctul Ivar Ögren îl făcuse pe Leo corturar şi ţigan, iar acestea nu erau doar simple cuvinte de ocară rasiste Atrăgeau atenţia Dacă idiotul acela contesta descendenţa suedeză a lui Leo, era pur şi simplu de neînţeles Familia Mannheimer era mult mai veche decât neamul Ögren pe toate planurile, cu ascendenţe şi rădăcini în vechi familii nobiliare ce duceau până în secolul al şaptesprezecelea Nu era imposibil să existe ceva în trecut care să merite atenţie Mikael căută pe internet şi zâmbi Nu înţelegea de ce, dar era evident că studiul genealogic devenise o preocupare populară Existau o mulţime de arhive în care să cauţi şi era extraordinar cât de mult din vechile registre bisericeşti, evidenţe ale populaţiei şi documente cu informaţii referitoare la emigranţi şi imigranţi fuseseră scanate şi digitalizate Era o adevărată mină de aur, iar, dacă doreai, puteai să-ţi cauţi în băncile de date genetice rădăcinile departe în timp, dincolo de istoria contemporană, inclusiv până la strămoşii din Africa Cine avea bani şi răbdare putea merge până unde voia, putea lua urma precursorilor săi în călătoriile lor seculare prin stepe şi continente În schimb, cu adopţiile de dată recentă lucrurile stăteau prost Exista un acord de confidenţialitate pe o perioadă de vreo şaptezeci de ani care putea fi contestat numai la tribunal Putea fi anulat numai în cazuri mai delicate, iar în aceste categorii nu intrau ziariştii curioşi care nici măcar nu ştiau ce caută Uşa era închisă pentru el în mod oficial şi totuşi ştia mai bine decât oricine că existau şi căi ocolite, trebuia doar să îşi dea seama care Era ora şapte şi jumătate dimineaţa Malin dormea în patul dublu, iar peisajul de pe Riddarfjärden vestea o zi frumoasă În câteva ore avea să plece şi să îl asculte pe Leo Mannheimer în sala Muzeului Fotografiska de la debarcaderul Stadsgårdskajen Dar, înainte de asta, Mikael trebuia să cerceteze trecutul lui Leo Nu avea prea mult spor şi nici nu ajuta că era o zi de duminică Totul era închis, iar el se văzu obligat să recunoască: după lungile convorbiri de ieri cu Malin, băiatul începuse să-i fie simpatic Dar asta nu conta, nu avea să se dea bătut Dacă înţelesese bine, trebuia să ceară mai întâi certificatul de naştere al lui Leo de la Arhivele Municipale Dacă nu i se va permite să-l vadă, ar fi fost un indiciu că bănuielile lui erau corecte Dar nu ar fi fost de ajuns, certificatul de naştere putea fi confidenţial şi din alte motive în afară de adopţie Mikael ar fi fost obligat să obţină actele personale ale părinţilor şi ale lui Leo pentru a le compara În actele personale – care numai în cazuri excepţionale erau confidenţiale – s-ar fi găsit informaţia cu privire la eventuale mutări şi schimbări de locuinţă Dacă Leo şi părinţii nu ar fi fost înscrişi la aceeaşi parohie, probabil parohia Västerleds din Nockeby, în momentul naşterii lui Leo, ar trebui să fie un semn clar Atunci ar fi greu de crezut că Herman şi Viveka erau părinţii lui biologici Prin urmare, Mikael scrise pe e-mail o cerere pentru a obţine de la Arhivele Municipale certificatul de naştere al lui Leo, precum şi actele personale ale acestuia şi ale părinţilor Nu trimise totuşi mesajul şi asta din cauza propriului nume care funcţiona ca o alarmă de atenţionare Lumea începea să se întrebe de ce voia el să afle unele lucruri şi aşa se pornea bârfa: Mikael Blomkvist tocmai a fost aici şi şi-a băgat nasul Solicitările lui aveau să fie făcute cunoscute negreşit, iar asta nu ar fi fost bine, pentru cazul în care subiectul ar avea un aspect delicat Se hotărî să sune în ziua următoare la Arhivele Municipale şi să se folosească de dreptul de acces al publicului la documente oficiale pentru a rămâne anonim De altfel era posibil ca Holger Palmgren să aibă deja răspunsul În ciuda greutăţilor şi, în mod cert, în pofida tuturor recomandărilor medicale, o vizitase pe Lisbeth la Flodberga În orice caz, ar fi fost frumos ca ea să-l sune şi să-l întrebe şi de sănătate Mikael ridică telefonul şi se uită din nou la ceas Să fi fost prea devreme? Nu, Holger se trezea mereu la opt, indiferent de ziua din săptămână, aşa că sună Nu mergea, părea ceva în neregulă cu mobilul bătrânului Numărul nu este alocat, răspunse o voce în receptor Mikael încercă atunci pe telefonul fix Nici aşa nu răspunse nimeni; era pe punctul de a încerca din nou, când auzi în spatele său un lipăit de picioare desculţe şi se întoarse zâmbind • Holger Palmgren descoperi şi el că nu-i funcţiona telefonul mobil şi i se păru ceva tipic Nimic nu mai funcţiona, cu atât mai puţin el însuşi Era într-o stare deplorabilă, încă de la primele ore ale dimineţii se trezise în chinuri şi dureri Ce Doamne iartă-mă îl apucase? Era tot mai sigur că acea convorbire din seara precedentă fusese o greşeală Probabil că Steinberg era un ticălos notoriu, în ciuda aleselor comitete şi comisii din care făcea parte Numai dacă ne gândim la semnarea unei decizii de a o plasa pe Lisbeth la un orfelinat împotriva voinţei ei şi a mamei sale Numai asta! O, Doamne, cât de prost a putut să fie! Ce-i rămânea de făcut? În primul rând, trebuia să sune şi să discute chestiunea cu Lisbeth Dar mai era şi ghinionul că nu funcţiona telefonul Holger renunţase să mai folosească linia fixă, pentru că nu mai sunau decât vânzători sau oameni de care nu voia să ştie Oare îl scosese şi din priză? Se întoarse cu greutate şi văzu că nu era nimic în priza din perete Putea să pună din nou cablul? Se întinse cu mult în afara saltelei, aplecându-se peste marginea patului, şi reuşi să bage ştecherul în priză Apoi se întoarse la loc şi respiră din greu pentru câteva momente, înainte de a ridica vechiul telefon pe masa de lângă pat Era bine, se auzea tonul Se simţi din nou pus pe fapte, aşa că sună la informaţii şi ceru să fie cuplat la închisoarea Flodberga Nu se aştepta ca să fie culmea amabilităţii cei de la recepţie, dar îl uimi aroganţa vocii care-i preluă apelul — Numele meu este Holger Palmgren, spuse el încercând să aibă un ton autoritar Sunt avocat Vă rog să-mi faceţi legătura cu responsabilii de la pavilionul de securitate Este foarte important, insistă el — Atunci trebuie să aşteptaţi — Nu am timp să aştept, spuse el Totuşi, era nevoit să aştepte, iar după nenumărate amânări i se făcu legătura cu una dintre gărzi, pe nume Harriet Lindfors Harriet părea concisă şi severă, dar el sublinie gravitatea situaţiei şi ceru să vorbească urgent cu Lisbeth Salander Răspunsul îi dădu fiori reci, nu numai din cauza tonului iritat, ci şi a cuvintelor: — În niciun caz, în circumstanţele actuale — S-a întâmplat ceva? întrebă el — Lucraţi cu reprezentantul ei legal? — Nu Sau da — Aceasta nu e o informaţie foarte clară — Nu sunt direct implicat — Atunci puteţi reveni mai târziu, spuse Harriet Lindfors şi îi trânti telefonul în nas, iar el se înfurie foarte tare Bătu patul cu palma sănătoasă şi îşi închipui că se întâmplaseră cele mai îngrozitoare lucruri, crezând că totul era din vina lui Apoi încercă să se adune şi să nu se lanseze în speculaţii nefondate Dar nu-i prea ieşea Şi de ce dracu’ era aşa de neputincios? Ar trebui să se ridice şi să preia controlul situaţiei Dar degetele îi erau noduroase şi rigide, iar trupul cocârjat, strâmb şi pe jumătate amorţit Nu reuşea nici să se aşeze singur în scaunul cu rotile, şi nu suporta asta Dacă noaptea fusese drumul spre Golgota, acum se simţea fixat pe salteaua lui deplorabilă ca pe o cruce Nici măcar bătrânul Ekelöf, cu pumnul lui încleştat printre nuferi, nu-i mai aducea alinare Se uită la telefon şi îşi dădu seama că cineva sunase în timp ce el aştepta să i se răspundă de la recepţia închisorii Într-adevăr, Mikael Blomkvist dăduse un semn şi lăsase un mesaj Era bine, Mikael avea să-l ajute să investigheze mai departe Holger formă numărul Nu răspunse nimeni, dar Holger încercă din nou şi din nou, iar până la urmă se auzi în receptor vocea lui Mikael Îl auzi respirând greu şi ghici că era vorba de motive mai bune decât cele care-l mânau pe el însuşi să răsufle greu — Deranjez? întrebă el — Absolut deloc, răspunse Mikael — Ai o doamnă în vizită? — Nu, nu — Sigur că are, se auzi o femeie în fundal — Acum să nu o superi pe doamna Şi în situaţii de criză precum aceasta, Holger era obsesiv de politicos — Înţelept sfat, răspunse Mikael — Ai grijă de ea! O voi suna pe sora ta — Nu, nu! Mikael îşi dădu seama, fără îndoială, de neliniştea din vocea sa — Te-am căutat, continuă Mikael Te-ai întâlnit cu Lisbeth, nu-i aşa? — Da, şi mă îngrijorează, spuse Holger ezitând — Şi pe mine Ce ai auzit? — Am Se gândi că Mikael îl sfătuise odată să nu vorbească despre lucruri delicate la telefon — Da? — Pare să vrea să investigheze din nou nişte lucruri, răspunse el — Ce anume? — E ceva legat de copilăria ei Dar partea cea mai rea, Mikael, este că mi se pare că am călcat în străchini Voiam să o ajut, chiar voiam Dar mai rău am încurcat lucrurile Poţi veni aici să-ţi povestesc? — Sigur, vin imediat — Nu, nu pleca! se auzi femeia Holger se gândi la femeie, cine o fi fost ea Se gândi şi la Marita care în curând va năvăli înăuntru şi va începe cu toată procedura cea împovărătoare şi înjositoare, având drept rezultat final faptul că va sta schimbat în scaunul cu rotile şi îşi va bea cafeaua insipidă, cu gust de ceai Şi se mai gândi că lucrul cel mai important acum era să ia legătura cu Lisbeth Trebuia să o informeze cumva că cel responsabil de Registrul pentru Studii de Genetică şi de Mediu Social era probabil profesorul Martin Steinberg — Poate e mai bine să vii diseară după ora nouă, spuse el Atunci putem bea un pahar, chiar aş avea nevoie de unul astăzi — Bine atunci, ne vedem diseară, răspunse Mikael Holger Palmgren puse receptorul în furcă şi luă din nou de pe masa de lângă pat vechile documente despre Lisbeth Apoi îi sună pe Annika Giannini şi pe directorul închisorii Flodberga, Rikard Fager Nu reuşi să dea de niciunul dintre ei Câteva ore mai târziu descoperi că nici telefonul fix nu mai funcţiona şi că Marita cea riguroasă nu părea să mai vină * Leo Mannheimer îşi va aminti adesea acea după-amiază de octombrie când el avea doar unsprezece ani Era o zi de sâmbătă în care mama lui lua prânzul cu episcopul catolic, iar tatăl lui vâna în pădurile din Uppland Leo era singur în casa mare şi tăcută, nu era acolo nici măcar Vendela, menajera, ca să-l supravegheze Evadase de la studii, de la toate temele suplimentare date de profesoarele lui particulare şi se aşezase la pianul cu coadă, nu pentru a interpreta studii sau, sonate, ci pentru a compune Tocmai începuse să compună, şi nu s-ar fi putut spune despre tentativele lui că fuseseră întâmpinate cu aplauze Mama îi numea piesele „prostioare, iubire” Dar lui îi plăcea să-şi scrie propria muzică, după asta tânjea în timpul cursurilor sau atunci când îşi făcea lecţiile În acea după-amiază, şi-a petrecut vremea cu o bucată tristă, melodică, pe care avea să o interpreteze toată viaţa, deşi se dovedise a fi îngrijorător de asemănătoare cu „Ballade pour Adeline” şi cu toate că Leo înţelegea foarte bine cuvintele mamei sale Nu pentru că fuseseră spuse în faţa unui băiat de unsprezece ani care tocmai începuse să facă ceva important pentru el, ci pentru că, obiectiv vorbind, era ceva adevăr în ele Primele lui compoziţii erau mult prea pline de emfază Nu era încă destul de sofisticat, nu descoperise încă jazzul pentru a face acordurile mai eruptive şi mai ferme, şi mai ales nu învăţase încă să se inspire din sunetele vântului, insectelor, tufişurilor, paşilor, vocilor şi automobilelor îndepărtate, din tot ce auzea numai el şi nimeni altcineva Cu toate acestea, fusese fericit la pian în acea zi, pe cât de fericit putea să fie un băiat ca el Era tot timpul singur şi atent supravegheat, iar lui îi plăcea, de fapt, numai de o persoană, de psihologul Carl Seger Leo mergea la terapie în fiecare marţi, la ora patru, la cabinetul lui din Bromma şi adesea îl şi suna seara în secret Carl îl înţelegea, şi de dragul lui Leo ajungea să se certe cu părinţii lui: — Băiatul trebuie lăsat să respire! Să aibă voie să fie copil! Nu reuşea să schimbe mare lucru, desigur, totuşi Carl îi luă apărarea Era singurul, el şi iubita lui, Ellenor Carl şi tatăl lui Leo erau ca ziua şi noaptea, cu toate acestea exista o legătură între ei pe care Leo nu putea să o înţeleagă De exemplu, Carl îl urmase pe tatăl lui Leo la vânătoare la acel moment, deşi nu-i plăcea să omoare animale În ochii lui Leo, Carl era un om complet diferit faţă de tatăl său şi de Alfred Ögren Era departe de a participa la luptele pentru putere, nu era genul care să râdă strident şi dispreţuitor la masă Nici nu era interesat de poveştile despre succes, ci mai degrabă vorbea despre persoanele izolate care, prin neapartenenţa la grup, vedeau lucrurile mai clar decât alţii Carl obişnuia să citească poezie, îndeosebi în franceză Îi plăceau Camus şi Stendhal, Romain Gary, o iubea pe Edith Piaf şi cânta la flaut, se îmbrăca simplu sau uşor boem şi, înainte de toate, îi asculta păsurile lui Leo şi era singurul care cunoştea amploarea talentului sau al blestemului său, depinde din ce perspectivă vedeai lucrurile — Fii mândru de sensibilitatea ta, Leo, îi spunea el Ai atâta forţă în tine! O să fie mai bine, fii sigur de asta! Leo găsea alinare în replicile lui Carl şi de-abia aştepta întâlnirile de marţi, care erau partea cea mai bună a săptămânii Cabinetul se afla în propria casă a lui Carl, de pe Grönviksvägen Pe pereţi avea poze alb-negru cu un Paris înceţoşat, din anii cincizeci; şi mai avea un mic fotoliu de piele uzat în care stătea o oră sau câteodată două şi vorbea despre tot, despre părinţi sau despre prieteni pe care nu-i înţelegea Carl era partea cea mai luminoasă a copilăriei lui, deşi Leo era conştient că îl idealiza După acea după-amiază de octombrie, Leo avea să-şi dedice viaţa acestei idealizări şi avea să revină tot timpul la acele ultime ore când se aflase la pianul cu coadă Îşi amintea că zăbovea mult la fiecare notă, la fiecare schimbare a melodiei şi a armoniei Dar se auzise huruitul Mercedesului tatălui său pe panta spre garaj şi atunci încetase să mai cânte Tatăl său nu trebuia să ajungă acasă înainte de duminică după-amiază şi numai sosirea timpurie era un motiv de îngrijorare în sine Dar nu era numai asta Afară, în curte, exista un fel de tăcere apăsătoare şi o ezitare, atunci când uşa automobilului a fost deschisă; apoi, ca o contradicţie, un fel de exasperare când uşa fusese închisă la loc Paşii care călcau pe prundiş erau greoi şi anevoioşi Respiraţia era accentuată şi se auzeau oftaturi pe hol şi zgomot de lucruri care se ascund, armele de vânătoare probabil, geanta de călătorie Scările de lemn spiralate care duceau la etaj scârţâiau, iar Leo presimţea un întuneric apropiindu-se chiar înainte ca profilul tatălui său să apară în deschizătura uşii Aşa avea să îşi amintească mereu Tata purta pantaloni verzi de vânătoare şi o haină neagră de ploaie, şi era transpirat pe creştetul capului Arăta extrem de tulburat În situaţii stresante, obişnuia să reacţioneze cu furie şi aroganţă, dar de data aceasta părea cuprins de teamă Făcu un pas înainte clătinându-se Leo se ridicase nesigur de la pian şi primise o îmbrăţişare stângace — Îmi pare rău, băiatul meu Îmi pare nespus de rău Leo nu avea să pună la îndoială niciodată sinceritatea acelor cuvinte Dar mai era ceva acolo, ceva ce nu se lăsa uşor de interpretat şi care se simţea în relatare şi în incapacitatea tatălui de a-l privi în ochi Dincolo de aparenţe plutea ceva îngrozitor şi neexprimat Dar în acel moment, nu mai conta Carl era mort, iar viaţa lui Leo nu avea să mai fie ce fusese • În ciuda vremii frumoase, neobişnuit de multă lume a fost prezentă la evenimentul organizat de Asociaţia acţionarilor la bursă într-o sală a Muzeului Fotografiska Explicaţia pentru o participare atât de numeroasă putea fi pusă pe seama vremurilor: tot ce avea de-a face cu acţiunile îi atrăgea pe oameni, iar organizatorii captaseră atenţia nu numai cu visuri de îmbogăţire, dar şi cu o doză de nelinişte Balon economic în creştere sau pe cale de a se sparge? O discuţie pe tema avântului bursei de valori, aşa suna titlul seminarului la care erau invitate un şir lung de nume cunoscute Leo Mannheimer nu era tocmai cap de afiş, dar el era primul invitat la discuţie, iar Mikael şi Malin ajunseră la timp, chiar atunci când el trebuia să urce pe scenă Se grăbiseră printr-un Stockholm cufundat în arşiţă şi fără nicio adiere de vânt şi li se oferiră locuri în fundul sălii, în partea stângă Malin era extrem de încordată pentru că urma să îl vadă din nou pe Leo Mikael, la rândul său, se simţea inundat de presimţiri nefaste după discuţia cu Holger Palmgren Abia de o auzea pe Karin Laestander, tânăra directoare a Asociaţiei acţionarilor la bursă, care, aflată pe podium, ţinea o prezentare introductivă — Ne aşteaptă o zi captivantă, spuse ea Vom avea parte de o serie de analize calificate ale stării pieţei Dar am considerat necesar ca mai întâi să ne gândim la bursă într-un fel mai filosofic Aplauze pentru Leo Mannheimer, doctor în economie şi analist principal la agenţia de brokeraj Alfred Ögren Un ins înalt şi zvelt, într-un costum albastru-deschis, cu părul ondulat, se ridică din scaunul său din primul rând şi urcă pe scenă, iar la început totul părea a fi în ordine Mergea cu paşi uşori şi hotărâţi şi arăta exact aşa cum ar fi trebuit: bogat şi sigur pe sine Dar se auzi un hârşâit din marea de oameni, un zgomot strident – pesemne un scaun târât în mod nefericit pe podea Leo începu atunci să se clatine Se făcu palid la faţă, părând a fi pe punctul de a cădea Malin îl prinse pe Mikael de mână şi îi şopti un „a, nu se poate” — Leo! Cum te simţi? spuse Karin Laestander, vădit încurcată, pe scenă — Este în regulă — Eşti sigur? Leo se prinse de masa rotundă de pe scenă şi luă o sticlă cu apă pe care o agită — Numai puţin încordat, mărturisi el Încercă să zâmbească — Îţi urăm un bine ai venit călduros! răspunse Karin Laestander, devenind dintr-odată nesigură dacă ar trebui să continue — Mulţumesc, eşti amabilă — În mod normal, Leo — Mersul meu e mai stabil Se auziră râsete tensionate — Exact Eşti o stâncă La Alfred Ögren scrii analize deştepte ale pieţei şi bazate pe fapte, dar în ultima vreme ai început să descrii bursa cum să spun? Mai filosofic O numeşti templu pentru credincioşi — Ei bine începu el Se împotmoli Inspiră adânc şi trase de nodul de la cravată pentru a se elibera un pic — Ei bine? — Vreau să spun nici măcar nu este metafora mea şi, de fapt, e destul de convenţională — În ce fel? — Se — Da? Îşi recăpătă răsuflarea — Se înţelege de la sine că atât religia, cât şi piaţa financiară se bazează pe credinţa noastră Dacă începem să ne îndoim, se răţoiesc şi una, şi alta Este un adevăr de necontestat, continuă el şi îşi încordă umerii, faţa lui recăpătându-şi culoarea — Totuşi, mereu ne îndoim, interveni Karin De fapt, de aceea suntem astăzi aici: ne întrebăm dacă ne aflăm într-un balon economic sau într-o etapă de final a prosperităţii economice? — Îndoiala într-o măsură mai mică e ceea ce face bursa posibilă, spuse Leo În fiecare zi, milioane de oameni stau şi se îndoiesc, speră şi analizează Această activitate stabileşte cursurile Dar eu vorbesc de îndoiala adâncă, existenţială — De Dumnezeu? — Şi de Dumnezeu, dacă vrei Dar mă gândesc în primul rând la a pune sub semnul îndoielii creşterea economică, câştigurile viitoare Nimic nu e mai periculos pentru o piaţă foarte apreciată decât consolidarea unei îndoieli serioase O astfel de teamă poate duce la prăbuşirea bursei şi poate să arunce lumea în criză economică — Dar nu numai acest tip de îndoială poate avea consecinţe serioase, nu-i aşa? — Nu, putem să începem să ne îndoim de ideea în sine, de construcţia imaginară — Imaginară? — Acum sigur provoc pe unul sau pe altul de aici şi desigur că îmi cer iertare pentru asta Dar piaţa financiară nu este ceva ce există ca tine sau ca mine, Karin, nici măcar ca această sticlă cu apă de pe masă Piaţa este o construcţie În momentul în care nu mai credem în ea, încetează să existe — Nu exagerezi acum, Leo? — Nu, nu, gândeşte-te şi tu! Ce este piaţa? — Da, ce este? — Un acord, o convenţie Am decis ca tocmai acolo, pe arena aceea, să ne lăsăm toată angoasa şi toate visurile, şi gândurile, şi speranţele despre viitor să stabilească preţul valutelor, firmelor şi mărfurilor — Un gând îndrăzneţ — Şi totuşi nu atât de îndrăzneţ, Karin, şi nu ar trebui să înrăutăţească piaţa sau să o facă mai puţin stabilă Multe dintre lucrurile importante din viaţa noastră, precum moştenirea culturală sau instituţiile pe care le avem, chiar asta sunt, creaţii ale fanteziei umane şi ale judecăţii noastre — Şi banii noştri tot aşa, bineînţeles — Categoric, iar acum mai mult ca niciodată Vreau să spun nu mai e ca în cazul lui Joakim von Anka, să ne scufundăm în ei la propriu sau să îi ţinem sub saltea Astăzi, economiile noastre sunt notiţe pe un ecran de computer, notiţe care permanent îşi schimbă valoarea Şi totuşi ne bazăm pe ele Dar gândeşte-te Leo Mannheimer părea că nici acum nu stătea prea bine cu respiraţia — Da? — Gândeşte-te ce ar fi dacă am începe să ne îngrijorăm că acele notiţe nu numai că vor merge în sus şi în jos după fluctuaţiile pieţei, dar se vor putea şi şterge precum cifrele de pe tablă, ce s-ar întâmpla atunci? — Atunci societatea noastră s-ar cutremura din temelii — Exact, şi aproape că aşa s-a întâmplat acum câteva luni — Te gândeşti la atacul hackerilor asupra firmei Finance Security, ceea ce înainte era Depozitarul central de titluri de valoare al Suediei — Exact, şi am avut atunci în faţă o situaţie în care investiţiile şi veniturile noastre pur şi simplu au dispărut pentru o perioadă Nu puteau fi găsite în spaţiul virtual şi piaţa s-a zguduit Coroana suedeză s-a prăbuşit cu 46 de procente — Şi totuşi bursa din Stockholm a reacţionat uluitor de rapid şi a închis toate punctele comerciale — Putem să le elogiem pe persoanele responsabile Dar colapsul s-a oprit şi, pentru că nimeni din Suedia nu mai putea face afaceri, nu mai existau venituri Dar fii sigură că unii s-au îmbogăţit, şi tocmai acest gând este cel mai ameţitor Îţi poţi imagina cât au câştigat cei care au creat criza şi au luat imediat o poziţie în faţa unui colaps? Ar fi nevoie de milioane de jafuri de bancă pentru a ajunge la acele sume — Adevărat, şi s-a scris enorm despre asta, mai ales Mikael Blomkvist în Millennium, Mikael pe care îl zăresc de fapt acolo, în spate Dar cinstit vorbind, Leo, cât de serios a fost până la urmă? — În realitate nu a fost un pericol prea mare Atât Finance Security, cât şi băncile suedeze au un sistem de backup cuprinzător şi eficient Dar termeni precum „în realitate” sau „obiectiv vorbind” nu sunt foarte interesanţi pentru o piaţă condusă de speranţă şi de teamă Partea serioasă este că pentru un timp am ajuns să ne îndoim de însăşi existenţa capitalului în lumea digitală — Atacurile hackerilor au fost însoţite de o campanie masivă de dezinformare în mediile sociale — O, da, au erupt tweet-uri false cum că veniturile noastre nu aveau să fie refăcute, iar asta arată cu atât mai mult că acesta a fost un atac mai degrabă la adresa încrederii noastre decât la banii noştri, dacă am putea face diferenţa — Acum spunem că avem dovezi clare că şi atacul hackerilor, şi campania de dezinformare au fost dirijate din Rusia — Da, şi, deşi încă ar trebui să ne ferim de acuzaţii absolut sigure, asta ne dă de gândit Poate că viitoarele atacuri de război vor începe chiar aşa Puţine lucruri ar putea crea un asemenea haos ca pierderea credinţei în bani şi aici să nu uităm că nu este destul ca noi înşine să ne îndoim de ei Ajunge să credem că alţii fac asta — Ai putea să dezvolţi ideea, Leo? — Este ca într-o adunare de oameni Nu contează dacă noi ştim că totul este sub control şi că nu s-a întâmplat nimic grav Dacă oamenii încep să alerge panicaţi, îi urmăm şi noi Bătrânul Keynes, legendarul economist, a comparat o dată bursa cu un concurs de frumuseţe — Un concurs de frumuseţe? — Da, este un exemplu cunoscut Keynes şi-a imaginat un fel special de concurs de frumuseţe în care noi cei din juriu nu desemnăm persoana cea mai frumoasă, ci pe cea despre care credem noi că o să câştige — Iar asta presupune ? — Că trebuie să uităm de propriile preferinţe şi, în loc de asta, să reflectăm asupra gusturilor şi înclinaţiilor celorlalţi oameni sau nici măcar asta Să vedem ce cred unii despre ce cred alţii că ar întruchipa idealul de frumuseţe Devine un metaexerciţiu destul de avansat, dacă stăm să ne gândim — Sună năucitor — Poate, dar nu este cu nimic mai ciudat decât ce se întâmplă în fiecare secundă pe pieţele financiare Bursa nu este numai un rezultat al analizelor valorilor fundamentale din companii şi din lumea care ne înconjoară Factorii psihologici joacă un rol la fel de mare, sunt adevăratele mecanisme psihologice, precum şi presupunerile sau pronosticurile în acest sens Ce ghicim despre ce ghicesc alţii Totul este întors şi învârtit, pentru că toţi vor să fie cu un pas înainte, să înceapă să alerge înainte ca altul să facă asta, lucru ce nu pare să se fi schimbat din vremea lui Keynes încoace Dimpotrivă, folosirea tot mai amplă a algoritmilor de tranzacţionare automată face pieţele să devină şi mai autoreferenţiale Roboţii scanează instantaneu comenzile de vânzare şi cumpărare ale oamenilor şi acţionează imediat întărind astfel modelele existente Aici există un pericol semnificativ O mişcare hazardată la bursă poate degenera fulgerător în ceva incontrolabil, iar într-o astfel de situaţie este raţional să procedezi iraţional – să dai buzna ştiind că asta e nebunie Cu ce te ajută să stai şi să strigi „idioţilor, proştilor, nu e niciun pericol”, când toţi ceilalţi fug să-şi salveze viaţa? — Sigur, interveni Karin Dar, dacă goana e nefondată, atunci piaţa obişnuieşte să se corecteze, nu-i aşa? — Absolut! Dar reacţia poate dura, şi atunci nu contează câtă dreptate ai, tot poţi fi ruinat Poţi avea dreptate până ajungi la faliment, ca să-l citez din nou pe Keynes — Iar asta e chiar deplorabil — Dar există speranţă şi aceasta se află în capacitatea pieţei de a reflecta asupra ei înseşi Dacă un meteorolog studiază vremea, vremea nu se schimbă din cauza asta Dar când studiem economia, previziunile şi analizele noastre devin parte a organismului economic De aceea bursa este la fel ca orice nevrotic cinstit E pasibilă de a se dezvolta şi de a deveni puţin mai deşteaptă — În acelaşi timp, asta e imposibil de prevăzut, nu-i aşa? — Exact, cam ca şi mine aici pe scenă Nu putem şti niciodată exact când încep să mă clatin Acum se auzi un râset real, un fel de râset eliberator Leo zâmbi atent şi făcu un pas înainte spre marginea scenei — Bursa e paradoxală în acest sens, spuse el Toţi vrem să o înţelegem şi să câştigăm bani de pe urma ei Dar, dacă e să o înţelegem cu adevărat, se transformă prin felul în care o înţelegem Un ultim model de clarificare a pieţei financiare ar schimba modul în care ne raportăm la ea şi într-o clipită ar deveni altceva, un virus mutant Singurul lucru pe care-l putem prezice cu siguranţă este că e impredictibilă — Lipsa de consens este însuşi sufletul ei — Da, este nevoie de cumpărători şi de vânzători, de cei care cred şi de cei care se îndoiesc, asta este ideea Însuşi corul de voci contradictorii face piaţa uluitor de deşteaptă, mai isteaţă decât oricine dintre noi cei aflaţi aici, care, din când în când, încercăm să jucăm rolul de guru în fotoliile televiziunilor Când oameni din întreaga lume gândesc independent „cum să facem să câştigăm cât mai mult cu putinţă” când, ca să zicem aşa, domneşte un echilibru perfect între pronosticuri şi cunoaştere, între speranţa cumpărătorilor şi îndoiala vânzătorilor, atunci poate apărea un fel de înţelepciune, o intuiţie aproape profetică Problema este doar să putem şti când este piaţa perspicace? Şi când o ia razna şi goneşte ca o turmă nebună? — Şi cum am putea şti? — Tocmai asta e, zise el Eu obişnuiesc să spun, atunci când sunt mai lăudăros, că am ajuns să ştiu atâta despre piaţa financiară, încât nu mai înţeleg nimic din ea • Malin îi şopti lui Mikael la ureche: — Nu e deloc prost, nu-i aşa? Mikael era pe punctul de răspunde, când mobilul începu să-i vibreze în buzunar Era sora lui, Annika Se gândi la convorbirea lui cu Holger, mormăi o scuză şi dispăru afară, adâncit în gânduri De aceea nu observă că ieşirea lui lăsă o urmă de nelinişte pe chipul lui Leo Dar Malin observă asta şi îl studie intens pe Leo Se gândi din nou la noaptea aceea când îl văzuse în birou, scriind pe hârtia de culoare nisipie Acum simţea şi mai mult că era ceva important şi straniu cu scena aceea, ca urmare se hotărî ca după discuţie să tragă de Leo şi să-l întrebe • Mikael se afla la debarcader şi privea peste apă spre Gamla Stan şi Palat Marea nu făcea valuri şi mai departe se vedea o croazieră care avea să acosteze în dană Se hotărî să-şi folosească telefonul cu android şi aplicaţia cu semnale criptate O sună pe Annika, iar aceasta îi răspunse gâfâind, aşa că o întrebă dacă se întâmplase ceva Se întorcea acasă de la Flodberga Lisbeth fusese interogată de poliţie, i-a spus ea — A fost acuzată de ceva? — Nu încă, şi cu puţin noroc scapă de asta Dar altceva e grav, Mikael — Spune! — Da, da, fii calm! Femeia aceea de care ţi-am povestit, Benito Andersson, care a ameninţat şi a folosit şi deţinute, şi angajaţi, da, care a fost un monstru sadic mult mai mare decât mi-am imaginat eu, acum se află la Spitalul universitar din Örebro cu răni grave la maxilar şi la cap după un atac violent în secţie — Şi ce are asta de-a face cu Lisbeth? — Să zicem aşa: şeful secţiei, Alvar Olsen, a recunoscut El susţine că a fost obligat să o lovească pe Benito – pentru că pornise să atace cu un stilet — În interiorul închisorii? — Este un scandal groaznic, evident, şi în paralel se desfăşoară o investigaţie despre cum anume a ajuns stiletul în închisoare Aş vrea să spun că atacul în sine nu e o problemă Nu e greu de văzut că a fost vorba de autoapărare, iar Alvar Olson e pe deplin susţinut de Faria Kazi, fata din Bangladesh de care ţi-am spus Faria ne asigură că Alvar i-a salvat viaţa, într-un fel sau altul — Şi care este problema lui Lisbeth? — Pentru început, propria ei mărturie — Deci a fost martor? — Stai să iau lucrurile pe rând — Sigur — Avem o serie de contradicţii în mărturiile Fariei Kazi şi ale lui Alvar Alvar spune că a lovit-o pe Benito în laringe cu două lovituri de pumn, pe când Faria spune că mai degrabă a lovit-o cu cotul, după care Benito s-a prăbuşit în mod nefericit pe pardoseala de beton Dar de fapt nu e nicio problemă Toţi investigatorii cu experienţă ştiu că adesea ne amintim surprinzător de diferit un eveniment traumatic Dar e mai rău cu ce arată înregistrarea camerei de supraveghere — Şi asta ar fi? — Drama s-a întâmplat imediat după ora şapte şi jumătate seara E ora cea mai periculoasă în pavilionul de maximă siguranţă Este momentul de dinaintea închiderii uşilor celulelor şi cele mai multe atacuri s-au întâmplat cel mai adesea la această oră Nimeni nu era mai expus decât Faria Kazi, lucru bine ştiut de Alvar Era conştient de ce se petrecea, dar nu a îndrăznit să facă ceva în această privinţă Aşa spune chiar el E în regulă din punctul ăsta de vedere, este sincer – am participat la interogatoriul său La ora 19:32 stă în biroul lui şi primeşte tocmai acel apel pe care îl aştepta de mult Află că Benito va fi mutată la altă închisoare Totuşi, nu spune nimic, nu face decât să închidă telefonul — De ce? — Pentru că tocmai îşi dă seama că e ora şapte şi jumătate, spune el Se alarmează, fuge să deschidă uşa securizată, introducând codul său, şi se grăbeşte pe coridor să ajungă la secţie Dar ciudat e că — Ce anume? — Că tocmai atunci o deţinută pe nume Tine Grönlund se năpusteşte afară din celula Fariei Kazi În secţie, ea e adesea numită căţelul lui Benito sau garda ei de corp; şi atunci apare întrebarea: de ce iese ea aşa de brusc? Pentru că îl aude venind pe Alvar sau dintr-un alt motiv? Alvar spune că nu a văzut-o A trebuit să-şi facă loc printre toate deţinutele care se adunaseră în faţa uşii Fariei, iar când intră o descoperă pe Benito cu un stilet în mână O loveşte cu toată puterea direct în laringe Din motive de drept la intimitate, nu există camere în celule, deci nu-i putem verifica povestea Tipul mi se pare principial şi cinstit, dar, cum spuneam, Lisbeth se găsea deja în celulă — Iar Lisbeth nu e tocmai genul care să permită un atac de faţă cu ea — Mai ales nu împotriva unei fete ca Faria Kazi Dar asta nu e cel mai rău — Ce e, atunci? — Atmosfera din secţie, Mikael Cum era de aşteptat într-o puşcărie, nimeni nu vrea să vorbească Dar se simte de la distanţă că atmosfera fierbe Numai când am trecut prin sala de mese, deţinutele au început să bată cu cănile în mese Se vede treaba că o văd ca pe un erou – ca pe un erou, dar şi ca pe o condamnată la moarte Am auzit cuvintele Dead woman walking, şi chiar dacă asta îi îmbunătăţeşte statutul, este grav, nu numai din cauza cuvintelor îngrozitoare Le dau de gândit celor de la poliţie Dacă Alvar Olsen i-a zdrobit maxilarul lui Benito, atunci de ce este Lisbeth cea care primeşte ameninţări, şi nu el? — Înţeleg, spuse Mikael pe un ton meditativ — Acum şi Lisbeth stă izolată şi e tratată cu suspiciune Multe lucruri sunt de partea ei Nimeni nu pare să creadă că o persoană atât de mică ar fi putut da o astfel de lovitură atât de puternică Nimeni nu poate înţelege nici de ce Alvar Olsen şi-ar asuma fapta şi ar primi sprijin de la Faria Kazi dacă nu el a lovit Dar, Mikael, pentru o persoană atât de inteligentă, Lisbeth se poartă uimitor de prosteşte — Ce vrei să spui? — Nu spune un cuvânt despre ce s-a întâmplat Ea are doar două lucruri de povestit, aşa zice — Şi care sunt? — Că Benito a primit ce merita — Şi celălalt? — Că Benito a primit ce merita Mikael râse, nu ştia de ce De altfel, vedea ceva extrem de alarmant în toată povestea — Şi ce crezi tu că s-a întâmplat, de fapt? — Meseria mea nu este să cred ceva, ci să-mi apăr clientul, spuse Annika Totuşi, dă-mi voie, ipotetic, să formulez astfel lucrurile: Benito se potriveşte destul de bine cu profilul unei persoane pe care Lisbeth nu o place prea mult — Eu pot să fac ceva? — De-asta te-am sunat — Continuă! — Mă poţi ajuta cu Faria Kazi Am preluat şi cazul ei – la cererea lui Lisbeth, cum am spus Se pare că Lisbeth a făcut cercetări în închisoare despre trecutul fetei şi cred că tu şi revista ta veţi fi interesaţi să mă ajutaţi aici Ar putea fi un subiect puternic şi important pentru voi Prietenul ei, Jamal, a murit căzând în faţa unui tren la metrou Ne putem vedea diseară? — Mă întâlnesc cu Holger Palmgren la ora nouă — Atunci, transmite-i salutări călduroase din partea mea Se pare că m-a căutat astăzi La ora nouă, zici? Atunci putem lua masa împreună mai devreme Să spunem la ora şase, la Pane Vino? — Bine, aşa rămâne, răspunse Mikael Închise telefonul, privi spre Grand Hôtel şi Kungsträdgården şi se întrebă dacă să revină la seminar În loc de asta, făcu o serie de căutări pe telefon lăsând timpul să zboare şi sigur au mai trecut douăzeci de minute înainte să intre din nou Se întoarse cu paşi repezi, iar când intră şi trecu de masa cu cărţi se întâmplă ceva curios Se lovi de Leo Mannheimer Mikael vru să-i întindă mâna şi să spună câteva cuvinte amabile despre conversaţia de pe scenă Dar nu reuşi Leo părea atât de tulburat, că Mikael tăcu şi îl lăsă să dispară afară în lumina soarelui, mergând agitat Apoi Mikael rămase pe gânduri un minut Se întoarse în sala de prelegeri şi încercă să o repereze pe Malin Nu mai era la locul ei, ceea ce îl făcu să se supere pe sine însuşi că fusese plecat atâta timp Malin îşi pierduse răbdarea şi plecase? Se uită în jur Sus pe scenă vorbea acum altcineva, un bătrân care arăta linii curbe şi drepte pe un ecran Lui Mikael nu-i păsa O căută pe Malin în marea de oameni şi o descoperi la barul din dreapta, unde se servea în pauză vin alb şi roşu Malin deja luase un pahar Arăta abătută şi tristă Sigur se întâmplase ceva 8 19 iunie Faria Kazi se rezemă de peretele celulei, închise ochii şi, pentru prima oară de foarte multă vreme, îşi dori să-şi vadă imaginea în oglindă Începu să spere într-un fel precaut, deşi corpul ei încă se mai afla sub influenţa groazei Se gândea la scuzele primite de la şeful gărzilor, la avocata ei, Annika Giannini, la poliţiştii care o interogaseră şi, desigur, la Jamal Se căută în buzunarul de la pantaloni unde avea un etui de piele maronie în care se afla cartea de vizită primită de la Jamal după dezbaterea de la Kulturhuset Jamal Chowdhury, scria pe cartea de vizită, blogger, writer, PhD Biology, University of Dhaka, adresa de e-mail şi numărul telefonului mobil, iar dedesubt, cu alte fonturi, adresa de web: www mukto-mona com Calitatea hârtiei era proastă Cartea de vizită era şifonată, iar textul se cojise Era clar că Jamal o tipărise singur Nu-l întrebase nimic despre asta şi de ce ar fi făcut-o? Nu avea de unde să ştie că acea carte de vizită o să devină proprietatea ei cea mai de preţ În noaptea de după prima lor întâlnire, a stat în pat şi s-a uitat îndelung la bucata de hârtie ascunsă sub pătură, în timp ce rememora conversaţiile cu el şi îşi aducea aminte de fiecare cută şi de fiecare trăsătură a feţei lui Ar fi trebuit să-l sune imediat, fără doar şi poate, să dea un semn chiar în seara aceea Dar era tânără, inocentă, nu dorea să pară nerăbdătoare şi, mai ales, de unde era să ştie că în curând totul avea să îi fie luat: mobilul, calculatorul şi inclusiv posibilitatea de a ieşi în niqab în propriul cartier Acum, în celulă, când o primă rază de lumină se ivise în viaţa ei, îşi aminti din nou vara în care mătuşa ei, Fatima, a recunoscut că a minţit pentru ea, făcând-o să devină prizonieră în propria ei casă Era închisă înăuntru şi îi fusese dat să audă că o să fie măritată cu un văr de gradul al doilea pe care nu-l întâlnise niciodată şi care deţinea trei fabrici de textile în Dhaka, trei – nu mai ştia de câte ori tot auzea cifra asta — Imaginează-ţi, Faria! Trei fabrici! Îi era totuna şi dacă erau trei sute treizeci şi trei Pentru Qamar Fatali, cum îl chema pe văr, nu simţea decât repulsie În poze părea arogant şi răutăcios şi nu o mira deloc că era salafit şi oponent înverşunat al mişcării seculare din ţara lor natală, nici că lui i se părea o chestiune de viaţă şi de moarte dacă era virgină şi bună musulmană sunnită, ca să vină el şi să o salveze de lumea vestică Nimeni din familie nu ştia de Jamal la acea vreme Dar alte lucruri au apărut şi s-au întors împotriva ei, nu numai bănuielile despre ce a făcut de fapt când nu a fost la mătuşa Fatima Mai era şi altceva, vechi şi nevinovate imagini de facebook, bârfe, vorbe care voiau să confirme că „s-a curvit” Uşa de la apartament era închisă cu zăvorul pe dinăuntru şi, pentru că doi dintre fraţi, Ahmed şi Bashir, nu aveau de lucru, se găsea mereu cineva să o supravegheze Nu mai avea de făcut altceva decât curăţenie, mâncare sau servit Putea şi să stea în camera ei şi să citească ce se găsea de citit: Coranul, poezia şi proza lui Tagore, biografiile lui Mohamed şi ale primilor califi Dar prefera să viseze la altceva Doar gândul la Jamal o făcea să se înroşească şi ştia, desigur, că era vrednică de milă Acest dar i-l făcuse familia După ce îi luase toată bucuria, simpla amintire a unei plimbări pe Drottninggatan putea face lumea să se cutremure Deja de atunci trăia în închisoare, însă nu şi-a permis niciodată să se dea bătută sau să se cufunde în resemnare Devenea mai degrabă furioasă decât deprimată şi găsea tot mai puţină consolare în amintirile cu Jamal Numai memoria unei conversaţii în care cuvintele zburau şi erau libere făcea ca fiecare replică de acasă să fie resimţită ca limitată şi rigidă, iar aici nici măcar Dumnezeu nu putea fi o compensaţie Dumnezeu nu oferea nimic spiritual, nicio alinare, nu în familia ei Era numai un ciocan de lovit oamenii în cap, un instrument al meschinăriei şi oprimării, exact cum spunea Hassan Ferdousi Avea atacuri de panică şi palpitaţii, iar până la urmă nu a mai suportat Trebuia să evadeze, oricare ar fi fost repercusiunile Era deja septembrie, se mai răcorise afară, iar privirea ei devenise mai ageră Ochii ei căutau mereu o cale de scăpare Abia dacă se mai gândea la altceva În timpul nopţii visa să evadeze, iar dimineaţa visa cu ochii deschişi acelaşi lucru Adesea se uita pe furiş la fratele ei mai mic, Khalil Şi el era afectat: nu mai avea voie să se uite la seriale americane sau englezeşti, nici măcar să se mai întâlnească cu prietenul lui cel mai bun, Babak, pentru că acesta era şiit Câteodată, Khalil o privea cu atâta durere, încât parcă ar fi înţeles exact prin ce trecea Oare ar fi putut-o ajuta? Se gândea la asta obsesiv şi, încetul cu încetul, începu să o preocupe şi altceva: telefoanele, cele ale fraţilor şi ale tatălui, toate telefoanele imaginabile care puteau fi la îndemână Începuse să-i urmărească prin apartament, de la distanţă, pe fraţii mai mari Se uita fix la mâinile lor în timp ce tastau parolele pe mobile Dar observa mai ales cum uitau câteodată telefoanele pe mese şi pe birouri sau în locuri mai aparte, cum ar fi pe televizor sau în bucătărie, lângă maşina de prăjit pâine sau lângă fierbătorul de ceai Câteodată aveau loc mici scene comice: fraţii nu-şi găseau telefoanele, se certau şi se sunau reciproc Înjurau şi mai rău când erau puse pe silenţios şi erau obligaţi să localizeze vibraţia, cu sunetul oprit Realiza tot mai mult că în aceste farse se afla una dintre posibilităţile ei cele mai reale Trebuia să prindă ocazia când avea să apară, deşi îşi dădea seama de pericol, bineînţeles Nu numai că risca să distrugă onoarea familiei, dar punea în joc şi economiile tatălui şi ale fraţilor Cele trei fabrici blestemate aveau să vină ca un dar ceresc şi să le aducă prosperitate tuturor Dacă avea să distrugă acest plan, consecinţele urmau să fie grave, aşa că nu se mira că începuseră să strângă laţul În apartament se răspândise un aer otrăvit, iar acum nu numai onoarea şi lăcomia ardeau în ochii fraţilor mai mari, ci mai era ceva Începuseră să aibă grijă de ea, iar câteodată o obligau să mănânce mai mult Nu avea voie să slăbească, pentru că lui Qamar îi plăceau femeile mai pline Era interzis să fie pângărită şi era interzis să fie liberă O fixau ca uliii şi probabil că ar fi fost de înţeles dacă s-ar fi resemnat şi s-ar fi dat bătută Dar situaţia ajunsese într-un moment de maximă încordare Era într-o dimineaţă la mijlocul lui septembrie, aproape cu doi ani în urmă Ea îşi lua micul dejun, iar Bashir tasta ceva pe telefonul său * Malin luă o înghiţitură din vinul roşu, la barul improvizat de la Muzeul Fotografiska Mikael era surprins că Malin fusese veselă şi vioaie când ieşise el, iar acum arăta ca o floare veştejită, cu mâna îngropată în părul său lung — Hei, bună! spuse el cu voce joasă, ca să nu deranjeze prezentarea care era în curs — Cine a sunat? întrebă ea — Sora mea — Avocata Mikael aprobă din cap — S-a întâmplat ceva? zise el — Nu, nu chiar Doar că am vorbit cu Leo — Nu a mers bine? — A mers minunat — Nu prea te cred — Obiectiv vorbind, a mers minunat Ne-am spus toate lucrurile amabile care se puteau imagina Că ce bine arăt eu şi cum el s-a descurcat excelent pe scenă şi că ne-am dus dorul unul altuia – bla, bla, bla Cu toate astea, am simţit că ceva era anapoda — În ce fel? Malin ezită Se răsuci spre dreapta şi spre stânga ca pentru a verifica dacă Leo era prin preajmă şi putea auzi — Mi s-a părut ceva gol Ca şi cum toate cuvintele ar fi fost golite de sens Mi-a lăsat impresia că l-a deranjat să mă vadă — Prietenii vin şi pleacă, spuse Mikael cu înţelegere şi îi mângâie părul — Ştiu, şi la naiba, mă descurc şi fără Leo Mannheimer Dar m-a deranjat oricum Totuşi, am fost un timp chiar am fost Mikael îşi alese cuvintele — Aţi fost apropiaţi, spuse el — Am fost apropiaţi Dar nu asta e treaba Mi s-a părut ceva dubios — În ce fel? — A spus că s-a logodit cu Julia Damberg — Cine este Julia Damberg? — A fost analist la Alfred Ögren şi este drăguţă, chiar elegantă, dar nu foarte isteaţă Lui Leo nu i-a plăcut niciodată de ea în mod special Spunea că e copilăroasă Nu pot să pricep cum de s-au logodit dintr-odată — Tragic! — Termină! făcu ea Nu sunt geloasă, dacă asta crezi Sunt numai — Cum? — Derutată Uluită de-a binelea, să spun drept Ceva nu se potriveşte — Vrei să spui că e mai mult decât că s-a logodit cu tipa nepotrivită — Eşti prost de-a binelea câteodată, Blomkvist Ştiai asta? — Nu vreau decât să înţeleg — Nu ai cum să înţelegi, rosti ea sacadat — De ce? — Pentru că Ezită, căutându-şi cuvintele — pentru că eu nu am terminat încă, continuă ea Mai întâi trebuie să verific un lucru — Nu mai vorbi atât de criptic, pentru Dumnezeu! Acum el era cel care-şi pierdea buna dispoziţie şi se răstea Poate că era nedrept, dar trebuie să fi fost pentru că totul îl copleşise dintr-odată: Lisbeth, violenţele de la Flodberga, toată corvoada din acea primăvară de la revistă Malin se uită speriată la el — Iartă-mă, încercă el să repare situaţia — Tu să mă ierţi, spuse ea Ştiu că sunt groaznică El se strădui să-şi recapete tonul înţelegător şi prietenos — Despre ce e vorba atunci? — De fapt, e acelaşi lucru ca data trecută — Când anume? — Atunci când l-am găsit scriind ceva în birou, noaptea târziu E ceva dubios cu asta — Poţi încerca să mă lămureşti? — Pentru început, pot spune că Leo mai mult ca sigur m-a auzit când m-am întors de la lift şi l-am văzut — De ce eşti aşa sigură? — Pentru că suferă de hiperacuzie — De ce suferă? — Sensibilitate excesivă la sunete Aude neobişnuit de bine, cel mai uşor pas, bătaia de aripi a unui fluture care trece pe lângă el Nu pricep cum de am uitat Sau a fost un fel de consideraţie inconştientă Se percepe pe sine ca un fel de freak Dar când scaunul acela a făcut zgomot şi el a reacţionat atât de puternic, mi-a venit totul în minte Ce zici, Mikael, mergem? Nu mai suport toată trăncăneala asta de vânzări şi cumpărări, spuse ea, şi bău ce mai avea în pahar • Faria Kazi stătea în celula sa şi avea să fie interogată din nou, iar acest fapt nu o speria atât de mult pe cât se aştepta Nu numai că povestise deja de două ori despre presiunea şi abuzul din secţie, dar reuşise şi să mintă Nu era uşor, poliţiştii tăbărau tot timpul pe ea cu întrebări despre Salander De ce se afla Lisbeth înăuntru? Care a fost rolul ei în toată drama? Faria şi-ar fi dorit să strige: Ea a fost cea care m-a salvat, nu Alvar Olsen! Dar îşi ţinea promisiunea, credea că aşa era cel mai bine pentru Lisbeth Când îi luase cineva apărarea ultima oară? Nu îşi aducea aminte şi rememoră din nou micul dejun acasă în Sickla, când fratele ei Bashir se afla lângă ea şi tasta pe telefonul mobil Fusese o zi frumoasă, soarele strălucea acolo afară, într-o lume care îi era interzisă În acel moment, trecuse o veşnicie de când familia era abonată la ziarul de dimineaţă şi încă şi mai multă vreme de când tatăl lor lăsa postul de radio P1 să se audă de fiecare dată în zorii zilei Familia tăiase orice legătură cu societatea Bashir îşi băuse ceaiul şi îşi ridicase privirea — Ştii de ce întârzie Qamar, nu? spusese el Ea se uita spre stradă — Vrea să ştie dacă eşti curvă Eşti curvă, Faria? Nu-i răspunsese nici la asta, nu răspundea niciodată la astfel de întrebări — Te-a căutat un mic rahat de renegat De această dată, nu putuse să se abţină: — Cine? — Un tip, un trădător de ţară din Dhaka, continuase Bashir Probabil că ar fi trebuit să devină furioasă Jamal nu era trădător de ţară Era un erou, un om care a luptase pentru un Bangladesh mai bun, mai democratic Dar ea se bucura, lucru deloc ciudat de fapt Trecuseră luni de zile şi, în mod normal, amintirile şi simţămintele se estompează, mai ales dacă nu ai făcut nimic mai mult decât să te plimbi pe o stradă împreună cu cineva Nu era ciudat că se gândise la Jamal zi şi noapte Era ferecată în casă şi nu avea nicio ocupaţie Dar el era liber şi în mod sigur mergea tot timpul la seminarii şi recepţii Ar fi putut foarte bine întâlni altă femeie, mult mai interesantă decât ea Dar atunci când Bashir îşi vărsa cuvintele de ocară, înţelesese că Jamal dorea să o întâlnească din nou, iar asta însemna enorm În lumea ei închisă însemna mai mult decât orice altceva şi simţea că voia să se retragă cu bucuria ei Continua însă să fie precaută, cel mai mic semn al unei înroşiri putea să fie pericol de moarte De aceea îşi păstrase masca — Cine? Un trădător de ţară Puţin îmi pasă, spusese ea Se ridicase şi se îndepărtase de masă şi de-abia mai târziu înţelese greşeala În ambiţia ei de a părea indiferentă reacţionase în mod exagerat, deşi pentru moment i se păruse o bătălie câştigată După ce şi-a revenit din şoc a devenit mai atentă ca niciodată Trebuia să facă rost de un telefon, o obseda ideea şi probabil că se observa Bashir şi Ahmed o supravegheau cu şi mai mult zel şi evident că nu apărea niciun telefon uitat sau vreo cheie rătăcită Zilele treceau şi venise luna octombrie şi odată cu ea şi acea sâmbătă seară când casa se umpluse de viaţă şi mişcare Durase ceva înainte ca ea să înţeleagă ce se petrecea Atât de împietrită era relaţia lor, că nimeni nu o informase şi pe ea că se ţinea petrecerea propriei sale logodne Sau petrecere era prea mult spus, nimeni nu părea prea vesel Qamar nu era prezent, avea probleme cu permisul de intrare, şi lipseau şi alţii, lume care căzuse în dizgraţie sau luase distanţă faţă de credinţa fraţilor Evenimentul scotea în evidenţă izolarea tot mai pronunţată a familiei Şi totuşi atenţia Fariei se îndrepta spre altceva, spre chipurile oaspeţilor Oare putea cineva s-o ajute? Din nou, nu găsi un candidat mai bun decât fratele mai mic, Khalil Avea şaisprezece ani, stătea mai mult deoparte şi se uita la ea neliniştit Odată, demult, când locuiau în Vallholmen şi împărţeau camera, stăteau până târziu şi vorbeau, cât mergea să vorbeşti cu Khalil La acea vreme, chiar după moartea mamei lor, încă nu începuse să alerge ore întregi în jurul oraşului, dar era diferit încă de-atunci Era tăcut, îi plăcea să coasă şi să deseneze şi spunea adesea că îi era dor de casă – de o ţară din care nu avea nicio amintire Se uita la el şi se întreba dacă să-l roage să o ajute să fugă chiar atunci, folosindu-se de petrecere Dar devenise prea agitată, aşa că merse la baie, se puse pe toaletă şi se uşură În lipsă de altceva sau ca parte a permanentei ei căutări, se uită în jur Sus, pe dulapul albastru de prosoape, era un telefon Nu-i venea să creadă, dar chiar era un mobil, nici măcar al unuia dintre invitaţi, ci al lui Ahmed Recunoscu imediat imaginea autoglorificatoare de pe ecran în care el stătea şi se hlizea pe o motocicletă care nici măcar nu era a lui Inima îi sălta şi încerca să-şi aducă aminte cum îşi tasta el parola, observase asta foarte atent Părea ca un L, poate unu, şapte, opt, nouă Încercă, dar era greşit, aşa că trecu la o altă variantă Nu reuşea şi i se făcea frică Ce se putea întâmpla dacă ajungea să blocheze mobilul? Afară se auzeau paşi şi glasuri Oare o aşteptau pe ea? Tatăl şi fraţii o ţinuseră sub observaţie toată seara, aşa că cel mai bine era să iasă şi să lase telefonul acolo Dar mai verifică o variantă, iar de data aceasta rămase şocată că reuşise Nu mai avea nevoie de mult de cartea de vizită a lui Jamal, îi ştia numărul la fel de bine cum ştia cum o cheamă Se aşeză îngrozită în cadă, pentru că era cel mai departe de uşă, şi sună Semnalele păreau sunete de cornuri de ceaţă, apeluri de ajutor pe o mare neagră şi deodată de auzi un foşnet în receptor Cineva era pe punctul de a răspunde, iar ea închise ochii şi ascultă neliniştită dacă se auzea ceva de pe coridor şi cât pe ce să închidă Dar atunci îi auzi vocea şi numele şi îi răspunse şoptit: — Sunt eu, Faria Kazi — Oh! făcu el — Nu pot vorbi decât foarte scurt — Te ascult, continuă el Numai vocea lui o emoţiona la culme şi cumpăni dacă să îl roage să sune la poliţie Nu îndrăzni, spuse numai: — Am nevoie să mă întâlnesc cu tine — Aş fi fericit dacă ne-am putea vedea, mărturisi el, iar ea nu-şi mai dorea decât să strige: Fericit? Sunt în rai! Dar ea îi răspunse: — Nu ştiu când pot — Sunt mereu acasă, am închiriat un apartament pe Upplandsgatan Stau aici, citesc şi scriu Vino când poţi, spuse el, şi îi dădu o adresă şi un număr de interfon Faria şterse numărul format şi puse telefonul la loc pe dulapul de prosoape, ieşi apoi şi se îndreptă spre camera ei, printre rude şi cunoscuţi Şi acolo era lume Îi rugă să iasă, şi ei o ascultară, cu zâmbete confuze Apoi se strecură sub pătură şi se hotărî să fugă cu orice preţ Aşa începuse partea cea mai fericită şi cea mai rea din viaţa ei • Malin şi Mikael îşi croiră drum prin public, merseră pe lângă standul de cărţi de la intrare şi ieşiră în soare Trecură de vapoarele de la debarcader şi priviră spre povârnişul stâncos aflat de cealaltă parte a arterei de circulaţie Mult timp nu îşi spuseră nimic Era cald Mikael se scuturase de iritare, dar Malin avea din nou un aer absent — Interesant ce ai spus despre auzul lui, spuse el — Da? Părea uşor distrată — Psihologul, Carl Seger, care a fost împuşcat din imprudenţă în pădure acum douăzeci şi cinci de ani, şi-a scris teza despre influenţa simţului auzului asupra percepţiei de sine, continuă el Ea îl privi — Să fie din cauza lui Leo, vrei să spui? — Nu ştiu Dar nu sună tocmai ca o temă de cercetare obişnuită Cum se manifesta această sensibilitate auditivă excesivă a lui Leo? — Vezi tu, când ne aflam la şedinţe, observam cum îşi ciulea urechile, fără să înţeleg de ce Curând după aceea apărea cineva Înţelegea totul mai devreme decât noi, ceilalţi, iar odată l-am întrebat despre asta A expediat imediat subiectul Dar mai apoi în ultima vreme, când eram la firmă, a mărturisit că auzul l-a chinuit toată viaţa A spus că a fost de-a dreptul neajutorat la şcoală — Credeam că a fost mândria clasei — Şi eu credeam la fel Dar în primii ani nu putea sta liniştit şi voia tot timpul să iasă Era foarte dificil, iar dacă ar fi provenit dintr-o altă familie, una normală, sigur ar fi fost mutat la o clasă specială sau ar fi fost tratat ca un copil-problemă, pur şi simplu Dar era un Mannheimer şi toate resursele imaginabile s-au pus în mişcare S-a descoperit că avea un auz excepţional De aceea nu suporta să stea în sala de clasă, îl deranja şi cel mai mic susur sau foşnet S-a luat decizia să aibă parte de o educaţie privată, acasă, şi astfel a devenit acel băiat cu IQ ridicat despre care ai citit tu — Deci nu s-a mândrit niciodată cu auzul lui — Aşa se pare, dar poate nu ştiu poate că îi era ruşine din cauza asta, dar în acelaşi timp se folosea de el — Sigur ar fi fost bun să tragă cu urechea — Psihologul acela a scris ceva despre auzul extrem de bun? — Într-un fel sau altul, spuse Mikael, dar încă nu am făcut rost de teza lui Dar în alt loc a scris că ceea ce este valid într-o perioadă din punctul de vedere al evoluţiei poate fi o povară în altă perioadă În epoca vânătorii, în pădurea tăcută, cel care auzea bine era cel mai ager şi avea mai multe şanse să găsească mâncare În timpuri pline de zgomot de fond şi de gălăgie, într-un oraş mare, aceeaşi persoană riscă să se rătăcească şi să fie copleşită Mai mult recipient pasiv decât participant — A scris el aşa, mai mult recipient decât participant? — Cred că da — Ce trist! — De ce spui asta? — Ăsta e Leo Era mereu tipul contemplativ — Mai puţin în acea săptămână din decembrie — Mai puţin atunci Bănuieşti că este ceva dubios cu omorul acela prin imprudenţă din pădure, nu-i aşa? Mikael simţi în vocea ei că i se trezise curiozitatea şi o luă drept un semn bun Poate că avea să-i povestească mai multe despre ce fusese atât de ciudat la întâlnirea avută cu Leo la birou — Cel puţin, începe să mă intereseze, spuse el • Leo nu avea să-l uite niciodată pe Carl Seger Şi acum, adult fiind, se lăsa cuprins de un dor intens în după-amiezile de marţi, pe la ora patru, când obişnuia să meargă la cabinetul lui Carl Adesea se întâmpla să poarte un dialog interior cu el, ca şi cu un prieten imaginar Şi totuşi viaţa a mers înainte La fel cum prevăzuse Carl, Leo a învăţat să ţină mai bine sub control sunetele şi lumea înconjurătoare Adesea, auzul şi excelenta lui ureche muzicală erau un avantaj, şi nimic altceva Erau, fără îndoială, o resursă însemnată când se aşeza la pian şi multă vreme a continuat să cânte constant, visând să devină pianist de jazz Deja în anii târzii ai adolescenţei primise o ofertă să înregistreze un disc pentru Metronome, însă refuzase, pentru că nu i se părea că avea încă destul material de calitate Când a început să meargă la Facultatea de Comerţ din Stockholm, a văzut în asta numai o paranteză De îndată ce avea să adune piese mai bune îşi va înregistra discul, va deveni un nou Keith Jarrett şi va trăi pentru muzică Dar paranteza a devenit viaţa lui şi, de fapt, nu a putut niciodată să-şi explice asta Să fi fost teama de eşec şi de a-i dezamăgi pe părinţi? Sau erau depresiile care se succedau cu aceeaşi certitudine ca şi anotimpurile? Leo rămăsese singur şi nici asta nu era tocmai uşor de înţeles Trezea curiozitatea oamenilor, femeile se simţeau fermecate de el Dar el nu era atras aşa de uşor de ele Aflat în compania celorlalţi, tânjea la liniştea şi la tihna de acasă Însă o iubise cu adevărat pe Madeleine Bard De fapt, nu putea să-şi explice asta prea bine, pentru că ei doi nu prea semănau Cu toate acestea, ştia că nu fusese fascinat de frumuseţea ei, cu atât mai puţin de bogăţie Era o persoană specială, mereu avea să creadă asta, cu ochii albaştri şi strălucitori care păreau să tăinuiască ceva, cu melancolia ei câteodată atât de palpabilă, încât era ca o scânteie pe chipul ei frumos El şi Madeleine se logodiseră şi locuiseră o vreme în apartamentul lui de pe Floragatan Tocmai moştenise partea tatălui său la agenţia de brokeraj Alfred Ögren, iar părinţii lui Madeleine, care nu duceau lipsă de o anume înclinaţie spre snobism, îl vedeau ca o partidă desăvârşită Relaţia nu era lipsită de complicaţii Lui Madeleine îi plăcea să organizeze tot timpul mese cu invitaţi Leo se opunea cât se putea, se certau o vreme, câteodată ea se închidea în dormitor şi plângea Dar aceste momente erau excepţii Putea fi o căsnicie bună, era convins de asta El şi Madeleine se iubeau şi cel mai adesea îşi vorbeau cu căldură şi cu pasiune Cu toate acestea, se petrecuse catastrofa, şi cu siguranţă asta era dovada că Leo se autoiluzionase şi văzuse o afinitate acolo unde nu exista Se întâmplase într-o lună de august la o petrecere tradiţională cu raci la familia Mörner pe insula Värmdö Încă de la început, se simţea ceva artificial în ambianţă Era abătut şi i se părea că oaspeţii erau prea convenţionali şi gălăgioşi Se sustrăsese, ceea ce o făcuse pe Madeleine să-şi scoată la iveală tot excesul disperat de amabilitate de care era în stare Se amestecase printre invitaţi şi spunea că totul este fantastic şi minunat şi bineînţeles incredibil cât de elegant aţi aranjat totul aici, şi vai, ce teren grozav! Sunt atât de impresionată Parcă vrem să ne mutăm aici imediat Dar desigur nu era nimic special, numai o parte din acea şaradă care este viaţa Pe la miezul nopţii, el lăsase baltă petrecerea şi se retrăsese într-o cameră mai izolată cu o carte de Mezz Mezzrow, Really the Blues, pe care fusese surprins să o găsească într-un raft de bibliotecă, iar asta însemna că petrecerea nu putea fi mai amuzantă pentru el decât atât Putea să citească şi să viseze la cluburile de jazz ale anilor treizeci de prin New Orleans şi Chicago şi puţin îi păsa de strigătele şi de cântecele de petrecere ale celorlalţi După vreo două ore, în cameră intrase Ivar Ögren, beat ca întotdeauna la petreceri, cu o pălărie neagră şi ridicolă pe cap şi îmbrăcat într-un costum maroniu, strâns pe talie Leo îşi pusese mâinile pe urechi, în caz că Ivar avea să urle sau să facă gălăgie cum îi era obiceiul Ivar a spus: — O iau pe logodnica ta la o tură cu barca Leo a protestat: — Numai să încerci Eşti băut Lui Ivar nici că i-a păsat, dar, ca o concesie, a pus-o pe Madeleine să îmbrace o vestă de salvare roşie Leo a ieşit pe terasă şi a privit vesta cea roşie dispărând la orizont pe mare Apa era lipsită de culoare, era o noapte de vară senină şi pe cer străluceau stelele Ivar şi Madeleine vorbeau încet în barcă Nu pentru că ar fi contat în vreun fel, totuşi Leo pricepuse fiecare cuvânt Erau numai prostii şi chicoteli Se profila o nouă Madeleine, una vulgară, şi asta îi provoca doar durere Apoi barca se pierduse în zare şi nu mai înţelegea ce spuneau Aveau să lipsească ceasuri întregi Când au revenit, ceilalţi invitaţi deja plecaseră Cerul era luminos, iar Leo stătea pe mal, având un nod în gât Auzea cum era ancorată barca şi cum Madeleine, nesigură, îi venea în ajutor În taxi, în drum spre casă, se pusese un zid între ei, căci Leo auzise perfect ce-i spusese Ivar acolo în larg Nouă zile mai târziu, Madeleine şi-a făcut bagajele şi l-a părăsit Pe 21 noiembrie în anul acela, când în Stockholm cădea zăpada şi când întunericul se cuibărea în ţară, ea s-a căsătorit cu Ivar Ögren Leo suferea de ceea ce doctorul său numise o paralizie uşoară După însănătoşire se întorsese la muncă, se ridicase drept şi mersese să-l felicite pe Ivar cu o îmbrăţişase prietenească şi să-i ureze fericire A participat şi la nuntă şi a reuşit să o salute amabil pe Madeleine de fiecare dată când îi ieşea în cale Păstra o mimică impecabilă în fiecare zi blestemată şi lăsa impresia că exista o legătură de prietenie între el şi Ivar încă din copilărie, care supravieţuise tuturor provocărilor Dar, în taină, gândurile îi erau cu totul altele Plănuia să se răzbune De cealaltă parte, lui Ivar Ögren victoria i se părea incompletă Leo Mannheimer continua să fie o ameninţare şi un rival în lupta pentru conducerea agenţiei Urzea planuri să-l distrugă definitiv pe Leo • Malin nu spuse mai multe despre întâlnirea ei cu Leo Sus în vârful pantei pe Hornsgatan, se opri fără ca Mikael să înţeleagă de ce Era mult prea cald şi înăbuşitor aerul ca să stai împietrit în lumina soarelui Dar zăboviră aşa, într-o aşteptare confuză, în timp ce lumea trecea pe lângă ei şi un automobil claxona în depărtare Malin privi în jos spre Mariatorget — Auzi? spuse ea Eu trebuie să plec Îl sărută fără a fi total prezentă, se repezi pe scările de piatră de pe Hornsgatan şi fugi spre Mariatorget Mikael rămase pe loc, la fel de şovăitor ca înainte Apoi îşi scoase mobilul şi o sună pe Erika Berger, apropiata sa prietenă şi redactorul-şef al revistei Millennium Îi spuse că nu avea să vină la redacţie timp de vreo două zile Nu era nimic deosebit Tocmai trimiseseră mai departe numărul de iulie Se apropia solstiţiul de vară şi, pentru prima dată în mai mulţi ani, şi-au permis să angajeze doi stagiari care mai luau asupra lor ceva din presiunea volumului de muncă — Pari abătut S-a întâmplat ceva? — A avut loc o agresiune serioasă la secţia lui Lisbeth de la Flodberga — Groaznic! Cine a fost agresat? — Un gangster, o mafiotă, e o poveste neplăcută Lisbeth a fost martoră — De obicei se descurcă — Să sperăm Dar ştii M-ai putea ajuta cu un alt lucru? — Sigur, ce anume? — Poţi ruga pe cineva de la redacţie, cel mai bine pe Sofie, să meargă mâine la Arhiva Municipală pentru a face rost de actele personale a trei persoane şi să invoce dreptul de acces al publicului la documente oficiale? Le numi pe aceste persoane şi îi dădu Erikăi codurile lor numerice, pe care şi le notase pe telefon — Bătrânul Mannheimer, murmură Erika Nu e mort şi îngropat? — De acum şase ani — De fapt l-am întâlnit de vreo două ori când eram mică Tatăl meu îl cunoştea vag Are ceva de-a face cu Lisbeth? — E posibil, răspunse el — În ce fel? — Nu aş putea să explic Cum era tipul? — Mannheimer? Greu de spus, eram doar un copil Dar avea faimă de ticălos bătrân Cu toate astea, îmi amintesc că a fost chiar drăguţ M-a întrebat despre gusturile mele muzicale Ştia să fluiere frumos De ce te interesează? — O să te lămuresc altă dată, răspunse Mikael — Bine, cum vrei, zise Erika şi povesti ceva despre numărul următor şi valul de reclame Nu prea reuşi să asculte Încheie destul de abrupt convorbirea şi merse mai departe pe Bellmansgatan Trecu pe lângă Bishops Arms, coborî pe panta pavată cu piatră rotundă, intră prin gang şi urcă în mansarda lui unde se aşeză la computer şi îşi reluă investigaţiile, în timp ce bău vreo două sticle de Pilsner Urquell Îşi concentră atenţia îndeosebi asupra omorului prin imprudenţă din Osthammar, dar nu ajunse prea departe Lucrurile legate de cazurile penale mai vechi nu erau deloc simple, ştia asta din experienţă Nu existau arhive virtuale, mai ales din motive de confidenţialitate şi, conform regulilor Arhivelor statului, investigaţiile preliminare erau eliminate din tribunal după cinci ani De aceea se hotărî să meargă a doua zi la Curtea judecătorească din Uppsala şi să răsfoiască vechile registre După aceea putea să treacă pe la poliţie sau să viziteze vreun bătrân inspector pensionat care poate îşi va aminti cazul Rămânea de văzut O sună şi pe Ellenor Hjort, femeia cu care fusese logodit Carl Seger Îşi dădu rapid seama că era un subiect încheiat pentru ea Nu voia să vorbească despre Carl Sigur că era amabilă şi politicoasă, dar nu mai avea puterea să mai sape în subiectul ăsta, aşa-i spusese: „Sper că înţelegeţi” Cu toate acestea, se răzgândi, fiind de acord să-l întâlnească pe Mikael în după-amiaza următoare, iar asta nu datorită vechiului său farmec de reporter, şi nici pentru că Ellenor ar fi fost curioasă cu privire la ce voia el să facă de fapt, ci pentru că Mikael îşi asumase riscul de a menţiona numele lui Leo Mannheimer — Leo, izbucni ea Vai, cât timp a trecut! Ce mai face? Mikael răspunse că nu ştia — Aţi fost apropiaţi? o întrebă el — O, da! Carl şi cu mine eram absolut fermecaţi de băiatul acela Închise şi merse în bucătărie unde făcu ordine, întrebându-se ce-ar fi să o sune pe Malin şi să o descoasă despre ce punea la cale În schimb, făcu un duş şi se schimbă La şase fără cinci minute părăsi apartamentul şi se îndreptă spre Zinkensdamm, la restaurantul Pane Vino, pentru a o întâlni pe sora lui 9 19 iunie Avea să se ocupe de asta, spuse ea Nu era, nevoie ca Martin să se necăjească Era a treia sau a patra convorbire cu el de astăzi, şi ea nici acum nu-şi pierduse răbdarea Dar când închise telefonul, bolborosi un „laşule”, apoi trecu în revistă lucrurile pe care i le adusese Benjamin Rakel Greitz era psihanalistă şi conferenţiar universitar în domeniul psihiatriei, cunoscută pentru o serie de lucruri, dar în special pentru un simţ al ordinii Era extrem de operativă, iar asta nu se schimbase de când fusese diagnosticată cu cancer de stomac Curăţenia clinică devenise importantă pentru ea la modul serios, acum era de-a dreptul maniacă Fiecare fir de praf dispărea ca prin magie şi nicio masă sau chiuvetă nu sclipeau de curăţenie precum cele în preajma cărora se găsea ea Avea şaptezeci de ani şi era bolnavă, cu toate astea rămăsese tot timpul activă Astăzi, orele s-au succedat rapid într-o activitate febrilă Acum era ora şase şi jumătate seara şi de fapt era mult prea târziu Ar fi trebuit să acţioneze imediat Dar era ceva obişnuit Martin Steinberg era prea speriat şi ea se bucura că, în ciuda sfatului acestuia, îşi folosise relaţiile de la companiile de telefonie mobilă şi din sănătate Nu era sigur că fusese de ajuns, se puteau întâmpla multe de atunci Poate că ţicnitul acela bătrân a primit oameni în vizită şi a vorbit despre ce o fi ştiind sau o fi suspectând Operaţiunea era şi rămânea riscantă, dar era singura alternativă Prea mult era în joc şi prea multe merseseră prost în activitatea pentru care ea era responsabilă Îşi curăţă mâinile cu gel dezinfectant şi intră în baie Zâmbi în oglindă, în realitate numai pentru a-şi demonstra că încă mai putea să arate veselă Din perspectiva lui Rakel Greitz, ceea ce se întâmplase nu era neapărat ceva de rău augur Trăise atât de mult într-un tunel de boală şi durere, încât ceea ce avea de făcut acum conferea vieţii şi prezenţei ei ceva elevat, o nouă măreţie Lui Rakel Greitz îi plăcuse mereu senzaţia de sens superior şi rece Locuia singură într-un apartament de o sută opt metri pătraţi pe Karlbergsvägen, în Stockholm Tocmai îşi încheiase tratamentul de chimioterapie şi se simţea relativ bine Părul i se rărise şi era mai subţire, bineînţeles, dar îi rămăsese în mare parte, iar peruca pe care o purta era eficientă Încă mai era elegantă, înaltă, zveltă şi cu spatele drept, cu trăsături clare şi emanând un firesc aer autoritar care a existat mereu, de când şi-a luat examenul de rezidenţiat la Institutul Karolinska Desigur că mai avea arsura aceea pe gât Cu toate că semnul din naştere îi crease dificultăţi în copilărie, a învăţat să-l şi aprecieze Îl purta cu mândrie şi, chiar dacă de la o vreme îmbrăca mai tot timpul helănci, asta nu se datora niciodată timidităţii sau ruşinii Helăncile se potriveau firii ei austere şi preţioase – cu stil, niciodată încărcată Rakel încă mai purta rochii şi costume comandate în anii tinereţii şi pe care nu avusese nevoie să le modifice de atunci Chiar dacă exista ceva rece şi sever în personalitatea sa, toată lumea se mobiliza în faţa ei Era competentă, rapidă, cunoştea valoarea loialităţii faţă de idei şi de persoane deopotrivă Nu o luase niciodată gura pe dinainte, nici măcar în faţa soţului ei, răposatul Erik Ieşi pe balcon şi privi spre Odenplan Îşi odihni mâna dreaptă pe balustrada aflată deasupra străzii Mâna era fermă Se întoarse în apartament şi mai făcu puţină curăţenie pe ici, pe colo Scoase dintr-un dulap de pe hol o geantă medicală din piele maronie Împachetă ce îi obţinuse astăzi Benjamin, asistentul şi prietenul ei loial, şi merse din nou în baie unde se machie neobişnuit de neglijent şi îşi puse o perucă neagră cu totul lipsită de gust Pentru un moment, mai zâmbi puţin Sau era numai un tic nervos Chiar şi ea, cu toată experienţa ei, se simţea deodată ciudat de neliniştită • Mikael şi sora lui stăteau pe terasa restaurantului Pane Vino de pe Brännkyrkagatan Comandară paste cu trufe şi vin roşu, schimbară nişte replici despre vară şi căldură şi vorbiră pe scurt despre planurile lor de concediu Apoi Annika mai completă descrierea situaţiei de la Flodberga şi ajunse la subiectul pentru care-şi dăduseră întâlnire — Câteodată, Mikael, poliţiştii sunt atât de idioţi, spuse ea Ştii cum stau lucrurile în Bangladesh? — Într-o anumită măsură — Bangladesh-ul are ca religie de stat islamul În acelaşi timp, conform constituţiei, ţara este un stat secular cu libertate de exprimare garantată şi presă liberă, lucru perfect normal — Dar nu mai funcţionează — Guvernul se află sub presiunea islamiştilor şi a adoptat legi care interzic orice declaraţie care poate leza sentimente religioase Care poate, aşa e formulat, iar formula asta acoperă aproape orice situaţie, dacă te străduieşti un pic Legile au fost interpretate rigid şi mai mulţi ziarişti au fost condamnaţi la pedepse lungi cu închisoarea Dar nu asta e cel mai rău — Cel mai rău este că legea legitimează atacurile — Legea le-a suflat islamiştilor vânt în pânze Jihadiştii şi teroriştii au început să-i ameninţe, să-i tracaseze şi să-i ucidă sistematic pe cei care gândesc diferit, şi extrem de puţini făptaşi ajung în faţa legii Lovit în mod special este blogul Mukto-Mona, dedicat libertăţii de expresie, emancipării şi unei societăţi seculare şi deschise Mulţi dintre cei care publicau acolo au fost ucişi, iar şi mai mulţi au fost ameninţaţi şi puşi pe liste negre Jamal Chowdhury era unul dintre ei A fost un tânăr biolog care scria din când în când texte despre teoria evoluţionistă pentru Mukto-Mona Jamal a fost condamnat oficial la moarte de mişcarea islamistă din ţară şi a fugit, cu ajutorul Centrului suedez al PEN, în Suedia O lungă perioadă părea că putea respira liniştit Era deprimat, dar starea lui se îmbunătăţea treptat, iar într-o bună zi a asistat la un seminar despre oprimarea religioasă a femeilor, ţinut la Kulturhuset în Stockholm — Iar acolo a întâlnit-o pe Faria Kazi — Bun, te-ai pregătit, continuă Annika Faria stătea în fundul sălii şi, putem să spunem fără rezerve, era o fată foarte frumoasă Jamal nu-şi putea lua ochii de la ea, iar după seminar a mers direct la ea A fost începutul nu numai al unui mare amor, dar şi al unei tragedii, un fel de Romeo şi Julieta contemporană — Ce vrei să spui? — Vreau să spun exact asta Ca şi în Romeo şi Julieta, familia lui Jamal şi a Fariei se află de o parte şi de alta a baricadei Jamal lupta pentru un Bangladesh liber şi deschis, pe când tatăl şi fraţii Fariei luaseră partea islamiştilor din ţară, mai ales de când Faria, împotriva voinţei sale, fusese promisă lui Qamar Fatali — Şi cine e acesta? — Un domn corpolent, de vreo patruzeci şi cinci de ani, care trăieşte într-o casă mare din Dhaka, având o mulţime de servitori Nu este numai proprietarul unei mici afaceri cu textile, ci şi finanţatorul mai multor qawmi din ţară — Qawmi? — Şcoli coranice aflate dincolo de controlul guvernului, în care tinerii jihadişti fac pregătire ideologică Qamar Fatali avea deja o nevastă de vârsta lui, dar în această primăvară a fost complet cuprins de admiraţie pentru fotografiile cu Faria Kazi şi a vrut să facă din ea o a doua nevastă Dar, după cum ai bănuit, nu a fost uşor să obţină permisul de intrare în Suedia, iar frustrarea lui a crescut — Pe deasupra, a apărut şi Jamal Chowdhury în tablou — Desigur, în această situaţie, şi Qamar, şi fraţii Kazi aveau acum cel puţin două motive să termine cu el — Deci Jamal nu şi-a luat viaţa, asta vrei să spui? — Nu spun nimic încă, Mikael Îţi dau numai o informaţie de fond – o mică trecere în revistă a ceea ce am vorbit eu cu Lisbeth Jamal a devenit marele duşman, un Montague Jamal era el însuşi muslim credincios, dar de departe mai liberal şi, la fel ca părinţii săi, ambii profesori universitari, considera hotărâtor pentru o societate să garanteze respectarea drepturilor omului Jamal Chowdhury era duşman al lui Qamar şi al familiei Kazi, chiar şi numai prin asta Dar, datorită sentimentelor lui pentru Faria, a devenit şi o ameninţare privată, nu numai la adresa onoarei tatălui şi fraţilor, ci şi a bunăstării lor Existau motive clare să-l dea la o parte, iar Jamal şi-a dat seama devreme că juca un joc riscant Dar nu putea să facă nimic Scrie despre asta în jurnalul său Poliţia a aranjat să fie tradus din bengali şi este citat în investigaţiile preliminare Pot citi puţin din el? — Sigur că da Mikael îşi bea vinul de Chianti în timp ce Annika se aplecă şi scoase dosarul de poliţie din servietă Căută prin vraful de hârtii — Aici, spuse ea Ascultă! De când mi-am văzut prietenii murind şi am fost obligat să-mi părăsesc ţara natală, s-a aşternut un fel de cenuşă peste lume Tot ce contemplam îşi pierduse culoarea şi nu vedeam niciun sens ca să mai trăiesc — Acea ultimă propoziţie a fost folosită ulterior de poliţie ca argument că într-adevăr şi-a luat viaţa în metrou, se întrerupse ea Dar textul continuă aşa: Am încercat să găsesc lucruri de făcut şi, într-o zi de iunie, am fost să ascult o dezbatere despre oprimarea religioasă în Stockholm Nu mă aşteptam la nimic Ceea ce mai înainte însemna atât de mult pentru mine tratam acum cu indiferenţă şi nu pricepeam nici măcar cum imamului de pe scenă încă i se părea că erau atâtea lucruri pentru care să te lupţi În ce mă priveşte, m-am dat bătut, am alunecat într-un mormânt Credeam că am fost omorât şi eu — Da, ştiu că e puţin melodramatic, se scuză Annika — Nu, deloc Jamal era tânăr, nu-i aşa? La vârsta aia toţi scriem aşa Îmi aminteşte de săracul meu coleg, Andrei Continuă! Am crezut că am murit şi am fost pierdut pentru lume Dar atunci am văzut o tânără doamnă în rochie neagră mai departe, spre capătul sălii Avea lacrimi în ochi şi era atât de frumoasă, că mă durea Viaţa se trezea din nou în mine A venit ca un şoc electric şi am înţeles că trebuie să mă apropii de ea Într-un fel, ştiam deja că ne era menit să fim împreună şi că numai eu eram cel care putea să o consoleze Am mers la ea şi am îndrugat o prostie şi am crezut că m-am făcut de râs Dar ea a zâmbit şi am ieşit în piaţă ca şi cum mereu am fi ştiut că vom trece pe acolo şi am continuat să mergem mai departe pe o stradă pietonală lungă, pe lângă parlament — Ei bine, nu o să mai continui Jamal nu a reuşit niciodată să discute cu cineva despre ceea ce s-a întâmplat la Mukto-Mona Dar cu Faria cuvintele îi vin cât se poate de firesc Îi povesteşte tot, asta reiese clar din jurnal, iar când Faria, după numai câţiva kilometri, îi spune că trebuie să fugă, primeşte cartea lui de vizită şi îi promite să îl sune curând Dar nu mai sună Jamal aşteaptă şi rămâne nedumerit Găseşte numărul de mobil al Fariei pe internet şi-i trimite un mesaj vocal Trimite patru, cinci, şase mesaje Dar ea tot nu sună, în locul ei îl sună un bărbat şi se răsteşte la Jamal să nu o mai contacteze „Faria te detestă, canalie”, îi spune bărbatul, făcându-l pe Jamal să se simtă prăbuşit Apoi, treptat, devine bănuitor şi investighează situaţia Desigur că nu înţelege totul, nu înţelege că tatăl şi fraţii i-au confiscat Fariei telefonul şi computerul, că îi verifică toate mesajele primite şi văd când cineva încearcă să o contacteze, că o ţin prizonieră Dar pricepe că ceva este extrem de nelalocul său şi îl caută pe imamul Ferdousi care, la rândul său, îi împărtăşeşte grija Ei contactează împreună autorităţile, dar bineînţeles că nu primesc niciun fel de ajutor Nu se întâmplă nimic, absolut nimic, şi Ferdousi încearcă să le facă o vizită, dar este izgonit încă de la poartă Jamal este pe punctul de a întoarce lumea întreagă cu susu-n jos Dar atunci — Da? — Atunci îl sună însăşi Faria, de pe alt număr, şi vrea să-l întâlnească La acel moment, Jamal închiriase în secret un apartament pe Upplandsgatan, cu ajutorul editurii Norstedts Nu e clar ce urmează să se întâmple de fapt Ştim doar că mezinul familiei, Khalil, o ajută pe Faria să evadeze şi că ea merge direct pe Upplandsgatan E o întâlnire ca în filme sau ca în visuri Se iubesc şi vorbesc, noapte şi zi Inclusiv Faria, care altfel a tăcut în timpul interogatoriilor, a confirmat asta S-au hotărât să contacteze poliţia şi Svenska PEN ca să-i ajute să se ascundă Dar apoi e atât de trist! Faria vrea să-şi ia la revedere de la fratele ei mai mic – doar îi câştigase încrederea! Îşi dă întâlnire cu el la o cafenea din Norra Bantorget Este o zi de toamnă răcoroasă Se îndreaptă într-acolo în jacheta albastră a lui Jamal, cu gluga trasă bine pe cap Poartă cizme de piele şi blugi Nu a mai ajuns niciodată — A fost o capcană, nu-i aşa? — A fost, fără îndoială, o capcană Există şi vreo doi martori Dar nici eu, nici Lisbeth nu credem despre Khalil că a minţit-o Bănuim mai degrabă că fraţii mai mari îl aveau sub observaţie şi se ţineau după el O aşteaptă pe Faria într-o blonda Civic roşie pe Barnhusgatan şi, într-o operaţiune-fulger, o trag în maşină şi o duc acasă în Sickla Fraţii chibzuiesc să o trimită la Dhaka Dar probabil că văd prea multe riscuri în această acţiune, cum ar putea să o facă să stea liniştită la Arlanda şi în timpul zborului? Să o drogheze? — Aşa că decid ca ea să-i scrie o scrisoare lui Jamal — Da, exact Dar pe scrisoarea aceea, Mikael, eu nu dau doi bani Scrisul de mână este neîndoielnic al Fariei Dar din fiecare propoziţie reiese că tatăl sau fraţii au dictat-o, fără să mai spunem că Faria adaugă mesaje invizibile în text Ea scrie: „Doar ţi-am spus tot timpul că nu te-am iubit niciodată” Este fără îndoială un salut ascuns Jamal descrie în jurnalul lui cum îşi declarau iubirea în fiecare seară şi în fiecare dimineaţă şi tot aşa — Jamal trebuie să fi alertat poliţia când şi-a dat seama că ea nu s-a întors de la întâlnirea cu fratele său — Sigur că a făcut-o Dar poliţiştii au fost idioţi Doi asistenţi de poliţie au făcut un drum obligatoriu până în Sickla, iar după ce, din uşă, tatăl i-a asigurat că totul era în regulă, doar că Faria avea gripă, au plecat de-acolo Dar Jamal nu s-a dat bătut A sunat pe toată lumea şi cred că familia simţea că lucrurile nu puteau să mai aştepte — Nu sună bine, spuse Mikael — Nu, şi iată-ne în ziua de luni, 9 octombrie Jamal scrie în jurnalul său ori în relatarea găsită după moartea lui că se trezeşte cu o senzaţie de moarte în corp Sigur că poliţia face mare caz din asta Dar nu văd aici culmea deznădejdii Este felul lui Jamal de a se exprima A fost adânc rănit şi începe să sângereze Nu poate să mai doarmă, să mai gândească, abia dacă mai poate să fie om „Se împiedică mergând înainte”, îşi strigă „disperarea” Aşa scrie el, iar investigatorii de la poliţie îi interpretează greşit cuvintele Asta cred eu Printre rânduri pare mai degrabă un om care vrea să se bată şi să recupereze ce a pierdut şi, mai ales, este îngrijorat „Ce face Faria acum?” scrie el „O rănesc?” Nu pomeneşte un cuvânt despre scrisoarea Fariei, deşi stă deschisă pe masa din bucătărie Mai mult ca sigur că şi-a dat seama imediat în ce condiţii a fost scrisă Ştim că încearcă să dea de Ferdousi care se află la o conferinţă la Londra Îl sună pe Fredrik Lodalen, lector în biologie în Stockholm, cu care se împrietenise Se întâlnesc pe la ora şapte pe Hornsbruksgatan unde Lodalen locuieşte cu soţia şi cu cei doi copii Jamal rămâne până târziu, copiii adorm, soţia adoarme, iar Fredrik Lodalen se simte tot mai deranjat Are o mare compasiune, dar în acelaşi timp trebuie să se trezească a doua zi şi, ca orice om aflat în criză, Jamal are tendinţa să se repete Se tot destăinuie şi, pe la miezul nopţii, Fredrik îl roagă să plece acasă Promite să contacteze poliţia şi Kvinnojouren a doua zi În drum spre staţia de metrou, Jamal îl sună pe scriitorul Klas Fröberg pe care l-a cunoscut prin Svenska PEN Klas nu răspunde, iar Jamal coboară în staţia Hornstull Este ora 00:17, noaptea spre marţi, 10 octombrie Tocmai începe furtuna Plouă — Deci nu e prea multă lume pe afară — Pe peron se afla numai o femeie, o bibliotecară Camera de supraveghere îl captează pe Jamal în timp ce trece pe lângă ea şi arată nespus de trist Dar nu e de mirare, abia dacă a dormit de la dispariţia Fariei şi se simte părăsit de toată lumea Totuşi, Mikael, totuşi Jamal nu ar fi abandonat-o pe Faria când aceasta avea cea mai mare nevoie de el Una dintre camerele de supraveghere de pe peron era stricată, iar asta poate fi doar o împrejurare nefericită sau poate că nu — Dar nu pot să cred că a fost o coincidenţă că un tânăr se adresează în engleză bibliotecarei, în acelaşi moment în care trenul apare pe peron, iar Jamal se prăbuşeşte pe şine Femeia nu vede ce se întâmplă Habar nu are dacă Jamal a fost împins sau a sărit, iar tânărul cu care a vorbit ea a fost imposibil de identificat — Ce spune mecanicul trenului? — Se numeşte Stefan Robertsson şi este factorul principal din pricina căruia cazul a fost clasat ca sinucidere Robertsson susţine că e sigur că Jamal a sărit fără să-l fi împins cineva Dar el se afla foarte mult sub influenţa şocului şi m-aş duce până într-acolo, încât să afirm că i s-au pus întrebări care au sugerat răspunsul — În ce fel? — Ofiţerul de la interogatorii nu părea să vrea să vadă şi cea de-a doua posibilitate În primul raport al lui Robertsson – înainte ca mintea lui să creeze o poveste mai coerentă – vorbeşte de o fluturare exagerată – ca şi cum Jamal ar fi avut mai multe mâini şi picioare Nu revine asupra acestui fapt şi, în mod ciudat, memoria i se îmbunătăţeşte pe măsură ce trece timpul — Şi controlorul de bilete de acolo de sus? Ar fi trebuit să-l vadă pe făptaş urcând şi coborând în grabă — Controlorul se uita la un film pe iPad-ul său şi susţine că pe-acolo au trecut mulţi oameni Dar nu i-a atras atenţia niciunul în mod special şi crede că cei mai mulţi erau cei care au coborât din metrou Nu are o percepţie clară asupra timpului — Acolo sus nu există camere de luat vederi? — Există, şi de fapt am găsit ceva Nimic semnificativ, dar cei mai mulţi, în general toţi, au putut fi identificaţi în afară de un bărbat aparent tânăr şi deşirat care merge tot timpul cu capul plecat şi de aceea nu-i vedem deloc faţa Dar se poartă nervos şi dubios şi este o greşeală că nu a fost investigat mai amănunţit, mai ales că are nişte mişcări convulsive foarte specifice — Înţeleg Am să mă uit mai îndeaproape la asta, spuse Mikael — Apoi avem crima Fariei, pentru care a fost condamnată, continuă Annika, fiind pe punctul de a începe să comenteze, când sosi mâncarea Îşi pierdură concentrarea pentru moment, nu doar din cauza chelnerului cu grija lui pentru farfurii şi oferta de parmezan, ci şi pentru că o gaşcă de tineri scandalagii tocmai treceau pe acolo, îndreptându-se spre Yttersta Tvärgränd şi Skinnarviksberget • Holger Palmgren stătea culcat şi se gândea la războiul din Siria şi la toată suferinţa inimaginabilă – la durerea care îi intrase ca nişte cuţite în şolduri, la convorbirea stupidă purtată ieri la telefon şi la cât de teribil de însetat putea să fie Băuse prea puţină apă, nici nu mâncase nimic de altfel şi urma să mai dureze până ce Lulu avea să vină şi să se ocupe de ritualul de seară, asta dacă Lulu chiar va veni Părea că nimic nu funcţiona astăzi Telefoanele îi erau stricate şi nici nu apărea vreun ajutor, nici măcar Marita Nu făcea decât să stea acolo culcat şi să se agite; ar trebui să sune alarma Alarma era agăţată de un şnur pus la gât şi, deşi se abţinea de obicei să o sune, simţi că acum era necesar Îi era atât de sete, că de-abia mai putea să gândească limpede Îi era şi foarte cald Nimeni nu aerisise şi nu deschisese o fereastră toată ziua Nimeni nu făcuse nimic, iar el asculta aproape cu disperare zgomotele din casa scărilor Nu se auzea liftul? Liftul se auzea tot timpul Lumea venea şi plecă Dar nimeni nu rămânea la el Înjura şi se răsucea în pat, în chinuri, extenuante şi mai ales dintr-un motiv În loc să îl sune pe profesorul Martin Steinberg care sigur era un ticălos, trebuia să o contacteze pe doamna aceea psiholog Hilda von Kanterborg despre care se spunea că a încălcat acordul de confidenţialitate şi i-a povestit mamei lui Lisbeth despre Registru Doar ea ar fi putut să-l ajute, nu cel responsabil de întregul proiect! Ce idiot de zile mari fusese şi ce sete îi mai era! Se gândi să strige după ajutor – să strige cu toată puterea spre coridor Poate vreunul dintre vecini îl va auzi Dar stai puţin acum desluşea din nou zgomot de paşi, iar paşii se îndreptau spre el Zâmbi cu toată faţa Trebuie să fie Lulu, minunata lui Lulu — Alo, alo, acum vreau să aud cum a mers în Haninge Cum îl chema? strigă el cu ultimele sale puteri în timp ce uşa se deschise şi se închise şi pantofii se auzeau ştergându-se pe carpeta de la intrare Nu primi niciun răspuns, iar acum auzi că paşii erau mai uşori decât ai lui Lulu, mai ritmici şi mai puternici Se uită în jur după ceva cu care să se apere Apoi respiră uşurat O femeie înaltă şi zveltă, în helancă neagră, păşi prin deschizătura uşii şi îi zâmbi Femeia avea şaizeci, poate şaptezeci de ani şi pe chip avea nişte trăsături frumoase, clar conturate Privirea îi radia o amabilitate precaută Ţinea o geantă de spital care părea să aparţină unui alt timp, mai îndepărtat, şi îşi ţinea spatele drept Avea un fel de demnitate naturală şi un zâmbet politicos — Bună seara, domnule Palmgren, spuse ea Lui Lulu îi pare foarte rău că nu a putut să vină astăzi — Sper că e bine — Da, da, a fost doar o problemă personală, nimic serios, spuse femeia, iar Holger simţi o undă de dezamăgire Şi mai simţi ceva, dar fără să înţeleagă exact ce anume, era mult prea epuizat şi însetat — Mi-aţi putea aduce un pahar cu apă? întrebă el, iar femeia răspunse „vai, sărmanul” ca bătrâna lui mamă odată, demult Îşi puse o pereche de mănuşi de plastic, se făcu dispărută şi reveni cu două pahare Acestea îl readuseră cu picioarele pe pământ În timp ce bău cu mâna tremurândă, simţi că lumea începe să prindă contur şi culoare Apoi se uită în sus la femeie Ochii ei încă păreau calzi şi afectuoşi Dar nu-i plăceau mănuşile ei de plastic, şi nici părul Purta perucă? — Acum este mai bine, nu? spuse ea — Mult mai bine! Faceţi muncă suplimentară pentru casa de asistenţă medicală? întrebă el — Mai fac câteodată deplasări de urgenţă Dar am şaptezeci de ani şi foarte rar apelează la mine, răspunse femeia şi îi deschise cămaşa de noapte care era plină de transpiraţie după ziua lungă petrecută în pat Luă un plasture cu morfină din geanta de piele maronie, îi înălţă patul de invalid şi îi tamponă un punct mai sus pe coloană cu o bucată de vată Mişcările ei erau exacte şi grijulii Era pricepută, fără îndoială Se afla pe mâini bune, nu era nici urmă de stângăcie ca la ceilalţi asistenţi care îl ajutau Dar îl făcea să se simtă expus şi vulnerabil, ca şi cum profesionalismul femeii îi luă din prezenţă — Nu cu atâta grabă, spuse el — Nu, nu, voi fi atentă Am citit despre durerile dumneavoastră în fişa medicală Pare îngrozitor de dificil — Mă descurc, răspunse el gânditor — Mă descurc? repetă ea Nu ajunge Viaţa trebuie să fie mai bună decât atât Astăzi am să vă dau o doză mai puternică Cred că au fost zgârciţi cu dumneavoastră — Lulu începu el — Lulu este extraordinară Dar nu ea hotărăşte doza de morfină Este peste îndatoririle ei, îl întrerupse femeia şi, cu mâinile ei versate, cu autoritatea ei firească, îi puse acolo plasturele Simţi cum morfina îşi făcu imediat efectul — Sunteţi medic, nu-i aşa? — Nu, nu am ajuns niciodată atât departe Am fost asistentă la oftalmologie mulţi ani, la Casa Sofia — Da, chiar aşa? răspunse el şi percepu o tresărire nervoasă la femeie, un spasm în dreptul gurii; dar probabil că nu era mare lucru Încercă să se convingă de asta Cu toate acestea, nu se putu abţine să nu-i studieze mai atent chipul Avea clasă, sigur că da Părea de nasul unor case mai mari Dar coafura nu avea clasă, nici sprâncenele Stilul era greşit, la fel şi culoarea, şi păreau aşezate în grabă Holger se gândi la ziua lui ciudată şi la convorbirea din ziua precedentă Se uită la helanca femeii Era ceva cu ea, nu? Nu înţelese ce, era prea cald şi aerul era înăbuşitor Fără să fie conştient de ce face, duse mâna la alarmă — Aţi putea deschide o fereastră? îi ceru el La asta ea nu îi răspunse Îi mângâie gâtul cu degete moi şi sigure Apoi îi scoase şnurul cu alarma şi spuse zâmbind: — Ferestrele rămân închise — Ce? Comentariul ei era atât de neplăcut în simplitatea lui, că abia de putea să-l accepte Nu a putut decât să se uite încruntat şi nedumerit la ea şi s-a gândit ce ar trebui să facă Dar nu era uşor, îi luase alarma El stătea culcat, iar ea era acolo cu geanta ei şi cu tot profesionalismul ei eficient Mai mult, era aşa de ciudat! Femeia părea să-şi piardă conturul, ca şi cum ar intra şi ar ieşi din zona vizuală Deodată înţelese: toată camera părea să îşi piardă contururile Era pe cale să moară Aluneca în inconştienţă, însă lupta cât îl ţineau puterile Îşi scutură capul, îşi agită mâna sănătoasă, căscă gura încercând să inspire aer Dar femeia nu făcea decât să zâmbească şi mai mult Zâmbea triumfal şi îi mai lipi un plasture pe spate Apoi îi puse cămaşa de noapte, îi îndreptă perna şi îi coborî patul Îl lovi blând cu palma, ca şi cum voia să fie foarte amabilă acum, ca un fel de perversiune — Acum vei muri, Holger Palmgren, spuse ea Nu e totuşi timpul? • Annika şi Mikael îşi băură vinul şi rămaseră tăcuţi pentru o clipă, uitându-se în zare spre Skinnarviksberget — Fariei Kazi sigur îi era teamă mai mult pentru viaţa ei decât pentru a lui Jamal, continuă Annika Dar zilele treceau şi nimic nu se întâmpla Ştim de fapt foarte puţine lucruri despre ce s-a petrecut în apartamentul din Sickla În general, Faria a tăcut pe durata interogatoriilor poliţiei, iar tatăl şi fraţii ei au lăsat aşa o imagine consensuală şi înfrumuseţată, încât nu poate fi decât falsă Dar putem fi siguri că s-au simţit sub presiune Zvonurile se răspândeau, se scriau rapoarte poliţieneşti şi probabil că nu era uşor să o calmezi pe Faria Fraţii trebuiau să-şi fi dat seama că se impunea să acţioneze urgent — Înţeleg, spuse Mikael gânditor — Suntem siguri de vreo două lucruri, continuă Annika Ştim că Ahmed, fratele cel mare, stă în camera de zi, sus la etajul patru, lângă ferestrele mari de sticlă, puţin înainte de ora şapte seara, a doua zi după accidentul lui Jamal la metrou Faria se apropie Cei doi schimbă nişte replici Pare să aibă loc o mică discuţie şi, deodată, Faria parcă înnebuneşte Se aruncă pe Ahmed şi îl face să se prăbuşească pe fereastră De ce? Pentru că i-a spus că Jamal e mort? — Sună plauzibil — Da, sunt de acord Aşa trebuie să fi fost Dar oare nu află ceva mai mult, ceva ce o face să-şi îndrepte furia şi disperarea chiar împotriva fratelui său? — Este o întrebare bună, bineînţeles — Şi, înainte de toate: de ce nu spune nimic despre asta după aceea? Ar trebui să aibă numai de câştigat dacă vorbeşte Cu toate acestea, ea tace mâlc în timpul interogatoriilor şi în timpul procesului — Cam ca şi Lisbeth — Cam ca şi Lisbeth, însă într-un alt fel Faria se închide într-o suferinţă tăcută şi compactă, refuzând să se împace cu lumea sau să răspundă vreunei acuzaţii — E uşor de înţeles că lui Lisbeth nu-i place când cineva o tratează prost pe fata asta, spuse Mikael — Ştiu, şi asta mă îngrijorează — Ştii cumva dacă Lisbeth a avut acces la vreun computer în incinta Flodberga? — Ce? Nu, nu Sunt foarte stricţi în privinţa asta Niciun laptop, niciun mobil Toţi vizitatorii sunt bine controlaţi De ce te întrebi asta? — Am impresia că Lisbeth a aflat mai multe despre copilăria sa acolo Dar poate că Holger a fost cel care i-a povestit — Îl poţi întreba Când urmează să te întâlneşti cu el? — La ora nouă — M-a căutat — Da, mi-ai spus — Am încercat să îl sun înapoi astăzi Dar ceva nu era în regulă cu telefoanele lui — Cu telefoanele lui? — Am sunat şi pe fix, şi pe mobil Niciunul nu funcţiona — Deci şi fixul era stricat Când ai sunat? întrebă Mikael bănuitor — Pe la ora unu Mikael se ridică şi se uită spre munte Spuse cu o expresie absentă: — Annika, e în regulă dacă iei singură masa de data asta? Cred că trebuie să fug Plecă şi dispăru pe scările staţiei de metrou Zinkensdamm • Holger Palmgren vedea ca printr-o ceaţă tot mai deasă cum femeia îi luă mobilul şi documentele despre Lisbeth de pe masa de lângă pat şi le aşeză în geanta ei de piele maronie O auzi scormonind prin sertare şi cutii Dar nu putea să se mişte, parcă se cufunda într-un ocean negru şi, pentru un moment, crezu că i se va acorda graţia de a se adânci în somnolenţă şi atât În loc de asta, se zbătu panicat, ca şi cum aerul ar fi fost otrăvit Corpul lui era nevoit să se ridice Apoi nu mai putu să respire Apa îl împresura, iar el se ducea la fund crezând că s-a terminat Cu toate astea, deveni vag conştient de ceva Un bărbat, o persoană cunoscută, îi rupea hainele şi îi îndepărtă plasturii de pe coloană, iar Holger uită de tot restul Se concentră adânc şi luptă disperat, ca un scafandru care trebuie să iasă la suprafaţă până nu e prea târziu Date fiind otrăvurile din corp şi stopul respirator care îl asaltau, rezultatul era incredibil Deschise ochii şi reuşi să rostească cinci cuvinte, care desigur că trebuiau să fie şase, dar care erau oricum începutul unei informaţii importante — Vorbeşte cu — Cu cine? cu cine? strigă bărbatul — Cu Hilda von * Mikael se repezi pe scări şi găsi uşa deschisă Încă de când păşi în apartament şi îl izbi aerul închis şi înăbuşitor, presimţi că ceva nu era în regulă Trecu pe lângă câteva documente împrăştiate pe pardoseala din hol şi intră în dormitor În pat zăcea Holger Palmgren răsucit în mod neobişnuit, cu o pătură mare peste şolduri Mâna dreaptă era dusă spre gâtlej, iar degetele se mişcau convulsiv Faţa îi era aproape cenuşie, iar gura deschisă, împietrită într-o grimasă de disperare Bătrânul părea mort Părea să fi murit de o moarte oribilă, iar pentru o clipă Mikael stătu doar aşa, lipsit de putere şi şocat Apoi, ceva, o sclipire adâncă în ochi, îl făcu să acţioneze şi să sune la centrul de urgenţe Apoi îl zgudui pe Holger şi îi observă pieptul şi buzele Îşi dădu seama că bătrânul nu avea aer şi nu ezită, îl strânse de nas şi îi suflă puternic şi regulat aer în căile respiratorii Buzele îi erau vineţii şi reci, iar Mikael nu credea că mai poate fi de vreun ajutor Totuşi, refuza să se dea bătut şi probabil că ar fi continuat până ar fi sosit ambulanţa, când bătrânul se mişcă brusc şi începu să dea din mâna sănătoasă Mikael interpretă asta mai întâi ca un spasm, o mişcare subită adusă de viaţa şi puterea ce reveniseră şi se simţi cuprins de un val de bucurie şi speranţă Dar se întrebă ce era cu mâna, dacă omul voia să-i spună ceva Mâna se mişcă spre spate, iar Mikael îi scoase cămaşa de noapte Descoperi doi plasturi aflaţi sus pe coloană şi, fără să ezite, îi dezlipi şi se uită la ei Ce era acolo? Ce naiba scria pe ei? Ochii săi căutau cu disperare Substanţă activă: fentanil Ce era asta? Se uită la Holger şi ezită un moment Ce anume avea prioritate? Îşi scoase mobilul şi căută pe Wikipedia Fentanil, se spunea acolo, este un opioid sintetic fentanilele pot fi de sute de ori mai puternice decât morfina, în aceeaşi doză Efectele secundare care pot apărea sunt stopul respirator, crampe în musculatura laringelui Antidotul este naxolonul — Drace, drace! Sună din nou la centrul de urgenţe, clarifică cine era şi că tocmai sunase Aproape că striga: — Trebuie să luaţi cu voi naxolon, auziţi? Trebuie să i se administreze naxolon A intrat în stop respirator Închise şi intenţionă să continue cu respiraţia artificială, când Holger încercă să spună ceva — Mai târziu, îl linişti Mikael Cruţă-ţi puterile Holger scutură din cap şi murmură ceva, imposibil de desluşit Era un sunet gutural grav, sinistru de auzit Mikael se muşcă de buză şi tocmai voia să-i mai sufle nişte aer când crezu că înţelege totuşi ceva, două cuvinte: — Vorbeşte cu — Cu cine? cu cine? Şi atunci Holger pronunţă cu ultimele puteri ceva ce suna ca „Hilda de la ” — Hilda de unde? — Cu Hilda von gâfâi Holger Părea ceva important, ceva decisiv — Von ce? Essen Rosen Ce? Holger se uită la el cu o privire deznădăjduită Apoi se întâmplă ceva cu ochii lui Pupilele se măriră Maxilarul căzu Starea lui se înrăutăţise dramatic, iar Mikael făcea tot ce-i stătea în putere – respiraţie artificială, resuscitare cardiopulmonară, tot, tot, iar pentru o clipă crezu că dădea din nou rezultate Mana lui Holger se întinse, era ceva maiestuos în mişcare Degetele noduroase se strânseră Bătrânul ridică un pumn strâns la câţiva centimetri deasupra patului Apoi mâna căzu înapoi pe pătură Pleoapele se ridicară Corpul se mişcă într-un ultim spasm şi se termină Mikael înţelese instinctiv, dar nu abandonă eforturile Îşi presă mai cu forţă mâinile pe pieptul lui şi îi suflă aer pe gât Îl lovi pe obraji şi strigă la el să trăiască şi să respire Până la urmă, fu nevoit să admită că nu-l mai putea ajuta cu nimic Nu mai avea puls, nu respira, nimic Lovi cu pumnul în masa de lângă pat atât de puternic, că recipientul cu medicamente alunecă şi tabletele se răspândiră pe podea Se uită spre Liljeholmen Ceasul era aproape nouă fără un sfert Afară, în piaţă, râdeau nişte adolescente Se simţea un miros vag de ceva prăjit Mikael îi închise ochii bătrânului, îndreptă pătura şi pilota şi îi contemplă faţa Nu era nimic bun de spus despre vreo trăsătură, totul era strâmb şi deformat, şi îmbătrânit Exista totuşi o demnitate adâncă, aşa i se părea Era ca şi cum lumea devenise deodată mai rea Mikael simţi un nod în gât şi se gândi la Lisbeth şi la vizita pe care i-o făcuse Holger, la tot şi la nimic Curând după aceea ajunse personalul ambulanţei, doi băieţi la vreo treizeci de ani Mikael le povesti cât de obiectiv putu despre ce se întâmplase şi despre fentanil Le spuse că lui Holger trebuie să i se fi administrat o supradoză, că existau circumstanţe dubioase şi că era necesar ca poliţia să fie contactată Se lovi de o anume oboseală, de o nonşalanţă resemnată care îl făcu să vrea să strige şi să se certe Cu toate acestea, se abţinu şi dădu din cap cu aceeaşi amărăciune când băieţii aşezară un cearşaf peste Holger şi îl lăsară acolo, în aşteptarea unui medic care să emită un certificat de deces Mikael rămase în apartament Culese pastilele de pe podea, deschise fereastra şi uşa de la balcon, se aşeză în fotoliul negru de lângă pat şi încercă să gândească limpede Nu prea reuşea Prea multe lucruri i se învârteau în cap, dar îşi aminti de documentele împrăştiate jos, pe hol, pe care le văzuse când intrase în apartament Se ridică, merse într-acolo, strânse foile de pe podea şi le citi stând în picioare în dreptul carpetei de la intrare Deşi nu înţelese contextul de la început, apăru un nume care i se fixă imediat în minte, cel al lui Peter Teleborian Era psihiatrul acela care scrisese un raport fals după ce Lisbeth, adolescentă fiind, se răzbunase pe tatăl ei aruncând asupra lui o bombă incendiară pe Lundagatan Era insul care spunea despre sine că vrea să o îngrijească pe Lisbeth, să o vindece şi să o readucă la viaţa normală, dar care în realitate o chinuia conştient zi de zi, oră de oră, o ţinea prinsă în curele şi o expunea unor atacuri serioase De ce naiba erau hârtii despre el pe coridor? Mikael înţelese atâta lucru frunzărind documentele, şi anume că nu conţineau nimic nou Păreau fotocopii ale aceloraşi notiţe sinistru de obiective care conduseseră la condamnarea lui Peter Teleborian pentru abuz în serviciu şi suspendarea licenţei medicale Dar era clar şi că documentele nu se potriveau, paginile nu urmau una după alta O foaie se termina cu o propoziţie, iar alta continua despre cu totul altceva Lipsea ceva, evident Oare celelalte foi se aflau în apartament? Sau fuseseră sustrase de-acolo? Mikael se întrebă dacă să caute prin dulapuri şi sertare Se hotărî să nu deranjeze investigaţia poliţiei, care urma să aibă loc, aşa că în loc de asta îl sună pe comisarul Jan Bublanski şi îi povesti ce se întâmplase Apoi tastă numărul secţiei de maximă siguranţă de la închisoarea Flodberga Îi răspunse un tip pe nume Fred, cu o voce tărăgănată şi arogantă, iar Mikael era pe punctul de a-şi pierde cumpătul, mai ales când privi spre pat şi văzu contururile corpului lui Holger, sub cearşaful alb Dar se adună şi menţionă pe un ton cât putu de autoritar că în familia lui Salander a avut loc un deces, după care i se permise să vorbească cu Lisbeth Era o convorbire de care ar fi putut să se lipsească • Lisbeth închise telefonul şi, escortată de două gărzi, parcurse lungul coridor al închisorii până la celula ei Nu băgă de seamă duşmănia adâncă ce lucea pe chipul lui Fred Strömmer, nu băgă de seamă nimic din ce se întâmpla în jur şi nimic nu se clintea pe chipul ei ca să trădeze ceea ce simţea Desigur că ignoră întrebarea „a murit cineva?”, şi nici nu se uita în sus Nu făcea decât să meargă, auzindu-şi paşii şi respiraţia, nimic altceva, şi nu înţelese de ce gărzile o urmară în celulă Dar bineînţeles că aveau chef de harţă După ce o lovise pe Benito, nu scăpau nicio ocazie de a-i otrăvi viaţa, iar acum se pare că îi perchiziţionau din nou celula Nu pentru că ar fi crezut că aveau să găsească ceva, ci pentru că era ocazia minunată să întoarcă totul pe dos şi să-i răstoarne salteaua pe podea Probabil că sperau ca ea să aibă o izbucnire, ca să se poată răfui cu ea, şi aproape că reuşiseră Dar Lisbeth îşi muşcă buzele şi nici nu-i observă când ieşiră După aceea ridică salteaua de jos, se aşeză pe marginea patului şi se concentră la ce-i spusese Mikael Se gândi la plasturii pe care Mikael îi găsise pe coloana lui Holger, la documentele aruncate pe hol şi la cuvintele Hilda von Se gândi mai ales la acestea, dar nu-şi dădea seama despre cine era vorba Apoi se ridică şi izbi masa de scris cu pumnul încleştat, după care lovi şi dulapul, şi chiuveta Pentru o secundă, părea că avea de gând să omoare pe cineva Dar se adună şi îşi spuse să ia lucrurile pe rând, în ordine Mai întâi afli adevărul Apoi poţi să te răzbuni 10 20 iunie Comisarul de poliţie Jan Bublanski ţinea adesea lungi expuneri filosofice, dar pentru moment nu spunea nimic Purta o cămaşă albastră, pantaloni cenuşii de in şi nişte mocasini simpli Era ora 15:20, era cald şi un aer sufocant, iar echipa lui lucrase din greu toată ziua Acum se aflau într-o sală de şedinţe, la etajul cinci al clădirii poliţiei de pe Bergsgatan Bublanski avea multe temeri la anii săi, dar cel mai mult îi era teamă de lipsa îndoielii Era un tip credincios, căruia îi făceau rău credinţele prea rigide şi explicaţiile prea simpliste Era obişnuit ca în permanenţă să se confrunte cu contraargumente şi contraipoteze Nimic nu era atât de cert ca să nu poată fi pus din nou sub semnul întrebării Comportamental, asta se traducea într-o anumită lentoare, dar, pe de altă parte, îl împiedica să facă prea multe greşeli Chiar acum simţea nevoia de a-i face pe coechipierii săi să le vină mintea la cap, dar nu ştia de unde să înceapă În multe privinţe, Bublanski era un om fericit Trăia de curând cu o altă femeie, profesoara Farah Sharif care, cel puţin aşa obişnuia el să zică, era mai frumoasă şi mai deşteaptă decât ar fi putut el să merite vreodată Cuplul se mutase recent într-un apartament de trei camere aproape de piaţa Nytorget în Stockholm Îşi luaseră un labrador, ieşeau deseori să mănânce în oraş şi să viziteze expoziţii de artă În acelaşi timp, lumea o luase razna, asta era părerea lui Minciunile şi prostia se răspândeau mai mult ca niciodată Scena politică era dominată de demagogi şi de psihopaţi, iar prejudecăţile şi intoleranţa otrăveau lumea, câteodată chiar şi judecata în cadrul propriului său grup de lucru, altfel atât de rezonabil Sonja Modig, colega lui cea mai apropiată, radia ca un soare şi se zvonea că era îndrăgostită Dar asta nu făcea decât să-i irite pe Jerker Holmberg şi pe Curt Svensson, care o întrerupeau şi se certau tot timpul cu ea Situaţia nu era ameliorată nici de faptul că Amanda Flod, cea mai tânără din echipă, îi luă partea Sonjei şi spunea în general lucruri deştepte Probabil că Holmberg şi Svensson îşi simţeau ameninţată autoritatea şi poziţia ca seniori Bublanski încercă să le zâmbească încurajator — Dacă e să ne mai gândim spuse Jerker Holmberg — Dacă e să ne mai gândim, e bine, răspunse Bublanski — Dacă e să mă mai gândesc, nu văd de ce cineva şi-ar bate capul atâta să ucidă un om de nouăzeci de ani, continua Jerker — Un om de optzeci şi nouă de ani, îl corectă Bublanski — Chiar aşa, un om de optzeci şi nouă de ani care nu prea putea să iasă din casă şi care oricum putea să moară în orice moment — Şi totuşi asta s-a întâmplat, nu-i aşa? Sonja, te rog, fă tu un rezumat a ceea ce avem deja Sonja zâmbea, bineînţeles, arătând extrem de încântată şi până şi Bublanski dorea să se mai domolească puţin, măcar ca să fie pace între ei — O avem pe Lulu Magoro, spuse Sonja Modig — Nu am vorbit destul despre ea? se repezi Curt Svensson — Nu destul, interveni Bublanski dur Avem nevoie să repetăm şi să vedem lucrurile în ansamblu — Sau, de fapt, nu o avem numai pe Lulu, continuă Sonja Avem toată Sofia Care, firma care era răspunzătoare pentru îngrijirea lui Holger Palmgren Înainte de prânz, persoanele în cauză au primit informaţia că Holger Palmgren a fost adus de urgenţă la spitalul Ersta, cu dureri grave în şolduri Nimeni nu a văzut niciun motiv să verifice informaţia Cea care a sunat a pretins că e medic supraveghetor şi ortoped, prezentându-se sub numele de Mona Landin A creat impresia unei persoane de încredere şi i s-au dat informaţii despre medicaţia lui Holger şi despre starea lui generală Apoi au fost suspendate toate vizitele la domiciliul lui Palmgren Lulu Magoro, care era mai ataşată de acesta, a vrut să îl viziteze la spital La recepţia de la Ersta, a încercat să afle în ce salon se afla, dar din motive fireşti, pentru că nu era acolo, nu a putut să afle Între timp, în după-amiaza aceea, a fost contactată de aceeaşi Mona Landin, care după câte se pare este un nume fals Susţinea că nu este niciun pericol pentru Holger, dar că pentru moment dormea, după o intervenţie chirurgicală minoră, şi nu trebuia deranjat Lulu a încercat mai târziu, seara, să îl sune pe mobil, dar acesta era blocat Nimeni de la Telia, firma lui de telefonie, nu a putut explica ce se întâmplase Înainte de prânz, telefonul a ieşit din funcţiune, fără a se putea vedea în sistem cine anume a făcut asta Se pare că cineva cu competenţe tehnice şi cu relaţii în societate a vrut să îl izoleze pe Holger Palmgren — Dar de ce să depui atâta efort? întrebă Jerker — Există nişte circumstanţe demne de luat în considerare, spuse Bublanski După cum am spus, Holger Palmgren a vizitat-o pe Lisbeth Salander la Flodberga acum ceva vreme şi, pentru că ştim că asupra lui Salander planează o ameninţare, este logic să ne întrebăm dacă Holger a fost prins în problemele ei – poate pentru că a aflat ceva sau pentru că voia să o ajute Lulu a povestit că i-a adus sâmbătă un vraf de hârtii despre Salander şi pe care el le-a citit cu foarte mare atenţie, un vraf de hârtii pe care Holger îl primise se pare, cu câteva săptămâni înainte, de la o femeie care avea ceva de-a face cu Lisbeth — Cine anume? — Nu ştim încă Lulu nu-i cunoştea numele, Lisbeth nu vrea să spună nimic, dar avem o pistă care sperăm să ne ducă mai departe — Ce pistă? — După cum ştiţi, Mikael Blomkvist a găsit nişte documente pe hol, probabil pentru că Holger sau făptaşul le pierduse Păreau fişe de la spitalul psihiatric pentru copii Sf Ştefan unde Salander a fost internată când era mică, iar în ele este pomenit numele lui Peter Teleborian — Vulpea aia! — Ticălosul ăla, mai curând, spuse Sonja Modig — Este audiat? — Amanda a vorbit cu el astăzi Locuieşte în lux cu nevasta şi cu câinele, un ciobănesc german, pe Amiralsgatan A spus că-i pare rău pentru Palmgren, dar nu ştie ce s-a întâmplat Mai mult nu a vrut să spună Nu cunoştea nicio Hilda von — Am impresia că vom reveni la el, spuse Bublanski Între timp trecem prin celelalte hârtii şi bunuri ale lui Holger Palmgren Dar Sonja, întoarce-te la Lulu Magoro — Lulu Magoro se ocupa de rutina de seară a lui Holger, patru sau cinci zile din săptămână, continuă Sonja Îi punea în fiecare seară plasturi care-i calmau durerea, marca Norspan, cu substanţă activă Mă ajuţi aici, Jerker? Bun aşa, se gândi Bublanski Implică-i! Fă-i să se simtă competenţi — Buprenorfină, răspunse Jerker Este opioid extras din sămânţa de opiu care printre altele se găseşte în medicamentul Subutex, administrat consumatorilor de heroină, dar care este şi un calmant obişnuit în tratamentele geriatrice — Exact, iar în mod normal Holger primea o doză modestă, spuse Sonja Modig Dar ce a dezlipit Mikael Blomkvist de pe spatele lui a fost cu totul altceva, doi plasturi marca Fentanyl Actavis care împreună au format o doză cu adevărat mortală, nu-i aşa, Jerker? — Fără îndoială Ar fi putut omorî şi un cal — Exact! E fantastic că Holger a rezistat atât de mult şi că a mai şi scos din el câteva cuvinte — Iar acele cuvinte ne dau de gândit, interveni Bublanski — Da, chiar dacă trebuie să ne păstrăm unele rezerve faţă de ceea ce o persoană atât de drogată ar spune într-un asemenea moment Dar, aşa cum ştiţi, cuvintele sunt Hilda von sau, mai corect spus, vorbeşte cu Hilda von După Mikael Blomkvist, Holger voia să spună ceva important cu ele şi putem specula dacă ar fi numele făptaşului Am fost informaţi despre o femeie suplă cu ochelari de soare şi păr negru, de vârstă incertă care a coborât în grabă scările cu o geantă maronie în mână, ieri-seară Dar semnalmentele sunt insuficiente şi, pentru moment, nu pot să apreciez valoarea lor Pe deasupra, mă îndoiesc că Holger ar fi spus „vorbeşte cu ”, dacă ar fi fost vorba tocmai despre acea persoană care i-a făcut rău Pare mai degrabă că Hilda von este cineva care deţine informaţii importante sau poate o persoană fără relevanţă în acest caz, care doar a apărut în gândurile lui în momentul morţii — Aşa ar putea să fie, totuşi ce avem referitor la acest nume? — Părea promiţător la început, spuse Sonja Prefixul von e asociat în Suedia familiilor nobiliare, iar în privinţa asta cercul este restrâns Dar în Germania Hilda este un nume obişnuit, iar acolo von e doar o particulă care înseamnă de la şi, dacă luăm în considerare şi lumea germană, grupul se lărgeşte mult prea mult Jan şi cu mine credem că trebuie să mai aşteptăm înainte de a le interoga pe toate doamnele din nobilime cu numele de Hilda Dar, desigur, ne continuăm investigaţiile şi verificările — Şi ce spune Lisbeth Salander? întrebă Curt Svensson — Nu mult, din păcate — Cât de tipic — Hmm da poate că este adevărat, continuă Sonja Dar încă nu am vorbit noi cu ea, ci am avut numai ajutorul colegilor noştri de la poliţia din Örebro, care au audiat-o pe Salander ca martor într-o altă problemă, molestarea lui Beatrice Andersson la Flodberga — Cine naiba a îndrăznit să o molesteze pe Benito? izbucni Jerker — Şeful gărzilor de la secţia de maximă siguranţă, Alvar Olsen Spune că din păcate a fost constrâns Revin la asta — Sper că Alvar Olsen are gărzi de corp, spuse Jerker — A fost sporită siguranţa secţiei, iar Benito va fi mutată la altă închisoare după ce se reface Acum este îngrijită la spitalul din Örebro — Nu ajunge, zău aşa, spuse Jerker Ai idee ce fel de om este Benito? Le-ai văzut vreodată pe victimele ei? Crede-mă, nu o să se dea bătută până când n-o să-i taie gâtul lui Alvar Olsen – încet — Şi noi, şi conducerea închisorii suntem conştienţi că situaţia este serioasă, continuă Sonja, acum uşor iritată Dar pentru moment nu vedem un pericol deosebit Pot să continui? Bun Colegii noştri din Örebro nu au scos prea multe de la Lisbeth Salander, după cum am spus Să sperăm că Bublanski, în care are o anumită încredere, va reuşi mai bine Toţi avem, nu-i aşa, impresia că Salander este persoana-cheie aici După Mikael Blomkvist, Palmgren era îngrijorat pentru ea şi spunea că a făcut ceva neatent sau prostesc din această cauză, ceea ce sigur că e interesant Ce era oare, şi de altfel ce lucruri neatente ar putea să facă un bătrân care de-abia se mişcă, în această privinţă? — Probabil, să dea un telefon sau să caute neatent ceva pe computer, spuse Amanda Flod — Exact, dar pe acest front nu găsim nimic semnificativ – în afară de faptul că nu ştim unde îi este mobilul, în primul rând — Sună suspect, spuse Amanda — Da, fără îndoială Apoi mai există un lucru despre care ar trebui să vorbim în contextul acesta E mai bine să preiei tu de aici, Jan, spuse Sonja • Bublanski se agită ca şi cum ar fi preferat să nu facă asta Apoi povesti cazul Fariei Kazi, care îi fusese adus la cunoştinţă înainte de prânz — Cum aţi auzit, Salander nu a vrut să vorbească cu poliţia din Örebro despre întâlnirea ei cu Holger Palmgren, spuse el Nu a vrut să spună prea multe nici despre molestarea lui Benito Dar a fost un lucru despre care a vrut să vorbească, şi anume investigaţia care a urmat după moartea lui Jamal Chowdhury Consideră că a fost foarte prost gestionată şi sunt obligat să fiu de acord cu ea aici — Ce te face să spui asta? — Graba cu care a fost închis cazul ca suicid Dacă ar fi fost numai una din mulţimea de investigaţii ale sărmanilor nefericiţi care au ajuns în faţa garniturii de metrou, poate că aş fi înţeles Dar acesta nu a fost un incident obişnuit Exista o fatwā împotriva lui Chowdhury, iar asta nu putem să acceptăm aşa uşor Avem un mic grup în Stockholm care s-a radicalizat sub influenţa forţelor extremiste din Bangladesh şi ai cărui membri se pare că sunt pregătiţi să ucidă pentru cel mai mic lucru Încă de când Jamal a sosit în Suedia, ar fi trebuit să fim suspicioşi şi dacă ar fi alunecat pe o coajă de banană Dar apoi se îndrăgosteşte de Faria Kazi, ai cărei fraţi vor să o mărite cu un islamist înstărit din Dhaka Puteţi, bineînţeles, să vă imaginaţi furia lor când Faria evadează şi se ascunde tocmai la Jamal, dintre toţi oamenii Jamal devine nu numai cel care distruge onoarea familiei, dar şi un duşman politic şi religios şi aşa, dintr-odată, cade în faţa unui tren şi ce fac colegii noştri atunci? Îi clasează moartea ca sinucidere la fel de repede cum investighează un jaf în Vällingby, cu toate că acolo există şi o serie de împrejurări dubioase în desfăşurarea evenimentelor Şi, ca şi cum toate astea nu ar fi fost de ajuns, ce se întâmplă în ziua de după moartea lui Jamal? Faria Kazi are izbucnirea sa de nebunie şi îl împinge pe fratele său Ahmed pe fereastra apartamentului din Sickla Mi-e greu să cred că gestul nu are nimic de-a face cu incidentul de la metrou — Bine, înţeleg, sună destul de rău Dar care e legătura cu moartea lui Holger Palmgren? întrebă Curt Svensson — Poate că niciuna, totuşi – şi Faria Kazi ajunge în secţia de securitate de la Flodberga şi, la fel ca în cazul lui Salander, există o ameninţare serioasă împotriva ei Există temeri întemeiate că fraţii ei se vor răzbuna, iar astăzi am primit confirmarea de la Säpo că fraţii au fost în legătură exact cu Benito Îşi spun că sunt drept-credincioşi, dar au mai multe în comun cu Benito decât cu musulmanii în general, iar dacă vor să se răzbune pe Faria, Benito este instrumentul ideal — Cred şi eu, spuse Jerker — Exact, şi s-a dovedit că Benito este interesată şi de Faria Kazi, şi de Lisbeth Salander în această privinţă — Cum ştim asta? — Mulţumită investigaţiei iniţiate de închisoare pentru a depista cum a făcut Benito rost de stilet în secţia de securitate Tot, totul a fost verificat, inclusiv gunoiul din pavilionul de vizite din casa H Într-unul dintre coşurile de gunoi de-acolo s-a găsit o hârtie mototolită cu scrisul lui Benito şi cu informaţii extrem de îngrijorătoare Pe hârtie e notată nu numai adresa şcolii unde a fost mutată, acum câteva luni, fetiţa de nouă ani a lui Alvar Olsen Există şi informaţii despre mătuşa Fariei, Fatima, singura din familie de care mai era apropiată şi, mai ales, ceea ce pentru noi este semnificativ în mod special, note privitoare la apropiaţi de-ai lui Lisbeth Salander Mikael Blomkvist, un avocat cu numele de Jeremy MacMillan din Gibraltar – nu, nu ştiu încă cine e – şi Holger Palmgren — E adevărat?! se miră Amanda Flod — Da, din păcate E înfiorător să vezi asta şi să ştii că a fost scrisă înainte de moartea lui În dreptul numelui apar adresa, codul de interfon şi numărul de telefon — Nu-i deloc bine, spuse Jerker Holmberg — Nu, şi nu e necesar să aibă vreo legătură cu omorul sau ce credem noi că a fost omor Dar sare-n ochi, nu-i aşa? — Sare-n ochi, repetă Sonja Modig * Mikael Blomkvist mergea pe Hantverkargatan, în Kungsholmen, când îi sună telefonul Era Sofie Melker de la redacţie, voia să ştie cum se simţea Răspunse „aşa şi-aşa” şi crezu că asta era toată convorbirea Sofie era a opta persoană în acea zi care îşi exprima regretele şi simpatia Nu era nimic greşit în asta, desigur, dar nu mai suporta Voia doar să ţină piept situaţiei în felul în care obişnuia el să facă faţă unui deces, adică muncind din greu Fusese înainte de prânz la Uppsala şi citise ancheta privitoare la şeful de finanţe de la Rosvik acuzat de omor prin imprudenţă în cazul Carl Seger Acum urma să se întâlnească cu Ellenor Hjort, femeia care fusese logodită cândva cu Seger — Mulţumesc, Sofie, spuse el Ne auzim mai încolo Trebuie să mă întâlnesc cu cineva acum — Bine, atunci îţi spun mai târziu — Îmi spui ce? — Erika m-a rugat să verific ceva pentru tine — Chiar! Ai găsit ceva? — Depinde, spuse ea — Cum adică, depinde? răspunse el — În fişele personale ale lui Herman şi ale Vivekăi Mannheimer nu există nimic ciudat — Nici nu credeam Mă interesa fişa lui Leo, dacă era eventual adoptat sau dacă era vreun punct sensibil sau notabil în datele lui — Am înţeles asta Fişa arată curat şi impecabil Zice clar că a fost născut în cadrul parohiei Västerled, de care aparţineau părinţii în momentul naşterii lui Coloana 20, cu rubrica „note despre părinţi adoptivi sau copii adoptaţi şi altele” e complet goală Nimic nu este tăiat sau trecut sub tăcere din motive de confidenţialitate Fiecare zonă în care a locuit în copilărie şi în tinereţe este bine inventariată şi nu iese nimic în evidenţă — Şi totuşi am auzit un „depinde” — Lasă-mă să spun aşa Când încă mă aflam la Arhivele Municipale, am devenit curioasă şi mi-am comandat şi eu propria fişă personală pentru o sumă de opt coroane, cu care de fapt mă gândisem să fac cinste la Millennium — Generos din partea ta — Vezi tu, eu sunt numai cu trei ani mai în vârstă decât Leo Cu toate astea, fişa mea arată cu totul diferit, spuse ea — În ce fel? — Nu e la fel de curată M-am simţit bătrână când m-am uitat pe ea Există o coloană, 19, cu date şi alte lucruri notate când am schimbat domiciliul şi am fost transferată la alte parohii Nu ştiu cine a scris acele note, presupun că birocraţi, angajaţi delegaţi să execute responsabilităţile administrative ale prelaţilor Dar arată dezordonat Este scris şi de mână, şi la maşina de scris De câteva ori apare o ştampilă, iar pe ici, pe colo sunt notiţe scrise oblic ca şi cum ar fi fost greu să te menţii pe acelaşi rând Dar la Leo este perfect, totul arată la fel, scris cu aceeaşi maşină de scris sau la acelaşi computer — Ca şi cum ar fi fost copiată? — Aşadar , spuse Sofie Dacă altcineva ar fi întrebat sau dacă doar s-ar fi întâmplat să-i văd fişa personală, nu m-aş fi gândit aşa departe Dar tu ne faci pe toţi puţin paranoici, ştii asta, Mikael Cu tine începem să intrăm la bănuieli Aşa că da, gândindu-mă la toate astea, nu aş exclude ca fişa să fi fost scrisă din nou Dar oare de ce? — Încă nu ştiu foarte bine, Sofie, nu-i aşa că nu ţi-ai dat numele? — Am folosit dreptul de a rămâne anonimă conform principiului dreptului de acces public, aşa cum a spus Erika, şi noroc că nu sunt aşa vedetă ca tine — Ce bine! Ai grijă de tine acum şi mulţumesc! Închise telefonul şi privi abătut spre piaţa Kungsholm Era o zi luminoasă, şi asta nu făcea decât să înrăutăţească starea generală Coborî spre adresa indicată, Norr Mälarstrand 32, unde bătrâna logodnică a lui Carl Seger, Ellenor Hjort, trăia cu fiica ei de cincisprezece ani Ellenor Hjort era acum curator la casa de licitaţii de artă Bukowski, avea cincizeci şi doi de ani, era despărţită de trei ani, activă în mai multe organizaţii nonprofit şi chiar antrenoare a echipei de baschet a fiicei ei Era într-adevăr o femeie activă Mikael se uită în jos spre lacul Mälaren, netulburat de vânt, şi spre propriul său apartament, aflat de cealaltă parte a apei Era o arşiţă apăsătoare şi se simţea transpirat şi greu Formă codul de la intrare, luă liftul până la ultimul etaj şi sună la uşă Nu a fost nevoie să aştepte mult înainte ca uşa să se deschidă Ellenor Hjort arăta surprinzător de tânără Era tunsă scurt şi îmbrăcată într-un sacou negru şi pantaloni gri, avea ochi frumoşi, căprui-închis, şi o mică cicatrice aproape de rădăcina părului Casa îi era plină de cărţi şi de tablouri Îl servi cu ceai şi cu fursecuri, părând destul de neliniştită Cănile se mişcară când le puse pe tavă Se aşezară pe o canapea de nuanţă albastru-deschis, sub o pictură în ulei plină de culori, cu imaginea Veneţiei — Trebuie să spun că am fost mirată că vii să răscoleşti povestea asta după toţi aceşti ani, spuse ea — Înţeleg şi îmi pare rău că redeschid răni vechi Dar aş vrea să ştiu mai multe despre Carl — De ce a devenit interesant dintr-odată? Mikael ezită şi răspunse sincer: — Aş vrea să pot să spun asta Dar cred că există o istorie legată de moartea lui pe care încă nu o cunoaştem Simt că ceva nu se potriveşte — La ce te gândeşti mai concret? — Încă este mai mult o bănuiala Tocmai am fost în Uppsala şi am citit relatările martorilor şi, de fapt, nu e nimic problematic acolo în afară de faptul că, da, nu e nimic problematic Am învăţat de-a lungul timpului atâta lucru, şi anume că adevărul este adesea puţin neaşteptat sau inclusiv ilogic, pentru că noi, oamenii, nu suntem pe deplin raţionali, în timp ce, de regulă, minciunile sunt, mai ales dacă mincinoşii nu sunt destul de şireţi, foarte unitare şi coerente, apropiindu-se adesea de clişeu — Prin urmare, investigaţia asupra morţii lui Carl a fost un clişeu, spuse ea — Totul se potriveşte mult prea bine, răspunse el Există prea puţine inconsecvenţe şi prea puţine detalii care să iasă în evidenţă — Ai ceva nou de spus, ceva la care eu nu m-am gândit deja? spuse Ellenor Hjort şi tonul ei era aproape sarcastic — Aş putea să spun şi că ţintaşul vizat, Per Fält spuse el Elleonor îl întrerupse şi îl lămuri că avea tot respectul pentru meseria lui şi pentru puterea lui de observaţie Dar în privinţa investigaţiei nu putea să o prindă pe picior greşit — Am citit-o de o sută de ori, spuse ea, şi am simţit lucrurile despre care vorbeşti ca o lovitură în coaste Crezi că n-am strigat şi n-am vociferat la Herman şi la Alfred Ögren: „Ce ascundeţi voi, ticăloşilor?” Nu crezi? — Ce răspuns ai primit? — Am primit zâmbete indulgente şi cuvinte amabile „Înţelegem că nu e uşor Ne pare foarte rău, săraca de tine” Iar în cele din urmă, când nu am bătut în retragere, am fost ameninţată Erau oameni puternici, iar insinuările mele erau minciuni şi defăimare, ei cunoşteau avocaţi buni şi tot aşa, iar eu eram prea slăbită şi tristă pentru a fi în stare să continui să mă cert Carl fusese viaţa mea, iar eu nu mai puteam să studiez sau să lucrez, nu mai puteam face nimic, nici măcar rutina zilnică — Înţeleg — Dar partea mai ciudată a fost , şi de aceea mă aflu aici cu tine, în pofida a tot ce s-a întâmplat Cine crezi că m-a consolat cel mai mult, mai mult decât mama şi tata, mai mult decât surorile mele şi prietenii mei? — Leo? — Exact, micul şi minunatul Leo Era la fel de inconsolabil ca şi mine Am stat în casa noastră de pe Grönviksvägen, am plâns şi am înjurat pe toată lumea şi pe trolii din pădure, iar când eu strigam şi suspinam că „am rămas doar jumătate”, spunea şi el la fel Era doar un copil, dar ne unea suferinţa — De ce a fost Carl aşa de important pentru el? — Se vedeau în fiecare săptămână la cabinetul lui Carl, acasă la noi Dar, desigur, a fost mai mult de-atât Leo îl considera pe Carl nu numai terapeutul, dar şi prietenul său, poate singurul din lume care-l înţelegea, iar Carl la rândul lui, el voia — Ce voia? — Să-l ajute pe Leo să înţeleagă faptul că era un copil extrem de talentat, cu posibilităţi fantastice şi, desigur, nu am să ascund asta sub preş Leo devenea important pentru cercetarea lui Carl, pentru teza lui — Leo avea hiperacuzie Ellenor se uită surprinsă la Mikael şi spuse gânditoare: — Da, era un aspect Carl era interesat să afle dacă asta contribuia la izolarea băiatului şi dacă Leo percepea lumea în alt fel decât noi Dar Carl nu era cinic, să nu crezi asta Exista o legătură între ei pe care nici eu nu am înţeles-o Mikael se hotărî să îşi încerce norocul — Leo a fost adoptat, nu-i aşa? Ellenor bău din ceaşca de ceai şi privi în stânga, spre balcon — Poate, spuse ea — De ce crezi asta? — Pentru că îmi dădeam seama câteodată că există ceva delicat legat de trecutul lui Mikael se hotărî să-şi mai încerce o dată norocul: — Leo avea rădăcini în poporul călător? Ellenor se uită în sus, concentrată — E straniu că spui asta, răspunse ea — De ce ar fi? — Pentru că îmi amintesc câteodată — Ce îţi aminteşti? — Odată, când Carl ne-a invitat la un prânz la Drottningholm — Ce s-a întâmplat? — Nimic de fapt, totuşi îmi amintesc Cari şi cu mine ne iubeam cu adevărat Dar câteodată aveam impresia că îmi ascunde lucruri – mai mult decât ce era nevoit să ţină secret ca terapeut – şi sigur că acesta era unul dintre motivele pentru care eram atât de geloasă Prânzul acela a fost un astfel de moment — În ce fel? — Leo era supărat că cineva îl numise corturar şi, în loc să izbucnească şi să spună „ce idiot ar spune asta?”, Carl l-a luat deoparte şi i-a explicat în stil didactic că corturar era un cuvânt rasist şi o rămăşiţă din vremuri întunecate Leo a aprobat din cap, ca şi cum ar mai fi auzit asta Nu crescuse prea mult, totuşi ştia despre poporul călător, înrudirea cu romii şi despre abuzurile la care fuseseră supuşi: sterilizări forţate, lobotomii, inclusiv purificări etnice în anume locuri Toate astea păreau era neobişnuit să fie cunoscute de un băiat ca el — Ce s-a întâmplat? — Nu s-a întâmplat nimic, absolut nimic, spuse ea Carl nu a făcut decât să îmi astupe gura când l-am întrebat de asta, după aceea, şi desigur că ar fi putut fi vorba de ceva în regim de confidenţialitate, dar nu făcea decât să-mi întărească astfel convingerea că îmi ascunde lucruri De aceea scena respectivă tot iese la suprafaţă ca un ghimpe — Cel care l-a numit corturar era unul dintre băieţii lui Alfred Ögren? — A fost Ivar, cel mai tânăr, născut cu mult în urma celorlalţi, singurul care a păşit pe urmele tatălui său Îl cunoşti? — Puţin, spuse el Era răutăcios, nu-i aşa? — Teribil de răutăcios — De ce? — Presupun că rămâne o întrebare fără răspuns Dar exista de timpuriu o rivalitate acolo, nu numai între băieţi, dar şi între taţii lor Alfred şi Herman se băteau ca nişte cocoşi cu fiii lor şi încercau mereu să stabilească cine era mai silitor şi cu un viitor mai promiţător Deşi Ivar câştiga în toate disciplinele care cereau brutalitate şi forţa muşchilor, Leo era superior în tot ce presupunea intelect, iar asta crea desigur foarte multă invidie Ivar era conştient de hiperacuzia lui Leo Dar, în loc să-i arate consideraţie, în verile petrecute la Falsterbo, îl trezea dând volumul casetofonului la nivele bolnav de ridicate Odată a cumpărat o pungă de baloane pe care le spărgea sau le împungea chiar în spatele lui Leo Când Carl a aflat de asta, l-a luat pe Ivar deoparte şi i-a tras câteva palme A devenit scandalul secolului, după cum îţi poţi imagina Alfred Ögren parcă înnebunise — Deci existau agresiuni împotriva lui Carl în cercul acesta? — Sigur că existau Dar trebuie să spun că părinţii lui Leo i-au luat mereu apărarea lui Carl Ştiau cât de important era pentru băiat De aceea m-am împăcat sau am încercat să mă împac cu gândul că a fost un accident, că cineva a tras un foc imprudent, în ciuda circumstanţelor Herman Mannheimer nu l-ar fi ucis niciodată pe prietenul fiului său — Cum a ajuns Carl să fie în contact cu familia? — Prin Universitate Sincronizare bună, cred Înainte nu erau trataţi cu grijă copiii cu talente speciale, era ceva ce se credea că vine împotriva principiului suedez al egalităţii Nici ştiinţa nu avansase destul pentru a-i identifica şi a-i înţelege Mulţi elevi inteligenţi erau atât de substimulaţi la şcoală, încât începeau să dezvolte un comportament deviant şi erau puşi în clase supravegheate în mod special Se spunea că există o suprareprezentare a copiilor talentaţi în instituţiile psihiatrice Carl detesta asta şi se lupta pentru aceşti băieţi şi aceste fete Numai cu câţiva ani mai devreme fusese numit elitist Apoi a fost absorbit de comitete de stat şi a intrat în legătură cu Herman Mannheimer prin coordonatoarea lui de doctorat, Hilda von Kanterborg Mikael tresări — Cine este Hilda von Kanterborg? — A fost lector la Facultatea de Psihologie şi coordonatoare pentru doi – trei doctoranzi, răspunse Ellenor Hjort Era tânără, nu cu mult mai în vârstă decât Carl, şi se considera că urma să aibă o carieră promiţătoare De aceea este bineînţeles atât de tragic că — A murit? o întrerupse Mikael neliniştit — Nu, din câte ştiu Dar a ajuns victima unor scandaluri şi am auzit că a devenit alcoolică — De ce a fost victima unor scandaluri? — S-a întâmplat după moartea lui Carl, deci nu am informaţii din interior Dar impresia mea este că nu a fost drept — În ce fel? — Hilda von Kanterborg nu era mai rea decât oricare academician bărbat cu tupeu Am întâlnit-o de vreo două ori cu Carl şi avea o extraordinară strălucire Te absorbea cu ochii şi se pare că iniţia tot timpul aventuri amoroase Se culcase şi cu vreo doi-trei studenţi, şi asta, evident, nu era bine Dar toţi erau adulţi, iar ea era plăcută şi deşteaptă şi nimănui nu-i păsa de asta, oricum, nu la început Hilda era avidă de tot – de viaţă, de ştiinţă, de bărbaţi În mod evident, nu era cumpătată, dar nici rea Doar că era peste tot, de neevitat — Şi ce s-a întâmplat? — Nu am idee, de fapt Din câte ştiu, conducerea facultăţii a căutat dintr-odată câţiva studenţi de-ai ei care au pretins sau mai degrabă au insinuat într-un mod extrem de evaziv că Hilda şi-a vândut corpul Era atât de ieftin totul, ca şi cum nu ar fi putut să găsească altceva decât să o transforme într-o târfă Ce faci? Mikael, fără să fie prea conştient de asta, se ridicase şi căuta pe mobil — Există o Hilda von Kanterborg pe Rutger Fuchsgatan, crezi că e ea? spuse el — Nu cred că sunt multe persoane cu acest nume De ce a devenit dintr-odată aşa de interesantă? — Pentru că răspunse Mikael fără să termine propoziţia Este o poveste cam încurcată Dar a fost nemaipomenit de util să vorbesc cu tine — Dar acum se pare că trebuie să pleci — Dintr-odată, mi-am dat seama că trebuie să mă grăbesc Am impresia Nu apucă să termine nici această propoziţie Malin îl sună şi părea la fel de agitată ca el O rugă să mai aştepte până ce va reveni Dădu mâna cu Ellenor Hjort, îi mulţumi încă o dată şi fugi pe scări în jos Afară, în stradă, o sună pe Hilda von Kanterborg Decembrie, cu un an şi jumătate în urmă Ce se poate ierta şi ce nu? Leo şi Carl discutau adesea despre asta Întrebările erau importante pentru amândoi, dar pentru fiecare în mod diferit şi optau mai ales pentru o atitudine generoasă: cele mai multe lucruri puteau fi iertate, inclusiv tracasările venite din partea lui Ivar Pentru un timp, Leo se împăcase şi cu el Îl vedea ca pe un om care nu putea să se comporte mai bine, care era răutăcios cum alţii erau timizi sau le lipsea urechea muzicală Ivar înţelegea emoţiile celorlalţi la fel cum un afon pricepea tonurile şi melodiile Leo îl privea cu indulgenţă şi uneori primea înapoi un pic de prietenie, o bătaie pe umăr, o privire aprobatoare Ivar îi cerea deseori sfatul, poate din propriul interes, dar Câteodată venea cu câte un compliment: — Totuşi, nu eşti atât de prost, Leo! Căsătoria lui Ivar cu Madeleine Bard distrusese toată toleranţa, iar Leo fusese cuprins de o ură pe care nicio terapie din lume nu putea să o vindece sau să o ţină în frâu O lăsa să vină, întâmpinând-o ca pe o febră, ca pe o furtună, cel mai rău fiind noaptea sau la ora lupului Atunci fierbeau în el mânia şi setea de răzbunare, în tâmple şi în piept Avea fantezii despre împuşcături, accidente, umiliri sociale, boli şi verdicte îngrozitoare Ajunsese să împungă fotografiile şi încerca, prin puterea minţii, să-l facă pe Ivar să cadă de la balcoane şi terase Se afla la limita nebuniei Dar nu se întâmpla nimic, nimic, în afară de faptul că Ivar era mai precaut, neliniştit şi probabil că el însuşi plănuia ceva Timpul trecea, iar lucrurile se schimbau uneori în mai bine, alteori în mai rău, până când sosise şi luna decembrie, acum un an şi jumătate Cădea zăpada şi era neobişnuit de rece Mama lui zăcea pe patul de moarte Stătea la ea de trei ori pe săptămână şi încerca să fie un fiu bun, care să-i aline durerea Dar nu era uşor, boala nu o făcea mai blândă Morfina îi rupsese încă un strat de autocenzură şi de două ori îi spusese că este slab: — Ai fost mereu o dezamăgire, Leo, i-a spus ea El nu i-a răspuns Nu îi răspundea niciodată mamei lui când era aşa Dar visa să plece din ţară pentru totdeauna Se întâlnea numai cu Malin Frode, care era în divorţ şi care era pe picior de plecare de la firmă Deşi Leo nu crezuse niciodată că ea îl iubea, se simţea bine împreună cu ea Se ajutaseră unul pe altul în tot acest timp şi râdeau împreună chiar dacă furia şi deziluziile nu dispăruseră Câteodată, lui Leo i se făcea de-a dreptul frică de Ivar Ogren Bănuia şi că era urmărit, poate de un spion trimis de Ivar Nu-şi mai făcea iluzii în privinţa lui, se aştepta la orice de la el Se aştepta la orice şi de la sine însuşi Poate că într-o zi se va arunca asupra lui Ivar şi îi va face mult rău Ori asta, ori va cădea el însuşi în uitare Încerca să respingă toate astea ca fiind paranoia sau prostii Cu toate acestea, ideile nu dispăreau Auzea paşi în spatele lui şi simţea priviri aţintite asupra lui pe ascuns Avea fantezii despre figuri fantomatice pe uliţe şi la colţ de stradă, iar de vreo două ori se întorsese brusc pe Humlegården, deşi nu văzuse nimic limpede În acea vineri, 15 decembrie, a căzut şi mai multă zăpadă Stockholmul strălucea în găteala de Crăciun, el se întorsese devreme acasă, se schimbase în blugi şi pulover de lână şi aşezase un pahar de vin roşu pe pianul cu coadă, un Bösendorfer Imperial cu nouăzeci şi şapte de clape Acorda singur instrumentul în fiecare sâmbătă Scaunul de la pian era un Jansen, îmbrăcat în piele neagră S-a aşezat şi a cântat o nouă compoziţie pornind de la o gamă minoră dorică şi, aproape compulsiv, la sfârşitul fiecărei fraze ajungea la al şaptelea ton, obţinând un sunet resimţit într-un fel ca fiind de rău augur şi lugubru, şi continuase aşa ceva vreme, neauzind nimic altceva, nici paşii de pe coridor Era extrem de adâncit în muzică Dar apoi a perceput ceva atât de straniu, încât a crezut pentru un minut că este o halucinaţie creată de propriul creier şi de auzul său suprasensibil Însă, într-adevăr, se auzea ca şi cum cineva l-ar fi acompaniat la chitară S-a oprit din cântat şi s-a îndreptat spre uşă Să deschidă? S-a gândit să strige prin fanta pentru scrisori: „Cine este?” Totuşi, a răsucit cheia şi a deschis, iar atunci a fost ca şi cum s-ar fi desprins de realitate 11 20 iunie Deţinutele din pavilionul de maximă siguranţă îşi terminară prânzul şi părăsiră sala de mese Unele se antrenau Două sau trei fumau şi bârfeau în grădina de recreere Altele se uitau absorbite la un film – părea să fie Ocean’s Eleven Celelalte hoinăreau pe coridor şi prin camerele de petrecere a timpului liber sau îşi şopteau una alteia din celule diferite, cu uşile larg deschise Ar fi putut fi o zi oarecare, dar nimic nu mai era la fel şi nici nu avea să mai fie ca înainte Nu numai că erau mai multe gărzi decât de obicei, dar nimeni nu avea dreptul să primească vizite sau telefoane Era neobişnuit de cald şi înăbuşitor Însuşi directorul închisorii se afla acolo şi crea nervozitate printre angajaţi, care oricum se simţeau deja extrem de prost din cauza atmosferei din rândul deţinutelor În aer plutea un sentiment de eliberare Libertatea de curând obţinută se simţea în paşi, în zâmbete, în murmurul general care fusese mereu încărcat de îngrijorare, de teamă şi ameninţare, dar care acum suna mai uşurat şi mai nerăbdător, ca după căderea unei tiranii Pe de altă parte, tot ca la sfârşitul unei tiranii, existau semne ale unui vacuum de putere şi un forfot de nelinişte Unele deţinute păreau să se teamă că nu cumva să fie atacate pe la spate, şi peste tot se discuta permanent despre ce s-a întâmplat şi ce avea să urmeze Deşi era mai mult vorba de minciuni şi mituri, prizonierele ştiau în continuare mai multe decât poliţia şi decât gărzile Toate aflaseră că Lisbeth era cea care-i zdrobise maxilarul lui Benito şi toate înţelegeau că viaţa ei era în pericol Se zvonea că rudele lui Lisbeth începuseră deja să fie ucise şi că răzbunarea avea să fie teribilă, mai ales acum, când se spunea că Benito avea să rămână desfigurată pe viaţă Toate ştiau că exista un preţ pentru capul Fariei Kazi şi că în spatele recompensei se aflau şeici şi islamişti bogaţi Toate erau conştiente că Benito avea să fie transferată la o nouă închisoare de îndată ce se va însănătoşi şi că se aşteptau mari schimbări Până şi prezenţa directorului închisorii era un semn Rikard Fager era cel mai detestat om din puşcărie, asta dacă nu puneai la socoteală vreo două femei din clădirea C, care îşi omorâseră propriii copii Dar, pentru prima oară, prizonierele îl priveau nu numai cu duşmănie, ci şi cu o anume speranţă Cine ştie, poate va fi mai uşor acum, dacă Benito nu mai era acolo Rikard Fager se uită la ceasul de la mână şi o expedie cu o mişcare de braţ pe o deţinută care venise să se plângă de căldură Rikard Fager avea patruzeci şi nouă de ani şi era destul de stilat, dar avea o privire îngheţată şi absentă Purta un costum gri, cravată roşie şi pantofi noi marca Alden Cu toate că cei din conducerea închisorii obişnuiau să se îmbrace modest pentru a nu provoca, el făcea contrariul pentru a-şi întări autoritatea Dar astăzi îşi regreta alegerea Sudoarea îi curgea pe frunte şi îl deranjau sacoul şi pantalonii care i se lipeau de coapse Preluă o convorbire pe telefonul de comunicaţii interne Apoi dădu din cap aprobator într-un fel înverşunat, merse spre şefa de gardă suplinitoare, Harriet Lindfors, şi îi şopti ceva la ureche După aceea porniră amândoi spre celula numărul şapte, unde Lisbeth Salander stătea izolată din seara precedentă • Lisbeth Salander stătea la masa de scris şi calcula un anume aspect ale aşa-numitelor bucle ale lui Wilson, aspect care devenise central pentru tentativa ei de a crea gravitaţie cuantică în bucle, când Rikard Fager şi Harriet Lindfors intrară în celula ei Dar nu văzu niciun motiv pentru a-şi ridica privirea sau a-şi întrerupe lucrul De aceea nu observă că directorul închisorii o înghiontea pe Harriet îndemnând-o să-i anunţe sosirea — Directorul închisorii se află aici ca să vorbească cu tine, spuse Harriet, în acelaşi timp răspicat şi silit De-abia atunci, Lisbeth se întoarse şi notă că Rikard Fager îşi scutura de praf mânecile de la sacou ca şi cum i-ar fi fost teamă că s-ar fi murdărit acolo, înăuntru Buzele i se mişcau imperceptibil, iar ochii priveau chiorâş Parcă îşi stăpânea o grimasă Părea că nu-i prea place de ea, iar asta îi convenea de minune lui Lisbeth Nici ei nu-i plăcea de el Îi citise prea multe din e-mailuri — Am veşti bune, zise el Lisbeth tăcea — Veşti bune, repetă el Nu spuse nimic nici acum, iar asta îl enervă vizibil pe Rikard Fager — Ce, eşti surdă? se răsti el — Nu Ea privi în jos spre podea — Aha, hm, asta-i bine, continuă el Ei bine, mai ai nouă zile din timpul de pedeapsă Dar îţi vom da deja drumul mâine-dimineaţă În curând vei fi audiată de comisarul Jan Bublanski din Stockholm şi vrem să cooperezi — Deci nu mă mai vreţi aici? — Vrem, nu vrem, avem directivele noastre, iar personalul a confirmat Lui Rikard Fager îi venea greu să se exprime — că te-ai comportat bine, iar asta ajunge ca motiv pentru eliberare înainte de termen, continuă el — Nu m-am comportat bine, spuse ea — Nu? Am primit rapoarte — Aiureli coafate, în mod sigur Exact ca propriile tale rapoarte — Ce ştii tu despre rapoartele mele? Lisbeth continua să privească în jos şi răspunse obiectiv şi repede, ca şi cum ar fi citit dintr-o carte: — Ştiu că sunt scrise prost şi conţin mult prea multe cuvinte Foarte des foloseşti greşit prepoziţiile şi scrii cu picioarele Sunt îndeosebi linguşitoare şi incompetente, iar câteodată mincinoase Treci sub tăcere informaţii pe care neîndoielnic le aveai Ai avut grijă ca toţi cei din conducerea Direcţiei pentru penitenciare să-şi imagineze că secţia de maximă siguranţă este un loc exemplar, iar asta e grav, Rikard Asta a făcut ca timpul de pedeapsă al Fariei Kazi să devină un infern Era cât pe ce să o coste viaţa, iar asta m-a indispus la culme Rikard Fager nu răspunse Rămase numai cu gura căscată, apoi se strâmbă nervos Deveni palid la faţă Totuşi, mai făcu o încercare Îşi drese vocea şi spuse lipsit de coerenţă: — Ce zici tu, fată? Ce vrei să spui? Ai citit rapoartele mele, vreun text public? — Poate o fi fost şi ceva public Rikard Fager spuse aproape fără să-şi dea seama: — Minţi! — Nu mint Am citit, şi nu e nevoie să-ţi pese cum Se zguduia din toţi rărunchii — Tu eşti — Ce? Rikard Fager nu părea să găsească un apelativ destul de puternic — Vreau să-ţi amintesc că eliberarea ta poate fi suspendată acum, imediat! se răsti el — N-ai decât să o suspenzi Mă interesează un singur lucru Lui Fager îi ajunseră pe buze picuri de sudoare — Şi care ar fi acesta? întrebă el absent — Ca Faria Kazi să primească sprijin şi ajutor şi să fie ţinută în siguranţă deplină până când avocata ei, Annika Giannini, o scoate de aici După aceea are nevoie de protecţia victimei Rikard Fager urlă: — Nu eşti în poziţie să ceri nimic! — Greşeşti aici, iar în primul rând tu nu ar trebui să ai nicio poziţie Eşti un mincinos şi un ticălos care a permis unui gangster să preia conducerea departamentului cel mai important din închisoarea ta — Nu ştii despre ce vorbeşti! se repezi el — Nu-mi pasă de ce crezi tu Am dovezi împotriva ta şi nu vreau decât să ştiu cum rămâne cu Faria Kazi Privirea lui rătăcea necontrolat — Sigur că o să avem grijă de ea, mormăi el Părea să-i fie ruşine de propriile cuvinte, aşa că adăugă pe un ton ameninţător: — Poate ar trebui să adaug că Faria Kazi nu e singura ţintă a unei ameninţări serioase — Pleacă de-aici, spuse ea — Te avertizez Nu tolerez — Afară! Mâna dreaptă a lui Rikard Fager tremura Buzele i se mişcau convulsiv şi, pentru o clipă, rămase ca paralizat Voia pesemne să spună ceva mai mult, dar în loc de asta se întoarse şi îi ordonă lui Harriet să închidă Apoi trânti uşa din nou, iar paşii îi bubuiră afară pe coridor • Faria Kazi auzi paşi şi se gândi la Lisbeth Salander Secvenţa în care Lisbeth pornise la atac, iar Benito se prăbuşise pe podeaua de beton i se derula încontinuu în faţa ochilor De-abia se putea concentra la altceva Scena i se reconstituia neîncetat în gânduri, iar câteodată trezea asociaţii şi ducea la alte amintiri, la tot ce o adusese pe ea în închisoare Îşi amintea, de exemplu, cum la câteva zile după convorbirea cu Jamal, stătea în camera ei din Sickla şi citea din poeziile lui Tagore Bashir intrase la ora trei în acea zi, urlând că fetele nu au voie să citească asta, pentru că deveneau târfe şi trădătoare, şi o pălmuise Dar de acea dată, nu se simţise nici furioasă, nici ofensată Mai degrabă îşi regăsi puterea după lovitură, se ridică şi merse prin apartament urmărindu-l cu privirea pe fratele ei mai mic, Khalil În acea după-amiază, îşi schimba planurile la fiecare minut Se gândea dacă să-l roage pe Khalil să-i dea drumul într-un moment în care nu se afla sub supraveghere Îl va face să sune asistenţa socială, poliţia, fosta ei şcoală Va avea grijă să ia legătura cu un ziarist sau cu imamul Ferdousi sau cu mătuşa Fatima Avea să-i spună că-şi va tăia venele dacă nu o va ajuta Dar nu spunea şi nu făcea nimic Curând, înainte de ora cinci, îşi deschisese dulapul, unde nu mai găsea altceva în afară de văluri şi de haine comode de sport Rochiile şi fustele erau de mult tăiate în bucăţi sau aruncate Mai dădu totuşi de o pereche de blugi şi de o bluză neagră, pe care le îmbrăcă Îşi puse şi adidaşii şi merse în bucătărie, unde Bashir stătea cu Ahmed şi se uita bănuitor la ea Voia să strige şi să spargă fiecare pahar şi fiecare farfurie de-acolo Cu toate acestea, rămase împietrită, ascultând zgomotele dinspre uşa de la ieşire şi identificând paşii lui Khalil Atunci acţionă rapid, ca într-o ceaţă de grabă şi de irealitate Scoase un cuţit de tăiat carne din sertarul cu tacâmuri, îl ascunse sub bluză şi merse în camera de zi Khalil stătea lângă uşa de la ieşire, în treningul lui albastru, arătând mâhnit şi confuz Îi auzise sigur paşii, pentru că râcâia nervos cu cheia în zăvor Faria îi spuse, suflând cu greutate: — Trebuie să-mi dai drumul, Khalil Nu pot trăi aşa Mai degrabă îmi iau viaţa Khalil se întoarse şi îi aruncă o privire atât de îndurerată, că ea se dădu înapoi În acelaşi timp, auzi sunetul paşilor lui Bashir şi ai lui Ahmed care plecau din bucătărie, scoase cuţitul şi spuse încet: — Prefă-te că te-am ameninţat, Khalil, sau fă ce vrei Dar dă-mi drumul! — O să mă omoare ăştia, spuse el, şi atunci crezu că nu mai avea nicio şansă Nu avea să meargă, nu voia să plătească un asemenea preţ Bashir şi Ahmed se apropiau, iar ea auzi voci în casa scărilor Asta era, se terminase Era sigură Totuşi, se întâmplă Cu aceeaşi expresie îndurerată, Khalil deschise uşa, iar atunci ea lăsă să cadă cuţitul şi fugi Trecu rapid pe lângă tatăl său şi pe lângă Razan, pe coridor, şi coborî grăbită scările Pentru un moment, nu auzi nimic în afară de propria respiraţie şi de propriii paşi Apoi vocile începură să tune acolo sus, şi tălpi grele şi furioase porneau după ea Îşi amintea cum o luase la goană Era atât de ciudat, nu mai ieşise de luni de zile, de-abia se mişcase în tot acest timp, şi nu era deloc în formă Dar se simţea ca şi cum ar fi fost purtată de vânturile toamnei şi de răcoarea pătrunzătoare Fugea cum nu mai fugise niciodată în viaţa ei, de-a curmezişul printre case, de-a lungul apei la portul Hammarby şi din nou sus, pe trotuarul de pe podul spre Ringvägen Apoi se urcă într-un autobuz care o duse la Vasastan unde continuă să alerge, căzând din când în când Avea coatele însângerate când ajunse în dreptul porţii de pe Upplandsgatan Urcă rapid cele trei etaje până la uşa din dreapta şi sună Îşi amintea că stătea în faţa uşii şi auzea paşi înăuntru Se ruga, spera şi îşi ţinea ochii închişi Apoi uşa se deschise şi i se făcu teamă Jamal purta un halat, cu toate că era miezul zilei, era neras şi ciufulit, părea dezorientat şi speriat Pentru o clipă, ea a crezut că a făcut o greşeală Dar Jamal era numai şocat, nu-i venea să creadă şi spuse: — Mulţumesc lui Dumnezeu! Căzu în braţele lui tremurând toată şi neputând să se desprindă El o conduse în apartament şi închise uşa Şi aici exista un zăvor, dar de data asta îi dădu numai o senzaţie de siguranţă Multă vreme nu şi-au spus niciun cuvânt, doar au stat lipiţi unul de altul pe patul îngust Orele au trecut, au început să vorbească, să se sărute, să plângă şi până la urmă să se iubească Încetul cu încetul, presiunea care-i apăsa pieptul s-a diminuat, teama a dispărut, iar ea şi Jamal s-au apropiat într-un fel pe care nu-l mai trăise cu nimeni Dar ce nu ştia şi nici nu voia să ştie era că avea loc o schimbare în casa ei din Sickla Familia avea un nou duşman, iar acesta era fratele ei mai mic, Khalil • Lui Mikael îi venea greu să înţeleagă ce voia să spună Malin Frode Pe de altă parte, era atât de preocupat să dea de Hilda von Kanterborg, că abia ascultase ce i se spunea Se afla într-un taxi pe Västerbron îndreptându-se spre Rutger Fuchsgatan în Skanstull Mai jos în parc erau oameni aşezaţi pe iarbă la soare Pe Riddarfjärden erau depăşiţi de motociclişti — Ascultă acum, Micke, spuse ea Te rog, concentrează-te! Tu m-ai târât în mizeria asta — Ştiu, şi îmi pare rău Mi-e puţin mai greu să mă concentrez Să le luăm pe rând Asta era când Leo se afla la birou şi scria ceva, nu-i aşa? — Exact, îmi dădusem seama că era ceva cu asta — Bănuiai că scrie un testament — Dar nu a fost legat de ce scria, ci de cum — În ce fel atunci? — A scris cu mâna stângă, Mikael Leo a fost mereu stângaci – deodată era clar pentru mine Scria mereu cu mâna stângă Apuca mere, portocale, orice, cu mâna stângă Dar acum este dreptaci — Sună foarte ciudat — Asta nu înseamnă că este mai puţin adevărat Probabil că am observat la un nivel inconştient de când l-am văzut pe Leo la televizor acum ceva timp În apariţia aceea arăta imagini pe un powerpoint Ţinea indicatorul în mâna dreaptă — Iartă-mă, Mălin, dar asta nu mă convinge neapărat — Nu am terminat Nici eu nu am făcut prea mare caz de asta Nici măcar nu am băgat de seamă Dar a început să mă roadă ceva şi de aceea l-am studiat foarte atent pe Leo la Fotografiska Ştii, doar ne-am apropiat destul de mult în ultimul timp când am fost la Alfred Ögren şi în perioada aceea am observat toate lucrurile posibile, cum lua lucrurile şi chestii de-astea — Înţeleg — Dar la seminar a făcut la fel, deşi pe dos A luat sticla cu apă de pe masă ca toţi dreptacii şi a deşurubat capacul cu stânga, a ridicat un pahar şi l-a ţinut şi pe acesta cu mâna dreaptă Atunci m-a lovit gândul pentru prima oară Apoi am mers spre el — Şi a fost o convorbire nereuşită — Întocmai Voia doar să scape de mine şi a luat paharul de vin de la bar cu dreapta Asta chiar mi-a dat fiori — Poate fi ceva neurologic? — Cam asta spune el — Ce? L-ai întrebat direct? — Nu eu, dar după aceea parcă o luasem razna Nu-mi credeam ochilor M-am uitat la toate secvenţele de televiziune pe care le-am putut găsi pe internet, am sunat şi am vorbit cu foşti colegi şi nu păreau decât să-mi confirme că am înnebunit Nimeni nu remarcase Nimeni nu remarcă nimic niciodată, te-ai gândit la asta? Dar am dat de Nina West, broker de valută, o tipă foarte isteaţă A observat şi ea Îţi poţi imagina ce bine m-am simţit Ea îl întrebase despre asta — Şi ce i-a răspuns? — S-a simţit jenat şi a început să bombăne Apoi a spus că era ambidextru — Şi ce e asta? — Că îţi foloseşti ambele mâini, că nu eşti niciuna, nici alta Am căutat, cam un procent dintre oameni sunt aşa O serie de sportivi de succes au ambidextrie, printre care Jimmy Connors dacă-ţi aminteşti de el — O, da — Leo a spus că după moartea mamei lui a schimbat deodată mâna şi asta a făcut parte din eliberarea lui Că încerca în principal să găsească un nou mod de viaţă — Şi nu ar putea fi o explicaţie? — Nu ştiu Hiperacuzie şi ambidextrie în acelaşi timp? Parcă e prea mult pentru mine Mikael rămase tăcut pentru o clipă şi privi spre Zinkensdamm — Poate, dar nu e imposibil Însă Se mai gândi puţin — Poate că ai dreptate să simţi că ceva în povestea asta este foarte putred Să ne vedem cât mai repede? — Absolut, spuse ea Închiseră, iar el îşi continuă drumul spre Skanstull, la Hilda von Kanterborg • Cu anii, Lisbeth Salander îi devenise foarte simpatică lui Jan Bublanski, dar nu se simţea foarte confortabil în prezenţa ei Ştia că ei îi displăceau autorităţile şi, chiar dacă înţelegea de ce, dat fiind trecutul ei, nu-i plăceau generalizările — Până la urmă va trebui să începi să ai încredere în oameni, Lisbeth, chiar şi în poliţişti Altfel va fi greu pentru tine, spuse el — Voi încerca, răspunse ea sec Stătea pe un scaun în faţa ei, în camera de vizite din clădirea H, şi se simţea încurcat I se părea neobişnuit de tânără Îşi imagina pete de roşu în părul ei negru — Vreau mai întâi să-ţi prezint sincerele mele condoleanţe pentru dispariţia lui Holger Palmgren Trebuie să fi fost o lovitură grea pentru tine Îmi amintesc când mi-am pierdut soţia — Schip it! îl întrerupse ea — Foarte bine Să fim obiectivi Ai idee de ce ar fi vrut cineva să îl omoare pe Palmgren? Lisbeth Salander îşi duse mâna spre umăr, mai sus de piept, unde avea o rană veche de glonţ Apoi începu să vorbească, cu o răceală notabilă care îl făcu pe Bublanski să se simtă şi mai prost, dar ce a spus avea totuşi avantajul de a fi concis şi exact, într-un fel visul oricărui ofiţer de la interogatorii — Acum două săptămâni, Holger a fost vizitat de o doamnă mai în vârstă, pe nume Maj-Britt Torell, care a fost secretara lui Johannes Caldin, fostul şef al Clinicii psihiatrice pentru copii Sfântul Ştefan din Uppsala — Acolo unde ai fost internată? — A citit despre mine prin ziare şi a lăsat o serie de documente despre care, la început, Holger nu credea că aduceau ceva nou, dar care s-au dovedit totuşi a confirma ceea ce am ştiut întotdeauna, dar fără să cunoaştem amploarea: că au existat planuri puse la punct de a fi dată de mică spre adopţie Eu însămi am crezut întotdeauna că era vorba de o bunăvoinţa prost direcţionată din cauza bestiei care mi-a fost tată Dar, de fapt, era parte dintr-un experiment ştiinţific pus în scenă de o autoritate numită Registrul pentru Studii de Genetică şi de Mediu Social Autoritatea e secretă şi nu am reuşit să aflu numele celor responsabili, iar asta m-a înfuriat De aceea l-am sunat pe Holger şi l-am rugat să se uite cu mai multă atenţie prin documente Nu am nicio idee ce a găsit Aşa că sfatul meu este să o contactaţi pe Maj-Britt Torell Locuieşte în Aspudden Poate să aibă copii sau backup al documentelor De fapt ar fi bine să vedeţi cum e chiar acum — Mulţumesc, spuse el Sunt informaţii valoroase Cu ce se ocupa această autoritate? — Cred că numele spune destul de mult — Numele poate induce în eroare — Există o bestie pe nume Teleborian — L-am audiat — Audiaţi-l din nou! — Ai idee ce ar trebui să căutăm? — Aţi putea să-i puneţi pe jar pe şefii Centrului de genetică din Uppsala Dar mă îndoiesc că ajungeţi prea departe pe calea asta — Lisbeth, ai putea să-mi spui mai exact despre ce e vorba? — Despre ştiinţă sau mai degrabă pseudoştiinţă şi despre nişte idioţi care îşi imaginau că puteau să afle ceva despre cum suntem influenţaţi de mediul social şi de moştenirea genetică dând copii spre adopţie — Nu sună deloc bine — O analiză corectă, aş spune — Nicio altă pistă? — Nu Bublanski nu o prea credea — Sigur ştii că ultimele cuvinte ale lui Holger au fost Vorbeşte cu Hilda von Îţi spune ceva asta? • Îi spunea ceva lui Lisbeth Îi spunea ceva deja de când sunase Mikael Dar deocamdată păstra informaţia pentru sine Avea motivele ei să facă asta şi nu pomeni nimic nici despre Leo Mannheimer, nici despre femeia cu semnele din naştere Răspunse mai departe la întrebările lui Bublanski, dar monosilabic Apoi îşi luară la revedere, ea fiind condusă în celula ei În dimineaţa următoare, la ora nouă, îşi va lua catrafusele şi o va şterge din Flodberga Ghicea că Rikard Fager încă dorea să scape de ea 12 20 iunie Rakel Greitz era, ca de obicei, nemulţumită de serviciile de curăţenie Trebuia să fie mai severă cu cele care le prestau Acum era nevoită să dea cu mopul şi să şteargă singură, să-şi ude plantele şi să aranjeze cărţile, paharele şi cănile Nu o ajuta deloc faptul că se simţea rău şi că îi cădeau smocuri de păr Dar strângea din dinţi şi mergea mai departe, căci avea multe de făcut Citise din nou documentele pe care le luase de la Holger Palmgren Nu era greu de înţeles ce notiţe anume îl determinaseră să dea acel telefon Notiţele nu trezeau neapărat nelinişte, mai ales pentru că Teleborian avusese amabilitatea să o numească pe ea numai cu o literă Nu se descria nimic din activitatea în sine şi nu era numit niciun alt copil Dar, oricum, nu asta era partea neplăcută, ci faptul că Holger Palmgren le citise tocmai acum, după toţi aceşti ani Ar fi putut fi doar o întâmplare, bineînţeles Martin Steinberg aşa crezuse Poate că Holger a avut tot timpul aceste foi şi le-a răsfoit doar spontan, punându-şi întrebări despre unele informaţii, fără să facă prea mare caz din asta Într-o astfel de probabilitate, operaţiunea ei ar fi fost un pas de-a dreptul greşit, o nebunie Dar Rakel Greitz nu credea în hazard, nu acum, când atât de mult se balansa pe marginea abisului Pe deasupra, ştia că Holger Palmgren o vizitase pe Lisbeth la închisoarea de femei Flodberga, nu cu mult timp în urmă Ce e drept, Rakel Greitz nu voia s-o subestimeze din nou pe Salander, mai ales de când numele Hildei era menţionat în documente Hilda era singura legătură despre care Greitz credea că o putea conduce pe Salander la ea Era destul de sigură că pe Hilda n-o luase gura pe dinainte, de la prietenia ei nefericită cu Agneta Salander Dar nimic nu era bătut în cuie şi n-ar fi fost deloc imposibil să existe copii ale documentelor aflate în circuit, de aceea era de importanţă majoră să se întrebe cum ajunsese Palmgren la ele Să fi fost în legătură cu investigaţia la care era supus Teleborian sau le-a primit mai târziu – în acest caz de la cine? Rakel era convinsă că a curăţat totul şi nu a lăsat nimic interpretabil în urmă la Clinica psihiatrică pentru copii Sf Ştefan, dar poate Rămase pe gânduri şi, deodată, o lovi o bănuială: Johannes Caldin, şeful instituţiei Caldin a fost tot timpul un spin în ochi pentru ei Să fi înmânat el foile înainte să moară sau a făcut asta altcineva din anturajul lui – cum ar fi ? Rakel înjură pentru sine: — Se înţelege, căţeaua aia Merse în bucătărie şi înghiţi două tablete împotriva durerii cu un pahar de apă cu lămâie Apoi îl sună pe Martin Steinberg – ceva trebuia să facă laşul acela – şi îi spuse să o contacteze imediat pe Maj-Britt Tourette, cum o numea Rakel mai mult sau mai puţin intenţionat — Acum, imediat! ordonă ea Acum! Apoi mâncă o salată de rucola cu nuci şi roşii şi făcu curat în baie Era ora cinci şi jumătate după-amiază Era cald, deşi uşa de la balcon era deschisă Îşi dorea să-şi scoată puloverul şi să se îmbrace într-o cămaşă de in Rezistă tentaţiei şi se gândi din nou la Hilda O detesta pe Hilda, era o alcoolică şi o neruşinată Cu toate acestea, o invidiase odată, demult Bărbaţii erau atraşi de Hilda, de altfel şi femeile, şi copiii; ea gândea liber şi măreţ în vremurile vechi când toţi aveau speranţe atât de mari Proiectul lor nu a fost de fapt unic, exista o sursă de inspiraţie în New York Dar ea şi Martin au dus mai departe proiectul şi, cu toate că rezultatele i-au uimit şi câteodată i-au dezamăgit, costurile nu i s-au părut niciodată prea mari Unii copii au dus-o mai rău decât alţii, asta era adevărat Dar fusese loteria vieţii Proiectul 9 era la bază nobil şi important – aşa îl vedea ea Putea face lumea să înţeleagă cum creăm indivizi mai puternici şi mai armonioşi, şi de aceea fusese aşa o tragedie faptul că L M şi D B puseseră totul în pericol şi o obligaseră să ia măsuri excesive Depăşirea limitelor în sine nu o chinuia atât de mult iar asta o mira câteodată chiar şi pe ea La urma urmei, se cunoştea pe sine însăşi şi ştia deci că nu avea înclinaţii spre remuşcări Dar îşi făcea griji pentru consecinţe Afară pe Karlbergsvägen se auzeau la distanţă strigăte şi râsete Mirosea a soluţii de curăţat şi a alcool sanitar din bucătărie şi din camera de zi Se uită din nou la ceasul de la mână, se ridică de la masa de scris şi luă o altă geantă medicală, una neagră şi mai modernă, o nouă perucă discretă, alţi ochelari de soare, vreo două ace de seringă şi vreo două fiole, şi o sticluţă cu un lichid albastru şi transparent Apucă din dulap un baston cu mâner de argint, iar de pe raftul din hol o pălărie gri Ieşi şi îl aşteptă pe Benjamin să o ia şi să o ducă în Skanstull * Hilda von Kanterborg îşi umplu un pahar de vin alb şi bău încet Era în mod clar alcoolică, însă nu avea obiceiul să bea atât de mult cum credea multă lume Îşi exagera consumul, la fel cum îşi exagera celelalte slăbiciuni Hilda von Kanterborg nu era defel o damă însemnată din nobilimea aflată în derivă, aşa cum aveau unii impresia Nici nu era o femeie care să piardă vremea şi să se îmbete tot timpul Şi acum publica articole de psihologie sub pseudonimul Leonard Bark Adevăratul nume al tatălui ei fusese Wilmer Karlsson, afacerist de profesie şi impostor până a fost acuzat pentru fraude grave de tribunalul din Sundsvall Apoi a pus ochii pe un tânăr locotenent din regimentul Livdragonerna pe nume Johan Fredrik Kanterberg, care a murit într-un duel în 1787 şi nu a lăsat urmaşi Cu o serie de negocieri şi tertipuri Wilmer Karlsson a reuşit, împotriva regulilor stricte ale Riddarhuset, să îşi schimbe numele, nu în Kanterberg, ci în Kanterborg şi din proprie iniţiativă a mai adăugat un von care, încetul cu încetul, a apărut şi în registrele oficiale Numele i se părea Hildei rigid şi artificial, mai ales de când tatăl îi părăsise şi se mutaseră într-un apartament sărăcăcios de două camere în centrul oraşului Timrå Von Kanterborg suna la fel de greşit în acel mediu cum la fel s-ar fi simţit şi ea în Riddarhuset şi poate că o parte din personalitatea ei se formase în răspăr cu numele În anii adolescenţei obişnuia să încerce droguri şi să umble cu rebelii oraşului Cu toate acestea, nu era numai o pierde-vară, era o elevă silitoare, iar după liceu studiase psihologie la Facultatea din Stockholm Deşi iniţial fusese o mare petrecăreaţă, se făcuse remarcată în faţa profesorilor Era elegantă, inteligentă şi avea o gândire inovatoare Dar dădea dovadă şi de un simţ moral, nu de felul celui aşteptat de la fete pe timpul acela Nu se ţinea în frâu, nu era nici tăcută, nici amabilă Dar detesta nedreptatea şi nu trăda niciodată încrederea cuiva Curând după susţinerea tezei de doctorat, îl văzuse întâmplător, într-un mic restaurant de pe Rörstrandsgatan în Vasastan, pe profesorul de sociologie Martin Steinberg Ca toţi doctoranzii, îl cunoştea pe Martin Era înalt şi stilat, cu o mustaţă bine îngrijită care te ducea cu gândul la David Niven Însă era căsătorit cu o femeie scundă pe nume Gertrud, câteodată luată drept mama lui, fiind cu cincisprezece ani mai în vârstă decât el şi destul de ştearsă, mai ales în comparaţie cu puterea de strălucire a lui Martin Câteodată se spunea că Martin Steinberg întâlnea alte femei sau că era o persoană mai influentă şi cu mai multă putere decât arăta CV-ul, deşi nici acesta nu arăta rău deloc Fusese rector al Universităţii de Ştiinţe Sociale şi şef al Comisiei de evaluări comandate de guvern Cu toate că Hilda îl considera atunci prea dogmatic şi rigid, era fermecată de el, nu numai de profesia şi de nimbul de faimă Îl privea ca pe o enigmă de descifrat De aceea tresărise când îl văzuse atunci la restaurant însoţit de o femeie de cu totul altă speţă decât nevasta lui Avea părul vopsit blond-cenuşiu, ochi frumoşi şi pătrunzători, profil suplu cu o aură regală, mâini lungi şi fine cu unghiile vopsite stacojiu Hilda nu era sigură că asista la o întâlnire de amor, dar Martin Steinberg devenise evident nervos când o descoperise De fapt, nu era nimic special cu episodul acela Cu toate acestea, simţea că văzuse un crâmpei din viaţa secretă pe care îşi imaginase tot timpul că o ducea Martin Steinberg şi se strecurase rapid afară de acolo În zilele şi săptămânile care au urmat, Martin Steinberg a privit-o cu o anume curiozitate, iar într-o seară a rugat-o să facă o plimbare alături de el pe cărările din pădurea aflată în apropierea facultăţii Cerul era întunecat în acea zi Martin tăcea de multă vreme, ca şi cum ar fi fost pregătit să spună ceva secret şi mare Dar iată că rupsese tăcerea cu o întrebare care o lăsase perplexă prin banalitatea ei: — Te-ai gândit vreodată, Hilda, de ce eşti aşa cum eşti? A răspuns politicos — Da, Martin, m-am gândit — Este una dintre marile întrebări, nu numai pentru istoria mea şi a ta, dar şi pentru viitorul nostru, a spus el Aşa începuse Fusese cooptată în Proiectul 9 şi, pentru mult timp, păruse o treabă nevinovată Singurul lucru notabil era că un număr de copii din orfelinate, provenind din diverse medii sociale, participau la teste şi la evaluări încă de la o vârstă fragedă Unii erau foarte talentaţi, alţii deloc Dar niciun rezultat nu era făcut public şi, la început, nu văzuse niciun semn de cinism sau de instrumentalizare Dimpotrivă, existau o grijă, o preocupare, iar în anumite domenii creaseră premise de cercetare noi, dacă nu chiar deschizătoare de drumuri Totuşi, după o cugetare atentă apăreau întrebări: cum fuseseră selectaţi aceşti copii şi cum de atât de mulţi ajunseseră în medii atât de diferite? Încetul cu încetul, începuse să înţeleagă contextul Dar atunci uşa era deja încuiată De fapt, proiectul încă i se părea acceptabil Era posibil să vezi nu numai ansamblul, dar şi fiecare caz în parte, într-o lumină conciliantă Dar a mai venit o toamnă şi s-a aflat despre Carl Seger că fusese împuşcat în timpul unei partide de vânătoare de elani Atunci i s-a făcut frică de-a binelea S-a hotărât să se retragă Martin şi Rakel Greitz au simţit imediat I s-a dat posibilitatea să facă lucruri bune şi asta a mai ţinut-o pentru o vreme Rolul ei era să salveze o fată din proiect Fata trăia cu sora ei geamănă într-un adevărat infern, pe Lundagatan, în Stockholm Cu toate acestea, autorităţile nu făceau nimic, iar Hilda trebuia să găsească o soluţie şi o familie adoptivă Dar uşor de spus, greu de făcut, iar Hilda s-a apropiat de mamă şi de fiică Le-a luat partea, iar asta a costat-o cariera şi aproape că şi viaţa Câteodată regreta, dar adesea se simţea mândră În astfel de momente, i se părea că era lucrul cel mai bun pe care-l făcuse cât stătuse la Registru Acum, când se apropia seara, Hilda sorbea din paharul ei de Chardonnay şi se uita pe fereastră Peste tot oamenii umblau haihui, părând fericiţi Să meargă şi ea să se aşeze, cu o carte, la o terasă? Nu apucă să-şi răspundă, pentru că zări o siluetă coborând dintr-un Renault negru, mai jos, pe stradă Era Rakel Greitz, iar asta n-ar fi trebuit să o îngrijoreze Rakel venea din când în când să o salute, copleşind-o cu amabilităţi şi linguşeli Dar în ultima vreme i se părea că ceva nu era în regulă La telefon avusese un ton tensionat şi nervos şi începuse din nou cu ameninţările, ca în trecut Acolo, pe trotuar, era deghizată şi, neîndoielnic, alături de ea mergea Benjamin Benjamin Fors era mâna dreaptă a lui Rakel, care nu numai că îi făcea comisioanele, dar era chemat şi când era nevoie de puterea muşchilor sau de măsuri extreme Hildei i se făcu frică, aşa că luă o hotărâre rapidă şi drastică Îşi luă portofelul, haina şi mobilul care se afla pe masă, setat pe silenţios Apoi ieşi şi încuie uşa Totuşi, nu era destul de rapidă Afară, pe coridor, se auzeau deja paşi, iar ea se simţi cuprinsă de panică şi se grăbi pe scări în jos, conştientă că putea să ajungă să dea nas în nas cu ei Dar slavă Domnului că aşteptau liftul! Hilda ajunse afară în grădină, singura cale pe care o putea lua pentru a evita intrarea principală În curte exista un zid galben pe care te puteai căţăra dacă trăgeai masa de grădină aproape de el Masa scârţâi când o trase peste plăcile de piatră Se târî peste zid ca un copil neîndemânatic, sări jos în curtea vecină şi ieşi pe-acolo în Bohusgatan Apoi se întoarse la Eriksdalsbadet şi pe malul apei Mergea rapid, deşi o durea piciorul stâng după săritură şi era cam ameţită de la vin Jos, la ansamblul de gimnastică în aer liber de la Årstaviken, îşi scoase mobilul Cineva o sunase de mai multe ori, iar când ascultă mesajele, împietri Îşi dădu seama că ceva chiar era putred Ziaristul Mikael Blomkvist voia să intre în legătură cu ea şi, deşi îşi cerea politicos scuze, exista o nuanţă de nerăbdare în vocea lui, mai ales la al doilea mesaj când adăugase că acum, după moartea lui Holger Palmgren, era „extrem de urgent să vorbim” Holger Palmgren, bombăni ea Holger Palmgren De ce i se părea familiar numele ăsta? Căută pe mobil şi înţelese imediat Holger Palmgren era tocmai bătrânul custode al lui Lisbeth Salander Ceva urma să iasă la suprafaţă şi nu era bine Dacă presa căuta informaţii, ea era veriga slabă Mergea tot mai alert, privind spre apă, spre copaci şi spre toţi oamenii care erau afară şi se plimbau sau stăteau pe iarbă, bucurându-se de picnicuri Imediat după aparatele de gimnastică din parc, la debarcader, stăteau trei adolescenţi pe o pătură, bând bere, cu o atitudine rebelă şi nonşalantă Se opri şi se uită din nou la telefon Hilda von Kanterborg nu avea abilităţi tehnice deosebite, dar ştia că putea fi reperată prin telefonul mobil De aceea făcu un ultim apel rapid, către sora ei, pe care îl regretă imediat Fiecare convorbire cu sora ei îi lăsa senzaţia a ceva plin de vină şi acuzator Apoi coborî spre băieţi şi îl alese pe unul cu păr lung şi subţire, purtând o jachetă de blugi cu franjuri Îi dădu lui telefonul — Pentru ce naiba îmi dai asta? — Pentru că pari un băiat atât de simpatic! Baftă şi nu cumpăra droguri, spuse ea, şi merse mai departe cu paşi grăbiţi, în lumina serii Treizeci de minute mai târziu, cu corpul ud de sudoare, se opri la un bancomat în Hornstull şi scoase trei sute de coroane, apoi se îndreptă spre Staţia centrală Avea să meargă la Nyköping, la un hotel neînsemnat unde se ascunsese odată, când toţi colegii de la Universitate o acuzaseră că era târfă şi târâtură • La intrare, Mikael Blomkvist trecu pe lângă o femeie bătrână Avea pălărie şi baston şi părea rezervată, iar în spatele ei venea un bărbat solid cam de vârsta lui care sigur era înalt de doi metri, avea ochi mici, faţa rotundă şi braţe puternice Dar nu se gândi la asta Era bucuros că intrase în incintă şi că putea să urce la apartamentul Hildei von Kanterborg şi să sune Dar nu părea să fie nimeni acasă Ieşi şi se plimbă până la Clarion Hotel în Skanstull, de unde încercă din nou să sune Acum îi răspundea un puşti arogant, poate un fiu — Salut! — Salut! răspunse Mikael Hilda e acolo? — Aici nu există naibii nicio Hilda! Acum e mobilul meu — Ce vrei să spui? — Mi l-a dat o femeie ameţită şi nebună — Când? — Adineauri — Cum arăta? — Stresată şi dusă cu capul — Unde te afli? — Nu te doare pe tine, spuse puştiul şi închise Mikael înjură şi, în lipsa altor idei, merse în barul de la Clarion Hotel unde comandă o bere Guinness Avea nevoie să reflecteze şi se aşeză într-un fotoliu lângă fereastra dinspre Ringvägen În spate, la recepţie, se afla un domn chel, mai în vârstă, şi discuta agitat despre nota lui de plată Două tipe stăteau nu departe de el şi vorbeau în şoaptă Îl năpădeau gândurile şi îşi aminti de Lisbeth Vorbise despre liste de nume şi despre Leo Mannheimer al cărui psiholog, Carl Seger, fusese împuşcat într-un fel dubios, cu douăzeci şi cinci de ani în urmă Nu era o bănuială prea hazardată că totul se întâmplase cu foarte mult timp în urmă, ţinând cont de moartea lui Holger Palmgren şi de documentele găsite pe hol Vorbeşte cu Hilda von Ar fi vrut oare să-l trimită la altcineva decât la Hilda von Kanterborg? Era posibil, dar nu probabil şi tocmai acum Hilda era stresată şi-i dăduse telefonul personal unui adolescent Mikael îşi primi berea şi privi spre tipele din dreapta Păreau să vorbească despre el Luă mobilul şi o căută pe Hilda von Kanterborg Presupunea că ceea ce căuta nu avea să fie sortat pe prima pagină de motoarele de căutare ale Google, nici să fie accesibil pe internet Dar poate va bănui ceva printre rânduri, nu avea de unde să ştie Eventualele piste se puteau ascunde în răspunsuri de interviu banale sau ezitante ori în alegerea temelor şi subiectelor Nu găsi nimic Hilda von Kanterborg fusese o autoare foarte productivă de articole ştiinţifice până când îşi pierduse postul de la Universitatea din Stockholm Apoi amuţise, iar în materialele vechi Mikael nu găsi niciun fir roşu, nimic care să pară secret sau obscur, sau să aibă de-a face cu copii adoptaţi, cu atât mai puţin despre băieţi cu hiperacuzie care au trecut de la a fi stângaci la a fi dreptaci Pe de altă parte, avea o poziţie incisivă şi sănătoasă când argumentase împotriva programului rasist, care încă mai apărea la acea vreme în cercetările care vizau importanţa geneticii pentru inteligenţă Mai scrisese şi un scurt eseu în Journal of Applied Psychology despre aşa-numitul efect Flynn care arăta că talentul cuantificabil al oamenilor crescuse permanent din 1930 încoace, probabil întrucât creierul nostru fusese, în timp, tot mai stimulat În rest, nu mai găsi alte piste Îşi ridică din nou privirea spre stradă şi mai comandă o bere Guinness Se gândi dacă totuşi n-ar putea suna pe cineva; căută prin articole după coautori şi colegi Apoi căută numele von Kanterborg şi nu mai găsi decât o singură altă persoană în viaţă cu acest nume Era o femeie, cu şase ani mai tânără, pe nume Charlotta, locuind la câteva cartiere distanţă, pe strada Renstiernas Era, se pare, coafeză, având propriul salon pe Götgatan Mikael căută imagini cu Hilda şi cu Charlotta von Kanterborg şi văzu asemănarea, probabil că erau surori Fără să se gândească prea mult, sună la numărul Charlottei — Lotta, răspunse ea — Mă numesc Mikael Blomkvist şi sunt ziarist la revista Millennium, spuse el, şi îşi dădu seama imediat că o neliniştise Nu era nimic neobişnuit în asta, desigur Se plângea adesea pe această temă şi obişnuia să glumească spunând că ar trebui să scrie mai multe articole pozitive, pentru ca oamenilor să nu li se facă teama când îi sună Dar de data aceasta simţi că era mai mult decât atât — Îmi pare rău că deranjez Trebuie să iau legătura cu Hilda von Kanterborg, spuse el — Ce i s-a întâmplat? Nu era i s-a întâmplat ceva? Era ce i s-a — Când aţi vorbit ultima oară cu ea? întrebă el — Chiar acum o oră — Unde se afla atunci? — Pot să întreb de ce suni? Vreau să spun Ea ezită — Ce anume? — Ziariştii nu o caută chiar în fiecare zi de la o vreme Respira cu greutate — N-am vrut să vă sperii, spuse el — Părea urmărită şi temătoare Ce se întâmplă, de fapt? — Cinstit vorbind, nu ştiu, răspunse el Dar un bătrânel distins pe nume Holger Palmgren a fost ucis Am fost acolo când încă se mai lupta pentru viaţă şi ultimul lucru pe care i-a spus a fost că trebuie să vorbesc cu Hilda Cred că are informaţii importante — Despre ce anume? — Asta încerc să aflu Vreau să o ajut Vreau să ne ajutăm unul pe altul — Sigur ăsta e motivul? El răspunse surprinzător de sincer: — De fapt, în meseria mea nu este aşa uşor să promiţi ceva Adevărul, dacă reuşesc să-l găsesc, îi poate pune în pericol şi pe cei cărora le doresc tot binele Dar cei mai mulţi dintre noi se simt mai bine odată ce spun ce au pe suflet — Se simte ca naiba, spuse Lotta — Înţeleg — S-a simţit ca naiba în ultimii douăzeci de ani, dacă mă gândesc mai bine Dar acum parcă e mai rău ca niciodată — De ce crezi asta? — Nu am idee Observă ezitarea din voce şi sări imediat, ca o cobră: — Pot veni acolo pentru un moment? Văd că locuieşti în apropiere Lotta von Kanterborg părea să devină şi mai nervoasă Totuşi, se simţi destul de sigur că va ceda şi îl va invita acasă De aceea se miră când răspunse cu un „nu” ascuţit şi ferm — Nu vreau să fiu amestecată, adăugă ea — Amestecată în ce? — Deci Tăcu, iar Mikael, auzind cum îşi trage răsuflarea în receptor, înţelese că era un moment de reflecţie Asistase la asta de multe ori ca ziarist Oamenii ajung într-un punct în care se întreabă dacă să vorbească sau nu, iar în asemenea momente rămân concentraţi şi încearcă să examineze consecinţele Ştia că, adesea, până la urmă vorbesc Simpla îndoială îi demasca şi elibera forţe inconştiente Dar nu exista nicio garanţie şi încercă să nu pară prea nerăbdător — E ceva ce vrei să spui? — Hilda scrie câteodată sub pseudonimul Leonard Bark, spuse Lotta von Kanterborg — Ce, ea e? — Îl cunoşti pe autor? — Sigur, sunt un gazetar bătrân, urmăresc cu interes şi paginile culturale Îmi place de el sau de ea vreau să spun Ce vrei să spui cu asta? — Că ea, ca Leonard Bark, a scris în Svenska Dagbladet un articol mai amplu cu titlul „Născuţi împreună, crescuţi separat” Cred că acum trei ani — Aşa — În articol era vorba despre o cercetare ştiinţifică făcută la Universitatea din Minnesota Nu sare nimic în ochi în articol Dar a fost important pentru ea, simţeam când vorbea despre el — Bine, spuse el Ce vrei să spui cu asta? — Nimic, de fapt Doar că se vedea că ceva o chinuie legat de toate acele lucruri — Poţi să-mi spui ceva mai concret? — De fapt, nu ştiu mai mult Nu am avut puterea să scormonesc în asta, iar Hilda nu mi-a spus un cuvânt, oricât de mult aş fi insistat Dar bănuiesc că poţi trage aceleaşi concluzii ca şi mine din articol — Mulţumesc foarte mult Am să mă uit — Promite-mi că nu scrii ceva prea rău despre ea! — Cred că există ticăloşi mai mari decât ea în povestea asta Îşi luară la revedere, iar Mikael plăti pentru cele două Guinness şi ieşi din Clarion Hotel Trecu de intersecţie pe Götgatan şi îşi continuă drumul spre Medborgarplatsen şi St Paulsgatan Se descotorosi de cunoscuţi şi necunoscuţi care voiau să vorbească cu el Nu era în dispoziţie pentru socializare, tot ce voia era să citească articolul Totuşi, aşteptă până ajunse acasă şi îl deschise pe computerul său Trecu prin el de trei ori, după care citi o serie de eseuri pe acelaşi subiect şi dădu câteva telefoane Nu termină înainte de ora douăsprezece şi jumătate noaptea Atunci bău un pahar de Barolo şi se întrebă dacă nu începuse totuşi să priceapă puţin din ce se întâmplase, deşi încă nu înţelegea rolul lui Lisbeth în poveste Se gândea că era necesar să vorbească cu ea, indiferent de ce spunea conducerea închisorii PARTEA A DOUA SUNETE NELINIŞTITOARE 21 iunie Acordul şase minor constă într-un ton de bază, o terţă, o cvintă şi o sextă din gama melodică minoră În acelaşi timp, în muzica americană jazz şi pop, mai întâlnit este acordul şapte minor, considerat elegant şi melodios Acordul şase minor este folosit foarte rar Este perceput ca strident şi de rău augur 13 21 iunie Lisbeth Salander lăsase în urmă secţia de maximă siguranţă, pentru ultima oară Acum se afla lângă boxa gărzii de la ieşirea din clădirea Flodberga şi era inspectată de sus până jos de un băiat de vârsta ei, cu părul tuns periuţă, cu pielea roşie iritată şi cu ochi mici şi aroganţi — A sunat Mikael Blomkvist şi a întrebat de tine, spuse el Lisbeth nici măcar nu se uită la el şi ignoră informaţia Era ora nouă şi jumătate dimineaţa şi nu voia altceva decât să iasă Se enervă din cauza birocraţiei care încă mai cerea lucruri şi mâzgăli câteva rânduri ilizibile pe formularele care i se înmânaseră Îşi preluă laptopul şi mobilul, apoi i se dădu drumul Trecu de poarta închisorii, de ziduri şi de calea ferată şi se aşeză în sfârşit pe banca roşie şi cojită din staţie, aşteptând autobuzul 113 spre Örebro Era o dimineaţă caldă şi limpede, fără nicio adiere de vânt, iar vreo două muşte bâzâiau în jurul ei Deşi îşi întorcea faţa spre soare şi părea să fie încântată de vreme, nu simţea o bucurie prea mare că era liberă Dar era mulţumită că-şi primise laptopul şi, stând pe bancă, în blugii negri strâmţi, şi-l puse pe genunchi şi se logă Verifică dacă Annika Giannini îi trimisese investigaţia poliţiei despre moartea lui Jamal Chowdhury, aşa cum promisese Matsvgerialul era în căsuţa de mesaje şi asta era bine Avea să-şi concentreze atenţia asupra lui, în drumul spre casă Annika Giannini avea o teorie sau o bănuială care se baza în parte pe o realitate suspectă că Faria Kazi tăcuse în timpul tuturor interogatoriilor, dar şi pe o scurtă secvenţă video înregistrată de o cameră video din staţia de metrou Homstull, pe care Annika o discutase se pare cu imamul din Botkyrka pe nume Hassan Ferdousi Imamul era de părere că Annika avea dreptate şi că era probabil pe pista corectă Ideea era ca acum, Lisbeth, cu toate cunoştinţele ei în domeniul computerelor, să se uite şi ea la acea secvenţă, de aceea căuta filmul în materialele trimise privind investigaţia Dar, înainte de a-l studia, se uită peste stradă şi peste câmpurile îngălbenite gândindu-se la Holger Palmgren De fapt, se gândise la el toată noaptea Vorbeşte cu Hilda von Singura Hilda pe care o ştia Lisbeth era Hilda von Kanterborg, Hilda de demult, cu gesturile ei generoase, care se afla tot timpul în bucătăria din casa de pe Lundagatan în vremurile copilăriei, una dintre puţinele prietene ale mamei sale când totul în jur se prăbuşea Hilda fusese un sprijin, cel puţin aşa credea Lisbeth, nu o persoană care să ţină secrete De aceea o şi căutase acum vreo zece ani Voia să afle mai multe despre mama sa, aşa că au stat împreună o seară întreagă bând vin rosé ieftin Hilda îi spusese multe, iar Lisbeth îi povestise şi ea una-alta; a mers până acolo în a-i oferi Hildei o încredere de care nici Holger nu avusese parte Rămăseseră până seara târziu şi ridicaseră paharul pentru Agneta şi pentru toate femeile a căror viaţă fusese distrusă de bădărani şi de nemernici Dar Hilda nu scosese un cuvânt că ar fi ştiut ceva despre Registru Îi ascunsese tocmai partea cea mai semnificativă? Lisbeth refuză să creadă asta la început, deşi de obicei presimţea când exista ceva îngropat sub aparenţe Dar bineînţeles că toată faţada rănită a Hildei ar fi putut-o păcăli Îşi aminti de fişierele descărcate de pe calculatorul lui Alvar şi îşi aduse aminte de o pereche de iniţiale din documente, HK Să fi fost oare de la Hilda von Kanterborg? Lisbeth îi tastă numele în motoarele de căutare şi înţelese că Hilda fusese un psiholog mai influent decât bănuise ea la acea vreme, dar se hotărî să mai aştepte cu sentinţa sa Autobuzul 113 spre Örebro se apropia pe şosea, iscând un nor de praf şi nisip Urcă, îi plăti şoferului şi se aşeză în spate Acolo urmări secvenţa video înregistrată de camerele de luat vederi din staţia de metrou Hornstull, cu doi ani în urmă, pe 10 octombrie, puţin după miezul nopţii Deveni tot mai interesată de un detaliu, o mişcare neregulată a mâinii suspectului Să fie ceva oare? Nu era sigură Ştiinţa recunoaşterii mişcărilor, ştia, era una incipientă Nu se îndoia de faptul că toţi avem o amprentă proprie, măsurabilă matematic în gesticulaţia proprie Dar până una-alta, era greu de cuantificat Fiecare mişcare, cât de imperceptibilă, conţine mii de biţi de informaţie şi este indeterminată Ne scărpinăm în cap în mod diferit de fiecare dată Gesticulăm mereu într-un fel asemănător, dar niciodată identic Pentru a putea descrie exact mişcările şi a le compara, e nevoie de senzori, procesoare de semnale, giroscoape, accelerometre, algoritmi ai obiectelor prinse în mişcare, analize Fourier, de măsurări de frecvenţă şi de distanţă Era adevărat, existau o serie de programe pe internet care puteau fi descărcate Dar nu, nu credea că asta era o opţiune I-ar fi luat prea mult timp Îi veni însă o altă idee Se gândi la prietenii ei din Republica Hackerilor şi la reţeaua neurală profundă, la care Plague şi Trinity lucraseră atâta vreme Ar fi putut fi adaptată? Nu era exclus Fără îndoială că avea nevoie să găsească un inventar mai mare de mişcări ale mâinilor pe care algoritmii să le poată studia şi învăţa Dar nu era imposibil Se gândi intens în timp ce era în trenul spre casă, şi până la urmă îi veni o idee năstruşnică Nu i-ar fi plăcut conducerii Direcţiei penitenciarelor, clar nu în prima zi de la eliberarea ei Dar asta oricum nu era relevant Coborî în Staţia Centrală din Stockholm şi luă un taxi până acasă, pe Fiskargatan, unde îşi continuă treaba • Dan Brody îşi puse chitara, un Ramirez cumpărat de curând, jos pe masa de cafea de lângă canapea şi merse în bucătărie, unde îşi prepară un espresso dublu pe care îl bău atât de rapid, că se arse la limbă Era ora nouă şi zece minute, timpul trecuse repede Rămăsese fixat pe „Recuerdos de la Alhambra” şi întârziase la lucru Nu că i-ar fi păsat cuiva, dar nu voia să pară neserios De aceea se întoarse din bucătărie şi deschise dulapul din dormitor Alese o cămaşă albă, un costum închis la culoare şi pantofi negri Church Apoi coborî în grabă scările şi descoperi că deja se lăsase o căldură apăsătoare în stradă Vara îşi intrase în drepturi şi asta nu-l bucura în mod deosebit Costumul era prost ales, dat fiind anotimpul Hainele păreau în general prea rigide şi agonizante în lumina soarelui şi, după numai câţiva metri, era transpirat pe frunte şi la subsuori Asta îi întărea sentimentul de înstrăinare Privi spre cei care lucrau în parcul Humlegården şi se simţi chinuit de zgomotul maşinilor de tuns iarba Îşi continuă mersul alert spre Stureplan şi, deşi se simţea la fel de neliniştit, observă cu o anume satisfacţie că şi alţi bărbaţi în costum arătau palizi la faţă şi uşor indispuşi Căldura sosise dintr-odată, după o lungă perioadă ploioasă Mai departe pe Birger Jarlsgatan, aştepta o ambulanţă, ceea ce îl duse cu gândul la mama lui Mama lui murise la naştere, iar tatăl lui fusese un muzicant ambulant căruia nu-i păsase niciodată de el şi care murise de ciroză hepatică după beţii nenumărate Dan, născut Daniel Brolin, crescuse într-un orfelinat din Gävle şi, mai târziu, de la vârsta de şase ani, ca unul dintre cei patru copii adoptaţi într-o fermă la nord de Hudiksvall Trudise din greu de timpuriu cu îngrijirea animalelor, cu strângerea recoltelor şi curăţarea grajdului, cu înjunghierea şi tranşarea porcilor Sten, tatăl lui adoptiv, fermier, nu făcea niciun secret din faptul că îi adoptase pe copii, toţi băieţi, pentru a-l ajuta la lucru Sten era căsătorit cu o roşcată voinică pe nume Kristina, când îi primise în grijă pe copii Dar Kristina îşi luase tălpăşiţa la scurt timp şi nu se mai întorsese Se spunea că se mutase în Norvegia şi nimeni dintre cei care-l ştiau pe Sten nu se mira că ea se săturase Sten nu era tocmai hidos, era înalt şi impozant, cu o barbă bine îngrijită, albită de timpuriu Dar expresia din jurul gurii şi de pe frunte avea ceva fioros, care îi speria pe oameni Zâmbea rar şi nu-i plăcea compania celorlalţi sau cuvintele inutile, detesta pretenţiile şi gătelile Spunea tot timpul: „Să nu ieşiţi în evidenţă! Să nu vă credeţi deosebiţi!” Când băieţii, plini de avânt, spuneau că vor să devină fotbalişti profesionişti, avocaţi sau milionari când se vor face mari, le-o reteza repede: „Fiecare trebuie să-şi ştie locul!” Era zgârcit cu laudele, cu încurajarea şi cu banii Îşi făcea singur alcoolul, consuma carnea animalelor pe care el le împuşca sau le înjunghia şi îşi întreţinea propria gospodărie Nu cumpăra nimic care să nu fi fost la reduceri sau aruncat de alţii, ori de la lichidări de stoc Mobilele erau fie cumpărate de la bazar, fie primite de la rude sau vecini Locuinţa era zugrăvită cu un galben strident cu care nu pricepea nimeni ce era până când se descoperise că Sten primise vopseaua gratis, dintr-un stoc excedentar Lui Sten îi lipsea simţul estetic şi nu citea niciodată cărţi sau ziare Dar asta nu îl deranja pe Daniel, avea bibliotecă la şcoală Era mai rău cu aversiunea lui Sten faţă de muzică dacă aceasta nu era veselă şi suedeză Daniel nu moştenise mai mult de la tatăl său biologic în afară de nume şi de o chitară Levin cu coarde de nailon, care stătuse mult timp părăsită în pod, dar pe care Daniel o luase la unsprezece ani şi pe care ajunsese să o îndrăgească – nu numai pentru că instrumentul părea să-l fi aşteptat în mod special pe el, dar şi pentru că el considera că asta era menirea lui, să cânte Învăţase rapid acordurile şi armoniile de bază şi îşi dăduse seama că putea să reproducă melodiile de la radio după ce le auzea o singură dată Mult timp a cântat repertoriul obişnuit pentru un puşti din generaţia lui: „Tush” a celor de la ZZ-Top, balada Scorpions „Still Loving You”, „Money for Nothing” a trupei Dire Straits, melodiile rock clasice, una după alta Dar se întâmplase ceva: se furişase afară din perimetrul fermei într-o zi răcoroasă de toamnă Avea paisprezece ani, iar şcoala era la acea vreme un infern Îi venea uşor să înveţe, dar nu avea răbdare să-i asculte pe profesori Îl deranjau hărmălaia şi ciondănelile celor din jur şi simţea mereu nevoia de linişte şi calm, la fermă, deşi detesta munca şi zilele lungi Se eschiva cât putea şi încerca să găsească timp pentru sine însuşi În acea zi anume, era puţin după cinci şi jumătate, ajunsese în bucătărie şi deschisese radioul care transmitea o melodie siropoasă şi neinteresantă Dar răsucise butonul de frecvenţă şi dădu de postul P2 Nu-l mai ascultase niciodată, credea că este pentru bătrânei, şi ce auzise doar îi confirma prejudecăţile Era un solo de clarinet enervant, care suna ca o albină sau ca un semnal de alarmă Totuşi, ascultase mai departe şi atunci se întâmplase ceva Începuse să cânte o chitară, într-un mod experimental şi jucăuş Tresări, pentru că ceva nou apăruse în cameră, un sentiment de adoraţie şi o condensare a muzicii care îl captă cu totul Nu mai auzi niciun alt sunet, nici pe fraţii care înjurau şi se certau, nici păsări, nici tractoare sau automobile îndepărtate, nici măcar paşii care se apropiau Stătea doar acolo, cuprins de o euforie surprinzătoare şi neaşteptată, încercând să înţeleagă de ce tonurile se deosebeau de toate celelalte pe care le auzise şi de ce îl mişca atât de mult Apoi cineva îi stricase momentul, lovindu-l peste ceafă — Drac leneş, crezi că nu mi-am dat seama cum fugi tot timpul? Era Sten, care-l trăgea de păr, striga şi înjura Totuşi, Daniel de-abia îl observase Se concentra pe un singur lucru: să asculte până la sfârşit! Muzica părea să-i arate ceva nou şi necunoscut, ceva mai bogat şi mai însemnat decât viaţa pe care o trăise până la acel moment Chiar dacă nu apucă să audă cine cântase, se uită atent la vechiul ceas din bucătărie de lângă soba de teracotă, în timp ce Sten îl trăgea afară din bucătărie Înţelegea că ora era importantă şi, a doua zi, se duse la unul dintre telefoanele de la şcoală şi sună la postul de radio Nu mai făcuse niciodată aşa ceva, pentru că îi lipseau spiritul de iniţiativă şi încrederea în sine Era un băiat care nici măcar nu ridica mâna în clasă, chiar dacă ştia răspunsul, şi se simţea mereu inferior în faţa oamenilor de la oraş, mai ales dacă aceştia lucrau într-un loc atât de fermecător cum erau radioul şi televiziunea Atunci sunase totuşi şi i se făcuse legătura cu Kjell Brander de la redacţia de jazz Cu o voce care îl dezamăgea, întrebase ce melodie fusese difuzată cu o seară în urmă, chiar după ora cinci şi jumătate Ca să fie sigur, îngână câteva acorduri, iar asta îl scuti pe Kjell Brander de alte eforturi — Ca să vezi! Ţi-a plăcut? — Da, răspunse el — Atunci ai gusturi bune, tinere A fost „Nuages” a lui Django Reinhardt Daniel, căruia nu-i mai spusese nimeni „tinere”, ceru să i se transmită numele literă cu literă şi întrebă şi mai agitat: — Cine este? — Unul dintre cei mai buni chitarişti ai lumii, aş spune Deşi îşi cântă solo-urile numai cu două degete Daniel nu-şi mai amintea ce-i mai spusese atunci Kjell Brander şi ce aflase el după aceea, dar înţelegea treptat că exista o poveste în spate care creştea valoarea melodiei auzite Django fusese sărac şi crescuse la Liberchies în Belgia, fiind adesea nevoit să fure pui pentru a supravieţui Cânta de mic la chitară şi la vioară şi era considerat o mare promisiune La optsprezece ani, aprinsese o lumânare în rulota în care locuia, şi hârtiile soţiei lui, care trăia din vânzarea de hârtie pentru flori, începuseră să ardă Django era rău rănit şi multă vreme nimeni nu s-a mai aşteptat să cânte, mai ales că nu-şi mai putea folosi două dintre degetele de la mâna stângă Reuşise totuşi cu ajutorul unei noi tehnici să se dezvolte, să dobândească celebritate mondială şi să atragă un adevărat cult pentru el Dar înainte de toate, Django era ţigan sau rom cum se spune de la o vreme Şi Daniel era rom, aparţinea poporului călător Aflase asta la modul cel mai rău cu putinţă, prin suferinţa de a fi exclus şi a fi etichetat drept corturar Nu s-a gândit nicio clipă că ar fi putut să fie altceva decât o mare ruşine Django îl făcea să-şi poarte originea cu mândrie, iar el începea să-şi spună: poate sunt eu diferit, dar asta sigur poate fi transformat în ceva bun Dacă Django devenise printre cei mai buni din lume cu o mână ce suferise arsuri grave, putea şi el, Daniel, să devină special După ce a împrumutat bani de la o fată din clasă, şi-a cumpărat un disc cu hiturile lui Django şi a învăţat toate melodiile lui celebre: „Minor Swing”, „Daphne”, „Belleville” şi „Djangology”, toate Pe nesimţite, îşi schimba şi el modul de a cânta la chitară Lăsase în urmă gamele de blues şi cânta acordul 6 de arpegiu sau solo cu acorduri de septimă suspendate în minor şi major, iar pasiunea lui creştea pe zi ce trecea Exersase până făcuse bătături în vârful degetelor, cu o ardoare care nu se diminua, nici măcar când dormea, căci doar asta visa Nu se gândea la altceva şi, de îndată ce se ivea ocazia, fugea în pădure, se aşeza pe o piatră sau pe un butuc şi improviza oră după oră Absorbea permanent cunoştinţe noi şi noi influenţe, nu numai de la Django, dar şi de la John Scofield, Pat Metheny şi Mike Stern, toţi marii chitarişti moderni de jazz Relaţia lui cu Sten se înrăutăţea la fel de rapid — Crezi că eşti deosebit, nu? Dar nu eşti decât o canalie mică! şuiera Sten indiferent de ce făcea Daniel, şi-i spunea că „era mereu cu nasul pe sus” Pentru Daniel, care se simţise mereu jalnic şi inferior, acestea nu erau cuvinte de înţeles Încerca să fie folositor pe cât se putea, chiar dacă nu voia sau nu putea să se oprească din cântat Curând începuse să fie pălmuit, chiar bătut cu pumnii, şi câteodată interveneau şi fraţii Îl loveau în abdomen şi pe braţe, îl speriau cu sunete puternice, frecând între ele obiecte de metal sau ciocnind capace de oale Daniel începuse să deteste munca pe câmp şi suferea mult, mai ales vara când nu aveai unde să te refugiezi şi când pământul trebuia îngrăşat, arat, grăpat şi semănat În timpul verii, băieţii munceau adesea de dimineaţă până noaptea târziu Daniel se străduia să fie plăcut şi acceptat din nou şi reuşise până la urmă Seară de seară, cânta melodii alese chiar de ei, iar câteodată primea aplauze şi apreciere Cu toate astea, ştia că era o povară şi încerca să scape de câte ori putea Într-o după-amiază, când soarele îl ardea în spate, se auzi o mierlă în depărtare Avea atunci şaisprezece ani, iar în toamna care urma avea să înceapă al doilea an la liceu şi deja visa la ziua când o să împlinească optsprezece ani, când va fi major şi va putea pleca departe Avea planuri să intre la Facultatea de Muzică sau să încerce să-şi găsească de lucru ca muzician de jazz, să muncească mult, având ambiţia ca într-o zi să-şi înregistreze propriul disc Visurile îl asaltau zi şi noapte Altă dată, ca atunci, auzea ceva în natură care activa ceva în el şi-l ducea cu gândul departe de terenul cultivat Fluieră un răspuns la cântecul mierlei, o variaţie a ciripitului care se dezvoltase în capul lui într-o melodie Degetele i se mişcau pe o chitară invizibilă şi deodată tresări Mai târziu, ca adult, avea să ducă dorul acelor momente în care simţea că ceva irepresibil avea să se piardă în el dacă nu se aşeza imediat să compună Nimic pe lume nu l-ar fi putut împiedica în astfel de clipe să fugă şi să-şi ia chitara Daniel încă îşi mai amintea imboldul interzis pe care îl simţea în piept când, desculţ şi cu salopeta fluturând pe el, fugea în jos la lacul Blackåstjärnen cu chitara în mână, se aşeza pe pontonul deteriorat şi reproducea melodia pe care o fluierase, punându-i un acompaniament Erau nişte momente minunate, aşa avea să şi le reamintească mereu Dar asta nu avea să dureze veşnic: în acea zi, probabil că unul dintre băieţi îl văzuse dispărând şi îl pârâse Sten venise, în pantaloni scurţi şi gol până la brâu, enervat din cale-afară, iar Daniel, care nu ştia dacă să se scuze sau numai să fugă de-acolo, ezitase poate prea mult Sten îi apucă chitara smulgându-i-o dintr-un gest atât de puternic, încât căzuse pe spate lovindu-se la cot Nu era o căzătură gravă, dăduse din mâini şi din picioare, părând mai mult comică Dar în Sten izbucnise ceva Se ridicase cu faţa roşie de mânie şi lovise chitara de ponton Păruse şocat apoi, ca şi cum nu prea înţelegea ce făcuse Dar asta nu mai avea nicio importanţă Pentru Daniel era ca şi cum un organ vital îi fusese smuls, şi începuse să ţipe – „porcule!” şi „idiotule!” – cuvinte pe care nu i le mai adresase niciodată lui Sten Apoi fugise peste câmpuri până în casă, unde îşi îndesase discurile şi nişte haine într-un rucsac, după care dispăruse de la fermă Ajunsese la şoseaua E4 pe care a mers ore întregi până a fost luat de o furgonetă în drum spre Gävle A continuat să meargă spre Sud, dormind prin păduri, hrănindu-se cu mere şi prune furate sau cu fructe de pădure, pe unde găsea A primit un sandviş cu şuncă de la o femeie mai în vârstă care l-a condus în Södertälje A fost invitat la prânz de un tânăr care l-a dus la Jönköping, iar pe 22 iulie, seara, a ajuns în Göteborg Acolo a primit, câteva zile mai târziu, o slujbă la negru în port, pe bani puţini; iar după şase săptămâni, în care a trăit în general din nimic şi a dormit câteodată în case pe scări, şi-a cumpărat o nouă chitară, nu o Selmer Maccaferri, chitara lui Django, la care visa, ci una uzată, marca Ibanez S-a hotărât să se înroleze în echipajul unei corăbii şi să plece la New York, dar nimic nu era aşa de uşor cum auzise el sau citise Îi lipseau paşaportul şi viza şi nu mai mergea să găseşti de lucru pe o corabie aşa oricum, nici măcar la curăţenie Într-o seară devreme, când îşi încheiase ziua de lucru în port, la debarcader îl aştepta o femeie Se numea Ann-Catrine Lidholm, era dolofană şi îmbrăcată în roz, cu ochi prietenoşi Era secretară la asistenţa socială şi primise un telefon care îl privea, spunea ea Atunci a aflat că era căutat, raportat ca dispărut şi, împotriva voinţei lui, Daniel a urmat-o la biroul de asistenţă socială din Järntorget Ann-Catrine a încercat să îi explice că vorbise cu Sten la telefon şi că îi lăsase o impresie bună, ceea ce îl făcu pe Daniel şi mai suspicios — Îi lipseşti, i-a spus ea El i-a răspuns „prostii” şi i-a spus că nu exista cale de întoarcere Ar fi fost bătut şi toată viaţa lui ar fi devenit un iad; iar atunci, Ann-Catrine l-a pus să povestească După aceea i-a oferit diverse soluţii, dar niciuna nu părea dezirabilă I-a spus că putea să se descurce singur şi că nu era nevoie să-i pese de el Ann-Catrine insista că era prea tânăr şi că avea nevoie de sprijin şi de ghidare Atunci începuse să se gândească la „oamenii din Stockholm”, cum îi numea el în secret Era vorba de psihologi şi doctori care îl vizitau în fiecare an în copilărie, care îl măsurau, îl cântăreau şi îi luau interviuri şi îşi luau notiţe, şi îi dădeau să facă teste, tot felul de teste Nu i-au plăcut în mod deosebit Câteodată plângea, după aceea simţindu-se singur şi urmărit, şi se gândea la mama lui şi la viaţa alături de ea de care nu avusese parte Cu toate acestea, nu îi ura, pentru că zâmbeau încurajator, îl lăudau, spuneau despre el că este silitor şi deştept Nimeni nu îi spusese vreun cuvânt urât Ca atare, nu dădea mare importanţă acelor vizite, i se părea firesc că autorităţile voiau să ştie cum se descurca în familia adoptivă şi nu avea nimic împotrivă să se scrie despre el în reviste şi în registre Vedea asta ca un semn că totuşi însemna ceva şi el Câteodată, în funcţie de cine venea, considera vizitele ca pe nişte întreruperi binevenite ale muncii de la fermă, mai ales în ultimii ani când „oamenii din Stockholm” erau interesaţi de muzica lui şi îl filmaseră cântând la chitară De câteva ori, după ce îi văzuse miraţi şi îi auzise vorbindu-şi în şoaptă unii altora, visase că filmele se răspândesc şi ajung în mâinile agenţilor şi directorilor de case de discuri Psihologii şi doctorii – erau adesea persoane diferite – îşi spuneau numai prenumele, iar el nu ştia nimic despre ei Cu o singură excepţie: o femeie care, probabil din greşeală, dăduse într-o zi mâna cu el şi se prezentase cu numele întreg Dar nu numai din această cauză îşi amintea de ea Fusese fermecat, nu doar de silueta ei şi de părul lung, blond-roşcat, sau de tocurile înalte care se potriveau atât de prost cu cărările prăfoase de pe lângă casă Femeia îi zâmbise ca şi cum chiar i-ar fi plăcut de el O chema Hilda von Kanterborg, purta bluze şi rochii decoltate şi avea ochi mari şi buze roşii şi cărnoase pe care visa să le sărute La ea se gândea acolo, la biroul de asistenţă socială din Göteborg, când spunea că vrea să dea un telefon Primi o carte de telefoane pentru regiunea Stockholm şi o răsfoi nervos După un minut, era convins că numele ei era fals, o acoperire, ceea ce îl făcu să creadă că „oamenii din Stockholm” nu erau numai funcţionari în birocraţia asistenţei sociale suedeze Dar până la urmă îi găsise într-adevăr numele în cartea de telefoane şi formase numărul Nu-i răspunsese nimeni, dar lăsase un mesaj Când el s-a întors a doua zi, după noaptea petrecută la Stadsmissionen, Hilda îl sunase înapoi şi îi lăsase un alt număr de telefon De data aceasta, ea i-a răspuns şi părea bucuroasă să îi audă vocea A înţeles imediat că ştia de fuga lui de la fermă Ea îi spunea că „îi părea foarte rău” şi că era „extrem de talentat” Se simţise insuportabil de singur şi îşi înăbuşise impulsul de a plânge — Ajută-mă atunci, i-a cerut el Ea i-a răspuns: — Dragă Daniel, aş face orice Dar noi trebuie să studiem şi nu să intervenim Daniel avea să se întoarcă la această replică de multe ori de-a lungul anilor, fiind una dintre cauzele pentru care îşi crease o nouă identitate pe care o proteja cu toată puterea Dar atunci, cu receptorul în mână, fusese cuprins de un dezgust profund şi rostise: — Cum adică? Ce vrei să spui? Hilda a devenit evident agitată şi a început să vorbească despre altceva – că trebuia să termine liceul şi să nu ia decizii pripite El a spus că dorea numai să cânte la chitară Hilda von Kanterborg i-a răspuns că putea să studieze muzică El i-a mai zis că voia să plece pe mare, să ajungă la New York şi să cânte în cluburile de acolo Ea l-a sfătuit insistent şi categoric: — Nu la vârsta ta şi cu premisele tale, susţinea ea După ce au tot schimbat replici până când Ann-Catrine şi celelalte secretare de la asistenţa socială şi-au pierdut răbdarea, el a promis să se mai gândească I-a zis că spera să o poată întâlni; şi ea spera să îl întâlnească pe el Dar asta nu se va întâmpla niciodată, nu avea să o vadă şi nici nu se va mai gândi la viitorul lui Menţionase că dorea să treacă Oceanul şi să ajungă să cânte la New York şi, fără să priceapă prea bine cum se desfăşurau lucrurile, apăruseră oameni care îl ajutaseră să facă rost de paşaport şi de viză, ba chiar să obţină o slujbă de chelner şi ajutor la bucătărie pe un cargobot al companiei Wallenius Vaporul avea să-l ducă nu la New York, ci la Boston Pe un bilet prins cu o clemă de contractul lui de angajat era scris cu pix albastru: Berklee College of Music, Boston, Massachusetts Succes! H Viaţa lui nu avea să mai fie la fel, urma să devină cetăţean american, să-şi ia numele de Dan Brody, să treacă prin experienţe fantastice şi interesante, dar în adâncul inimii să se simtă mereu singur şi dezamăgit Desigur că la începutul carierei sale fusese aproape de a da lovitura Într-o zi, când avea numai optsprezece ani, improvizând la clubul Ryles de pe strada Hampshire din Boston şi cântând un solo care era în acelaşi timp în spiritul lui Django, dar şi ceva diferit, nou, se auzise un murmur admirativ din rândurile publicului Lumea începuse să vorbească despre el şi întâlnea angajaţi şi manageri de la casele de discuri Dar se considera mereu că îi lipsea ceva, poate curaj şi încredere în sine Totul sărea în aer în ultima etapă şi tot timpul avea să rămână în umbra unor inşi mai puţin talentaţi, dar mai energici Nu avea să se mulţumească decât cu o viaţă în obscuritate şi să fie cel care se afla în spatele starului Îi va lipsi mereu ceva şi va duce tot mai mult dorul momentelor în care cânta cu ardoare pe pontonul de pe lacul Blackåstjärnen • Lisbeth găsise mai multe baze de date privind gesturile mâinilor – folosite pentru cercetarea medicală şi pentru dezvoltarea roboţilor – pe care le introdusese în reţeaua neurală profundă a Republicii Hackerilor Lucrase atât de intens, că uitase să mănânce şi să bea apă, în pofida vremii Până la urmă ridică privirea din computer şi bău, nu apă cum avea nevoie, ci Tullamore Dew Tânjise după alcool, ca şi după sex, după lumina soarelui, după mâncare nesănătoasă, după parfumul mării şi gălăgia din baruri, după sentimentul de libertate Dar acum se mulţumea cu whisky Nu strica să miroasă ca un beţivan, se gândea ea, nimeni nu se aştepta la prea multe de la un alcoolic Se uită spre Riddarfjärden şi apoi închise ochii Îi deschise din nou, se întinse şi-şi îndreptă spatele, lăsă algoritmii din reţeaua neurală să lucreze singuri, în timp ce ea se duse în bucătărie şi îşi încălzi o pizza la microunde Apoi o sună pe Annika Giannini Pe Annika nu o bucurară prea tare planurile ei şi o sfătui pe un ton ferm să renunţe, dar, când văzu că nu reuşeşte, îi spuse să-l filmeze eventual pe suspect, dar nimic altceva Îi recomandă să ia legătura cu imamul Hassan Ferdousi care ar putea s-o ajute „cu aspectele mai omeneşti” Lisbeth nu îi urmă sfatul Dar nu conta, pentru că Annika îl contactă pe imam în locul ei şi îl trimise şi pe el în Vallholmen În ceea ce-o priveşte, Lisbeth îşi mânca pizza, bea whisky şi hăcuia computerul lui Mikael Scrise: Acasă Mi-au dat drumul azi Hilda von este Hilda von Kanterborg Găseşte-o Verifică-l şi pe Daniel Brolin Este chitarist, priceput Eu am altceva de făcut Te caut Mikael văzu mesajul lui Lisbeth, se bucură că fusese eliberată şi încercă să o sune Nu-i răspunse nimeni, ceea ce îl făcu să înjure şi să reflecteze la mesajul ei Prin urmare, ştia şi ea că Hilda von se referea la Hilda von Kanterborg Ce însemna asta? O cunoştea? Sau a ajuns la informaţie pe calea hackerilor? Habar nu avea Dar de atâta lucru era sigur: nu era nevoie de îndemnul lui pentru ca Lisbeth să o caute pe von Kanterborg De mult timp era preocupată de asta În acelaşi timp, nu reuşea deloc să afle care era treaba cu acest Daniel Brolin, în ce fel era implicat Găsise pe internet o mulţime de Daniel Brolin, dar niciunul nu era chitarist, nici măcar muzician Poate că nici el nu depusese destul efort să dea de urma lui Ajunsese prea departe mergând pe alte piste, şi era mai preocupat de asta Începuse în seara zilei precedente cu articolul sugerat de sora Hildei von Kanterborg Nu era nimic ieşit din comun cu acesta, la o primă lectură i se păruse prea general pentru a putea cuprinde ceva exclusiv sau arzător Subiectul era un clasic vechi: moştenire genetică şi mediu Care sunt factorii care ne formează? Hilda von Kanterborg scria sub pseudonimul de Leonard Bark, ceea ce Mikael ştia deja atât de bine: că întrebarea era politizată de multă vreme Stânga prefera să creadă, bineînţeles, că factorii sociali sunt în primul rând cei care oferă premisele dezvoltării omului în viaţă, pe când dreapta propovăduia mai mult puterea moştenirii genetice Hilda von Kanterborg găsea nefericită această politizare şi sublinia că ştiinţa o lua mereu pe drumuri care nu duceau nicăieri atâta timp cât era sub influenţa afilierilor ideologice sau dirijată de preferinţe confundate cu realitatea Exista o nelinişte în introducere, ca şi cum ar fi fost pe cale să formuleze ceva şocant Dar articolul era echilibrat şi, în rest, chiar dacă polemiza cu marxiştii şi psihanaliştii generaţiilor mai vechi şi demonstra că factorii moşteniţi ne formează personalitatea în mai mare măsură decât îşi închipuiau cercetătorii şi marele public, în anii şaizeci şi şaptezeci Dar nu exista nimic determinist în eseu, nicio teză că genele ne condiţionează destinul, nimic mai mult decât menţiunea că anumite caracteristici, precum inteligenţa – capacitatea noastră cognitivă –, au o componentă moştenită puternică, mai ales la vârsta adultă Dar în linii mari se spunea că ereditatea şi mediul ne influenţează în aceeaşi măsură, şi de altfel cam la asta se aşteptase Mikael Exista totuşi un element care îl surprindea Şi anume că factorii de mediu despre care se spunea că ne influenţează cel mai mult nu erau cei la care se aştepta el: condiţiile în care creştem, cum sunt părinţii noştri şi cum ne-au educat ei Hilda von Kanterborg scria că mamele şi taţii erau adesea convinşi că au avut o importanţă decisivă în dezvoltarea copiilor „Dar se iluzionează” Ceea ce ne determină destinul este mai degrabă, după von Kanterborg, ceea ce ea numeşte mediul nostru unic, ce nu împărţim cu nimeni, nici măcar cu fraţii şi surorile noastre Este mediul pe care îl căutăm şi îl creăm pentru noi înşine, de exemplu, când găsim ceva care ne delectează, ne fascinează şi ne orientează într-o anumită direcţie – poate ca atunci când Mikael însuşi a văzut filmul Toţi oamenii preşedintelui şi a fost lovit de o dorinţă puternică de a deveni ziarist Ereditatea şi mediul colaborează permanent, scrie von Kanterborg Căutăm întâmplări şi activităţi care ne stimulează genele şi le fac să prospere, şi fugim de lucruri care ne sperie sau ne fac să ne simţim inconfortabil Asta contează, scrie ea, mai mult decât orice relaţii de ordin general care ne formează personalitatea Determinările culturale şi economice ne dau bineînţeles posibilităţi diferite de a ne dezvolta talentele şi desigur că moştenim din valorile şi modurile de gândire din anturajul nostru Dar ce ne formează în primul rând ţine de experienţe pe care nu le împărtăşim cu nimeni altcineva, care la suprafaţă pot fi de nebănuit, dar care pe termen lung capătă o importanţă esenţială şi, pas cu pas, ne împing mai departe în viaţă Ea şi-a fundamentat concluziile pe o serie de studii, printre care MISTRA, Minnesota Study of Twins Reared Apart, şi investigaţii făcute de Registrul Naţional al Gemenilor suedezi de la Institutul Karolinska Gemenii dezvoltaţi dintr-un singur ovul fecundat sau aşa-numiţii gemeni monozigoţi au o configuraţie de gene aproape identică, de aceea sunt ideali pentru a cerceta însemnătatea moştenirii genetice şi a condiţiilor de mediu Peste tot în lume există mii de gemeni monozigoţi care au crescut despărţiţi unul de altul, fie pentru că unul dintre ei sau ambii au fost adoptaţi, fie pentru că, în unele cazuri nefericite, au fost încurcaţi la maternitate Adesea a fost vorba de drame sfâşietoare ale unor destine umane Dar pe de altă parte, acestea le-au dat cercetătorilor posibilităţi unice de a studia importanţa factorilor genetici şi a condiţiilor de mediu pentru dezvoltarea umană Grupele de gemeni monozigoţi care au fost separaţi la naştere au fost comparate cu gemeni care au crescut împreună şi cu gemeni dizigoţi – care împart jumătate din ADN-ul lor unul cu altul –, care şi ei s-au despărţit de mici sau au crescut împreună Studiile au ajuns la aproximativ aceeaşi concluzie, scrie von Kanterborg: factorii genetici în interacţiune cu mediul nostru unic sunt cei care ne formează personalitatea, în primul rând Mikael nu avea nicio dificultate în a confrunta rezultatul cu contraargumente critice şi putea vedea dificultăţile în interpretarea materialului de cercetare Totuşi, i se părea interesant dintr-o perspectivă mai generală Citi în paralel vreo două relatări mai mult sau mai puţin fantastice despre gemeni monozigoţi care au crescut în familii diferite şi care s-au întâlnit prima oară ca adulţi, fiind frapaţi de cât de asemănători erau – nu numai ca înfăţişare, ci şi ca fel de a fi Printre altele, citise despre aşa-numiţii gemeni Jim din Ohio, SUA, care, fără să ştie unul de celălalt deveniseră amândoi fumători de ţigări Salem, îşi rodeau unghiile, sufereau de dureri de cap severe, aveau un atelier de tâmplărie în garaj, îşi numiseră căţelul Toy, se căsătoriseră de două ori cu neveste cu acelaşi nume, îşi botezaseră fiii cu numele James-Allen şi câte şi mai câte Mikael înţelegea că presa de senzaţie se încinsese foarte tare În ceea ce-l privea, nu prea dădea doi bani pe toate astea Ştia cât de uşor pot orbi asemănările şi coincidenţele, cum ceea ce e senzaţional şi sare în ochi rămâne şi e pus în prim-plan, în detrimentul lucrurilor comune care, tocmai prin lipsa lor de pretenţii, spun ceva mai important despre realitate Cu toate acestea, Mikael înţelegea că seria de cercetări asupra gemenilor presupunea o schimbare de paradigmă pentru epidemiologie Comunitatea de cercetători începuse să creadă mai mult în puterea genelor asupra noastră şi în interacţiunea lor complicată cu elementele de mediu Mai înainte, mai ales în anii ’60 şi ’70, existase o credinţă mai puternică în importanţa factorilor sociali pentru personalitate Mulţi cercetători se aflau atunci sub influenţa marilor ideologii ale vremii, convinşi că aproape orice avea influenţă asupra formării noastre Se aflau în circulaţie o serie de reprezentări ale omului, mai mult sau mai puţin mecanice Anumite medii de creştere sau metode educative se credeau pasibile de a crea aproape în mod necesar anumite tipuri de indivizi şi mulţi visau să poată demonstra ştiinţific acest lucru şi probabil să înţeleagă cum pot fi formaţi oameni mai buni şi mai fericiţi Era unul dintre motivele pentru care fuseseră demarate la acea vreme atâtea cercetări pornind de la gemeni, inclusiv unele pe care Hilda von Kanterborg le descria cu o formulare evazivă ca fiind „deliberate şi radicale” Cam la acel moment a intrat Mikael în alertă şi a căutat mai multe informaţii despre acest subiect Nu avea idee în ce fel ar fi putut să ajungă pe pista potrivită Dar săpă mai adânc, inclusiv combinând cuvintele „deliberate şi radicale” cu cercetări geminale Atunci dădu de numele lui Roger Stafford Acesta era un psihanalist şi psihiatru american, fost profesor la Yale Avusese o relaţie apropiată de muncă cu fiica lui Freud, Anna, şi se spunea că ar fi fost charismatic şi fermecător Existau imagini cu el alături de Jane Fonda, Henry Kissinger şi Gerald Ford Se mişca în cercuri distinse şi arăta şi el ca o stea de cinema Dar ceea ce l-a făcut pe Stafford faimos a fost mai puţin flatant şi ţinea tocmai de nişte acţiuni „deliberate şi radicale” În septembrie 1989, Washington Post a dezvăluit că Stafford a avut, la sfârşitul anilor ’60, relaţii strânse cu cinci femei din conducerea a cinci birouri de adopţie din New York şi Boston Trei dintre ele aveau formare de psiholog şi două se pare că iniţiaseră legături amoroase cu el Este posibil să fi existat promisiuni de căsătorie Nu că ai fi putut să te bazezi pe el în privinţa asta Stafford era o adevărată autoritate la acea vreme Mai multe din cărţile lui se aflau pe rafturile bibliotecilor specializate, din birourile de adopţie Într-una dintre ele, Copilul egoist, susţinea că gemenii monozigoţi se simt mai bine şi devin mai autonomi dacă cresc fără fratele lor geamăn Concluzia s-a dovedit mai târziu a fi lipsită de orice bază ştiinţifică, dar pe-atunci era răspândită şi populară printre terapeuţii de pe coasta de vest, iar acele femei din conducerea birourilor de adopţie susţineau că era justificat să conteze pe ideile lui Fusese încheiat un acord conform căruia ele ar fi trebuit să îl anunţe dacă apăreau gemeni care urmau să fie daţi spre adopţie Apoi se sfătuiau cu Stafford înainte de a-i plasa pe copii în familii adoptive Fusese vorba de aproximativ patruzeci de bebeluşi, dintre care douăzeci şi opt erau gemeni monozigoţi, iar optsprezece gemeni dizigoţi Niciuna dintre familii nu trebuia să afle că fiul sau fiica lor era geamăn, nici că exista undeva un frate sau o soră Părinţii erau însă obligaţi să-i permită lui Stafford şi echipei lui să îl consulte pe copil în fiecare an şi să îi dea o serie de teste de personalitate sub pretextul că asta era spre binele copilului Se afirma că alegerea părinţilor se făcea cu multă grijă, se spuneau tot felul de lucruri frumoase Cu toate acestea, era clar că alte interese cântăreau mai mult Una dintre directoarele birourilor de adopţie, o femeie pe nume Rita Bernard, şi-a dat seama devreme că era ciudat că Stafford se încăpăţâna să plaseze perechile de gemeni unor părinţi foarte diferiţi – ca statut, formare, apartenenţă religioasă, temperament, personalitate, etnie, idealuri educative Susţinuse că, în loc să aibă în vedere binele copiilor, Stafford părea mai curând să lucreze la cercetarea lui despre ereditate şi condiţii de mediu Stafford nu a negat că era angajat în cercetarea ştiinţifică şi că şi-a notat rezultatele Considera că era o ocazie excelentă de a înţelege cum ne formăm ca indivizi Într-o izbucnire de aroganţă şi de autoapărare, a spus că munca sa avea să devină o „resursă ştiinţifică de nepreţuit” Dar a respins puternic acuzaţia că nu ar pune binele copiilor înainte de orice şi a refuzat „din motive de confidenţialitate” să îşi facă public materialul L-a donat Centrului de studii pentru copii de la Yale, cu pretenţia de a deveni accesibil cercetătorilor şi marelui public abia în 2078 când toţi cei implicaţi vor fi murit Nu voia, spunea el, să exploateze soarta gemenilor Suna nobil bineînţeles, dar nu lipseau vocile critice care spuneau că secretizase materialul pentru că aşteptările îi fuseseră înşelate şi se simţea frustrat Oricum, cei mai mulţi erau de părere că experimentul era profund neetic şi că Stafford le răpise fraţilor sau surorilor bucuria de a creşte împreună Un coleg psihiatru de la Harvard a mers până la a-i compara activitatea cu experimentul cu gemeni al lui Joseph Mengele la Auschwitz Stafford a ripostat angajându-şi doi sau trei avocaţi, dar curând după aceea dezbaterea a fost suspendată La moartea lui, în 2001, Roger Stafford a fost îngropat cu destul de multă pompă şi fast, în prezenţa mai multor celebrităţi I s-au scris necrologuri frumoase în presa de specialitate şi în cotidiene Experimentul nu i-a stricat prea mult moştenirea şi reputaţia, poate pentru că gemenii atât de brutal despărţiţi unul de altul proveneau din pătura de jos a societăţii Aşa era pe-atunci, asta ştia de mult Mikael În numele ştiinţei şi al bunului mers al societăţii mergea să expui abuzurilor minorităţi etnice sau de alte feluri şi să scapi cu faţa curată De aceea Mikael refuza, ca mulţi alţii, să facă abstracţie de experimentul lui Stafford şi să-l considere un fenomen izolat Studiase profund subiectul, aflând că Roger Stafford vizitase Suedia în anii ’70 şi ’80 Existau fotografii ale lui alături de psihanaliştii şi sociologii principali ai timpului: Lars Malm, Birgitta Edberg, Liselotte Ceder, Martin Steinberg La acea vreme nu se ştia nimic despre experimentul cu gemeni al lui Stafford şi poate că el vizitase Suedia din alte motive Dar Mikael a continuat să caute, gândindu-se tot timpul la Lisbeth, bineînţeles Şi ea era soră geamănă, de tip dizigot, cu coşmarul de Camilla Ştia că persoane de la instituţiile de stat încercaseră să o studieze când era mică şi că ea detesta asta S-a gândit şi la Leo Mannheimer, la rezultatele lui excepţionale la testele de inteligenţă, la informaţiile de la Ellenor Hjort că ar putea aparţine poporului călător, ca şi la cuvintele lui Malin că Leo nu mai era stângaci Nu i se mai părea neverosimil, dimpotrivă Căută fenomene medicale care ar fi putut clarifica schimbarea şi se adânci într-un articol din Nature care arăta de ce un ovul fecundat în uter se divizează şi dă naştere gemenilor monozigoţi După aceea se ridică de la masa de scris şi rămase ca paralizat pentru un minut sau două, bombănind pentru sine însuşi Apoi o sună iar pe Lotta von Kanterborg şi îi povesti ce credea el sau, mai mult decât atât, acţiona la noroc Îşi prezentă noua şi îndrăzneaţă bănuială ca pe o realitate — Asta sună de-a dreptul bolnav, spuse ea — Ştiu Dar o saluţi pe Hilda din partea mea dacă dă un semn? Spune-i că situaţia e critică — Promit, spuse Lotta von Kanterborg • Mikael adormise cu mobilul lângă el pe noptieră, dar nu-l sunase nimeni Totuşi, de-abia dacă dormise, iar acum, a doua zi, stătea din nou la calculator Le studie de data aceasta pe persoanele întâlnite de Roger Stafford în Suedia şi, spre mirarea sa, dădu de numele lui Holger Palmgren Holger şi profesorul de sociologie Martin Steinberg lucraseră împreună la un caz penal cu mai bine de două decenii în urmă Lui Mikael îi venea greu să creadă că asta însemna ceva, Stockholmul nu este totuşi aşa de mare Câteodată ne lovim unii de alţii Cu toate acestea, notă numărul de telefon al lui Martin Steinberg, precum şi adresa din Lidingö, şi săpă mai departe în trecutul lui Dar nu mai era la fel de concentrat, se simţea rupt între mai multe intenţii Să-i trimită lui Lisbeth un mesaj criptat în care să-i povestească ce a găsit? Să-l confrunte pe Leo Mannheimer, ca să încerce să înţeleagă dacă era pe pista cea bună? Bău mai mult din ceaşca de espresso şi dintr-odată i se făcu dor de Malin, care într-o clipită îi intrase în viaţă ca o forţă de la sine înţeleasă Intră în baie şi se aşeză pe cântar Crescuse în greutate şi se hotărî să facă ceva în privinţa asta Se impunea şi o vizită la frizer, şuviţele o luau în toate direcţiile şi încercă să le aranjeze Dar scoase numai un „Ah, la naiba!” şi se întoarse la masa de scris de unde o sună pe Lisbeth, îi trimise un e-mail şi sms-uri pe telefon şi, de asemenea, îi scrise pe fişierul special din calculator — Sună-mă! Cred că am dat de ceva Se uită la propoziţiile scrise, ceva şchiopăta şi era bineînţeles acel „cred că” Lui Lisbeth nu-i plăceau jumătăţile de măsură, aşa că scrise Am găsit ceva, sperând să fie şi adevărat Apoi deschise dulapul, îşi puse o cămaşă de bumbac proaspăt călcată, ieşi pe Bellmansgatan şi se îndreptă spre staţia de metrou Mariatorget Pe peron îşi scoase notiţele din noaptea precedentă şi mai trecu o dată prin ele Se uită pe semnele de întrebare şi pe speculaţii Oare o luase razna? Văzu pe ecranul digital din faţa lui că trenul se apropia Chiar atunci îi sună mobilul – era Lotta von Kanterborg şi răsufla din greu — A sunat, zise ea — Hilda? — A spus că e o nebunie ce ai spus despre Leo Mannheimer Că nu este posibil — Înţeleg — Dar vrea să te întâlnească, continuă ea Vrea să-ţi spună ce ştie, şi chiar cred asta Acum se află poate că nu ar trebui să-ţi spun la telefon — Aşa ar fi înţelept Mikael propuse o întâlnire imediată la Kaffebar pe St Paulsgatan şi se grăbi din nou să urce scările staţiei de metrou 14 21 iunie Jan Bublanski stătea într-un apartament cu mobilă bătrânească din Aspudden şi vorbea cu Maj-Britt Torell, femeia care, după cum spunea Lisbeth, îl vizitase pe Holger Palmgren cu vreo două săptămâni în urmă Maj-Britt era într-adevăr o doamnă în vârstă, bine intenţionată, aşa credea Bublanski, dar se întâmpla ceva bizar cu ea Nu numai că întorcea pe toate părţile pateurile de pe măsuţa de cafea, dar părea suspect de uitucă şi neorganizată, dată fiind îndelunga sa experienţă profesională ca secretară de medic — Nu ştiu exact ce i-am dat, a spus ea Dar am auzit atât de multe despre fată şi am crezut că era timpul ca el să afle totul, cât de îngrozitor a fost tratată — Deci i-ai dat lui Palmgren actele originale? — S-ar putea spune şi aşa Clinica e de mult închisă şi nimeni nu are idee ce s-a întâmplat cu toate fişele Dar am o serie de hârtii pe care profesorul Caldin mi le-a dat ca între prieteni — Adică în secret? — S-ar putea spune şi aşa — Documente importante, mă gândesc? — Posibil — Atunci nu ar fi trebuit să ai copii sau să le ai scanate pe calculator? — Aşa s-ar putea crede, dar eu Bublanski rămase tăcut, credea că era un moment potrivit pentru asta Dar nu obţinu alt rezultat decât că Maj-Britt se juca şi mai mult cu pateurile ei Nu îşi termina niciodată propoziţia — Nu cumva spuse Bublanski — Ce? — Ai avut o vizită sau o convorbire telefonică în legătură cu aceste acţiuni care să te facă să te nelinişteşti în acest moment? — Absolut deloc, răspunse Maj-Britt puţin prea rapid şi puţin prea agitată, iar atunci Bublanski se ridică I se părea că acum era momentul şi o privi cu zâmbetul lui melancolic, despre care ştia că putea face impresie puternică asupra oamenilor care se luptau cu conştiinţa lor — Atunci te las liniştită — Da, chiar aşa? — Ca să fii în siguranţă, sun la un taxi pentru tine şi te duc la o cafenea frumoasă în oraş Asta este atât de important şi de serios, încât cred că ai nevoie de puţin timp să te gândeşti, nu-i aşa, doamnă Torell? Apoi îi înmână cartea de vizită şi ieşi, îndreptându-se spre maşina lui Decembrie, cu un an şi jumătate în urmă Dan Brody – sau Daniel Brolin cum se numea înainte să emigreze – cânta în acea zi la clubul de jazz A-Trane din Berlin alături de cvintetul Klaus Ganz Trecuseră anii şi avea treizeci şi cinci de ani, îşi tunsese părul, îşi scosese cercelul din ureche şi începuse să se îmbrace în costume gri Arăta ca un funcţionar şi se simţea bine aşa Credea că trece printr-un fel de criză a vârstei de mijloc, căci se săturase de călătorii şi de viaţa de turneu Însă nu vedea nicio cale de scăpare, pentru că nu avea economii, nu deţinea nimic de valoare, niciun apartament, nicio casă, niciun sfanţ, iar şansa de a da lovitura şi a se îmbogăţi o considera de mult trecută Părea condamnat să rămână în background, cu toate că adesea era cel mai priceput muzician de pe scenă şi se apela permanent la el, deşi pentru nişte onorarii tot mai mici Acestea erau vremurile, devenise tot mai greu să supravieţuieşti ca muzician de jazz; şi poate că nici el nu mai cânta cu acelaşi entuziasm Nu mai repeta foarte mult, se descurca oricum şi se simţea prea puţin stimulat, mai ales cu tot timpul mort pe care îl presupuneau călătoriile În loc să exerseze permanent, ca înainte, citea Înghiţea cărţi şi se sustrăgea studiului Nu putea să suporte toată vorbăria care nu ducea nicăieri, cu atât mai puţin zarva şi larma de prin baruri Se simţea clar mai bine când o lăsa mai uşor cu băutura şi progresase cumva în acest sens Era sănătos tun pur şi simplu şi îi lipsea tot mai mult o viaţă obişnuită – casă şi nevastă, o slujbă la care să meargă, o anume siguranţă Încercase la viaţa lui toate drogurile imaginabile şi avusese destule relaţii amoroase şi aventuri ocazionale Dar părea mereu că-i lipseşte ceva şi alesese să se retragă în singurătatea şi muzica lui Muzica îi era alinarea, dar asta nu mai funcţiona deloc Începuse să se întrebe dacă nu cumva alesese un drum greşit în viaţă Poate că ar fi trebuit să devină profesor, pur şi simplu Avusese o experienţă tulburătoare la vechea lui şcoală superioară, Berklee College of Music din Boston I se ceruse să ţină un workshop despre Django Reinhardt şi îi era frică de moarte Crezuse că nu poate vorbi în faţa multor oameni, că acesta era motivul pentru care casele de discuri nu insistaseră în ceea ce-l priveşte, că îi lipsea prezenţa de scenă Cu toate acestea, acceptase şi se pregătise ridicol de meticulos Îşi spunea că avea să supravieţuiască dacă s-ar ţine numai de notiţele scrise şi dacă ar fi cântat mai mult decât ar fi vorbit Dar, aflat în faţa a două sute de elevi, nici asta nu a mai ajuns I se înmuiaseră genunchii, tremura şi nu putea să scoată o vorbă După un moment ce durase o veşnicie, spusese: — Am visat să fiu băiatul cel cool în fosta mea şcoală şi iată-mă aici stând ca un tont Cuvintele nu erau o glumă, ci mai curând un adevăr disperat Dar studenţii râseră, iar el povesti mai departe despre Django, Stéphane Grappelli şi Le Quintette du Hot Club, despre alcoolism şi despre lipsa surselor scrise A cântat „Minor Swing” şi „Nuages”, variante de solo şi de fraze muzicale scurte, devenind tot mai îndrăzneţ A avut intervenţii comice, precum şi serioase şi a continuat să povestească despre cum Django era condamnat la distrugere În anii lui Hitler fusese ameninţat de lagăre şi de Holocaust, ca toţi romii, şi fusese salvat tocmai de un nazist, un ofiţer Luftwaffe care îi iubea muzica A supravieţuit, dar a murit apoi în timpul unei plimbări de la staţia feroviară Avon din Franţa, pe 16 mai 1953 Era un om remarcabil, „mi-a schimbat viaţa”, spuse el după care se făcu linişte şi nu ştiu la ce să se aştepte Dar în secundele care urmară, aplauzele zguduiră sala Studenţii s-au ridicat aclamându-l chiar, iar Dan a mers acasă fericit şi uluit De atunci, a îngropat în el episodul şi chiar şi acum, în turneu în Germania, mai strecura câte o replică din când în când între melodii, mai spunea câte o anecdotă, deşi nu el era starul Adesea îl bucura mai mult decât performanţa solo, poate pentru că era ceva nou Dar fusese dezamăgit că şcoala superioară nu mai dăduse niciun semn Îşi imagina cum profesorii de-acolo vorbeau despre el făcând astfel de afirmaţii: „Aici chiar avem pe cineva care poate insufla entuziasm studenţilor” Dar nu au mai existat noi propuneri, iar el era prea mândru şi fricos ca să preia iniţiativa şi să spună că s-ar întoarce cu plăcere în acel loc Nici măcar nu înţelegea că asta era una dintre problemele lui în viaţă: că îi lipseau îndrăzneala şi ambiţia, într-o ţară în care acestea erau motorul şi cheia societăţii Tăcerea şcolii de muzică îl chinuia, era abătut şi închis în el însuşi, cântând cu mai puţin entuziasm Acum era ora nouă şi jumătate seara Era 8 decembrie, vineri, iar localul se umpluse de lume Publicul era mai simandicos ca de obicei, mai bine îmbrăcat şi mai snob, probabil mai nonşalant şi mai neinteresat Erau oameni care se ocupau cu finanţele, credea el Păreau să aibă mulţi bani şi asta îl făcea să se simtă extrem de prost Avusese perioade cu venituri decente şi nu mai răbdase de foame ca în primii ani când era pe fugă Dar chiar şi atunci, dacă avea bani, i se scurgeau printre degete Îi lipsea total disciplina în această privinţă Experienţa lui cu oameni de la finanţe nu era prea grozavă, avusese de-a face cu băieţi de pe Wall Street care se purtaseră cu el de parcă le-ar fi fost slugă La dracu’ cu ei! Se hotărî să ignore publicul şi să se concentreze asupra muzicii La început nu era decât rutină Dar venise timpul melodiei „Stella by Starlight”, pe care o cântase de sute de ori şi aici ar fi fost bine să strălucească Îşi luă numărul solo înaintea lui Klaus şi închise ochii Melodia a mers în Bb însă, în loc să aleagă progresia de acorduri doi-cinci-unu, se jucă aproape în afara categoriilor de tonuri De fapt nu era un solo strălucitor, nici măcar standardul lui Pe de altă parte, nici rău nu era Auzise aplauze spontane şi la început Se uită în sus pentru a-şi arăta aprecierea şi observă ceva mai ieşit din comun O tânără într-o rochie roşie şi elegantă, cu un colier verde şi sclipitor la gât, îl privea intens Era blondă, zveltă şi frumoasă, având totuşi pe chip o trăsătură ascuţită, ca de vulpe Părea bogată, sigur aparţinea lumii finanţelor Dar nu vedea nimic nonşalant sau dezinteresat la ea Era extaziată Nu-şi putea aduce aminte dacă o femeie se uitase aşa la el înainte, nu una pe care să o vadă pentru prima oară, cu atât mai puţin o frumuseţe, dintr-o clasă superioară Dar nu cu privirea era ceva ciudat, ci cu sentimentul de intimitate, de ceva în acelaşi timp familiar şi excitant Femeia nu părea să fixeze cu privirea un chitarist necunoscut, ci un prieten drag, ca şi cum l-ar vedea făcând ceva ce nu-şi imaginase niciodată Părea uluită şi fermecată, iar la sfârşitul numărului lui fredona melodia Spuse ceva fantastic şi copleşitor, ca şi cum l-ar cunoaşte Zâmbea cu toată faţa şi aproba din cap, avea şi lacrimi în ochi După program se apropiase de el părând mai reţinută Poate că o rănise nerăspunzându-i privirilor Se juca nervos cu bijuteriile Se uita la mâinile lui şi la chitară Avea o cută de tristeţe între ochi, părea anxioasă şi întrebătoare Simţi instant o simpatie, un instinct de a oferi protecţie Coborî de pe scenă şi îi zâmbi Ea îi puse o mână pe umăr şi spuse în suedeză: — Ai fost incredibil! Ştiam că ştii să cânţi la pian, dar asta A fost magic A fost al naibii de minunat, Leo! — Nu mă numesc Leo, răspunse el * Lisbeth Salander ştia că ea şi sora ei Camilla figurau pe o listă emisă de Registrul pentru Studii de Genetică şi de Mediu Social Organizaţia avea un caracter secret şi era cunoscută de puţini oameni, şi apărea ca fiind subordonată Institutului de Medicină Genetică din Uppsala, care până în 1958 se numise Institutul de Stat pentru Biologie Rasială Pe listă mai figurau alte şaisprezece persoane, cele mai multe mai în vârstă decât ea şi Camilla Erau descrise cu acronimele MZA şi DZA Lisbeth înţelesese repede că MZ însemna monozigot şi se referea la gemeni dintr-un ovul DZ desemna gemeni din două ovule A venea de la termenul englezesc apart ca în reared apart, crescuţi separat Nu era greu pentru Lisbeth să îşi dea seama că aceste persoane erau gemeni dizigoţi sau monozigoţi crescuţi separat unul de altul, conform unui plan prestabilit, mai ales că ea şi Camilla, spre deosebire de ceilalţi, erau însemnate cu DZ–failed A Altfel, împărţirea era egală, erau opt gemeni monozigoţi şi opt gemeni dizigoţi care fuseseră despărţiţi unul de altul din fragedă copilărie Sub numele lor erau trecute rezultatele la o serie de teste de inteligenţă şi de personalitate O pereche fusese despărţită foarte devreme: Leo Mannheimer şi Daniel Brolin Erau descrişi ca gemeni în oglindă şi excepţionali Rezultatele lor la teste erau relativ asemănătoare şi, într-o serie de puncte, extraordinare Se spunea că aveau rădăcini în poporul călător Într-o notă semnată MS scria aşa: Foarte inteligenţi şi extrem de muzicali Au în ei ceva de copii-minune Dar cu o capacitate de iniţiativă redusă Predispoziţie pentru scepticism şi depresie, posibil şi pentru psihoze Ambii au suferit de paracuzie, de halucinaţii auditive Solitari, dar cu o atitudine ambivalentă faţă de izolarea lor O caută În acelaşi timp, au „un sentiment puternic de lipsă şi nostalgie” şi „o singurătate intensă” Ambii empatici şi ambii îşi inhibă agresivitatea – cu excepţia unor izbucniri de furie izolate, apărute în legătură cu sunete puternice Rezultate remarcabile şi la testele de creativitate Bune abilităţi verbale Totuşi, o slabă încredere în sine, ceva mai naturală la L, dar nu conform aşteptărilor Poate fi explicată printr-o relaţie problematică cu mama lui care nu s-a apropiat de el cum ne aşteptam care nu s-a apropiat de el cum ne aşteptam Lui Lisbeth i se făcu rău de la această formulare şi nu puse mare preţ pe restul caracterizării, mai ales după ce văzuse ce prostii scriseseră despre ea şi despre Camilla Camilla ar fi fost pesemne „foarte frumoasă, dar cam rece şi narcisistă” Cam rece şi narcisistă? Ce aberaţii! Îşi amintea cum Camilla îi fixase cu privirea pe psihologi cu ochii ei de animal de pradă şi fireşte că le sucise capul şi lor Totuşi pe ici, pe colo, în material erau şi lucruri folositoare ce puteau deschide eventuale piste Existau printre altele o serie de „împrejurări nefericite” care le obligaseră pe persoanele autorizate „să îi informeze pe părinţii lui Leo în regim de strictă confidenţialitate” Nu reieşea de acolo despre ce să îi informeze Dar nu era imposibil să fi fost despre activitatea lor, iar asta era bineînţeles interesant Lisbeth făcuse rost de documentele despre gemeni spărgând sistemul informatic al Institutului de Medicină Genetică din Uppsala şi creând o punte între reţeaua de server şi reţeaua internă spre RSGMS, Registrul pentru Studii de Genetică şi de Mediu Social Era o operaţiune de nivel avansat care îi luase ore întregi de muncă asiduă Ştia foarte bine că puţini s-ar fi descurcat cu un astfel de atac de hacker, mai ales cu atât de puţin timp pentru pregătiri De aceea sperase să fie răsplătită mai bine Dar cei implicaţi sigur fuseseră extrem de precauţi Nu găsi un nume al vreunei persoane responsabile, nu mai mult decât iniţiale, ca HK ŞI MS Nu vedea nicio soluţie şi ajunse să considere dosarele lui Leo şi Daniel sursa care-i dădea cele mai mari speranţe Dosarele nu erau complete, lipsea cea mai mare parte a documentelor şi erau arhivate într-un alt mod Totuşi, materialul îi trezi interesul, asta şi pentru că era pus un semn de întrebare în dreptul numelui lui Leo, după care fusese şters cam neglijent Se pare că Daniel Brolin emigrase şi îşi dorea să devină chitarist Făcuse un program de studii de un an la Berklee College of Music din Boston, finanţat de o bursă, apoi nu mai fusese de găsit Probabil că îşi schimbase numele Leo studiase la Academia comercială din Stockholm Scria într-o notă mai târzie că era „adânc întristat după separarea de o femeie din aceeaşi clasă socială ca şi el şi, pentru prima oară, visează la violenţă Periculos? Noi atacuri de paracuzie?” Apoi, probabil destul de recent, se comunica într-o hotărâre semnată din nou MS că RSMGS este oficial desfiinţat Proiectul 9 se închide, aşa scria Factori neliniştitori cu Mannheimer Lisbeth nu ştia ce însemna asta şi, pentru că stătuse la puşcărie şi nu putuse ea însăşi să strângă informaţii despre Leo şi despre anturajul lui, îl rugase pe Mikael să se uite mai îndeaproape Mikael fusese imposibil în ultima vreme, făcuse pe tăticul şi se îngrijorase pentru ea Câteodată, tot ce voia era să smulgă hainele de pe el şi să-l trântească pe salteaua închisorii ca să-l facă să tacă Dar omul nu se dădea bătut aşa uşor şi, câteodată, admitea Lisbeth fără să vrea, vedea lucruri care ei îi scăpau De aceea renunţase deliberat să îi povestească totul şi se gândise că Mikael avea să vadă mai clar lucrurile în condiţiile în care investigaţia lui era lipsită de ipoteze prealabile Îl va suna în curând şi se va ocupa de toată harababura asta Stătea pe o bancă pe Flöjtvägen în Vallholmen, cu laptopul conectat la mobil, privind blocurile verzui-cenuşii care îşi schimbau culoarea în lumina soarelui Era cald şi un aer sufocant şi nu era îmbrăcată potrivit, avea geacă de piele şi blugi negri Vallholmen era adesea descris ca un ghetou Noaptea explodau maşini, găşti de tineri se perindau jefuind oameni, un violator umbla liber şi de multe ori se vorbea în presă de o societate în care nimeni nu îndrăznea să vorbească cu poliţia Dar în momentul de faţă, Vallholmen părea un cartier idilic Pe gazonul din faţa blocurilor stăteau două femei cu un coş de picnic Nişte puşti jucau fotbal Doi bărbaţi de la intrarea din stânga stropeau cu furtunuri de apă şi râdeau ca nişte copii Lisbeth îşi şterse un strop de sudoare de pe frunte şi reveni să lucreze mai departe la reţeaua neurală profundă Aşa cum era de aşteptat, existau dificultăţi Secvenţa de imagini captată de camera de supraveghere din staţia de metrou Hornstull era mult prea scurtă şi prea ştearsă, iar o bună parte din siluetă era acoperită de pasagerii care urcau de pe peron Faţa nu era deloc vizibilă El – era un bărbat tânăr – purta căciulă şi ochelari de soare Capul îi era înclinat în jos Lisbeth nu reuşea să măsoare nici măcar distanţa dintre umeri Avea de fapt numai o mişcare semnificativă de răsfirare a degetelor şi o gestică oarecum convulsivă şi dismetrică a mâinii drepte Nu ştia cât de caracteristică îi era Probabil că era numai o reacţie nervoasă, o anomalie în tiparele lui normale de mişcare Dar era specială, marcată de o neregularitate spasmodică fiind acum activată de nodurile reţelei ei şi era comparată cu o secvenţă recent introdusă a unui băiat care alergase pe lângă ea pe pista de jogging, acum patruzeci de minute Existau corespondenţe în tiparele de mişcare, iar asta dădea speranţe Dar nu ajungea, avea nevoie să-l pună pe alergător într-o situaţie asemănătoare celei din staţia de metrou De aceea îşi ridica privirea din când în când şi se uita la gazon şi la poteca asfaltată pe care dispăruse băiatul acela Nu era nimeni deocamdată, aşa că îşi folosi acest timp ca să îşi verifice e-mailurile şi mesajele Mikael găsise ceva, aşa scria, şi din nou îşi dori să îl sune Dar ar fi fost fatal să îşi piardă concentrarea tocmai acum Trebuia să fie pregătită Stătea cu reţeaua ei şi se uita din când în când la potecă După cincisprezece minute, băiatul se întoarse şi putea fi observat de la distanţă Era înalt şi alerga cu paşi eleganţi, ca un profesionist, deşi era slab de parcă suferea de anorexie Dar nu-i păsa ei de asta, o interesa numai mâna dreaptă – neregularitatea din mişcarea în sus şi răsfirarea degetelor Acum îl filmă cu mobilul şi primi imediat informaţia Corelaţia se micşorase, poate ca urmare a oboselii de după tura de alergat sau poate pentru că nu fusese niciodată suficient de clară Deveni din nou nesigură Fusese o pură speculaţie, şi totuşi o presupunere justă Bărbatul din secvenţa video fusese unul dintre puţinii inşi care urcau de pe peron după moartea lui Jamal Chowdhury şi care nu puteau fi identificaţi Era, clar, cel care se mişca cel mai abscons şi existau asemănări evidente cu tipul de acolo Dacă suspiciunile se justificau, ar fi explicat şi tăcerea Fariei în timpul interogatoriilor Dar nu era nevoie să fie acesta tipul Chiar şi presupoziţiile greşite pot duce la clarificarea lucrurilor Lisbeth trebuia să facă rost de mai mult material filmat şi de aceea îşi puse laptopul în geantă, se ridică de pe bancă şi strigă Băiatul se opri şi se uită cu ochii mijiţi la ea, în lumina soarelui Atunci ea scoase o sticluţă de buzunar cu whisky, bău şi făcu un pas şchiopătat Băiatului nu-i păsa Se opri numai să-şi recapete respiraţia Lisbeth avu grijă să vorbească nedesluşit: — Drace, ce mai alergi! El nu răspunse Voia evident să scape de ea şi să dispară pe uşa blocului, dar ea nu se lăsă aşa uşor — Poţi să faci aşa? întrebă ea făcând o mişcare cu mâna — De ce? Nu avu un răspuns bun pentru asta şi făcu un pas spre el — Pentru că aşa vreau eu? — Eşti dusă cu capul? Nu spuse nimic, doar se uită urât la el cu ochii ei negri Părea că lui i se făcea frică şi Lisbeth se hotărî să se folosească de asta Se apropie de el cu un mers legănat şi ameninţător — Hai acum, zise ea printre dinţi şi atunci băiatul chiar ridică mâna în aer, fie pentru că era speriat, fie pentru că voia să-i facă pe plac şi să scape cât mai repede Apoi dispăru pe uşă fără măcar să fi remarcat că ea îl filmase cu mobilul Mai zăbovi acolo urmărind pe computer cum nodurile reţelei se activau Dintr-odată, totul devenea clar, se potrivea, apăruse o corespondenţă în asimetria degetelor Nu era ceva de care s-ar fi ţinut cont într-un tribunal, dar era destul ca să se convingă pe sine însăşi Păşi spre poartă Nu ştia cum să facă să intre, dar i-a fost uşor Împinse uşa cu o izbitură puternică şi intră într-o casă a scărilor îmbâcsită, unde totul părea în cea mai mare parte degradat şi decăzut Liftul nu era funcţional, mirosea a urină şi a fum de tutun Se putea vedea că pereţii erau cenuşii şi plini de mâzgăleli, pentru că parterul era luminat de lumina soarelui, dar, deja de la al doilea etaj, se întuneca Nu existau ferestre în casa scărilor şi erau puţine becurile care funcţionau Era un aer stătut şi înăbuşitor, rămăsese gunoi pe lângă trepte Lisbeth mergea încet, concentrată la computerul său pe care îl purta în faţa ei, cu mâna stângă La etajul al treilea se opri un moment pentru a trimite analiza mişcării lui Bublanski şi iubitei lui, Farah Sharif – profesoară de informatică –, precum şi Annikăi Giannini La etajul al patrulea îşi îndesă laptopul în geantă şi se uită la plăcuţele cu nume În capătul din stânga scria K Kazi, de la Khalil Kazi Îşi îndreptă coloana şi se pregăti Nu-şi făcea griji din cauza lui Khalil, dar, din câte auzise, acesta era adesea vizitat de fraţii mai mari Lisbeth bătu la uşă Se auziră paşi şi i se deschise uşa Khalil se uită la ea, nu la fel de speriat Ea zise: — Bună! — Ce vrei? — Vreau să-ţi arăt un lucru Un film — Ce fel de film? — O să vezi, spuse ea, şi el o lăsă să intre Mersese cam prea uşor şi înţelese repede de ce Khalil nu era singur acasă, desigur Bashir Kazi – îl recunoscu imediat din căutările ei – se uită dispreţuitor la ea şi înţelese că va fi cam la fel de dificil pe cât se temea Decembrie, cu un an şi jumătate în urmă Dan Brody nu pricepea nimic, femeia refuza să creadă că el nu era acel Leo Se juca nervos cu bijuteria de la gât şi îşi atingea părul spunându-i că înţelegea că nu voia să iasă în evidenţă şi că ea crezuse tot timpul că el merita ceva mai bun — Nu-ţi dai seama cât de extraordinar eşti, Leo, spusese ea Nu ţi-ai dat seama niciodată Şi nimeni de la Alfred Ögren, ca să nu mai vorbim de Madeleine — Madeleine? — Madeleine a fost fraieră, să-l aleagă pe Ivar în locul tău E atât de aiurea, tipul e un gras tâmpit Femeia se exprima copilăros, credea el Dar poate avea această impresie pentru că nu mai era în contact cu suedeza modernă Era şi foarte tensionată, părea extrem de temătoare În jurul lor era învălmăşeală, oamenii treceau îngrămădindu-se să cumpere băuturi de la bar Klaus şi ceilalţi din bandă veniseră să-l întrebe pe Dan dacă voia să îi însoţească la cină Dădu din cap că nu şi se uită din nou la femeie Stătea aşa straniu de aproape, pieptul i se ridica uşor şi îi simţea mirosul de parfum Arăta foarte bine, părea că trăieşte un vis frumos, credea el, dar nu era foarte sigur Era năucit Mai departe se sparse un pahar Un tânăr strigă tare, iar atunci Dan făcu o grimasă — Iartă-mă, spuse femeia Probabil încă sunteţi amici, tu şi Ivar — Nu cunosc niciun Ivar, răspunse el, poate prea răspicat Femeia se uită atât de confuză la el, încât el regretă imediat şi simţi că e dispus să-i spună orice – că se numea Leo, că o cunoştea pe Madeleine, că Ivar era un tâmpit, tot ce îi cerea situaţia Nu dorea să o mai dezamăgească, voia să o vadă veselă şi încântată, ca în timpul numărului său — Iartă-mă, spuse el — E-n regulă, răspunse ea Îi mângâie părul, deşi nu mai mângâiase niciodată părul unor femei necunoscute Avea o natură timidă şi retrasă Dar nu acum, când simţea că voia să se prefacă, numai pentru un moment Voia să o vadă din nou strălucind şi de aceea îi dădu dreptate, era Leo Sau, mai corect spus, încetase să nege asta Îşi puse chitara în husă şi îi sugeră să bea împreună un pahar într-un loc mai liniştit Ea răspunse „cu plăcere, minunat” Merseră pe Pestalozzistrasse Îi era greu să găsească cuvinte, pentru că fiecare cuvânt putea conţine o capcană Câteodată credea că e dezvăluit, altă dată credea că şi ea juca o şaradă cu el Nu se uita oare cu un ochi critic sau întrebător la costumul şi la pantofii lui? Hainele pe care le găsea elegante cu puţin timp în urmă păreau acum ieftine şi anapoda Poate că totuşi se juca numai cu el? Pe de altă parte, ea ştia că era suedez, şi nu prea era lume care să-i cunoască rădăcinile Ajunseră la un mic bar de la capătul străzii şi comandară două Margarita O lăsă pe ea să vorbească, iar asta îi oferi o serie de indicii Încă nu ştia care era numele ei şi nu îndrăznea să o întrebe Dar află că era responsabilă sau numai parţial de fondurile legate de domeniul farmaceutic la Deutsche Bank — Te poţi gândi ce progres, în comparaţie cu prostiile de care mă lăsa Ivar să mă ocup? Ivar, consemnă el, Ivar care probabil se numea Ögren, ca în agenţia de brokeraj Alfred Ögren, unde femeia lucrase nu cu mult timp în urmă şi unde exista şi o persoană pe nume Malin Frode pe care o considera rivala ei — Am auzit că tu şi Malin aţi început să vă cam întâlniţi? spuse ea Răspunse evaziv: — Nu tocmai, de fapt deloc Răspundea evaziv cam la orice întrebare, deşi povestise foarte sincer cum se făcea că ajunsese să cânte cu Klaus Ganz Era vorba de relaţii, mărturisea el, recomandări de la Till Bronner şi Chet Harold — Am cântat cu ei la New York Klaus şi-a asumat riscul Se potrivea, dar erau aiureli Nu era niciun risc pentru vreo formaţie de jazz să îl angajeze, atâta lucru ştia despre capacităţile sale — Dar chitară, Leo? Eşti incredibil! Probabil ai cântat mult Când ai început? — Când eram adolescent, spuse el — Credeam că numai pianul şi flautul îi erau suficiente Vivekăi — Am cântat pe ascuns, replică el — Dar trebuie să te fi folosit de pian Am recunoscut puţin armoniile când ţi-ai ţinut acel solo, nu că aş fi eu expertă Dar îmi amintesc când te-am auzit la Thomas şi la Irene Era aceeaşi simţire, aceeaşi fascinaţie Aceeaşi simţire la pian? Ce voia să spună? Ce însemna asta? Voia să întrebe, să aibă mai multe indicii Dar nu îndrăznea, rămânea mai mult tăcut sau zâmbea şi îi ţinea isonul Câteodată mai venea cu o intervenţie lipsită de pericol sau povestea un lucru despre care citise De exemplu – trebuie să fi existat un motiv pentru asta – cum rechinul boreal poate ajunge la patru sute de ani pentru că îşi trăieşte viaţa în slow motion — Trist, comentă ea — Dar lung, răspunse el scăpând o prelungire comică a vocalei, care o făcu să râdă Nu era nevoie de prea mult şi deveni tot mai îndrăzneţ I se părea că descoperea ceva nou despre el însuşi: îi plăcea să intre într-un rol, asta adăuga ceva personalităţii lui şi îi dădea mai multă libertate de mişcare Trecea prin momente de eliberare Rolul îl ajuta să păşească într-o lume care înainte fusese închisă pentru el, o lume a banilor şi a posibilităţilor Poate să fi fost băuturile, poate felul în care ea îl privea, cert este că vorbea tot mai mult, încântat de propriile asociaţii şi divagaţii Îşi dorea înainte de toate să fie văzut cu ea Îi plăcea stilul ei rafinat, imposibil de descris, care în niciun caz nu putea fi redus la haine, podoabe şi pantofi Apărea în mici gesturi şi expresii, în tendinţa de a vorbi peltic, în modul firesc cu care i se adresa barmanului şi în felul în care vedea lumea Prin puterea simplei ei prezenţe îi conferea un plus de valoare Îi cuprindea cu privirea şoldurile, picioarele şi pieptul, simţind că vrea să o aibă O sărută în mijlocul unei propoziţii Dădea dovadă de mai multă infatuare decât ar fi făcut-o ca Dan Brody, iar afară din bar îşi împinse sexul spre ea La hotelul ei, Adlon Kempinski, aproape de Brandenburger Tor, o luă cu putere şi îndrăzneală Nu mai era un amant inhibat, iar ea îi spuse lucruri minunate după aceea Şi el îi spuse lucruri minunate, simţindu-se fericit – fericit precum un infractor care tocmai dăduse lovitura, dar fericit Poate şi îndrăgostit, nu numai de ea, dar şi de noul lui sine Cu toate acestea, îi venea greu să doarmă, era nerăbdător să caute pe Google numele pe care i-l dăduse ea şi să înţeleagă Dar asta mai putea aştepta, voia să fie singur Cântări dacă să dispară în zori, dar nu dorea să se poarte atât de insensibil cu ea Arăta atât de adorabilă în somn, pură şi senină, ca şi cum şi în vis ar fi aparţinut unei speţe mai rafinate Avea o pată roşie pe umăr, îi plăcea fiecare semn al ei Imediat înaintea orei şase, îşi puse din nou braţele în jurul ei şi îi şopti în ureche mulţumesc, dar îi spuse şi că era nevoit să plece Avea o întâlnire, aşa zisese Ea îi răspunse că înţelegea şi îi dădu cartea de vizită Se numea Julia Damberg, iar el promise să o sune „curând, curând” Se îmbrăcă, ieşi şi făcu cu mâna unui taxi Încă în timpul drumului, căută pe mobil agenţia Alfred Ögren Preşedinte al agenţiei era tocmai Ivar Ögren Arăta într-adevăr că un tâmpit cu pretenţii Îngâmfat, cu bărbie dublă, cu ochi mici şi apoşi Dar nu era nimic, numai un detaliu în context Chiar sub el apărea imaginea analistului-şef şi coproprietarului Leo Mannheimer, iar imaginea aceea îl lăsă perplex Multă vreme refuză să creadă ceva, era prea şocat, era o nebunie Dar era el însuşi în fotografie Sau, desigur, nu el, dar persoana aceea semăna atât de mult cu el, că îi venea să leşine Îşi scoase centura de siguranţă şi se aplecă în faţă ca să-şi zărească propriul chip în oglinda retrovizoare Asta nu făcea decât să înrăutăţească lucrurile Pur şi simplu, nu putea zâmbi ca analistul-şef de la Alfred Ögren Recunoscu linia din jurul gurii, ridurile de pe frunte, privirea, nasul, şuviţele de păr, tot, tot, inclusiv postura, chiar dacă tipul din fotografie era mai bine aranjat Costumul era evident mult mai scump În camera lui de hotel, Dan continuă să caute Uita de timp şi spaţiu, înjura şi dădea din cap şi parcă înnebunise Erau atât de zdrobitor de asemănători, numai ramele erau diferite Leo Mannheimer aparţinea unei alte lumi, unei alte clase Se afla la ani-lumină de el şi totuşi nu era aşa Era imposibil de priceput, iar partea cea mai tulburătoare era muzica Dan găsi o înregistrare de la Konserthuset din Stockholm Leo avea probabil douăzeci sau douăzeci şi unu de ani, era încordat şi avea o expresie ceremonioasă Era plin de lume, iar Leo fusese invitat ca artist în cadrul acelui eveniment formal La acea vreme, era adevărat, nimeni nu i-ar fi confundat, ca acum Dan era un tip boem, cu părul lung, care purta pulovere şi blugi simpli, în timp ce Leo era acelaşi tip bine îngrijit ca pe pagina de internet a agenţiei Alfred Ögren, numai că ceva mai tânăr, cu aceeaşi frizură, cu un costum asemănător croit pe corp Nu lipsea decât cravata, dar un lucru ca ăsta nu însemna nimic Dan urmări înregistrarea video, cu lacrimi în ochi Plângea, nu numai din instinctul că avea un frate geamăn identic, dar şi din cauza vieţii lui trecute – copilăria la fermă, pretenţiile şi loviturile lui Sten, munca pe câmp, chitara izbită de ponton, fuga şi călătoria la Boston, primele luni în sărăcie Plângea din cauza a ceea ce nu ştiuse şi din cauza acelei lipse pe care o resimţise tot timpul atât de acut Dar ce auzea acum îl făcea cel mai mult să plângă Până la urmă, îşi scoase chitara şi cântă în tandem – la o distanţă de cincisprezece ani Nu era numai melodia nostalgică – o compoziţie proprie de-a lui Leo, se pare –, dar mai erau şi bazele acordurilor şi armoniile Leo Mannheimer cânta cu acelaşi arpegiu de trei tonuri ca şi Dan la acea vreme, cu o jumătate de ton mai sus de triadă când îşi încheia progresiile de doi-cinci-unu Folosea, exact ca şi Dan, acordurile mai vechi, suspendate, minor 5 în loc de acordul 7, şi minor 9, ca majoritatea, ajungând adesea la al şaselea ton din gama dorică Dan crezuse că era unic când îl descoperise pe Django şi îşi găsise propriul drum, atât de departe de generaţia lui care era atât de fixată pe rock, pop sau hip-hop Exista însă un băiat în Stockholm care arăta ca el şi găsise aceleaşi armonii şi game într-o altfel de lume Era greu de admis; atâtea emoţii erupeau la suprafaţă – nostalgie şi speranţă, poate şi iubire, dar mai ales uimire Avea un frate Avea un frate care ajunsese la o familie înstărită din Stockholm, iar în acea realitate nu era numai ceva nemaipomenit, dar era şi ceva profund nedrept Cum avea să-şi amintească după aceea, furia şi mânia se instalaseră devreme, ca o putere explozivă în mijlocul a toate Desigur că Dan nu înţelegea încă ce se întâmplase Dar avea o bănuială şi se gândi la „oamenii din Stockholm”, cu testele lor, cu întrebările şi cu filmele lor Ştiuseră? Bineînţeles că da Puse lucrurile cap la cap, apoi aruncă un pahar în perete Căută numărul Hildei von Kanterborg şi o sună Nu era foarte târziu, deşi orele trecuseră mai repede decât îşi dăduse seama Dar von Kanterborg vorbea ca şi cum nu ar fi fost trează Era înainte de prânz şi deja părea beată sau ameţită, iar asta îl enerva — Sunt Daniel Brolin, zise el Îţi aminteşti de mine? — Cum ai spus că te numeşti? — Daniel Brolin Auzi în receptor cum respira greu şi poate, nu era sigur, tipei îi era frică — Dragă Daniel, spuse ea Sigur că îmi amintesc Cum eşti? Am fost aşa de îngrijoraţi că nu ai mai dat niciun semn! — Ştiai că am un frate geamăn identic? Ştiai asta? Vocea lui era ca un tunet şi se făcu linişte în receptor Apoi se auzi cum ea îşi turna ceva într-un pahar Îşi dădu seama că ea ştiuse – era motivul vizitelor ei la fermă şi al cuvintelor ei ciudate: „trebuie să studiem şi să nu intervenim” — De ce nu mi-ai spus nimic? Încă nu răspundea, aşa că repetă întrebarea, de data aceasta mai agresiv — Nu am avut voie, şopti ea mai departe Am semnat documente care mi-au cerut să păstrez secretul — Deci câteva hârtii au fost mai importante decât viaţa mea? — A fost greşit, Daniel! Greşit! Nu mai aparţin acelei autorităţi M-au dat afară, am protestat prea mult — Deci a existat o a dracului de autoritate Îşi pierduse controlul Nu ştia ce a mai spus, îşi amintea numai întrebarea ei: — V-aţi găsit unul pe altul, tu şi Leo? Atunci totul i se aşternu clar în faţa ochilor Nu înţelese de la început, dar era modul familiar în care vorbise despre el şi despre Leo, ca şi cum pentru ea ar fi fost un fapt cât se poate de firesc, în timp ce pentru el era un cutremur — El ştie despre asta? întrebă el — Leo? — Da, evident! — Nu cred, Daniel Nu cred să ştie Nu pot să spun mai mult, chiar nu pot Deja am spus prea mult — Prea mult? Te-am sunat când eram în criză, când nu aveam nimic, şi ce mi-ai spus atunci? Niciun cuvânt M-ai lăsat să cresc fără să ştiu ce era mai important în viaţa mea Mi-ai luat Îşi căuta cuvintele şi nu găsea nimic ca să facă dreptate simţămintelor lui — Iartă-mă, Daniel, iartă-mă, bombăni ea Îi aruncă nişte cuvinte jignitoare, apoi închise telefonul şi comandă bere, foarte multă bere Trebuia să-şi potolească nervii şi să gândească limpede, pentru că, încă de atunci, înţelegea că era cazul să îl contacteze pe Leo Să îl întâlnească Dar cum? Să-i scrie, să-l sune, să apară la uşa lui? Leo Mannheimer era bogat, diferit şi în mod sigur mai fericit şi mai dur şi poate – Hilda nu excludea posibilitatea – poate că Leo deja îl cunoştea, dar alesese să nu îl contacteze Poate că i-ar fi fost ruşine de fratele lui sărac şi hărţuitor Nu ar fi fost neverosimil, nu-i aşa? Dan se întoarse la pagina de internet a agenţiei Alfred Ögren şi se uită din nou la imaginea lui Leo Nu exista oare un dram de nesiguranţă în ochii lui? Dan aşa credea, iar asta îi dădu puţin curaj Poate că Leo nu era totuşi prea înfumurat Se gândi cât de uşor îi fusese să vorbească aseară cu Julia, cum se pierduse în visuri şi în reprezentări ipotetice Simţi cum furia se estompa puţin lăsând din nou loc lacrimilor Ce să facă? Se căută pe sine pe Google, sperând să găsească înregistrări ale propriilor evoluţii Până la urmă găsi ceva vechi de numai o jumătate de an, când tocmai îşi tunsese părul şi se afla, în costumul cenuşiu, la un club de jazz din San Francisco, cântând un solo după „All the things you are” cu aceleaşi acorduri melodice ca şi Leo la Konserthuset Ataşă înregistrarea şi scrise un e-mail lung Încă îşi amintea primele rânduri Dragă Leo, dragă frate geamăn Mă numesc Dan Brody şi sunt chitarist de jazz Nu aveam idee că exişti înainte de această dimineaţă şi sunt atât de mişcat şi de tulburat, încât de-abia pot să-ţi scriu Nu vreau să te deranjez sau să te surprind în vreun fel neplăcut Nu pretind nimic, nici măcar un răspuns Vreau numai să îţi spun că am aflat de existenţa ta şi de faptul că pari a cânta acelaşi fel de muzică ca şi mine, iar ăsta va rămâne cel mai important lucru care mi s-a întâmplat în viaţa mea Nu ştiu defel dacă ai fi interesat să auzi despre viaţa mea aşa cum eu ard de dorinţa de a auzi despre a ta Dar vreau totuşi să povestesc L-ai întâlnit vreodată pe tatăl nostru? Era un pierde-vară şi un beţiv, dar era nemaipomenit de muzical Mama noastră a murit la naştere Trebuie să fi fost greu pentru ea, mai ales că a născut gemeni Nu mi s-au spus niciodată prea multe despre asta Dan scrise douăzeci şi două de pagini pe care nu avea să le trimită niciodată Nu îndrăznea Îl sună însă pe Klaus Ganz şi îi spuse că avea un deces în familie Apoi îşi rezervă un bilet pentru Stockholm şi zbură a doua zi dimineaţă Era prima oară după optsprezece ani când revenea în Suedia Adia un vânt rece, îngheţat şi ningea Era 10 decembrie şi ceremonia Nobelului Podoabele de Crăciun luminau deja străzile, iar el se uita uimit în jur Stockholmul era oraşul minunat şi îndepărtat din copilăria lui Iar el era agitat şi emoţionat, dar şi plin de aşteptări, ca un mic copil Aveau totuşi să mai treacă cinci zile înainte de a îndrăzni să acţioneze Până atunci, trăi fiind umbra lui Leo Mannheimer, urmăritorul lui nevăzut 15 21 iunie Bashir Kazi avea o barbă lungă şi răsfirată, pantaloni în nuanţe militare de camuflaj şi o vestă de vânătoare cu nenumărate buzunare Braţele îi erau robuste şi bine antrenate Era impunător din punct de vedere fizic Se uita apatic la televizor, stând pe canapeaua de piele După ce o fixă pe Lisbeth cu o privire dispreţuitoare, nu o mai băgă în seamă Cu puţin noroc, era ameţit de droguri Lisbeth făcu un pas să se asigure şi bău din sticluţa din buzunar Bashir chicoti şi se întoarse spre Khalil — Cine-i târfa asta pe care ai adus-o acasă? — Nu am mai văzut-o înainte Stătea afară, şi am vorbit de un film pe care să-l vedem Goneşte-o de-aici! Lui Khalil îi era frică de ea, era evident Dar îi era o frică şi mai mare de fratele său, iar asta putea să o ajute pe ea, în scopurile pe care le avea Îşi puse geanta cu computerul pe un birou gri aproape de uşă — Deci cine eşti, fetiţo? făcu Bashir — Nimeni anume, răspunse ea şi nici asta nu iscă vreo reacţie mai exagerată Dar Bashir se ridică şi căscă, probabil mai mult de dragul efectului, ca să arate cât de mult îl oboseau fetele obraznice — Cum de te-ai mutat înapoi aici, îi spuse lui Khalil Aici nu locuiesc decât curve şi idioţi Lisbeth se uită prin apartament Era o garsonieră cu o mică bucătărie în dreapta, mobilată sumar şi dezordonată, erau haine aruncate peste tot Exista un pat suspendat, canapeaua de piele şi o măsuţă de cafea Aproape de birou, un baston de hochei de iarbă era rezemat de perete — Nu-i prea multă agerime în generalizarea asta, spuse ea — Ce-ai zis? — O formulare prea cuprinzătoare, nu-i aşa, Bashir? — De unde ştii cum mă cheamă? — Tocmai am scăpat din închisoare şi am venit să-ţi transmit salutări de la prietena ta, Benito Era o acţiune riscantă Sau totuşi nu, era destul de sigură că cei doi ţineau legătura, iar Bashir deveni atent Nu era un nume necunoscut pentru el, se vedea o scânteie în ochii lui apoşi — Şi ce salutări ar fi astea? — O salutare video, vrei să vezi? — Depinde — Cred că te va amuza, spuse ea Îşi luă mobilul şi pretinse că are probleme să deschidă fişierul De fapt, scrise câteva comenzi şi se cuplă la infrastructura pe care Republica Hackerilor o menţinea zilnic Apoi făcu un pas înainte şi se uită fix în ochii lui Bashir — Benito e dispusă să le facă servicii prietenilor ei, ştii asta Dar există o serie de aspecte care trebuie discutate — Cum ar fi? — Este o închisoare, şi fie doar şi atât, e destul de problematic Ai fost foarte abil când ai strecurat un cuţit în secţie Trebuie să te felicit — Treci la subiect! — Subiectul este Faria — Ce-i cu ea? — Cum de-aţi putut să o trataţi atât de rău? — Ce? — V-aţi purtat ca nişte porci Bashir arăta mirat — Porci Bestii Ticăloşi notorii Există diferite cuvinte care nu ajung nici pe jumătate, gândindu-ne la situaţia ei Ar trebui să fiţi pedepsiţi, nu crezi asta? Lisbeth se aştepta la o reacţie Dar subestimase puterea acestei reacţii, izbucnirea de mânie care urmase după surpriză Fără să se îndoiască o secundă, Bashir se repezi la ea cu pumnul strâns, lovind-o în bărbie Ea îşi menţinu echilibrul, dar se concentră numai să ţină mobilul stabil în mâna dreaptă, aproape de şold, cu ecranul îndreptat spre faţa lui Ea spuse: — Pari neliniştit — Puţin spus! Salander primi o nouă lovitură şi se clătină puţin, dar nu făcu nimic să se apere sau să ridice mâna pentru a se proteja Atunci Bashir se uită la ea cu o privire care arăta şi furie, şi consternare Avea sânge în gură Îşi asumă riscul — Chiar crezi că a fost o idee bună să-l omori pe Jamal? spuse ea Bashir lovi din nou, şi de această dată ei i-a fost mai greu să rămână nemişcată Ameţi şi scutură din cap în speranţa că o să vadă mai clar, şi atunci zări ochii speriaţi ai lui Khalil O să sară şi el la ea? Nu era sigură, nu era uşor de citit Dar credea că va rămâne calm şi nemişcat Era ceva demn de milă în silueta lui zveltă — A fost o idee bună? repetă şi se uită la Bashir cât de ameninţător putea ea El îşi pierdu controlul şi îşi ieşi din fire, exact aşa cum sperase ea — A fost o idee atât de bună, încât tu nu ai cum să pricepi, haimana ce eşti! — De fapt, de ce? — Pentru că a făcut din Faria o târfă! ţipă Bashir O târfă! Ne-a dezonorat pe toţi Lisbeth primi o nouă lovitură şi nu mai era aşa sigură că reuşea să ţină bine mobilul — Dar atunci şi Faria trebuie să moară, nu-i aşa? spuse ea — Ca un şobolan, ca o scroafă! Nu o să ne dăm bătuţi până ce nu arde în iad — Bun, spuse Lisbeth Începe să fie limpede Vrei să vezi filmul acum? — De ce naibii aş vrea să-l văd? — Pentru că altfel Benito ar fi dezamăgită, şi asta nu e bine Doar ai înţeles până acum cum stau lucrurile Bashir ezita, asta se vedea în ochii lui şi în mâna care-i tremura Dar nu era ceva ce îi schimba prea mult starea, era la fel de furios, îşi ieşise din pepeni de furie, iar Lisbeth nu voia să mai încaseze vreun pumn Făcu o estimare aproximativă, măsură distanţa dintre ochi, calculă, revizui lanţul de consecinţe Să-l lovească cu capul? Să-i dea un genunchi între picioare, să pareze înapoi? Se hotărî să mai suporte puţin şi să pară frântă şi învinsă Nu era nevoie să se străduiască prea mult Următoarea lovitură veni dintr-o parte, mai puternică decât celelalte Îi făcu o crestătură pe buză, iar capul îi suna Se clătină din nou — Arată-mi acum! rosti el printre dinţi Ea îşi şterse buzele, tuşi, scuipă sânge şi se aşeză pe canapeaua pe piele — Am filmul pe mobil, spuse ea — Bine, arată-mi! şuieră Bashir şi se aşeză lângă ea Lisbeth tasta pe telefon, părând puţin pierdută Se apropie şi Khalil, iar asta era bine, se gândi ea Fără să se grăbească sau să pară prea îndemânatică, tastă comenzile şi curând apărură pe ecran codurile de program Se vedea că fraţii deveneau agitaţi — Ce dracu’ se întâmplă? făcu Bashir E stricat? E vreun telefon de rahat? — Nu, nu, spuse ea Este normal Înregistrarea video e purtată acum în aşa-numitul botnet şi acum vedeţi? Acum încarc filmul şi apăs pe Command şi Control şi îl răspândesc — Ce dracu’ vrei să spui? Simţi un miros puternic de transpiraţie — Am să-ţi explic, continuă ea Un botnet este o reţea de computere hăcuite, infectate cu un virus – cu cai troieni Este cam ilegal, dar e practic Înainte să vă spun mai mult, ar trebui să ne uităm la film Eu nu l-am văzut încă, avem forma needitată Aşteptaţi numai puţin Aici este! Chipul lui Bashir apăru pe ecran Părea mirat, ca un copil care nu înţelegea o întrebare grea — Ce naiba e asta? izbucni Bashir — Eşti tu, bineînţeles Cam nebărbierit, ce-i drept, şi fără contururi foarte clare A fost greu să filmez de lângă şold Dar acum e mai bine, mai temperamental Aici loveşti foarte bine, iar acum, ascultă! Se pare că recunoşti că l-ai omorât de Jamal Chowdhury — Ce dracu-i asta? Ce dracu-i asta? În film, Bashir striga cum Faria trebuie să moară ca un şobolan, ca o scroafă şi să ardă în iad Apoi imaginea se clătină şi urmară noi lovituri care nu se vedeau bine Era mai degrabă o învălmăşeală de imagini cu tavanul şi pereţii — Ce dracu’ ai făcut? strigă el şi lovi cu pumnul masa de lângă canapea — Calm, calm, răspunse Lisbeth Nu există motive să intrăm în panică — Ce vrei să spui? Răspunde-mi, nenorocito! urlă el — Încă mai există o majoritate însemnată a populaţiei globului care nu a primit fişierul, răspunse ea Aş spune că nu sunt peste o sută de milioane cei care l-au primit şi mulţi dintre ei, fii sigur, o să îl considere spam şi o să-l şteargă instantaneu Dar, bineînţeles, am reuşit să-l denumesc I-am spus Bashir Kazi Aşa că prietenii tăi o să vrea să se uite, şi bineînţeles poliţia şi Säpo, cunoscuţi de-ai cunoscuţilor tăi şi oricine are chef Poate că va deveni viral pe YouTube Asta nu putem controla, internetul e un loc aşa de sucit! Nu l-am înţeles niciodată prea bine Bashir părea că înnebunise Capul i se mişca smucit şi spasmodic — Înţeleg că e o chestie sensibilă, spuse Lisbeth Imaginea publică nu e niciodată uşor de controlat Îmi amintesc când mi-a apărut prima oară poza prin reviste şi ziare Cinstit vorbind, nici acum nu mi-am revenit Dar partea bună este că există o cale de scăpare — Care? — O să-ţi spun Doar să Folosi faptul că el era năuc şi disperat spre avantajul ei şi, dintr-o mişcare rapidă, îl prinse de cap, dădu cu el de două ori în măsuţa de cafea şi se ridică — Poţi să fugi, Bashir, spuse ea Poţi să fugi aşa de repede, încât să nu te ajungă din urmă ruşinea Bashir se uită la ea paralizat şi buimăcit Mâna dreaptă îi tremura şi şi-o duse la frunte — Poate funcţionează, continuă ea Nu exagerat de mult, dar pentru o vreme Poţi să fugi şi să fugi, ca fratele tău, nu la fel de rapid, începi să pui pe tine, nu-i aşa? Dar îţi permiţi să mergi înainte şontâc-şontâc sau în vreun alt fel — O să te omor, bombăni Bashir Se ridică de parcă avea de gând să se arunce asupra ei Dar parcă nu mai credea nici el asta Se uita nervos la uşa spre ieşire şi la ferestre — Atunci să te grăbeşti, zise ea Cred că trebuie să o tuleşti repede — O să te găsesc! şuieră el printre dinţi — Atunci ne vedem din nou Vocea îi era monotonă şi rece Făcu un pas spre birou şi perete, se întoarse cu spatele la el şi îi dădu toate şansele să se arunce asupra ei Dar era atât de năuc şi nemişcat precum se aşteptase Pe deasupra, mobilul îi suna — Sigur e cineva care a văzut înregistrarea Dar suntem calmi, nu-i aşa? Refuzăm să mai răspundem, iar în oraş mergem cu ochii în pământ, spuse ea Bashir bombăni o ameninţare şi se apropie de ea Dar nu ajunse prea departe Lisbeth luă bastonul de hochei care era rezemat de perete şi îl lovi peste gât şi peste obraz, apoi în abdomen — Asta e pentru Faria, spuse ea Bashir se îndoi şi mai rău şi mai primi o lovitură Cu paşi nesiguri, ieşi pe uşă, coborî scările întunecate clătinându-se şi păşi afară în lumina soarelui de după-amiază Lisbeth avea încă în mână bastonul de hochei Khalil Kazi stătea chiar în spatele ei, lângă canapeaua de piele, în hainele lui de jogging şi pantofii roşii de sport, cu ochi jucăuşi şi gura căscată Era încă adolescent, subţire şi delicat Se vedea din privire că era înlemnit de frică Era departe de a fi o ameninţare Dar putea să sufere un colaps, să fugă şi să facă ceva nesăbuit Annika vorbise despre risc de sinucidere Lisbeth se uită la ceas fără a scăpa uşa din priviri Era patru şi douăzeci de minute după-amiază şi îşi verifică e-mailul Nici Bublanski, nici Farah Sharif nu îi răspunseseră încă Annika scrisese: Excelent, arată promiţător Mergi acasă imediat! Khalil răsufla greu şi se uită la el Părea că vrea să îi spună ceva — Tu eşti, nu-i aşa? bolborosi el — Cine? — Cea din ziare Ea dădu din cap că da — Mai avem un film la care să ne uităm, tu şi cu mine, spuse ea Nu e la fel de palpitant, e mai mult despre mişcările mâinilor Puse bastonul de hochei la loc lângă perete, îşi luă geanta cu laptopul de pe birou şi îl îndemnă să se aşeze pe canapea Era palid şi se mişca de parcă i se înmuiaseră picioarele Dar o ascultă şi se aşeză Îi povesti, scurt şi la obiect, despre recunoaşterea mişcărilor şi despre reţeaua neurală profundă, despre tura lui de alergat de adineauri şi despre secvenţa video din metrou Îşi dădu seama imediat că înţelegea, după cum împietrise şi mormăia ceva ininteligibil Se aşeză lângă el şi luă la rând fişierele, i le arătă şi încercă să-i explice Însă el nu era atent, doar se uita absent şi nemişcat spre monitor Îi sună telefonul şi schimbă o privire cu ea Khalil îşi luă mobilul şi simţi după tonul adulator şi reţinut că îl sunase o persoană pe care o respecta foarte mult Era imamul lui care se afla în cartier, asta trebuie să fi fost din cauza Annikăi Imamul întreba pesemne dacă poate să urce Lisbeth se gândi că era bine şi aşa, şi dădu din cap că da Confesiunile sigur erau mai mult specialitatea imamului, mai ales că Annika vorbise atât de bine despre el Nu după multă vreme, bătu la uşă Un domn înalt şi prezentabil, de vreo cincizeci de ani, cu ochi mici, barbă lungă şi turban roşu pe cap păşi în apartament O salută din cap şi se întoarse apoi spre Khalil cu un zâmbet melancolic — Bună, băiatul meu, spuse el Vrei să povesteşti ceva? Cuvintele lui purtau o greutate îndurerată şi, pentru un moment, toţi rămaseră tăcuţi Lisbeth se simţi brusc inconfortabil, neştiind ce să facă Până la urmă, se ridică — Nu cred că sunteţi în siguranţă aici, spuse ea Aş sugera să mergeţi afara sau să faceţi o plimbare pana la moschee Îi lăsă singuri, fără să spună la revedere, îşi luă laptopul şi dispăru pe scările întunecate Decembrie, cu un an şi jumătate în urmă Dan Brody stătea pe o bancă în Norrmalmstorg Era aceeaşi zi în care ajunsese la Stockholm, iar ninsoarea se oprise Cerul era senin şi rece, iar el purta o haină neagră, ochelari de soare şi un fes de lână tras peste frunte Citea o carte despre criza de la Lehman Brothers Dorea să înveţe mai multe despre lumea fratelui său Se cazase la hostelul af Chapman din Skeppsholmen, un vapor vechi reconstruit O cameră acolo costa şase sute nouăzeci de coroane pe noapte, cam cât îşi permitea el Deja avusese parte de vreo două priviri ce îl recunoşteau, iar asta duruse, ca şi cum nu ar mai fi fost el însuşi, ci o copie mai săracă a unui alt om Cel care până deunăzi fusese un muzician obişnuit cu lumea devenea din nou băiatul de ţăran din Hälsingland, inferior locuitorilor din Stockholm Pe Birger Jarlsgatan se strecurase într-un magazin de îmbrăcăminte şi cumpărase o pereche de ochelari de soare şi fesul gri, în spatele cărora încerca să se ascundă Se gândea tot timpul cum ar trebui să acţioneze: să trimită totuşi un mesaj, să dea un link la o secvenţă video sau să sune? Dar nu îndrăznea, dorea să-l vadă mai întâi pe Leo, şi de aceea se postă acolo, în faţa agenţiei de brokeraj Alfred Ögren în Norrmalmstorg, aşteptând De acolo ieşi Ivar Ögren, cu paşi hotărâţi şi nervoşi, luat apoi de un BMW negru cu geamuri fumurii, ca un om de stat, ca un demnitar Însă niciun Leo deocamdată Era încă acolo, în clădirea roşie din cărămidă Dan sunase, întrebase de el în engleză şi aflase că era într-o şedinţă Se va termina în curând, spuneau De fiecare dată când se deschidea uşa de la intrare, Dan tresărea Dar încă mai dura, iar întunericul se lăsase de mult peste Stockholm Bătea un vânt tăios, jos, la marginea apei, şi se făcuse prea frig ca să stai şi să citeşti Se ridică şi se plimbă încoace şi încolo prin piaţă, masându-şi vârfurile degetelor sub mănuşile de piele Nu se întâmplă nimic, maşinile se răreau după ora de vârf Se uită spre restaurantul din piaţă, cu ferestre mari Invitaţii de acolo zâmbeau şi vorbeau, iar el se simţi exclus Părea că viaţa se desfăşoară pe lângă el, o petrecere la care nu fusese invitat; se gândi că el întotdeauna fusese un outsider, nu-i aşa? În acel moment apăru Leo Dan nu avea să uite asta niciodată, timpul părea să se oprească, raza vizuală se îngustă, iar sunetele amuţiră Dar nu era numai o trăire fericită, nu în frigul acela şi în lumina de la restaurant Vederea lui Leo nu făcea decât să îi adâncească suferinţa Mergea în acelaşi mod, zâmbea la fel, îşi mişca mâinile identic, avea aceleaşi linii pe obraji şi sub ochi Totul era la fel, totuşi era ca şi cum s-ar fi văzut pe sine într-o oglindă aurită Omul de acolo era el şi nu era el Leo Mannheimer era cel care ar fi putut fi Dan şi, cu cât se uita mai mult, cu atât descoperea mai multe diferenţe Nu era vorba numai de haină, pantofi sau costumul scump de dedesubt, ci şi de siguranţa paşilor şi strălucirea din privire Leo Mannheimer părea să emane o stimă de sine pe care Dan nu o avusese niciodată, iar când se gândea la asta, i se tăia respiraţia Inima începu să-i bată puternic când o privi pe femeia care mergea lângă Leo şi îşi punea mâna în jurul taliei lui Arăta inteligentă şi sofisticată şi părea să fie îndrăgostită de Leo Râdea Amândoi râdeau şi înţelese că femeia era acea Malin Frode despre care Julia vorbise cu o undă de gelozie Rămase ca împietrit Nu îndrăzni să se apropie şi îi văzu dispărând în sus spre Biblioteksgatan Îi urmă fără să înţeleagă prea bine de ce Mergea încet şi păstra distanţa Dar oricum nu risca să fie descoperit Complet preocupaţi unul de altul, cei doi dispărură chicotind spre Humlegården Râsul lor plutea în aer Se simţi greu ca şi cum latura simplă şi frivolă a bucuriei lor i-ar fi tras corpul spre pământ Îi pierdu din vedere şi se întoarse la hostelul lui fără să reflecteze o secundă la cât de uşor pot înşela aparenţele, doar şi el însuşi fusese privit în acel mod de atâtea ori de alţii, ca unul care era un norocos fericit Viaţa poate fi foarte frumoasă de la distanţă, iar el încă nu înţelegea asta Mikael urma să plece la Nyköping Purta o geantă de umăr în care avea un caiet de notiţe, un reportofon şi trei sticle de vin rosé pe care Lotta von Kanterborg îl rugase să le cumpere Sora ei, Hilda, stătea la hotelul Forsen lângă râul Nyköpingsån, sub presupusul nume de Fredrika Nord Spusese că era dispusă să vorbească dacă erau îndeplinite anumite condiţii, iar una dintre ele era vinul O alta era precauţia extremă Hilda se considera urmărită şi lucrurile nu ar fi devenit mai uşoare dacă Mikael ar fi dezvăluit ceva Noile informaţii aproape că o făcuseră pe Hilda să se piardă cu totul cu firea De aceea Mikael nu spuse niciun cuvânt nimănui despre locul unde mergea, nici măcar Erikăi Acum se afla într-o cafenea aproape de inelul din Staţia centrală din Stockholm, aşteptând-o pe Malin Simţea că este important să stea de vorbă cu ea Trebuia să întoarcă fiecare piatră, să-şi testeze fiecare teorie, să înţeleagă dacă lucrurile se legau sau nu După zece minute de întârziere, apăru şi Malin, în blugi şi cu o bluză albastră Arăta fermecător, chiar dacă era transpirată, ca jumătate de Stockholm — Iartă-mă, spuse ea Am fost nevoită să-l las pe Love la mama — Puteai să-l iei cu tine Am numai câteva întrebări scurte — Ştiu, dar după mai am ceva O sărută rapid şi trecu direct la subiect — Când l-ai întâlnit pe Leo la Fotografiska, te-ai mai gândit şi la altceva, vreo altă deosebire în afară de faptul că părea brusc dreptaci? — Cum ar fi? Mikael se uită spre ceasul din staţie — Să zicem, de exemplu, că avea un semn din naştere în cealaltă parte decât în mod obişnuit Sau că o buclă era pieptănată în sens invers Are părul foarte buclat, nu? — Mă sperii, Mikael Care e teoria ta? — Mă ocup de un subiect despre gemeni monozigoţi care au fost separaţi la naştere Nu pot să-ţi zic mai mult deocamdată şi vreau ca şi tu să nu spui nimic despre asta, îmi poţi promite? Păru dintr-odată terifiată şi îl prinse de braţ — Deci vrei să spui — Nu vreau să spun nimic, Malin, nu încă, zise el Dar mă întreb Ezită Gemenii monozigoţi sunt identici din punct de vedere genetic sau pe aproape, continuă el Se întâmplă anumite schimbări genetice la noi toţi, mici mutaţii — Treci la subiect — Trebuie să-ţi dau nişte simple informaţii factuale mai întâi, altfel totul este de neînţeles Gemenii monozigoţi provin dintr-un singur ovul din uter, care se divizează destul de repede Partea interesantă aici este cât de repede Dacă acest lucru se întâmplă la mai târziu de patru zile după fecundare, gemenii au parte de o placentă comună, lucru ce creşte riscurile pentru fetuşi Dar dacă ovulul se divizează târziu, după o săptămână sau chiar mai mult, până la douăsprezece zile, copiii devin gemeni în oglindă Douăzeci de procente dintre gemenii monozigoţi sunt gemeni în oglindă — Şi asta ce înseamnă? — Că devin identici, dar ca imagini în oglindă Unul e stângaci, altul dreptaci Chiar inimile lor pot fi în părţi diferite — Deci vrei să spui că De emoţie, rosti cuvintele bolborosit, iar Mikael îi mângâie obrazul ca să o calmeze — Poate fi o idee nebunească, spuse el Şi chiar dacă nu este nebunească, chiar dacă a fost geamănul în oglindă al lui Leo şi nu Leo cel pe care l-ai întâlnit la Fotografiska, nu înseamnă că s-a comis vreo infracţiune, şi nici vreo asumare de identitate în stilul The Talented Mr Ripley Poate că doar au schimbat rolurile, s-au jucat puţin, au încercat ceva nou Mă poţi însoţi până la tren, Malin? Trebuie să mă grăbesc Ea rămase ca împietrită Apoi se ridică şi îl însoţi la nivelul de mai jos Traversară culoarul pe lângă magazinele din dreapta, apoi din stânga, până la linia numărul unsprezece Îi spuse că merge la Linköping cu o treabă, voia să lase cât mai puţine indicii posibil Continuă: — Am citit enorm despre gemeni monozigoţi care s-au întâlnit prima oară la vârstă adultă şi care nu ştiuseră despre existenţa celuilalt Malin, aceste întâlniri sunt mereu descrise ca fantastice, se spune că nu există întâlniri mai tulburătoare şi atât de radicale Gândeşte-te şi tu! Ai crezut că eşti singur, unic în felul tău, şi mai apare încă unul la fel Se spune că gemenii monozigoţi care se întâlnesc târziu în viaţă nu vor să se oprească din vorbit Trec prin tot, talente, lipsuri, obiceiuri, gesturi, memorii, tot, tot Se completează, cresc, devin mai fericiţi decât fuseseră înainte Multe dintre aceste poveşti m-au mişcat profund, Malin şi tu ai zis că Leo a fost euforic într-o perioadă — Da, deşi după aceea nu a mai fost — E adevărat — A călătorit şi am pierdut legătura — Exact, spuse Mikael M-am gândit şi la asta Dacă mai dai de ceva – fie legat de înfăţişarea lui, fie de altceva, care să mă ajute să înţeleg ce s-a întâmplat Ajunseră la linie şi se opriră Trenul aştepta deja în staţie — Nu ştiu, spuse ea — Gândeşte-te! — Da, cred că a fost ceva Îţi aminteşti când ţi-am povestit că s-a logodit cu Julia Damberg? — Asta te-a întristat, nu-i aşa? — De fapt, nu Nu prea o credea — Mai mult m-a mirat, spuse ea Julia lucrase la noi mai demult, apoi se mutase la Frankfurt şi niciunul dintre noi nu mai auzise de ea de mai mulţi ani Dar nu cu mult timp înainte să plec de la agenţie, a sunat şi l-a căutat pe Leo Nu cred că el a mai sunat înapoi, părea foarte deranjat de conversaţie Dar Julia a spus ceva ciudat — Ce anume? — M-a întrebat dacă ştiam că Leo era şi mai bun la chitară decât la pian Era un adevărat virtuoz, aşa a spus Despre asta nu auzisem chiar nimic, prin urmare, l-am întrebat pe Leo — Şi ce-a spus? — N-a spus nimic S-a înroşit şi nu a făcut decât să râdă Era în perioada aceea când strălucea ca un soare — Asta e aşa , spuse el şi nu mai putu să asculte continuarea Termenul de virtuoz al chitarei îi suna în urechi ca un dangăt neliniştitor Se adânci şi mai mult în gânduri când îşi luă la revedere de la Malin şi urcă în tren Decembrie, cu un an şi jumătate în urmă Dan se ţinu departe vreo două zile, o perioadă plină de nelinişte Citea în camera lui de pe vapor sau făcea plimbări rapide prin Skeppsholmen şi Djurgården Câteodată alerga în treningul lui cenuşiu, iar seara începuse să bea mai mult decât normal, la barul vaporului Dormea prost şi în timpul nopţii scria în carnete de notiţe cu coperte de piele stacojie În după-amiaza zilei de miercuri, 13 decembrie, se întorsese în Norrmalmstorg Nici atunci nu îndrăzni să se apropie În ziua de vineri îşi luă chitara şi se aşeză pe banca din faţa restaurantului din piaţă Zăpada începuse din nou să cadă şi simţea că îngheaţă Temperatura scăzuse, dar haina lui nu era destul de groasă pentru frigul acela Însă nu îşi permitea ceva mai gros, banii nu îi mai ajungeau şi nu se simţea în stare să cânte cu alte grupuri de jazz pentru a se întreţine din nou Nu se mai putea gândi la altceva decât la Leo, orice altceva părea lipsit de importanţă În acea zi de vineri, Leo ieşise devreme de la birou Purta o haină de caşmir de culoare albastru-închis şi o eşarfă albă şi mergea în ritm alert Dan îl urmă, se ţinea mai aproape acum, iar asta era o greşeală În faţa cinematografului Park, Leo se întoarse şi survolă priveliştea cu privirea ca şi cum ar fi simţit că era urmărit Cu toate acestea, nu îl văzu pe Dan Era plin de lume pe stradă, iar Dan purta fesul şi ochelarii şi se uita în jos spre Stureplan Leo continuă să meargă înainte şi traversă Karlavägen În faţa ambasadei Malaysiei de pe Floragatan, Dan se opri şi îl lăsă pe Leo să dispară în casă Uşa se închise cu o izbitură, iar el rămase aşteptând afară în frig Mai aşteptase şi înainte tot aşa, ştia că avea să dureze De-abia după două minute se aprinse lumina la etajul de sus Lumina se ivea ca strălucirea unei lumi mai frumoase Câteodată se auzeau sunetele unui pian cu coadă şi adesea îi apăreau lacrimi în ochi recunoscând armoniile Acum îi era foarte frig şi înjura tăcut ca pentru sine Bătea un vânt îngheţat când se apropie de bloc şi îşi scoase ochelarii de soare Auzi în spatele lui paşii unei femei şi ai unui câine O doamnă mai în vârstă cu pălărie neagră şi palton verde trecu pe lângă el cu un mic mops legat în lesă şi îl privi amabil — Nu ai chef să mergi acasă azi, Leo? Pentru o clipă, nu mai mult, se uită îngrozit la ea Apoi zâmbi ca şi cum replica ar fi fost amuzantă şi potrivită — Câteodată parcă nu ştii ce ai vrea, spuse el — E adevărat Hai, intră, e mult prea frig ca să stai afară şi să filosofezi, îl îndemnă ea şi formă codul de intrare Intrară împreună şi se opriră să aştepte liftul Îl privi din nou şi îi spuse zâmbind, pe un ton amuzat: — Ce haină veche ţi-ai tras pe tine! Simţea cum îl împunge îngrijorarea — O boarfă veche, răspunse el — O boarfă veche? Asta obişnuiesc eu să spun când îmi pun bluza cea mai elegantă şi sper să primesc complimente Încercă şi el să râdă, însă nu-i ieşi Femeia se muşcă de buză şi îşi luă un aer serios Dan era sigur că-l depistase că era un impostor, ca şi cum nu numai hainele, dar şi expresia lui penibilă îi dezvăluiseră lipsa de stil şi de clasă Femeia spuse: — Iartă-mă, Leo, înţeleg cât de greu ţi-e acum Cum se simte Viveka? Înţelese din tonul vocii că „bine” nu ar fi fost răspunsul corect — Aşa şi-aşa, spuse el — Să sperăm că nu o să sufere prea mult — Să sperăm, repetă el şi simţi că nu avea să se descurce dacă urca în lift cu ea — Ştiţi ce? Am nevoie de puţină mişcare Am să merg pe scări — Prostii, Leo Eşti zvelt ca o gazelă Îmbrăţişeaz-o pe Viveka din partea mea, spune-i că mă gândesc la ea — Da, chiar am să fac asta, răspunse el şi porni pe scări în sus cu chitara lui Când se apropie de apartamentul lui Leo, încetini pasul Dacă Leo ar fi auzit măcar pe jumătate la fel de bine ca el, atunci trebuia să fie tăcut ca un şoricel Se strecură până sus la ultimul etaj unde Leo locuia singur, iar asta era bine, părea retras Fără niciun zgomot, se aşeză pe coridor cu spatele rezemat de perete Ce să facă? Inima îi bătea puternic şi gura îi era uscată Mirosea a curăţenie şi a proaspăt vopsit şi se uită fix la o pictură cu cerul pe tavan Cine ar picta ceruri pe tavanul casei scărilor? Mai jos se auzeau paşi, târşâit de picioare, sunete de la televizoare, o uşă care se deschide şi o clapă de pian apăsată O notă de la Erau numai sunete de bas, de probă – ca şi cum Leo nu ştia dacă să se apuce într-adevăr să cânte Dar începu şi părea că improvizează sau poate că nu O frază muzicală melancolică şi neliniştitoare revenea mereu şi, la fel ca în înregistrarea aceea veche de la Konserthuset, Leo se oprea pe al şaptelea sunet din gama melodică, acum într-un mod aproape ritualic sau maniacal, dar în acelaşi timp mai rafinat şi mai matur Reuşea într-un fel să transmită o emoţie a ceva deteriorat şi pierdut, cel puţin aşa o trăia Dan Tresări Nu-şi putea clarifica pe deplin sentimentul care îl copleşise brusc Lacrimile i se prelingeau pe obraji, tremura şi asta nu era neapărat numai din cauza muzicii Era înrudirea armoniilor şi simplul fapt că Leo cânta cu o aşa durere ca şi cum el, care nu era muzician de meserie, putea să redea mai bine decât Dan suferinţa lor Suferinţa lor? Era un gând straniu şi totuşi adevărat în acel moment Leo tocmai lăsase impresia unui străin, a unui alt fel de specie, mai fericită Acum Dan se vedea pe el însuşi în Leo şi se ridică cu paşi nesiguri Se gândi să sune la uşă Dar în loc de asta scoase chitara din toc, o acordă rapid şi începu să îl acompanieze Nu era greu să găsească acordurile şi să urmeze tonurile frazei muzicale Felul lui Leo de a zăbovi pe sincope şi de a schimba frazarea de triolet cu optimi clare semăna cu al lui însuşi Se simţea ca acasă Nu putea descrie în alt mod acea stare Era ca şi cum cântase cu el de multe ori înainte Continuă tot aşa preţ de câteva minute Poate Leo nu auzea ca el, poate că era total absorbit de propria muzică Era greu de spus Apoi se opri în mijlocul unei teme, pe un fa diez sau pe un re suspendat Totuşi, nu se auzi niciun pas, nicio mişcare Leo trebuie să fi rămas cu sufletul la gură şi Dan se opri şi el şi aşteptă Ce se întâmplase oare? Auzi o răsuflare grea mai departe şi cântă din nou acea secvenţă melodică, ceva mai rapid acum şi cu o contribuţie proprie, o variantă nouă Atunci scaunul de la pian se frecă de podea şi auzi paşi care se apropiau de uşă Stătea acolo cu chitara în mână simţindu-se ca un cerşetor, un muzicant de stradă care se strecurase în saloanele fastidioase sperând să fie acceptat Dar bineînţeles era mult mai mult decât atât În el ardeau speranţa şi dorul, închise ochii ascultând cum era scos lanţul de siguranţă de către nişte mâini ce păreau a tremura de emoţie Uşa se deschise şi Leo se uită la el Nu părea să înţeleagă la început, iar după o clipă rămase stupefiat, cu gura căscată Era speriat şi şocat — Cine eşti tu? Erau primele cuvinte, şi ce să răspundă Dan, ce să-i spună? — Mă numesc începu el Se opri, apoi continuă: Dan Brody, continuă el Sunt chitarist de jazz Cred că sunt fratele tău geamăn Leo nu răspunse I se înmuiaseră picioarele, părea că-şi pierde echilibrul Era palid la faţă — Eu Atât reuşi să spună, şi nici Dan nu putea să vorbească Inima îi bătea cu putere şi nu-şi găsea cuvintele Încercă şi el la fel: — Eu — Ce anume? Exista o disperare în vocea lui Leo căreia Dan nu putea să-i facă faţă şi îşi înfrână impulsul de a fugi de-acolo Spuse: — Când te-am auzit cântând la pian — Da? — Atunci m-am gândit că toată viaţa m-am simţit incomplet Ca şi cum mi-ar lipsi ceva, şi acum, în sfârşit Nu reuşi să spună mai mult şi nu ştia dacă vorbele erau adevărate sau măcar pe jumătate adevărate, ori erau simple formulări, fraze care veneau de la sine — Nu pot să înţeleg De când ai ştiut? zise Leo, iar mâinile îi tremurau — Numai de câteva zile — Nu pot să înţeleg, repetă el — Ştiu, este greu Este ireal Leo îi întinse mâna, ceea ce părea extrem de formal date fiind circumstanţele — Mereu am spuse el — Ce? Îşi muşcă buza Mâinile continuau să-i tremure — Am simţit acelaşi lucru Vrei să intri? Dan dădu din cap că da şi intră într-un apartament mai elegant decât orice văzuse până atunci PARTEA A TREIA GEAMĂNUL DISPĂRUT 21 – 30 iunie La cel puţin fiecare opt sarcini, există posibilitatea să fie gemeni, însă în unele cazuri poate surveni moartea unuia dintre fetuşi, iar asta devreme în timpul sarcinii, fapt cunoscut sub denumirea de sindromul geamănului dispărut Alţii îşi pierd fratele sau sora geamănă după naştere, din cauza adopţiilor sau confuziilor Unii se întâlnesc de-abia la o vârstă adultă, alţii niciodată Gemenii monozigoţi Jack Yufe şi Oskar Stohr s-au întâlnit iniţial într-o staţie feroviară în Germania de Vest, în anul 1954 Jack Yufe trăise într-un kibuţ şi fusese soldat în armata israelită Oskar Stohr fusese activ în Hitlerjugend Sunt mulţi cei care duc dorul cuiva 16 21 iunie Mikael merse de-a lungul râului din Nyköping până la hotelul Forsen Era un loc simplu din lemn închis la culoare şi cu acoperiş din ţigle roşii, mai degrabă un hostel decât un hotel, dar cu o privelişte frumoasă spre malul apei La intrare exista o moară în miniatură, iar pe pereţi câteva fotografii cu pescari purtând cizme de piele La recepţie stătea o tânără blondă, probabil că era vorba despre un job de vacanţă Nu putea avea mai mult de şaptesprezece ani, purta blugi şi cămaşă roşie şi nu îşi desprindea ochii din telefon Lui Mikael i se făcu teamă că l-ar fi putut recunoaşte şi i-ar putea anunţa vizita pe internet în vreun fel Privirea ei indiferentă îl linişti Urcă două rânduri de trepte şi bătu într-o uşă cenuşie cu numărul 214 Era ora opt şi jumătate seara Auzi dinăuntru o voce spartă — Cine este? Se prezentă şi atunci ea îi deschise Mikael îşi trase suflarea pentru o clipă Hilda von Kanterborg arăta sălbatic Părul îi era încâlcit, iar privirea rătăcită şi neliniştită, ca a unui animal speriat Avea pieptul mare, era lată în umeri şi la şolduri Rochia de un albastru-deschis pe care o purta de-abia o încăpea; sudoarea îi curgea pe gât şi pe frunte Pielea îi era plină de pete de parcă se julise peste tot — Amabil din partea ta să mă primeşti, spuse el — Amabil? Mi-e teamă Ce i-ai spus Lottei e de-a dreptul bolnăvicios Nu o rugă să-i explice Dorea ca ea să se liniştească mai întâi şi să-şi recapete suflul Scoase din geantă sticlele cu vin rosé şi le puse pe masa rotundă de stejar din dreptul ferestrei deschise — Mi-e teamă că nu mai sunt foarte reci, spuse el — Am avut parte de şi mai rău, cred Merse în dormitor şi aduse două pahare Duratex pe care le aşeză pe masă — Vrei să rămâi treaz şi ager la minte sau vrei să bei cu mine? — Ce te face să te simţi mai confortabil? — Toţi beţivii au nevoie de companie, aşa că poţi să bei şi tu Ia-o ca pe o strategie jurnalistică! Îi umplu paharul aproape ochi El îl dădu pe gât aproape pe tot, pentru a-i demonstra că vorbea serios Privi afară spre şuvoiul de apă şi spre cerul care se întuneca — Vreau numai să-ţi garantez începu el — Nu-mi garanta nimic, îl întrerupse ea Nu poţi s-o faci, şi nici nu am nevoie de niciun discurs pretenţios despre protecţia surselor Spun ce am de spus, pentru că nu mai vreau să tac Goli paharul rapid şi îl privi în ochi Era agreabilă într-un fel, avea ceva imprudent şi permisiv în felul ei de a fi, iar asta dădea o senzaţie de eliberare — Bun, înţeleg şi îmi pare rău că te-am îngrijorat Putem să începem? Dădu din cap că da, iar el îşi luă reportofonul şi îl deschise — Sigur ştii de Institutul de Stat pentru Biologie Rasială, spuse ea — Doamne, da! O instituţie abominabilă — Adevărat, dar stai calm, domnule reporter faimos, nu este la fel de palpitant precum sună Nu mai găseşti aşa de uşor în Suedia pe nimeni dintre bătrânii biologi rasiali, iar institutul s-a închis demult, în 1958, cum poate că ştii Amintesc acest lucru, pentru că există un fir roşu aici, o continuitate Dar asta nu ştiam iniţial Când mi-am început munca la Registru, credeam că aveam să lucrez cu copii talentaţi şi atât De fapt Mai luă o înghiţitură din pahar — nu ştiu de unde să încep — Vorbeşte despre ce vrei, spuse el Găsim noi direcţia Hilda îşi goli din nou paharul şi îşi aprinse o ţigară, o Gauloise, la care se uită amuzată — E interzis să fumăm aici, spuse ea Iar povestea asta ar putea începe chiar aici, cu fumatul – cu bănuiala că poate fi nociv Încă în anii ’50, au existat cercetători care au susţinut că fumatul poate cauza cancer Îţi poţi imagina? — Cu totul incredibil! — Într-adevăr, şi poţi înţelege că s-au confruntat cu o rezistenţă enormă Sigur, se spunea, fumătorii se pot îmbolnăvi de cancer la plămâni, dar acest fapt nu are de-a face în mod necesar cu fumatul Poate la fel de bine să fie pentru că au mâncat prea multe legume Nimic nu putea fi demonstrat „Medic fumând Camel” devenise un slogan cunoscut la acea vreme Humphrey Bogart şi Lauren Bacall erau aduşi în prim-plan ca argumente puternice pentru aspectul cool al obiceiului Şi totuşi suspiciunea se înrădăcinase şi nu era puţin lucru Ministerul britanic al sănătăţii descoperise că mortalitatea din cauza cancerului la plămâni crescuse de cincisprezece ori în două decenii, iar un grup de medici de la Institutul Karolinska din Stockholm au decis să studieze problema cu ajutorul gemenilor Gemenii sunt subiecte de cercetare ideale, cu ADN-ul lor identic, iar în doi ani a fost pus la punct un registru de peste doisprezece mii de gemeni Aceştia au fost intervievaţi cu privire la obiceiurile lor legate de fumat şi de băut, iar studiul a avut un aport important la trista realizare că totuşi nu e aşa de al naibii de bine să fumezi şi să te îmbeţi Hilda zâmbi trist, trase un fum lung din ţigară şi mai bău un pahar din vinul rosé, cam călduţ — Dar lucrurile nu s-au oprit acolo, continuă ea Registrul a fost completat şi, ulterior, apăreau noi gemeni şi mulţi nu trăiseră împreună În anii treizeci, câteva sute de gemeni fuseseră separaţi la naştere, mai ales din cauza sărăciei Mulţi s-au întâlnit de-abia la vârstă adultă Asta oferea un material de cercetare extrem de preţios, iar cercetătorii începuseră nu numai să studieze alte boli şi cauzele lor, dar şi să îşi pună clasica întrebare: ce îl formează pe om? Cât de mult e moştenire genetică şi cât de mult factori de mediu? — Am citit despre asta, spuse Mikael, şi cunosc Registrul Naţional al Gemenilor Dar ce se întâmplă acolo este cât se poate de legitim, nu-i aşa? — Absolut, acolo se fac cercetări semnificative şi valoroase, iar eu încerc numai să-ţi ofer un context În timp ce Registrul Naţional al Gemenilor se dezvolta, Institutul de Stat pentru Biologie Rasială şi-a schimbat denumirea şi a devenit Institutul de Medicină Genetică, subordonat Universităţii din Uppsala Ultimul şef al institutului, Jan Arvid Böök, din profesor de biologie rasială a devenit profesor de medicină genetică Nu era vorba numai de cuvinte şi de semantică Domnii începuseră treptat să se dedice unor lucruri care măcar începeau să semene vag cu ştiinţa Vechile măsurători de scalp şi prostiile despre puritatea rasei suedezo-germanice au fost abandonate cu totul — Dar vechiul registru al romilor şi al altor minorităţi rămânea? — Rămânea, dar şi altceva rămânea, mult mai grav — Ce anume? — Modul în care îl priveau pe om Poate nu exista o rasă care să fie mai bună decât alta Poate nici nu existau mai multe rase umane Dar anumiţi suedezi oneşti erau mai silitori şi mai capabili decât alţii De ce? Poate pentru că primiseră o educaţie suedeză solidă Nu am putea oare depista cum să creăm un suedez cu adevărat merituos, unul care nu fumează ţigări Gauloise şi nu se îmbată cu vin rosé? — Nu sună prea bine — Nu, spiritul timpului a schimbat direcţia, dar persoanele care au avut odată opinii extreme într-un sens devin la fel de uşor extreme în alt sens, nu-i aşa? Curând, acest grup din Uppsala începe să creadă în Freud şi în Marx la fel cum odinioară credea în biologii rasiali Desigur, locul se numea Institutul de Medicină Genetică, aşa că nu era deloc subestimată importanţa geneticii Dar oamenii ăştia credeau în primul rând în factorii sociali şi în cei materiali Nicio problemă cu asta, bineînţeles, mai ales de la o vreme, de când barierele de clasă au devenit nişte ziduri impenetrabile Dar acest grup a cărui figură călăuzitoare era profesorul de sociologie Martin Steinberg considera că noi suntem influenţaţi, mai mult sau mai puţin necesar, de circumstanţe Un anumit tip de mamă şi anumite tipuri de factori sociali şi culturali ar crea, mai mult sau mai puţin automat, un anume fel de om Nu aşa stau lucrurile, e departe de a fi aşa Omul e în mod semnificativ mai complex Dar domnii voiau să experimenteze şi să ajungă să stabilească ce fel de educaţie şi de antecedente pot crea un suedez bun şi minunat Se aflau în strânsă legătură cu Registrul Naţional al Gemenilor, urmăreau cercetarea de-acolo, iar într-o bună zi l-au întâlnit pe Roger Stafford, psihanalistul american — Am citit despre el — Cred, dar nu l-ai întâlnit niciodată, nu-i aşa? Era incredibil de charismatic Lumina orice adunare şi, mai ales, avusese un efect puternic asupra unei anumite femei din acel grup, pe nume Rakel Greitz A fost psihiatru şi psihanalist şi ea aş putea povesti mult despre Rakel Greitz Nu numai că a căzut în braţele lui Roger Stafford Dar a devenit obsedată de activitatea lui şi a vrut să îi ducă mai departe cercetarea La un anumit moment, nu ştiu când exact, ea şi grupul ei au luat decizia să-i despartă intenţionat pe unii dintre gemeni, în egală măsură monozigoţi şi dizigoţi, şi să îi plaseze în familii diametral opuse Şi, pentru că obiectivele erau de la început elitiste – să obţină suedezi frumoşi şi de succes –, grupul a fost foarte selectiv cu subiecţii Căutau de zor cu lumânarea în fiecare cotlon şi ungher Treceau şi prin vechile registre cu romi, cu alte popoare călătoare şi cu Saami şi aşa mai departe, căutând oameni la care nici biologii rasiali nu s-ar fi gândit să-i includă în planurile lor de sterilizare forţată Căutau părinţi foarte talentaţi care au avut gemeni Doreau – ca să ne exprimăm cinic – să aibă material de cercetare de primă clasă Mikael se gândi din nou la virtuozul la chitară menţionat de Lisbeth — Iar una dintre aceste perechi de gemeni era formată din Leo Mannheimer şi Daniel Brolin? Hilda von Kanterborg rămase tăcută şi se uită pe fereastră — Ba bine că nu, de aceea ne aflăm aici, nu-i aşa? spuse ea E o nebunie ce i-ai spus Lottei, că Leo nu mai era Leo Dar, cinstit vorbind, nu cred asta Pur şi simplu, nu pot Ştii tu, Anders şi Daniel Brolin, cum se numeau atunci, aparţineau poporului călător Proveneau dintr-o familie nemaipomenit de muzicală Mama, Rosanna, era o cântăreaţă fantastică S-a păstrat o înregistrare Rosanna cântă „Strange Fruit” a lui Billie Holiday într-un fel care te unge la inimă Însă a murit la numai câteva zile după ce a născut, de febră puerperală Nu a mers deloc la liceu, dar i-au fost găsite notele din perioada de gimnaziu şi era prima la toate Tatăl, Kenneth, era maniaco-depresiv, dar un geniu al chitarei Nu era deloc o persoană rea şi lipsită de sentimente, mai degrabă un nevrotic sadea care nu ar fi fost în stare să aibă grijă de gemeni De aceea au fost plasaţi într-o casă de copii din Gävle, unde i-a găsit Rakel Greitz şi i-a despărţit aproape instantaneu Nici nu vreau să ştiu cum au procedat ea şi Martin Steinberg când au găsit familiile tuturor gemenilor Dar cu Daniel şi cu Anders, sau Leo după cum a fost rebotezat, a fost chiar îngrozitor — În ce fel? — A fost atât de nedrept! Daniel a mai rămas câţiva ani la casa de copii Apoi a nimerit la un ţăran rău şi îngust la minte, în afara oraşului Hudiksvall care mai mult îşi dorea un ajutor la fermă Sau, mai bine spus, deşi exista o femeie acolo la început, ea a dispărut curând, iar ceea ce a urmat putem să numim fără ocolişuri exploatare prin muncă a copiilor Daniel şi fraţii lui trudeau din greu de dimineaţa până seara şi de multe ori nici nu li se dădea voie să meargă la şcoală Leo, în schimb a fost plasat într-o familie avută şi influentă din Nockeby — La Herman şi Viveka Mannheimer — Exact, iar Herman era un mahăr şi un dur care-l făcea pe Martin Steinberg praf şi pulbere Nimic nu era mai important decât ca părinţii adoptivi să nu afle nimic despre originea copiilor, în niciun caz că aveau fraţi gemeni Dar Herman Mannheimer a insistat şi şi-a exercitat într-un fel influenţa, a dominat grupul Martin a cedat, a fost pus la zid În regim de strictă confidenţialitate, i-a spus adevărul lui Herman, iar asta a fost destul de rău Iar lucrurile s-au agravat Herman a început să aibă idei Nu-i plăcuseră niciodată acei corturari sau poporul rătăcit cum le spunea şi, fără ca Rakel sau Martin să afle, i-a cerut sfatul partenerului său de afaceri Alfred Ögren — Pricep, spuse Mikael Şi, într-un fel sau altul, a aflat şi fiul Ivar — Da, dar asta a fost cu mult după aceea, iar la acea vreme Ivar era deja de mult timp invidios pe Leo, care dădea mai multe speranţe şi era mai isteţ Ivar, să nu uităm asta, făcea în general orice ca să dobândească un avantaj şi să îl pună la punct pe Leo Era un teren minat pentru cele două familii, iar colegul meu, Carl Seger, a fost chemat să ajute — Dar dacă Herman Mannheimer era un idiot atât de plin de prejudecăţi, de ce a luat copilul? — Herman era numai un bătrân reacţionar în general, nu o persoană lipsită de inimă, nu cred asta, în ciuda a ceea ce i s-a întâmplat lui Carl Dar Alfred Ögren el chiar era un porc şi un rasist şi îl sfătuise categoric să renunţe la băiat S-ar fi dus de râpă totul dacă nu ar fi apărut rapoarte că băiatul îşi dezvolta extrem de timpuriu capacităţile motorii şi toate cele, iar ei au stat să reflecteze Viveka era fermecată de el — Deci a rămas în familie pentru că era precoce? — Avea şapte luni când l-au luat şi existau deja mari aşteptări de la el — În fişa lui personală scrie că este fiul biologic al lui Mannheimer Nu ştiu cum au reuşit părinţii să facă asta, dacă bebeluşul a fost adoptat atât de târziu — Prietenii cei mai apropiaţi şi vecinii cunoşteau adevărul, bineînţeles Dar pentru ei devenise o chestiune de onoare Toţi ştiau cât suferise Viveka că nu putuse să aibă propriii copii — Leo ştia că era adoptat? — A aflat pe la vârsta de şase-şapte ani, când fiii lui Ögren începuseră să se ia de el Viveka a fost nevoită să-i spună, dar l-a rugat să păstreze secretul, de dragul onoarei familiei — Înţeleg — Da, nu a fost uşor pentru familie — Leo suferea de hiperacuzie — Suferea de asta şi de ceea ce azi descriem ca hipersensibilitate Era neobişnuit de sensibil Lumea era mult prea dură pentru el, iar el i se sustrăgea A devenit un copil foarte singur Mi se pare că singurul prieten adevărat pe care îl avea era Carl Iniţial, Carl şi eu, şi ceilalţi psihologi nu aveam vizibilitate asupra întregului context, credeam că nu facem decât să testăm un grup de copii talentaţi Eram împărţiţi în aşa fel, încât să întâlnim numai unul dintre fraţi Dar, treptat, am înţeles ce se petrecea şi încet am început să acceptăm, mai mult sau mai puţin, aş putea spune Carl era cel care se împăca cel mai greu dintre noi cu ideea că gemenii fuseseră despărţiţi intenţionat – asta sigur pentru că era atât de apropiat de Leo Ceilalţi copii nu păreau să simtă că se despărţiseră de cineva, dar Leo era altfel Nu ştia nici el că era geamăn monozigot, ci doar că era adoptat Dar bănuia ceva şi spunea adesea că se simte incomplet, iar pentru Carl devenea insuportabil „Nu mai rezist”, spunea el şi mă întreba tot timpul despre Daniel: „Se simte la fel?” I-am spus că nici el nu se simţea bine „Este singur”, i-am spus, precizând că uneori arăta semne de depresie „Trebuie să le spunem”, era de părere Carl „Nu se poate”, răspundeam eu, „o să ne ducem la fund cu toţii” Dar Carl a continuat tot aşa şi, până la urmă, a făcut cea mai mare greşeală a vieţii lui A mers la Rakel, şi ştii Hilda deschise cea de-a doua sticlă de vin, deşi prima nu fusese golită complet — Sigur că Rakel Greitz, continuă ea, poate lăsa impresia că este serioasă şi corectă Pe Leo a reuşit să-l amăgească Au ţinut legătura în tot acest timp, au luat împreună masa de Crăciun şi lucruri de acest fel Dar în realitate este înfiorător de rece şi, din cauza ei, mă aflu eu aici sub un nume fals, tremur şi mă îmbăt M-a ţinut sub observaţie în toţi aceşti ani, m-a linguşit şi m-a ameninţat din cauza unui lucru sau a altuia Era în drum spre mine când am fugit aici Am văzut-o pe stradă — Deci Carl a fost la ea, spuse Mikael — A făcut-o pe curajosul şi a declarat că avea de gând să dezvăluie totul, oricare ar fi repercusiunile Câteva zile mai târziu era mort, împuşcat ca o pradă hăituită în pădure — A fost omucidere, vrei să spui? — Nu ştiu Mereu am negat asta, am refuzat să cred că eram implicată într-o activitate pentru care se putea ucide — Dar de fapt ai bănuit mereu opusul, nu-i aşa? spuse Mikael Hilda nu răspunse Nu făcu decât să-şi bea vinul rosé şi să se uite pe fereastră — Am citit investigaţia poliţiei, continuă Mikael Am simţit încă de-atunci că ceva nu era în regulă, iar acum îmi dai un motiv Nu pot să văd nicio altă explicaţie decât implicarea tuturor, Mannheimer, Ögren, Greitz, toată lumea Exista riscul să fie deconspiraţi şi asociaţi cu o activitate în care copiii cărora le era menit să stea împreună erau despărţiţi cu o lovitură de sabie Au fost obligaţi să scape de o ameninţare care i-ar fi târât pe toţi în noroi Hilda von Kanterborg arăta speriată şi mai rămase tăcută pentru un moment — Preţul a fost în orice caz foarte mare, spuse ea Leo nu şi-a mai revenit niciodată Cu toţi banii lui şi cu tot sprijinul de care a avut parte, nu a fost niciodată fericit Stima lui de sine a fost precară şi, împotriva voinţei sale, a ajuns să lucreze în firma familiei unde s-a văzut călcat în picioare de cretini precum Ivar — Şi fratele, Daniel? — A fost mai puternic într-un fel, poate pentru că din păcate nu a avut încotro Tot ceea ce Leo fusese încurajat să ajungă – un băiat citit, educat şi muzical –, Daniel fusese nevoit să devină pe furiş şi în pofida condiţiilor Şi se simţea oribil şi el Era hărţuit de fraţii lui şi bătut şi avea mereu sentimentul că este diferit şi înstrăinat — Ce s-a întâmplat cu el? — A fugit de la fermă şi a dispărut din Registru Iar eu am fost dată afară din proiect la puţin timp după aceea, aşa că nu prea ştiu sigur ce s-a întâmplat Ultima mea contribuţie a fost să-i dau un pont despre o şcoală de muzică din Boston Apoi n-am mai auzit de el până când Mikael simţi din încordarea ei că ceva se întâmplase Îi observă felul în care ţinea paharul şi ochii care îi rătăceau — Până când ? — Stăteam acasă şi beam Era înainte de prânz, într-o zi de decembrie acum un an şi jumătate Citeam ziarul de dimineaţă şi mi-am pus un pahar Atunci a sunat telefonul Aveam instrucţiuni stricte de la Registru să nu ne dăm niciodată numele reale Dar eu obişnuiam să beau şi atunci, şi am uitat de vreo două ori, pentru că Daniel reuşise să-mi dea de urmă cu mult timp înainte, iar acum, dintr-odată, suna din nou de nicăieri şi susţinea că a înţeles — A înţeles ce? — Că Leo exista şi că erau gemeni monozigoţi — Gemeni în oglindă, nu-i aşa? — Da, dar asta nu ştia încă şi nu conta, cel puţin nu atunci Era îngrozitor de tulburat şi m-a întrebat dacă ştiam Am ezitat un moment lung Apoi am spus că da şi s-a făcut linişte A spus că nu avea să mă ierte niciodată, apoi a închis Voiam să strig, să mă prăbuşesc, să mor Aveam un număr pe display şi am sunat Am dat de un hotel din Berlin şi nimeni nu ştia de niciun Daniel Brolin Am încercat să dau de el în toate felurile, dar nu am reuşit — Crezi că l-a întâlnit pe Leo? — Cred că totuşi nu, în ciuda a toate — De ce spui asta? — Pentru că astfel de lucruri se află Mai mulţi dintre gemenii noştri monozigoţi s-au întâlnit la o vârstă adultă Este inevitabil acum, în era digitală Cineva vede o poză pe Facebook sau Instagram şi spune că seamănă cu unul sau celălalt, vorba se răspândeşte şi adesea povestea ajunge în media, până la urmă Ziariştii se dau în vânt după astfel de poveşti Dar niciunul dintre aceşti gemeni nu a înţeles contextul mai larg Au existat mereu explicaţii – explicaţii false care au fost pregătite de la bun început –, iar revistele s-au concentrat pe caracterul fantastic al întâlnirii Nimeni nu a săpat până în fondul problemei Nu pricep cum de tu ai ajuns la această pistă, sincer vorbind Toţi au fost atât de ridicol de stricţi cu acordul de confidenţialitate! Mikael bău şi el mai mult vin rosé, cu toate că nu-i plăcea, şi se gândi cum să formuleze Îşi păstră compasiunea din ton: — Cred că iei dorinţa drept realitate, Hilda Eu cred că multe lucruri trimit la faptul că ei s-au întâlnit într-adevăr E ceva ce nu se potriveşte Am un prieten care îl cunoaşte bine pe Leo El – îi spuse „el” lui Malin pentru mai multă siguranţă – l-a studiat bine pe Leo Este convins că Leo a devenit dreptaci, cum i-am spus surorii tale Pe deasupra, băiatul a devenit foarte priceput la chitară, de la o zi la alta — Deci a schimbat şi instrumentul! Hilda se strânse pe scaun, încordată la maximum — Deci vrei să sugerezi continuă ea — Vreau numai să întreb ce concluzii ai trage dacă ai încerca să nu confunzi dorinţa cu realitatea — Atunci, dacă ce spui e adevărat, aş crede că Leo şi Daniel au făcut schimb de identităţi — De ce? — Pentru că îşi căută cuvintele: Pentru că sunt nişte persoane profund melancolice şi infinit de talentate Le-ar fi uşor să schimbe contextul, mai ales dacă li s-ar oferi ceva nou şi captivant Carl spunea mereu că Leo se simţea ca un prizonier într-un rol care nu-i plăcea — Şi Daniel? — Pentru el nu ştiu, dar sigur i s-ar părea fantastic să păşească în lumea lui Leo — Te-ai confruntat cu o furie sălbatică la telefon, nu ai spus asta? continuă Mikael Trebuie să fi fost îngrozitor de dureros pentru Daniel să realizeze că fratele lui geamăn a crescut într-o familie înstărită, în timp ce el a fost muncitor la fermă — Da, dar Hilda se uită spre sticlele de vin rosé ca şi cum i-ar fi fost teamă că nu aveau să-i mai ajungă multă vreme — Aceşti băieţi, trebuie să înţelegi, sunt nemaipomenit de sensibili şi de empatici Carl şi cu mine am vorbit adesea despre asta Dar erau singuri Erau ca şi făcuţi unul pentru altul şi, dacă s-au întâlnit într-adevăr, cred că a fost o întâlnire fantastică, poate lucrul cel mai frumos şi mai fericit care li s-a întâmplat — Deci nu întrevezi nicio posibilitate ca să se fi întâmplat ceva îngrozitor? Hilda dădu din cap că nu, mai mult convulsiv decât convinsă, i se părea lui — Ai spus cuiva că te-a căutat Daniel? Hilda von Kanterborg ezită puţin prea mult Dar pe de altă parte nu era uşor de citit Îşi aprinse o nouă ţigară cu ce mai rămăsese din precedenta — Nu, spuse ea Nu mai sunt în contact cu Registrul Cu cine să fi vorbit? — Ai spus că Rakel Greitz te vizitează la intervale regulate — Ei nu i-aş spune un cuvânt Am avut mereu grijă în faţa ei Mikael se adânci în gânduri şi continuă pe un ton mai apăsat decât îşi propusese: — Mai e un lucru la care trebuie să-mi răspunzi, spuse el — E vorba de Lisbeth Salander? — De unde ştii? — Nu e niciun secret că sunteţi apropiaţi — A fost implicată în proiect? — A fost cea care i-a pricinuit lui Rakel Greitz mai multe necazuri decât toţi ceilalţi la un loc Decembrie, cu un an şi jumătate în urmă Leo Mannheimer intră înapoi în casă cu bărbatul acela care arăta la fel ca el Acesta purta o haină uzată, neagră, cu guler alb de blană, pantaloni gri de costum şi ghete mari, roşcat-maronii, care trebuie să fi străbătut distanţe uriaşe după cum arătau Omul îşi scoase fesul şi haina şi îşi puse chitara jos Părul îi era mai ciufulit, favoriţii mai lungi, iar obrajii mai roşii şi cojiţi Şi toate astea nu făceau decât să întărească înfiorătoarea asemănare Era ca şi cum Leo s-ar fi văzut pe sine într-o altă formă Se simţea rău şi parcă îl trecea o transpiraţie rece Îşi dădu seama că îi era frică de moarte, avea senzaţia că podeaua se deschidea sub el Dar nimic nu era simplu Se uită la mâinile şi la degetele acelui bărbat, apoi la ale sale, şi îşi dori o oglindă ca să compare fiecare urmă şi fiecare rid de pe faţă Dar mult mai mult îşi dorea să tot întrebe şi să nu se oprească din întrebat Se gândea la sunetele pe care le auzise din casa scărilor, la spusele lui că nu s-ar fi simţit nici el complet, aşa cum nici Leo însuşi nu se simţise complet Cuvintele i se opreau în gât — Cum e posibil? întrebă el — Cred spuse bărbatul — Ce crezi? — Că am făcut parte dintr-un experiment Leo de-abia putu să asimileze aceste cuvinte Îşi amintea de Carl, de paşii tatălui său când urca scările în acea zi de toamnă şi tresări Se aşeză pe canapeaua roşie, sub tabloul lui Bror Hjorth Omul se aşeză şi el în fotoliul de alături şi în acest gest, în această mişcare a corpului, care se afunda în scaun, era ceva înfiorător de familiar — Presimţeam asta, spuse Leo Că ceva era greşit — Ştiai că ai fost adoptat? — Mama mi-a spus — Dar nu aveai nicio idee de existenţa mea? — Absolut deloc sau — Ce anume? — M-am gândit, am visat, mi-am închipuit tot felul de lucruri Unde ai crescut? — La o fermă aproape de Hudiksvall Apoi m-am mutat la Boston — Boston, bombăni Leo Auzi o inimă bătând Credea că e a lui, dar era a acelui bărbat, a fratelui său geamăn — Vrei ceva de băut? întrebă el — Aş avea nevoie — Şampanie? Merge? Intră direct în sânge — Sună bine Leo se ridică şi merse spre bucătărie, dar se opri în drum fără să ştie de ce Era prea confuz şi tulburat ca să ştie ce face Spuse: — Iartă-mă — Iartă-mă de ce? — Am fost atât de şocat la uşă! Nu îmi amintesc cum te numeşti — Dan, spuse bărbatul Dan Brody — Dan? repetă Leo Dan Apoi merse şi aduse o sticlă de Dom Pérignon şi două pahare Poate nu din acel punct începuse totul, nu tocmai Conversaţia se menţinu suprarealistă şi de neînţeles pentru încă ceva vreme Dar afară cădea zăpada şi se auzeau sunetele serii de vineri, râsete, voci, muzică din maşini şi din apartamente Zâmbiră, îşi ridicară paharele şi se deschiseră tot mai mult unul în faţa celuilalt Nu dură mult şi vorbeau cum niciunul dintre ei nu mai vorbise înainte Trecuseră prin tot şi prin toate şi niciunul nu ar fi putut să relateze acea conversaţie cu sinuozităţile ei Fiecare direcţie, fiecare subiect, era întrerupt de întrebări şi ramificaţii Era ca şi cum cuvintele nu ajungeau, ca şi cum nu se putea vorbi destul de rapid Se făcuse noapte, apoi venise o nouă zi şi numai câteodată mai făceau câte o pauză ca să mănânce, să doarmă sau să cânte Cântau ore la rând, iar pentru Leo acesta era lucrul cel mai preţios Fusese un solitar, cântase ore în şir în fiecare zi din viaţa lui, dar mereu singur Dan cântase cu sute de oameni, fie ei amatori sau profesionişti şi virtuoşi, inflexibili sau deschişi, care stăpâneau numai un gen muzical sau care le stăpâneau pe toate, care puteau să schimbe acordurile în mijlocul unei melodii şi să înţeleagă fiecare modificare ritmică Cu toate acestea, nu cântase niciodată alături de cineva care să-l înţeleagă atât de intuitiv şi direct Nu numai că improvizau împreună, dar şi vorbeau despre muzica lor, schimbau experienţe, iar Leo se suia uneori pe masă sau pe scaune şi rostea câte un toast pentru fratele său: — Sunt atât de mândru! Eşti aşa de bun, fantastic de bun! Era o bucurie atât de copleşitoare să cânte cu fratele geamăn, încât îşi spori performanţa şi deveni mai îndrăzneţ şi mai creativ la solo-urile lui Deşi Dan era desigur mai bun şi mai priceput, îşi reînnoi şi el pasiunea pentru muzică Aveau momente în care vorbeau şi cântau în acelaşi timp Au povestit despre vieţile lor ca pentru prima oară şi au descoperit sensuri şi legături pe care nu le bănuiseră înainte Îşi lăsau relatările să se împletească şi să se coloreze reciproc Era adevărat, deşi Dan nu spunea asta, că lucrurile nu se potriveau tot timpul Câteodată începea să-l cuprindă invidia şi îşi amintea cum răbdase de foame când era mic Îşi aducea aminte de evadarea de la fermă şi de cuvintele Hildei von Kanterborg: Trebuie să studiem şi să nu ne amestecăm Simţea o împunsătură de mânie şi când Leo se plângea uneori că nu îndrăznise să se dedice total muzicii, ci fusese obligat să fie coproprietar la Alfred Ögren – obligat să fie coproprietar! – şi-atunci nedreptăţile păreau şi mai mari decât putea el să suporte Totuşi, asta ţinea de excepţii În acel sfârşit de săptămână de decembrie, Dan trăia o bucurie enormă şi copleşitoare Era un aşa miracol să întâlnească nu numai un frate geamăn, dar şi o fiinţă care gândea, simţea şi auzea la fel ca el De câte ori nu vorbiseră numai despre asta? Despre sunete! Se adânceau în subiect ca doi pedanţi veritabili şi chiar era ameţitor să te cufunzi în ceva ce nimeni altcineva nu înţelegea Câteodată şi Dan se urca pe scaun ca să mai ţină câte un toast Şi-au promis să rămână împreună, strâns legaţi Şi-au jurat multe lucruri măreţe şi frumoase, dar şi să înţeleagă ce se întâmplase de fapt şi de ce Au vorbit detaliat despre persoanele care îi vizitaseră în copilărie, despre teste, filme şi întrebări Dan a povestit despre Hilda von Kanterborg, Leo, despre Carl Seger şi despre Rakel Greitz, cu care ţinuse legătura de-a lungul timpului — Rakel Greitz, spuse Dan Cum arată? Leo îi povesti despre semnul din naştere de pe gât şi atunci Dan îngheţă Îşi dădu seama că şi el o cunoscuse pe Rakel Greitz Era un moment hotărâtor Era ora unsprezece într-o seară de duminică, pe 17 decembrie Străzile erau întunecate şi tăcute, iar zăpada încetase să mai cadă Undeva, în depărtare, se auzeau maşini de deszăpezire — Nu-i aşa că Greitz e un fel de vrăjitoare? — E destul de rece la suprafaţă, spuse Leo — Mie mi-a dat fiori — Nici eu n-aş putea spune că mi-a plăcut vreodată de ea — Şi totuşi ai continuat să te vezi cu ea? Leo răspunse în apărarea sa: — De fapt, nu ne-am confruntat niciodată — Câteodată suntem cam slabi, spuse Dan pentru a-l consola — Suntem Dar Rakel a fost şi legătura mea cu Carl Mi-a spus mereu poveşti frumoase despre el, de felul celor pe care îmi doream să le aud, cred Săptămâna viitoare iau masa de Crăciun cu ea — Ai întrebat-o vreodată despre originile tale? — De sute de ori şi de fiecare dată a spus — că ai fost lăsat la o casă de copii din Uppsala, dar nu au reuşit să dea de părinţii tăi biologici — Am sunat şi la blestemata casă de copii şi mi-au confirmat informaţia — Atunci cum se potriveşte asta cu treaba cu corturar? — Este mai mult un zvon, spunea Rakel — Minte! — Evident Chipul lui Leo căpătă o expresie înverşunată — Rakel Greitz cam aduce a păianjenul din plasă, nu crezi? continuă Dan — Posibil — Ar trebui să-i punem la punct O cumplită sete de răzbunare se aprinse în apartamentul de pe Floragatan, iar după ce seara de duminică deveni noapte şi apoi luni dimineaţă, fraţii deja se puseseră de acord să fie discreţi şi să nu sufle o vorbă nimănui despre întâlnirea lor Leo urma să o contacteze pe Rakel Greitz ca să anuleze masa de Crăciun şi, în loc de asta, să o invite la el acasă şi să o prindă cu garda jos, în timp ce Dan se ascundea într-o cameră vecină Rakel Greitz trebuia să sufere Fraţii urzeau un plan Hilda von Kanterborg golea paharele unul după altul, totuşi nu părea beată Tremura însă, iar sudoarea i se scurgea şiroaie pe frunte, umezindu-i gâtul şi pieptul — Rakel Greitz şi Martin Steinberg voiau în proiect, aşa cum se obişnuia, gemeni monozigoţi şi dizigoţi, în aceeaşi măsură Era nevoie de ambele grupuri pentru comparaţie Lisbeth Salander şi sora ei, Camilla, apăreau într-unul dintre registrele Institutului de Medicină Genetică Fetele erau considerate ideale Sigur că nimeni nu avea vreun respect exagerat pentru Agneta Dar tatăl era chiar — Un monstru — Un monstru extrem de talentat, aş adăuga, fapt ce le făcea pe copile foarte interesante Rakel Greitz voia să le despartă, era obsedată de asta — Deşi fetele aveau o mamă şi o casă — Deşi era aşa iar eu chiar nu vreau să o apăr pe Rakel, nici măcar o secundă Dar Nu-i lipseau atunci argumentele, omeneşte vorbind Tatăl, Zalachenko, era violent şi alcoolic — Ştiu totul despre acea situaţie — Sunt conştientă de asta Dar vreau să o spun în apărarea noastră Era o casă infernală, Mikael Nu erau numai violurile şi abuzurile tatălui, era şi faptul că o favoriza pe Camilla, iar tensiunea dintre ele a fost catastrofală de la început, ca şi cum erau născute să se duşmănească Mikael se gândi la Camilla şi la uciderea colegului său Andrei Zander şi apucă strâns paharul Nu spuse nimic însă — Existau, de fapt, motive să o plasăm pe Lisbeth în altă familie şi am fost şi eu de această părere pentru o vreme, continuă Hilda — Dar îşi iubea mama — Ştiu, crede-mă, am aflat multe despre acea familie, iar Agneta sigur că lăsa impresia unei femei distruse când Zalachenko trecea pe acolo şi o făcea praf şi pulbere Dar în ceea ce le privea pe copile, era o adevărată luptătoare I se ofereau bani, era ameninţată, primea scrisori neplăcute cu ştampilele autorităţilor Dar refuza să se regăsească în acel scenariu „Lisbeth rămâne la mine”, spunea ea „N-o s-o abandonez niciodată” Se lupta cu înverşunare, iar procesul a tergiversat lucrurile şi s-a făcut prea târziu ca fetele să mai poată fi despărţite, date fiind ideile de pe-atunci Dar pentru Rakel devenise o chestiune de principiu, o idee fixă, aşa că am fost chemată să mediez lucrurile — Ce s-a întâmplat? — Pentru început am fost tot mai impresionată de Agneta Am ţinut legătura la acel timp, am devenit practic prietene şi am început să mă zbat ca ea să o păstreze pe Lisbeth Chiar m-am luptat pentru asta, dar Rakel nu s-a lăsat învinsă aşa uşor, iar într-o seară a apărut cu uriaşul ei, Benjamin Fors — Cine este ăsta? — Este asistent social la bază, dar a lucrat o veşnicie pentru Rakel Martin Steinberg a avut grijă să îl lege de ea Nu este din cale-afară de inteligent, dar e matur şi de o loialitate de necontestat Rakel l-a ajutat de multe ori în vremuri grele, de exemplu, când şi-a pierdut fiul într-un accident de maşină La schimb, el face totul pentru Rakel Acum trebuie să aibă peste cincizeci şi cinci de ani, dar are peste doi metri lungime şi este cât se poate de în formă Arată într-un fel blând, cu o privire moale, melancolică şi nişte sprâncene stufoase care-l fac să pară uşor comic Dar dacă Rakel îi cere, poate fi dur şi brutal, iar seara aceea, pe Lundagatan Hilda şovăi şi mai bău nişte vin rosé — Da? — Era octombrie şi frig, continuă ea, la scurt timp după ce Carl Seger fusese împuşcat la vânătoarea de elani Eu mă aflam la comemorare, sigur nu era o coincidenţă Operaţiunea fusese planificată minuţios Camilla dormea la o prietenă, erau acasă numai Agneta şi Lisbeth Lisbeth avea şase ani, e născută în aprilie, nu? Ea şi cu Agneta stăteau în bucătărie la un ceai şi la o pâine prăjită Afară, pe Skinnarviksberget, era furtună — Cum poţi să ştii astfel de detalii? — Am trei surse, propriul nostru raport oficial care probabil este hârtia cea mai puţin demnă de încredere şi versiunea Agnetei Am vorbit despre întâmplare după aceea ore la rând — Şi a treia sursă? — Este însăşi Lisbeth Mikael se uită mirat la ea Ştia cât de tăcută era Lisbeth în ceea ce priveşte viaţa ei El nu auzise un cuvânt despre acea întâmplare, nici măcar de la Holger — Cum se face? întrebă el — Au trecut cam zece ani de-atunci, spuse ea Lisbeth se afla într-o perioadă în care îşi dorea să afle mai multe despre mama ei, iar eu i-am povestit cât de bine am putut I-am spus că Agneta era o persoană puternică şi inteligentă şi am văzut că asta a bucurat-o Am stat mult timp şi am vorbit acasă la mine în Skanstull Până la urmă, mi-a povestit şi ea episodul M-a lovit ca un pumn în abdomen — Lisbeth ştia că tu ţineai de Registru? Hilda von Kanterborg deschise cea de-a treia sticlă de vin — Nu, spuse ea Nu avea idee Nu ştia nici numele lui Rakel Greitz Credea că totul ţine de asistenţa socială, de o măsură constrângătoare a autorităţilor Nu ştia nimic despre cercetarea pe gemeni, iar eu Hilda bătu darabana cu degetele în pahar — Ai trecut sub tăcere adevărul — Erau inşi cu ochii pe mine, Mikael Exista interdicţia de a vorbi, ştiam ce i se întâmplase lui Carl — Înţeleg, spuse el, şi, într-o anumită măsură, era sincer Nu se poate să-i fi fost uşor Hildei von Kanterborg şi era mare lucru că stătea aici şi povestea Nu era nevoie să o mai condamne şi el — Ce s-a întâmplat? întrebă el — Seara, pe Lundagatan? — Da — Era furtună, cum am zis Tatăl fusese acolo în ziua precedentă, iar Agneta avea vânătăi şi dureri pe abdomen şi pelvis Îşi lua ceaiul în bucătărie cu Lisbeth, aveau un moment liniştit împreună Atunci a sunat cineva la uşă şi, îţi dai seama, le-a luat groaza, credeau că era din nou Zalachenko — Dar era Rakel Greitz — Erau Rakel şi Benjamin, iar asta nu era mai bine Au declarat solemn că aveau să o ia pe Lisbeth, conform legii cutare şi cutare, ca să o protejeze Apoi a fost oribil — În ce fel? — Lisbeth s-a simţit îngrozitor de dezamăgită Era atât de mică, iar când Rakel venise pentru diferite teste, îşi pusese în ea toate speranţele Rakel Greitz, ştii, se pot spune multe despre ea, dar radiază putere şi autoritate Seamănă chiar cu o regină cu postura aceea dreaptă şi cu semnul din naştere ca o flacără, de pe gât Cred că Lisbeth a sperat că ar putea să le ajute şi să facă în aşa fel, încât tatăl lor să nu mai apară pe acolo Dar apoi şi-a dat seama că Rakel era ca toţi ceilalţi — Care nu făceau decât să lase maltratarea şi abuzurile să continue — Care nu făceau nimic în privinţa asta Iar acum, una peste alta, Rakel avea să o ducă departe pe Lisbeth şi să o pună pe ea în siguranţă Pe ea! Rakel a luat inclusiv o seringă cu Stesolid, avea de gând să o adoarmă şi să o răpească Dar atunci Lisbeth parcă a înnebunit A muşcat-o pe Rakel de deget, a sărit pe masa de lângă perete din camera de zi, a deschis fereastra şi s-a aruncat E adevărat că locuiau la primul etaj, dar tot erau doi metri şi jumătate până la sol, iar Lisbeth era o fată mică şi slabă Nu avea pantofiori, numai şosete, blugi şi un pulover, iar afară era furtună, ploua A aterizat în picioare, ghemuită, dar a căzut în faţă şi s-a lovit la cap Cu toate acestea, s-a ridicat şi a fugit mai departe, în întuneric A fugit tot aşa, luând-o de-a curmezişul, în jos spre Slussen şi Gamla Stan, până a ajuns la Mynttorget şi la Palat, udă şi înfrigurată Cred că în acea noapte a dormit într-o casă pe scări A stat departe vreo două zile Hilda se opri — Te rog — Da? — Mi-e atât de sete astăzi, continuă ea Ai putea fugi jos la recepţie să aduci şi nişte bere rece? Am nevoie de ceva mai răcoritor decât poşirca asta, spuse ea arătând spre vinul rosé Mikael se uită îngrijorat la ea Până la urmă aprobă din cap, ieşi pe coridor şi coborî scările până la tânăra de la recepţie Şi, spre mirarea lui, nu numai că luă şase sticle de Carlsberg, dar reuşi şi să trimită un mesaj criptat, deşi poate că nu era tocmai deştept din partea lui Dar simţea că îi datora asta destinatarei Scrise: Femeia cu semnul din naştere pe gât, care a vrut să te trimită departe când erai mică, se numeşte Rakel Greitz A fost psihanalist şi psihiatru şi este printre cei responsabili pentru Registru Apoi urcă din nou la Hilda von Kanterborg cu berile şi ascultă continuarea poveştii 17 21 – 22 iunie Lisbeth stătea la Operabaren, într-o tentativă de a-şi sărbători eliberarea, dar nu îi prea reuşea Un grup de fete tinere cu coroniţe în păr – o petrecere de burlăciţe probabil – se manifestau gălăgios la o masă din spatele ei, iar râsetele lor o răneau Îşi îndreptă privirea spre Kungsträdgården Un om cu un câine negru trecea pe-acolo Venise aici de dragul băuturilor, probabil, şi pentru ambianţă şi viaţa animată, dar nu-i plăcea Uneori arunca o privire dincolo de petrecere, spre stânga, încercând să repereze pe cineva care ar putea să o urmeze acasă, un bărbat eventual sau o femeie Se gândea la asta şi la tot felul de lucruri în timp ce îşi verifica necontenit mobilul Primise un mesaj pe e-mail de la Hanna Balder, mama lui August, băiatul autist cu memorie fotografică, martor al uciderii propriului tată, pe care Lisbeth îl ascunsese într-o casă de vacanţă de pe insula Ingarö Băiatul se întorsese acasă după o lungă şedere în străinătate şi, după părerea mamei sale, se simţea „bine, date fiind evenimentele prin care trecuse”, iar asta suna promiţător Lisbeth nu putea însă să-şi scoată din minte privirea lui, ochii aceia sticloşi care vedeau şi înregistrau mult mai mult decât ar fi trebuit şi care păreau totodată să se retragă cumva în umbră Lisbeth ajunse la constatarea destul de dureroasă că unele lucruri persistă în minte, nu te poţi elibera de ele şi n-ai ce face decât să trăieşti cu ele Îşi amintea cum băiatul se izbise cu capul de masă pe Ingarö, într-o izbucnire de frustrare sălbatică, iar pentru un moment îşi dori să facă şi ea la fel: să-şi lovească fruntea de masa barului Dar nu făcu altceva decât să strângă din maxilare În acelaşi timp, observă că cineva se apropia de ea Era un tip tânăr în costum albastru, cu părul blond-închis, cu colţurile buzelor uşor ridicate, care se aşeză lângă ea Îi spuse: — Vai, ce supărată eşti! După care făcu un comentariu despre buza ei crăpată Nu erau remarci prea inspirate, niciuna, nici cealaltă Dar Lisbeth nu apucă să-i servească nici măcar o privire ucigătoare, pentru că primi un SMS pe numărul secret, un mesaj criptat de la Mikael Îl citi şi se enervă şi mai tare Apoi se ridică, aruncă vreo câteva bancnote de o sută pe masa barului, îi dădu un brânci tipului şi ieşi Oraşul strălucea Era o seară minunată pentru cine avea capacitatea să o simtă, iar în depărtare se auzea muzică Dar Lisbeth nu remarca nimic din toate astea, arăta ca şi cum avea de gând să ucidă pe cineva Căută numele primit pe mobil şi realiză imediat că Rakel Greitz îşi proteja identitatea Asta nu era nicio problemă în sine Cu toţii lăsăm urme pe unde trecem Cumpărăm lucruri de pe internet, suntem neatenţi şi ne lăsăm acolo adresele Dar acum, mergând pe Strömbron spre Gamla Stan, nu era în stare de nimic, nici măcar să spargă site-ul unei librării online sau alt site de pe care Rakel Greitz ar fi putut cumpăra vreun produs În schimb, se gândea la dragoni Îşi aminti de seara în care, ca mic copil, fugise prin Stockholm numai în şosete şi ajunsese într-o biserică luminată în întuneric Era Storkyrkan, dar asta nu ştia atunci Ceva o trăgea într-acolo, picioarele îi erau ude şi îngheţate de frig şi avea nevoie să se odihnească şi să se încălzească Trecuse de o coloană lungă şi de o curte interioară şi păşise în biserică Acolo, înăuntru, tavanul era atât de înalt, de parcă ajungea la cer Rememoră cum mersese până în faţă ca să scape de toate privirile care se îndreptau asupra ei Atunci remarcase statuia despre care a înţeles de-abia mult mai târziu că era celebră şi despre care se spunea că îl reprezintă pe Sfântul Gheorghe omorând un balaur şi salvând o fecioară aflată în pericol Dar asta nu era ceva cunoscut de Lisbeth sau de care i-ar fi păsat Văzuse cu totul altceva în statuie în acea seară, văzuse un abuz Dragonul, îşi amintea atât de clar şi acum, stătea pe spate, iar corpul îi era străpuns de o săgeată în timp ce bărbatul cu un chip indiferent şi inexpresiv tăia animalul cu o sabie Dragonul era lipsit de apărare şi singur, iar Lisbeth se gândea la mama ei O văzuse pe mama ei în dragon şi simţea cu fiecare parte a fiinţei ei că dorea să o salveze sau, mai mult, că vrea să fie ea însăşi dragonul şi să lovească înapoi, să scuipe foc, să-l răstoarne pe călăreţ de pe cal şi să-l ucidă – pentru că, desigur, călăreţul nu era nimeni altul decât Zala Era tatăl, era răul care le distrugea viaţa Iar asta nu era tot Mai exista o persoană în grupul statuar, o femeie care putea fi trecută cu vederea pentru că stătea deoparte Femeia avea o coroană pe cap şi-şi ţinea mâinile în faţă, ca şi cum ar fi citit dintr-o carte Lucrul cel mai izbitor era că părea atât de calmă, ca şi cum nu ar fi privit spre un măcel, ci spre un câmp sau spre o mare În acel moment, Lisbeth nu ar fi putut înţelege că ea o reprezenta pe fecioara care era salvată În ochii ei, femeia era rece şi indiferentă, arăta ca şi doamna cu semnul din naştere de care fugise şi care, la fel ca alţii, lăsa violurile şi abuzurile să continue acolo, acasă Se gândea că exact aşa era Nu numai că mama şi dragonul erau chinuiţi, dar mai era şi lumea care privea indiferentă Lisbeth simţise o ură profundă pentru călăreţul şi pentru femeia din grupul statuar şi fugise din nou afară în ploaie şi în furtună, tremurând de frig şi mânie Trecuse mult timp de-atunci, dar amintirea era extrem de vie Acum când după atâţia ani mergea pe podul spre Gamla Stan în drum spre casă, murmură pentru sine numele: Rakel Greitz Găsise legătura cu Registrul pe care o tot căutase încă de la vizita lui Holger la Flodberga * Hilda von Kanterborg deschise o bere Începuse să se uite pieziş cu ochiul stâng şi uneori pierdea firul Câteodată părea chinuită de angoasă, alteori era surprinzător de perspicace, ca şi cum alcoolul nu făcea decât să-i sporească luciditatea — Nu prea ştiu ce a făcut Lisbeth după ce a fugit din Storkyrkan, doar că a doua zi a cerşit nişte bani în Staţia Centrală şi a şterpelit o pereche de pantofi prea mari şi o jachetă cu puf de la Åhléns Agneta îşi ieşise din fire, bineînţeles, iar eu eu fierbeam de furie şi spuneam că Rakel îşi supunea riscului întregul proiect dacă avea să-şi pună planul în practică Până la urmă, s-a dat bătută, a lăsat-o în pace pe Lisbeth Dar a continuat să o urască şi cred că a avut şi ea o contribuţie când a fost internată la Sfântul Ştefan — De ce spui asta? — Pentru că bunul ei prieten, Peter Teleborian, lucra la acea clinică — Deci erau prieteni? — Teleborian era unul dintre pacienţii lui Rakel pe canapeaua cabinetului de psihanaliză Ambii credeau în amintiri reprimate şi prostii din astea şi îi era foarte loial Dar partea interesantă este că Rakel nu numai că o ura pe Lisbeth, dar îi era şi tot mai teamă de ea Cred că ea a înţeles mai devreme decât oricine altcineva de ce era capabilă Lisbeth — Crezi că Rakel Greitz are ceva de-a face cu moartea lui Holger Palmgren? Hilda von Kanterborg se uită în jos la pantofii ei, la tocuri De afară, de pe chei, se auzeau glasuri — Este necruţătoare, ştiu asta mai bine decât oricine Campania de defăimare pe care a declanşat-o împotriva mea când m-am hotărât să părăsesc Registrul m-a lovit în multe feluri Dar omor Nu ştiu Nu pot să cred, în orice caz nu vreau să cred, şi cu atât mai puţin O grimasă schimbă expresia Hildei — Ce? întrebă el — cu atât mai puţin aş putea crede asta despre Daniel Brolin Este un băiat atât de vulnerabil şi de talentat! Nu ar răni pe nimeni niciodată, în niciun caz pe fratele său geamăn Au fost făcuţi să fie împreună Mikael se gândi să răspundă că exact asta spuneau oamenii când prietenii sau cunoscuţii lor comit crime îngrozitoare Nu putem înţelege Nu este posibil Nu el, nu ea Cu toate acestea, se întâmplă Cel pe care îl credeam bun este orbit de furie şi se întâmplă inimaginabilul Dar rămase tăcut şi încercă să nu tragă concluzii pripite Exista o întreagă serie de scenarii posibile Mai vorbiră un moment şi căzură de acord cum aveau să comunice în zilele care urmau şi trecură prin mai multe detalii practice O îndemnă să fie atentă şi să aibă grijă de ea, apoi îşi luă telefonul şi verifică dacă mai exista vreun tren spre Stockholm la acea oră târzie Era unul în cincisprezece minute, aşa că îşi strânse reportofonul, o mai îmbrăţişă o dată şi se grăbi spre staţie Pe drum o căută din nou pe Lisbeth Salander Era timpul să se vadă cu ea, credea el În trenul spre casă se uită la un video cu imagine instabilă, pe care i-l trimisese sora lui, în care un Bashir Kazi, furios, recunoştea că el era cel din spatele uciderii lui Jamal Chowdhury • Acel video cu imagine instabilă nu numai că avusese un succes viral, dar şi generase o activitate intensă în clădirea poliţiei de pe Bergsgatan, mai ales când a fost completată de două analize complexe ale unor mişcări de mâini, trimise comisarului Jan Bublanski de la omucideri Filmele erau şi motivul pentru care un tânăr cu ochii rătăciţi şi un fizic de alergător stătea prăbuşit într-una dintre camerele de interogatorii de la etajul al şaptelea împreună cu imamul său, Hassan Ferdousi Bublanski îl ştia pe Hassan Ferdousi destul de bine, de ceva vreme Acesta nu numai că era un vechi coleg de studii al logodnicei sale, Farah Sharif, dar şi unul dintre aceia care, dată fiind creşterea în ţară a antisemitismului şi a islamofobiei, încerca să aducă fundamentele religioase mai aproape unul de celălalt Bublanski nu era mereu de acord cu imamul, mai ales când era vorba de chestiunea israelită, dar avea un mare respect pentru el şi nu fără motiv îl salutase cu o aplecare plină de consideraţie Aflase că imamul ajutase la progresul făcut în investigarea morţii lui Jamal Chowdhury şi era recunoscător pentru asta, bineînţeles, dar simţea şi o anume apăsare, nu numai pentru că acel progres dezvăluise crasa incompetenţă a colegilor săi Bublanski era supra-încărcat de muncă încă de dinainte Maj-Britt Torell îl contactase până la urmă şi îi spusese că într-adevăr primise o vizită legată de documentele lăsate lui Holger Palmgren, iar asta din partea unui profesor pe nume Martin Steinberg, un cetăţean respectabil de altfel, cu sarcini primite deopotrivă de la serviciile sociale şi de la guvern Martin Steinberg îi spusese că unii erau păţiţi din cauza acelor hârtii şi o făcuse să jure în faţa lui Dumnezeu şi a răposatului profesor Caldin că nu o să mai vorbească despre asta şi cu atât mai puţin despre vizita lui Steinberg, „pentru siguranţa foştilor pacienţi” Steinberg îi luase backup-ul, un stic de memorie USB Maj-Britt Torell nu avea alte informaţii despre ce se afla acolo, în afară de însemnările din jurnalul medical despre Salander Asta nu era bine, mai ales că Steinberg nu era de găsit Bublanski ar fi preferat să meargă mai departe pe acele piste, dar pentru moment nu avea decât să uite de ele Fusese rugat să se ocupe de acest interogatoriu şi, prin urmare, va face acest lucru indiferent dacă avea timp sau nu Nu-i rămânea decât să se resemneze Se uită la ceas şi văzu că era nouă fără un sfert Afară încă era o zi minunată, dar nu avea să se bucure prea mult de ea Îl privi pe tânărul care stătea trist lângă imam şi îşi aştepta avocatul desemnat din oficiu Tânărul se numea Khalil Kazi şi se pare că recunoscuse că-l omorâse pe Jamal Chowdhury din cauza iubirii pentru sora lui Din cauza iubirii? Nu putea să înţeleagă asta, dar avea să încerce Acesta era ghinionul din viaţa lui Bublanski: oamenii făceau lucruri îngrozitoare, iar el era acolo ca să înţeleagă de ce şi să îi condamne Se uită la imam şi la tânăr şi, dintr-un motiv sau altul, se gândi în acel moment la mare • Mikael se trezi în patul dublu al lui Lisbeth, pe Fiskargatan Nu era exact ce îşi propusese, dar greşeala era a lui Apăruse pur şi simplu la uşa ei şi fusese poftit înăuntru cu o aprobare tăcută din cap E drept că la început lucraseră numai şi făcuseră schimb de informaţii Dar amândoi lăsau în urmă o zi copleşitoare şi, în cele din urmă, Mikael nu se mai simţise în stare să îşi păstreze vigilenţa Îi şterse nişte sânge coagulat de pe buză şi o întrebă despre dragonul din Storkyrkan Era ora două noaptea şi un cer senin, iar lumina lunii îi surprinse aşezaţi pe canapeaua roşie a lui Lisbeth — De-aia ţi-ai tatuat dragonul pe spate? — Nu, răspunse ea Era evident că nu dorea să vorbească despre asta şi nici el nu avea vreun chef să o preseze Era obosit şi se ridica să plece acasă când Lisbeth îl trase înapoi pe canapea şi îi puse mâna pe piept — L-am tatuat pentru că mă ajuta, spuse ea — Cum te ajuta? — Mă gândeam la el când stăteam legată de pat la Spitalul Sfântul Ştefan — Şi ce gândeai mai precis? — Că arăta ca şi cum ar fi fost în dezavantaj cu săgeata aceea în corp, dar că într-o zi avea să se ridice, să scuipe foc şi să-şi nimicească duşmanii La asta mă gândeam, mi-a menţinut moralul Ochii îi sclipeau cu un licăr întunecat şi neliniştit Se uitară unul la altul şi păreau că se vor săruta Dar nu se întâmplă nimic de acest fel Lisbeth se cufundă în gânduri privind oraşul şi trenul care se apropia de Staţia Centrală Spuse că îi luase urma lui Rakel Greitz O găsise printr-un magazin online de soluţii de dezinfectare din Sollentuna Mikael răspunse că asta era bine, deşi, de fapt, îl îngrijora La scurt timp după aceea, la antipodul momentului aprins de mai înainte, aproape că aţipi şi o întrebă dacă putea să se aşeze puţin în patul ei Lisbeth nu avea nimic împotrivă Se lungi şi ea la scurt timp după aceea şi adormi imediat • Acum, dimineaţa, Mikael auzi zgomot din bucătărie, aşa că îşi târşâi şi el picioarele până acolo Puse în funcţiune filtrul de cafea şi o privi pe Lisbeth scoţând o pizza hawaiiană din cuptorul cu microunde şi aşezându-se la masă Căută prin frigider, dar nu găsi nimic şi înjură supărat Dar apoi realiză că Lisbeth stătuse la închisoare şi apoi avusese de făcut mai mult decât suficient în prima ei zi de libertate Prin urmare, se mulţumi numai cu cafea Deschise radioul din bucătărie pe postul P1 şi nimeri la sfârşitul buletinului de ştiri în care se vorbea despre un record de căldură în regiunea Stockholmului Îi spuse lui Lisbeth bună dimineaţa şi avu parte de un mormăit drept răspuns Purta blugi şi un tricou negru şi era nemachiată, cu vânătăi pe faţă şi cu o buză umflată Îi spuse să fie atentă, iar ea dădu din cap că da Curând după aceea ieşiră împreună, vorbind pe scurt despre planurile lor Se despărţiră la Slussen El se îndreptă spre agenţia de brokeraj Alfred Ögren Ea avea să o caute pe Rakel Greitz • Harald Nilsson, avocatul desemnat din oficiu, bătea nervos cu stiloul în masă în timp ce îl asculta pe Khalil Kazi în camera de interogatorii Câteodată era mai mult decât putea Bublanski să suporte Khalil ar fi trebuit să aibă un viitor senin, iar acum se distrusese pe sine şi îi distrusese şi pe alţii în van Se întâmplase într-un început de noiembrie, în urmă cu mai puţin de doi ani După ce Faria fugise din apartamentul din Sickla, a ţinut în secret legătura cu Khalil şi i-a spus că se gândea să rupă legătura cu familia De aceea voia să îşi ia la revedere de la fratele ei mai mic şi stabiliseră o întâlnire la o cafenea din Norra Bantorget Khalil jurase că nu suflase un cuvânt nimănui Dar fraţii în mod sigur îl urmăriseră O trăseseră pe sora lor într-o maşină şi o duseseră în apartamentul lor din Sickla unde aveau să o trateze ca pe un animal În primele zile o ţinuseră legată, cu bandă adezivă pe gură şi cu o bucată de carton peste piept pe care scria „târfă” Bashir şi Ahmed o băteau O scuipau şi îi lăsau şi pe alţi bărbaţi care veneau în vizită să o scuipe Khalil înţelegea că Faria nu mai era tratată ca o soră, nici măcar ca un om Nu mai avea dreptul la propriul corp, iar Khalil credea că ştie exact ce avea să se întâmple Urma să fie dusă departe în vreo văgăună, dincolo de controlul poliţiei, şi avea să spele onoarea familiei cu sângele ei Câteodată se vorbea că putea fi salvată printr-o căsătorie cu Qamar Dar Khalil nu credea asta, sora lui era deja pângărită şi apoi cum să fie scoasă din ţară şi ţinută sub control? Khalil era sigur că Faria nu mai avea ce face decât să îşi aştepte moartea Pentru că lui însuşi i se furase telefonul şi era ţinut ca un prizonier, nu putea alerta pe nimeni, în disperarea lui, nu-i mai rămânea decât să aştepte un miracol, iar un mic miracol s-a petrecut într-adevăr sau cel puţin s-a luat o măsură care mai uşura situaţia Într-o bună zi, Fariei i-a fost dezlegată sfoara de la mâini, i s-a dat voie să facă duş şi să meargă liberă prin apartament, fără să poarte voal Se împărţeau cadouri, ca şi cum în loc să fie pedepsită primea o compensaţie pentru suferinţa ei Fraţii îi dădură Fariei un radio, iar Khalil primi un stairmaster uzat care fusese adus acolo cu maşina de un cunoscut din Huddinge Pentru că îi lipsise alergatul, aparatul de gimnastică îi mai dădea puţină putere Lipsa mişcării, a eliberării pe care o aducea saltul din alergare, îi adâncise criza Din acel moment se antrena oră de oră, zbura întruna pe aparatul său şi parcă vedea o luminiţă în tunel, o rază de speranţă, deşi tot se aştepta la ce era mai rău Două zile mai târziu, Bashir şi Ahmed intrară în camera lui şi se aşezară pe pat Bashir avea un pistol în mână În ciuda armei, fraţii nu păreau mânioşi Dimpotrivă, stăteau acolo amândoi, purtând cămăşi proaspăt călcate, de un albastru identic, şi îi zâmbeau Bashir a spus: — Avem veşti bune! Faria avea să trăiască sau mai degrabă avea să-i fie cruţată viaţa dacă cineva ar fi plătit un preţ pentru ea Altfel s-ar fi pogorât mânia lui Allah, iar onoarea nu ar fi fost recăpătată, pata s-ar fi întins şi i-ar fi otrăvit pe toţi Apoi lui Khalil i s-a dat de făcut o alegere: fie să moară în acel moment împreună cu sora sa, fie să îl omoare pe Jamal, iar în acest fel să-i salveze pe amândoi La început nu a înţeles, nu a vrut să înţeleagă, a spus el Nu făcea decât să păşească mai departe pe aparatul său de gimnastică Atunci ei au repetat întrebarea — De ce eu? Eu nu am putut niciodată să fac rău nimănui, spusese Khalil ieşindu-şi din fire Bashir i-a explicat cum că el era singurul care nu era cunoscut de poliţie şi avea o reputaţie bună chiar şi printre duşmanii familiei şi, înainte de toate, faptul că el, Khalil, prin această acţiune, avea să repare dezamăgirea provocată de ea familiei Într-un anumit moment, mai devreme sau mai târziu, a răspuns că da, avea să-l omoare pe Jamal Era într-o situaţie fără ieşire, a spus el, şi în culmea disperării Îşi iubea sora şi era ameninţat cu moartea Dar a existat un moment pe care Bublanski nu-l înţelegea: de ce nu a sunat Khalil la poliţie când i s-a dat drumul ca să ucidă? Khalil susţinea că era exact ce plănuise Trebuia să dezvăluie totul şi să caute protecţie Dar a fost intimidat şi orbit, oricât de bine pregătită era acţiunea Erau şi alţii amestecaţi, islamişti care nu-l scăpau din ochi şi nu conteneau să-i spună ce om îngrozitor era Jamal Îi repetau că avea o fatwa asupra lui, că era condamnat la moarte de evlavioşii şi de drept-credincioşii din Bangladesh şi că era mai rău decât porcii sau evreii, sau şobolanii care purtau ciuma Era tot ce putea fi mai oribil şi mai murdar, distrusese onoarea familiei şi pe sora lui Pas cu pas Khalil fusese condus în ceaţă şi în întuneric şi împins să facă inimaginabilul Îl împinsese pe Jamal în faţa metroului Nu era singurul implicat, însă el era cel care se repezise şi îl îmbrâncise pe peron — Eu l-am omorât, a spus el * Faria Kazi se afla în sala de vizite a închisorii de femei Flodberga din clădirea H În faţa ei stăteau ofiţerul de la criminalistică Sonja Modig şi avocata Annika Giannini Starea era încordată şi plină de aşteptări Annika îi arătă pentru a doua oară filmul cu imagine instabilă în care Bashir părea să admită că se afla în spatele uciderii lui Jamal Îi dădu explicaţii privind analiza gesturilor şi o informă că primiseră o relatare detaliată de la Khalil, care recunoscuse că îl împinsese pe Jamal în faţa trenului — Credea că era singurul mod de a te salva, Faria, pe tine şi pe el însuşi Spune că te iubeşte Faria nu răspunse, ştia deja toate astea şi îi venea să strige: Mă iubeşte? Eu îl urăsc Îl ura, într-adevăr Dar ştia că nu era doar ură, de aceea tăcuse atâta timp Oricât rău i-ar fi provocat, tot îi rămăsese instinctul de a-l proteja Era de fapt mai mult din cauza mamei lor, credea ea Odată, demult, îi promisese acesteia că o să aibă grijă de Khalil Dar acum nu mai era nimic de protejat, nu-i aşa? Înghiţi în sec, le privi pe femei şi spuse: — Lisbeth Salander este cea care se aude în film? — Da, Lisbeth este — E bine? — E bine S-a bătut pentru tine Faria îşi drese glasul, îşi luă inima în dinţi şi începu să povestească Atmosfera era tensionată, aşa se întâmpla de fiecare dată când un martor sau un suspect se deschidea în sfârşit, după o perioadă lungă de tăcere De aceea Annika Giannini şi Sonja Modig erau intens concentrate şi nu auziră telefoanele de comunicaţie internă sunând pe coridor, şi nici cum gărzile vorbeau cu glasuri tot mai alerte • Era insuportabil de cald în sala de vizite, iar Sonja Modig îşi şterse transpiraţia de pe frunte şi repetă ce-i povestise Faria Kazi de două ori deja, în două versiuni care semănau, dar nu prea Simţea că tot mai lipsea ceva — Deci ai avut senzaţia că lucrurile luaseră o întorsătură spre bine Credeai că fraţii s-au cuminţit, că totuşi vei avea parte de un fel de libertate — Nu ştiu ce credeam, spuse ea Eram total distrusă Dar şi-au cerut scuze, spuse ea Bashir şi Ahmed nu-şi mai ceruseră niciodată scuze Mi-au spus că depăşiseră limitele, că le era ruşine, că doreau numai să am o viaţă respectabilă şi că fusesem pedepsită destul Mi-au dat un radio — Nu te-ai gândit că putea fi o capcană — M-am gândit la asta tot timpul Doar citisem despre fete cărora li s-a dat iluzia siguranţei, iar după aceea — Au fost omorâte — Mi-am dat seama că exista sigur acest risc, l-am observat pe Bashir, i-am descifrat limbajul corpului şi mi-a fost teamă Abia de puteam dormi, simţeam mereu o strângere de inimă Dar poate mai confundam şi dorinţele cu realitatea, trebuie să înţelegeţi Nu aş fi rezistat altfel, mi-era dor de Jamal şi mi se părea că sunt pe cale să înnebunesc De aceea speram, înainte de toate speram Mă gândeam că Jamal era acolo, afară, undeva, şi se lupta pentru mine Aşa că am aşteptat, închipuindu-mi că lucrurile aveau să fie mai bune Khalil devenise cât se poate de ciudat cu acel stairmaster al lui Nu era rezonabil, auzeam zgomotul aparatului de fitness nopţi întregi Fâş, fâş Mă înnebunea, nu înţelegeam cum de rezista Tropăia întruna şi numai câteodată ieşea şi mă îmbrăţişa, cerându-şi iertare de sute de ori I-am spus că aveam să îl protejez şi să am grijă ca Jamal şi prietenii lui să ne ia pe amândoi şi, poate, nu ştiu e greu de spus acum după toate astea — Încearcă să fii clară, este important, interveni Sonja Modig pe un ton neobişnuit de răspicat Annika Giannini se uită la ceas şi îşi dădu părul la o parte cu un gest tensionat Spuse nervoasă: — Termină! Dacă Faria nu e clară, este pentru că situaţia în sine e grea şi nu e clară Eu cred că este admirabil de clară, date fiind circumstanţele — Vreau numai să mă lămuresc, continuă Sonja Faria, trebuie să fi înţeles că ceva era pe cale să se întâmple Ai spus despre Khalil că era încordat şi febril Că se antrena întruna, de rămăsese numai piele şi os — Se simţea ca naiba Şi el era prizonier Dar credeam că începea să se simtă mai bine, de-abia după aceea m-am gândit la privirea lui — Şi cum era? — Disperată, arăta ca un animal vânat Dar în acel moment nu voiam să cred asta — Şi nu i-ai auzit pe fraţii tăi părăsind apartamentul în seara zilei de 9 octombrie? — Dormeam sau cel puţin încercam să dorm Dar îmi amintesc că s-au întors în toiul nopţii şi au şopocăit în bucătărie Nu am înţeles nimic din ce spuneau A doua zi s-au uitat ciudat la mine şi am crezut că era un semn bun Mă convinsesem că Jamal era pe-aproape, îi simţeam prezenţa Dar orele treceau şi starea de spirit devenea tot mai stranie şi mai încordată S-a întunecat şi m-am uitat la Ahmed, aşa cum am spus — Stătea la fereastră — În postura lui era ceva furios şi ameninţător, sufla greu Am simţit o apăsare în piept şi atunci Ahmed a spus că era mort Nu înţelegeam despre cine vorbea Jamal e mort, a continuat el În clipa aceea, pentru mine s-a făcut întuneric Am căzut în genunchi, cred Tot nu pricepeam — Erai în stare de şoc, spuse Annika — Şi totuşi în următorul moment capeţi o putere formidabilă, adăugă Sonja Modig — Doar am explicat — Chiar a făcut asta, spuse Annika — Nu mă deranjează să aud din nou — Khalil a apărut dintr-odată acolo, spuse Faria Sau fusese acolo tot timpul A strigat că el îl omorâse pe Jamal şi chiar că nu mai înţelegeam Dar a susţinut că a făcut asta de dragul meu, că altfel m-ar fi omorât pe mine, că a avut de ales între Jamal şi mine De acolo au venit acele puteri, furia ceea A izbucnit în mine şi m-am repezit la Ahmed — De ce nu la Khalil? — Pentru că eu — Pentru că tu ? — Pentru că eu, în mijlocul lucrurilor, trebuie să fi priceput — Ce anume? Că au folosit iubirea lui Khalil pentru tine ca să-l şantajeze? — Că l-au adus în punctul acela, că i-au distrus viaţa cum au distrus-o şi pe a mea, şi pe a lui Jamal, de aceea mi-am ieşit din fire Mă înnebunea, nu poţi să înţelegi? — Pot, spuse Sonja De fapt, pot, dar mi-e mai greu să înţeleg altceva: în primul rând, de ce ai tăcut în timpul interogatoriului? Ai spus că voiai să te răzbuni Că te-ai răzbunat pe Ahmed când l-ai împins Dar ai fi putut să te răzbuni pe Bashir care este ticălosul cel mai mare Puteai să-l bagi în puşcărie pentru incitare la omor şi te-am fi ajutat — Dar chiar nu înţelegeţi! izbucni Faria — Ce nu înţelegem? — Că viaţa mea a luat sfârşit odată cu Jamal! Ce-aş fi avut de câştigat dacă l-aş fi băgat pe Khalil în închisoare? Doar era singurul din familie pe care Se uită sătulă spre uşă — Pe care ce? — Pe care îl iubeam — Trebuie să-l fi urât A omorât iubirea vieţii tale — L-am urât L-am iubit L-am urât E atât de greu de înţeles? Annika Giannini era pe cale să întrerupă interogatoriul şi să spună că fata avea nevoie de o pauză, când se auzi un ciocănit în uşă Directorul închisorii, Rikard Fager, voia să discute cu Sonja Modig • Sonja Modig înţelese imediat că se întâmplase ceva grav, care îi lezase şefului închisorii stima de sine, şi se enervă din cauza vorbăriei lui Rikard Fager începu să tot înşire detalii fără să ajungă la subiect, ca şi cum voia mai degrabă să ţină un discurs în apărarea sa decât să anunţe ce s-a întâmplat Spuse că existau gărzi, supraveghere şi detectoare de metal şi că Benito era într-o stare foarte precară Avea leziuni ale craniului, comoţie şi un maxilar distrus — Deci a evadat de la spital, asta vrei să spui? întrebă Sonja Asta era, şi totuşi el continuă: — Nimeni nu se aştepta ca ea să poată să plece de-acolo! Toţi vizitatorii fuseseră verificaţi, trebuiau verificaţi în orice caz Dar se întâmplase ceva cu sistemul informatic al departamentului S-a întrerupt, şi o parte a aparaturii medicale a încetat să mai funcţioneze Situaţia era gravă, doctori şi asistenţi fugeau care încotro, iar tocmai în acel moment au apărut trei bărbaţi în costum care au anunţat că aveau să viziteze un alt pacient, un inginer de la ABB care se afla şi el în aceeaşi secţie Apoi totul s-a întâmplat repede Bărbaţii erau înarmaţi cu nunceaguri; idiotul de Rikard Fager considera că era momentul şi locul potrivit ca să explice ce erau acelea nunceaguri: bastoane de lemn, folosite la karate, în luptele sportive Sonja îi făcu semn cu mâna să se oprească — Ce s-a întâmplat? — Bărbaţii au lovit gărzile, au luat-o pe Benito şi au dispărut într-o dubă gri cu număr fals Unul dintre ei a fost identificat ca fiind Esbjörn Falk, de la Svavelsjö MC, clubul criminal al motocicliştilor — Ştiu ce este Svavelsjö MC, spuse ea Ce s-a făcut până acum? — Benito e pusă sub urmărire Am anunţat mass-media Lui Alvar Olsen i s-a asigurat protecţia — Şi lui Lisbeth Salander? — Ce-i cu ea? — Idiot, bombăni ea şi îi spuse că trebuie să plece imediat dată fiind urgenţa situaţiei Pe drum îl sună pe Bublanski şi îi povesti despre Benito şi despre Faria Kazi După ce făcu un rezumat al relatării fetei, cită, dintr-un motiv sau altul, un proverb iudaic: Poţi privi pe cineva în ochi, dar nu şi în suflet 18 22 iunie Dan Brody întârzia şi astăzi la lucru Era neliniştit şi apatic, bântuit de gânduri negre Însă era îmbrăcat mai potrivit cu vremea, cu un costum de in albastru-deschis şi tricou, fără cravată la gât, cu pantofi călduroşi din piele, nu cu bascheţi Soarele strălucea puternic, iar el mergea pe Birger Jarlsgatan, gândindu-se la Leo Deodată, auzi o maşină frânând şi el se clătină, exact ca la Fotografiska Îi venea greu să respire, totuşi porni înainte dispărând din nou printre amintiri Zilele acelea din decembrie, după primul sfârşit de săptămână petrecut împreună, lăsaseră loc unor momente de durere şi de resentimente, cu toate acestea fuseseră cele mai fericite din viaţa lui Leo şi cu el vorbiseră şi cântaseră fără întrerupere Nu ieşiseră însă niciodată împreună, numai câte unul Planul lor era pregătit, aveau să se confrunte cu Rakel Greitz, iar ea nu trebuia să bănuiască nimic înainte Era necesar să nu se răspândească niciun zvon Decembrie, cu un an şi jumătate în urmă Leo îşi anulase prânzul de Crăciun cu Greitz şi o invitase acasă în sâmbăta de 23 decembrie, la ora unu Aşteptând întâlnirea, fraţii îşi jucau rolurile de identitate Afară în oraş, amândoi erau Leo, iar asta era o sursă inepuizabilă de amuzament Dan împrumuta costumele şi cămăşile lui Leo, îşi tunseseră părul la fel şi exersau rolurile în interpretări parodice şi episoade teatrale Leo spunea mereu că Dan îşi juca rolul mai credibil — Parcă intri mai mult decât mine în pielea personajului Leo îşi lua zile scurte la lucru şi merse doar o dată la Riche cu colegii Dar şi atunci se întorsese devreme şi îi spusese că fusese atât de aproape – îşi apropie degetul mare şi arătătorul – să îi dezvăluie lui Malin Frode că se întâlniseră! — Dar nu ai făcut asta, nu? — Nu, nu Părea să creadă că sunt îndrăgostit — S-a simţit rănită? — Nu exagerat Dan ştia că Leo flirta cu Malin care se afla în divorţ şi avea să plece curând de la Alfred Ögren Dar Leo spunea mereu că ea nu prea îl iubea Era îndrăgostită de Blomkvist, ziaristul, aşa credea Leo, şi probabil că nici el nu o iubea Era mai mult un joc, spunea el, sau poate nu tocmai un joc El şi Leo analizau tot timpul lucruri şi fapte, îşi împărtăşeau gânduri şi amintiri, bârfeau chiar Încheiaseră un pact ce părea indestructibil Dan îşi aminti cât de minuţios pregătiseră întâlnirea cu Rakel Greitz Trecuseră prin detalii despre felul, cum aveau să acţioneze, cum Dan trebuia să rămână ascuns la început şi cum Leo avea să-i pună tipei întrebări, precaute mai întâi, apoi mai ofensive În ziua precedentă, vineri pe 22 decembrie, Malin Frode dădea o petrecere de adio acasă la ea, pe Bondegatan La fel ca Dan, Leo nu se simţea în largul său la petreceri organizate în apartamente mici, era prea mult zgomot Nu era în stare să meargă, aşa spusese, dar avea altă idee Îi va arăta lui Dan biroul lui de la Alfred Ögren La firmă, sigur nu avea să mai fie nimeni Cei mai mulţi erau la Malin şi nimeni nu ar fi rămas pentru ore suplimentare vinerea, mai ales că se apropia şi Crăciunul Lui Dan i se păruse o idee bună, era curios ce făcea Leo la lucru La ora opt seara ieşiră, la o distanţă de zece minute unul de celălalt, mai întâi Leo cu un Bourgogne şi cu o sticlă de şampanie în servietă Apoi Dan, îmbrăcat şi el ca Leo, dar într-un costum într-o nuanţă deschisă şi un palton mai închis la culoare Era frig şi ningea Trebuiau să sărbătorească În ziua următoare, după întâlnirea cu Greitz, aveau să-şi facă publică povestea şi, deşi Dan se opunea, Leo promise să-i facă o donaţie substanţială Avea să se termine cu inegalitatea, spunea el, cu viaţa de bancă şi cu tristeţea de la Alfred Ögren Aveau să cânte împreună Pentru un timp, destul de mult, fusese o seară minunată Au băut şi au toastat, s-au bucurat de perspectiva promiţătoare — Mâine? spuneau ei — Mâine! Totuşi, ceva a mers prost acum Dan credea că acolo, la Alfred Ögren, era biroul lui Leo Camera avea îngeri renascentişti pe tavan, tablouri de început de secol pe pereţi, vase chinezeşti şi mânere cu aur la birouri Era atât de pretenţioasă şi ostentativă, că lui Dan îi veni cheful să-l provoace Îi aruncă mănuşa fratelui său — Ai cheltuit aici, nu glumă, spuse el, iar Leo era de acord — Ştiu Mi-e ruşine Nu mi-a plăcut niciodată camera asta, a fost a tatălui meu Şi atunci, Dan întinse şi mai mult coarda — Şi totuşi chiar ai vrut să mă aduci aici, nu-i aşa? Să faci paradă de snobism şi să mi-l bagi pe gât — Nu, nu, iartă-mă, răspunse Leo Doream numai să-ţi arăt viaţa mea Ştiu că este nedrept — Nedrept? Dan ridică vocea Era ca şi cum termenul de nedrept nu mai era de ajuns Era mai mult, era abject, întrecea orice limite Au ţinut-o tot aşa, înainte şi înapoi, Dan acuza, îşi venea în fire, îşi cerea iertare, pornea din nou la atac Dintr-odată, e greu de spus când, ceva era iremediabil distrus Ceva care exista încă de la început ascuns şi clocotind sub aparenţe, reprimat de bucuria copleşitoare a întâlnirii, izbucnea acum şi nu numai că deschidea o rană între ei, dar părea să se răsfrângă asupra întregii situaţii — Ai avut toate astea şi totuşi nu ai făcut decât să te plângi Mama nu m-a înţeles, tata nu a priceput nimic Nu am ajuns să cânt Ce păcat de mine, sărăcuţul de bogătaş! Nu mai suport să aud un cuvânt despre asta Nu pricepi? Am fost bătut şi am flămânzit Nu am avut nimic, nicio leţcaie, iar tu Tremura din tot corpul şi nu ştia exact ce se întâmplase Poate se îmbătaseră amândoi, probabil că asta influenţase cursul întâmplărilor Dar îl acuza pe Leo că era un netrebnic şi un idiot fals, un snob care cocheta cu propriile depresii Fusese pe punctul de a sparge câteva vase chinezeşti, dar plecă trântind uşa în urma lui Pentru multă vreme, nu avea idee încotro să meargă, aşa că hoinări pe drumuri ore în şir, îngheţând de frig şi plângând Până la urmă se întoarse la hotelul af Chapman şi dormi acolo A doua zi, pe la ora unsprezece, se întoarse la Leo, îl îmbrăţişă din nou şi îşi ceru iertare Amândoi îşi cerură iertare şi se pregătiră pentru întâlnirea cu Rakel Greitz Dar ceva nerezolvat persista în aer şi avea să-şi pună amprenta asupra întâmplărilor care urmau * Dan se gândi la toate acestea şi se strâmbă imperceptibil acum când, după un an şi jumătate, o cotea pe Smålandsgatan Trecu de Konstnärsbaren şi ieşi în Norrmalmstorg Aerul era cald şi înăbuşitor Era ora zece dimineaţa şi nu se simţea prea grozav Nu era în mod special pregătit să-l întâlnească pe cel mai celebru ziarist de investigaţie din Suedia • Dimpotrivă, Rakel Greitz şi Benito Andersson, care nu aveau nimic în comun în afară de sadismul lor şi de realitatea că niciuna nu stătea prea bine cu sănătatea, erau însă cât se poate de pregătite să o întâlnească pe Lisbeth Salander Niciuna dintre ele nu ştia cine era cealaltă, iar dacă s-ar fi întâlnit, sigur s-ar fi privit cu dispreţ reciproc Dar fiecare îşi cunoştea obiectivele şi erau hotărâte să o imobilizeze Amândouă aveau reţelele lor, niciuna mai puţin inteligentă decât alta, deşi sistemele de referinţă, ca să spunem aşa, se deosebeau radical Benito era legată de acea ramură a clubului motocicliştilor Svavelsjö care primea informaţii de la sora lui Lisbeth, Camilla, şi de la grupul ei de hackeri Rakel Greitz avea în spate propria organizaţie, care de asemenea miza pe competenţă tehnologică şi îi rămânea, în pofida cancerului, puterea voinţei şi vigilenţa Alesese, de exemplu, să locuiască temporar într-un hotel din Kungsholmen Ştia foarte bine că lucrurile erau pe cale să ia o întorsătură teribil de greşită şi de fapt se aştepta la asta Se aştepta încă din 23 decembrie, cu aproape un an şi jumătate în urmă, când totul intrase în derivă Era adevărat că nu găsise altă cale de ieşire atunci Dar fusese un joc periculos, iar acum era din nou gata de luptă Ar fi vrut să înceapă mai ales cu Salander şi cu von Kanterborg, dar era imposibil să le ia urma, aşa că se hotărî să înceapă cu Daniel Brolin Era moale, era veriga slabă, prin urmare, porni pe Hamngatan pe lângă NK Purta un costum cenuşiu şi subţire şi o helancă neagră de bumbac Deşi se simţea rău şi avea dureri, senzaţia de putere era dominantă Dar o supăra căldura Ce se întâmplase cu Suedia? Astfel de veri nu existau în tinereţea ei Era o căldură tropicală, nebună, era udă şi transpirată Dar reuşi să se adune şi îşi îndreptă spatele Mai departe simţi un miros de rânced în aerul înăbuşitor şi static şi trecu pe lângă o reparaţie de canalizare la marginea trotuarului şi pe lângă doi inşi în salopetă care i se părură urâţi şi supraponderali Continuă spre Norrmalmstorg şi era pe punctul de a se grăbi spre Alfred Ögren, când descoperi ceva profund îngrijorător Ziaristul Mikael Blomkvist, de care deja dăduse pe scările de la locuinţa Hildei în Skanstull, intra pe poartă în clădirea agenţiei Rakel făcu un pas înapoi, apoi îl sună pe Benjamin Benjamin trebuia să îşi merite salariul • Dan Brody sau Leo Mannheimer cum se numea de la o vreme, şedea pe scaunul său în biroul mult prea pretenţios, simţind cum îi bate inima şi cum pereţii se năpustesc asupra lui Ce să facă oare? Consilierul lui, cum îşi spunea cel care se ocupa de secretariat, pentru că era un el, îi transmisese că Mikael Blomkvist îl aştepta la recepţie Dan răspunsese că avea să-l primească în douăzeci de minute Simţea că fusese nepoliticos spunând asta Dar din nou, ca de multe alte ori mai înainte, avea nevoie de timp să se gândească, să reflecteze la cum să o pună la punct pe Rakel Greitz Cine ştie, poate Mikael Blomkvist avea să-l ajute cu asta Acest gând îi venise mai demult şi era decis s-o facă, oricât l-ar costa Decembrie, cu un an şi jumătate în urmă Ninsese în acea zi în care o aşteptau pe Rakel Greitz în apartamentul de pe Floragatan, iar Dan îşi ceruse iertare din nou şi din nou — E-n ordine, răspunse Leo După ce ai plecat aseară, m-a vizitat cineva — Cine? — Malin, răspunse el Am băut şampanie Nu a fost o seară reuşită, eram total indispus, iar după aceea am scris ceva Vrei să vezi? Dan aprobă din cap, iar Leo se ridică de la pian şi lipsi cam o jumătate de minut Se întoarse aducând o foaie de hârtie într-o folie de plastic, arătând ceremonios şi vinovat Exagerat de lent, întinse documentul de culoare nisipie şi uşor crestat pe margini, cu filigran în partea de sus — Cred că trebuie şi legalizat, spuse el Scrisul de mână era îngrijit, cu bucle Scria că Leo îi dădea lui jumătate din avere — Doamne! făcu Dan — Mă întâlnesc zilele astea cu avocata mea şi o informez, continuă Leo Având în vedere circumstanţele, ar trebui să meargă ca pe roate Nu consider asta un dar Primeşti ce ar fi trebuit să-ţi aparţină de multă vreme Dan rămase tăcut, ştiind sigur că ar fi trebuit să-l îmbrăţişeze pe fratele său, să fie mişcat, să spună că e prea mult, e o nebunie, e mult prea generos Însă aceste replici nu ar fi îmbunătăţit lucrurile, nici nu le-ar fi simplificat, şi iniţial nu a fost conştient de asta Se simţea irascibil şi meschin Apoi îl izbi gândul că exista ceva agresiv în acel dar, ceva pozitiv agresiv, cum ar spune psihologii Banii erau oferiţi dintr-o poziţie de avantaj zdrobitor şi, oricât de nobil era gestul, îl micşora pe el Spuse tot felul de lucruri amabile Dar până la urmă adăugă înverşunat: — Nu pot să primesc Observă dezamăgirea din ochii lui Leo — De ce nu? — Nu merge aşa Nu se poate repara atât de uşor — Nu am crezut că pot repara ceva Voiam doar să fac ce e corect Oricum, nu mă interesează banii ăia — Nu te interesează? Dan parcă o luase razna, deşi undeva vedea absurdul întregii situaţii Îi fuseseră oferite zeci de milioane care i-ar fi putut schimba viaţa fundamental şi, cu toate acestea, se simţea rănit şi furios Poate pentru că se certaseră în ziua precedentă sau pentru că băuse şi abia dacă dormise Putea fi orice, complexele lui de inferioritate sau altceva Cert e că strigase: — Nu înţelegi nimic! Nu poţi să-i vorbeşti aşa unui om care a trăit marginalizat E prea târziu, Leo, prea târziu — Nu, nu este Putem s-o luăm de la început — Este prea târziu, repetă el — Termină! se răsti şi Leo, la rândul lui Eşti nedrept! — Mă simt cumpărat Înţelegi asta? Cumpărat! Întindea prea mult coarda Era conştient de asta şi îl duru când Leo nu se împotrivi cu aceeaşi furie, ci în loc de asta răspunse îndurerat: — Ştiu, spuse el — Ce ştii? — Că au distrus atât de mult! Îi urăsc pentru asta Dar ne-am regăsit unul pe altul E mare lucru, nu? Disperarea din glasul lui era atât de mare, că Dan răspunse mai mult bombănind: — Sunt recunoscător, bineînţeles, dar Nu apucă să continue Nu-i plăcea acel dar şi era pe punctul de a spune altceva, poate un iartă-mă, sunt un idiot, ceva în stilul ăsta Avea să-şi amintească atât de bine după aceea! Erau la limita împăcării şi sigur s-ar fi înţeles bine din nou, dacă ar fi avut răgazul necesar Dar nu a fost să fie Auziră zgomote pe casa scărilor, paşi care se opreau Ceasul nu era încă douăsprezece Mai era o oră până la sosirea lui Rakel Greitz, iar Leo nu pusese încă masa, nici nu aranjase mâncarea comandată — Ascunde-te, şopti el Leo ascunse foaia cu donaţia, iar Dan se retrase în dormitorul alăturat şi închise uşa • Leo Mannheimer era dintotdeauna o sursă de nelinişte, nu numai din cauza a ceea ce fuseseră nevoiţi să-i facă lui Carl Seger În ultima vreme, Leo fusese instabil Avea ceva de-a face cu Madeleine Bard, credea ea Pierderea ei îl făcuse suspicios şi de aceea începuse să-şi pună întrebări imediat după ce anulase obişnuita masă de Crăciun, invitând-o în schimb pe Rakel Greitz la el acasă Rakel ştia totul despre Leo Ştia, de exemplu, că lui Leo, ca atâtor tineri, nu-i făcea plăcere să gătească, nici să invite lume la el acasă, mai ales oameni cu care nu se simţea confortabil De aceea Rakel Greitz hotărâse să apară cu o oră mai devreme, sub pretextul că avea să-l ajute la bucătărie Însă, de fapt, voia să afle dacă exista ceva în neregulă sau dacă ceva fusese dezvăluit Afară ningea, iar ea ajunsese în casa scărilor, sub cerul pictat, când auzi voci neliniştite din apartament, voci care sunau îngrijorător de identic Tresări şi realiză că într-adevăr ceva era în neregulă Pentru un moment, nu ştia ce să facă Leo auzea ca nimeni altcineva şi nu o miră că vocile amuţiră înăuntru Îi scrise un mesaj lui Benjamin: La Leo, pe Floragatan Am nevoie de ajutorul tău Adăugă: Ia cu tine geanta medicală, echipată complet! Apoi îşi îndreptă spatele, trimise mesajul şi se pregăti să afişeze cel mai cald zâmbet de Crăciun de care era în stare Dar nu era necesar, Leo se lumină la faţă când deschise uşa şi, aşa cum fusese educat, o sărută pe obraji şi îi scoase paltonul Bineînţeles că era prea politicos ca să-i dea de înţeles că venise prea devreme — Eşti elegantă ca întotdeauna, Rakel Ce mai Crăciun o să avem! spuse el — Minunat, răspunse ea Îşi juca bine rolul, credea ea Îl studie îndelung înainte să descopere semnele de încordare de pe chipul lui Poate în alte condiţii ar fi putut să o mintă Dar acum ea avea privirea ageră şi el făcuse câteva greşeli evidente Probabil că-şi dăduse singur seama Mai înainte se auzeau voci, acum era singur Dar înainte de toate, ea observă în mod special altceva: era o chitară pe canapea O chitară! Îl întrebă: — Cum se simte Viveka? — Cred că nu mai are mult — Săraca! — E groaznic, spuse el Prostii, gândi ea Te-ai bucura sigur dacă în sfârşit coţofana aia ar muri — Când dispar ambii părinţi, rămâi singur, continuă ea şi îi atinse braţul, poate pentru a-l calma sau a-i arăta compasiune, şi fără să pară deloc bănuitoare, cum se simţea de fapt Dar făcuse o greşeală Leo se scutură – nu-i plăcea contactul fizic –, iar ochii îi sclipeau de furie Ei i se făcu teamă şi se uită din nou la chitară Lăsă lucrurile în suspensie pentru încă un moment Voia ca Benjamin să aibă timp să pregătească geanta medicală şi să ajungă acolo Reuşi să poarte o conversaţie normală pentru încă vreo zece minute Dar, până la urmă, nu mai rezistă şi întrebă: — Cine mai este aici? — Cine crezi? Nu ştia, spuse ea Nu avea idee Dar nu era adevărat, începuse să înţeleagă şi observă cât de încordaţi erau umerii lui Leo, cum o privea într-un fel în care nu o mai privise niciodată Îşi dădu seama că trebuia să lovească puternic şi necruţător, înainte ca Daniel Brolin să apară din camera alăturată 19 22 iunie Rakel Greitz nu se afla în locuinţa ei de pe Karlbergsvägen, iar Lisbeth se hotărî să aştepte momentul potrivit Luă metroul până acasă, coborî la Slussen şi o luă pe Götgatan Aflase de la Annika Giannini că Benito Andersson fusese luată de oamenii ei de la spitalul din Örebro, aşa că era cu ochii-n patru De felul ei era în alertă tot timpul, iar viaţa la închisoare nu o schimbase deloc Însă probabil că subestima pericolul – căci o vânau mai multe alianţe decât bănuia ea Vechi puteri întunecate din trecut îşi adunau forţele şi făceau schimb de informaţii Era o zi fierbinte de iunie, iar viaţa părea să-şi fi domolit puţin ritmul Oamenii din jurul ei mergeau agale, se uitau în vitrine, stăteau în cafenele şi pe terase Lisbeth urcă mai departe spre Fiskargatan În buzunar, simţi vibraţia telefonului Primise un mesaj criptat de la Blomkvist Acesta îi scria că: Leo este Daniel Sunt cât se poate de sigur! Ea îi răspunse: Recunoaşte? Mikael îi răspunse: Încă nu ştiu Revin! Se întrebă dacă nu cumva era bine să se îndrepte spre Norrmalmstorg, ca să vadă dacă poate fi de ajutor Dar amână Voia să dea mai întâi de Rakel Greitz şi se gândi dacă nu cumva putea s-o găsească la o altă adresă Se îndreptă spre Fiskargatan Rămase vigilentă, întrebându-se dacă chiar era o idee bună să meargă acasă Nu exista nicio înregistrare oficială că ea locuia acolo Apartamentul era pe numele ei fals, Irene Nesser, şi nu spusese nimic nimănui Dar internetul o trăda Oamenii din cartier începeau s-o recunoască Era un fel de celebritate a zilei şi detesta asta De asemenea, două persoane – Kalle Blomkvist, fir-ar el să fie, şi Ed the Ned, agent NSA – ajunseseră deja la ea aici, iar informaţia se răspândise Se vorbea în dreapta şi în stânga Ar trebui să-şi vândă blestematul ăsta de apartament, oricum era prea mare pentru ea Ar trebui să se mute undeva departe, şi poate că ar fi trebuit s-o şteargă chiar acum Dar era prea târziu Îşi dădu seama de asta chiar în clipa în care văzu o dubă cenuşie mai sus, pe stradă Nu era nimic notabil în privinţa maşinii, era un model mai vechi, parcat corect lângă trotuar Cu toate acestea, îi trezi suspiciuni Maşina porni în direcţia ei şi Lisbeth se întoarse din drum Dar nu ajunse prea departe, când un bărbat cu barbă deschise brusc portiera, îi puse peste faţă o cârpă udă, iar ei i se făcu rău Ce idioată fusese! Era pe punctul de a leşina Strada şi pereţii dansau în jurul ei, iar ea nu avea putere să se împotrivească Nu reuşi decât să-şi scoată telefonul şi să şoptească în receptor: — Harpie sălbatică Apoi se împletici şi cineva o urcă în dubă pe uşa din spate Deşi vedea ca prin ceaţă, simţea mirosul unui parfum dulce care-i era cât se poate de cunoscut Decembrie, cu un an şi jumătate în urmă Dan asculta vocile din sufragerie şi înţelese că nimic nu mergea conform planului Rakel Greitz părea să le fi descoperit instantaneu intenţiile, iar el nu văzu altă soluţie decât să năvălească în cameră şi să se confrunte cu ea, fără să mai amâne nicio clipă şi, mai ales, fără efectul de surpriză pe care scontaseră Probabil de aceea lucrurile merseseră atât de prost – Dan subestimase efectul pe care Rakel Greitz avea să îl aibă asupra lui Simpla ei prezenţă îl făcea să se întoarcă în anii copilăriei Îşi amintea cum stăteau la fermă în camera de la etaj şi Rakel se uita la el cu răceală, în timp ce el cânta la chitară Realiză că încă de pe-atunci femeia trebuie să-l fi comparat cu Leo şi să fi analizat asemănările dintre ei, iar asta îl făcu acum să-şi iasă din fire — Mă recunoşti? întrebă el Era furios; făcu un pas înainte Dar, în acelaşi timp, fără să se poată controla, se simţea mic şi neajutorat Rakel Greitz nu schiţă niciun gest, rămânând neobişnuit de calmă — Te recunosc, spuse ea Ce mai faci? — Vrem să ştim exact ce s-a întâmplat! se răsti el şi de-abia atunci ea dădu vag înapoi Dar nu făcu nimic altceva decât să-şi îndrepte calmă gulerul şi să se uite la ceasul de la mână Era îmbrăcată într-un costum negru şi o helancă neagră Avea părul scurt şi vopsit blond-închis Deşi în mod evident era nervoasă, căci la gură avea un rictus, atitudinea ei era impunătoare, de o răceală care te înfiora, având aerul unei profesoare de şcoală care-i dădea lui Dan sentimentul că mai degrabă el era cel care avea să fie tras la răspundere, nu ea — Calmează-te! spuse ea — Nicidecum! continuă el Ai de dat multe explicaţii! — O să vă povestesc totul O să spun tot adevărul Dar mai întâi aş vrea să ştiu dacă aţi contactat mass-media El nu-i răspunse — Înţeleg că sunteţi supăraţi Dar ar fi păcat ca povestea să fie făcută publică înainte ca voi să înţelegeţi contextul Nu e ce credeţi voi — Nu am făcut nimic public încă, o lămuri Dan Se întrebă instantaneu dacă nu cumva făcuse o greşeală, mai ales când văzu o undă de satisfacţie pe faţa lui Rakel Dan îi aruncă o privire lui Leo Acesta stătea tăcut, cu picioarele uşor depărtate, de parcă ar fi fost în stare de şoc; nu-i sugera nimic despre cum ar fi trebuit să acţioneze Nu-i plăcea că Rakel Greitz continua să aibă iniţiativa — Acum sunt o femeie bătrână, spuse ea Mă doare îngrozitor stomacul, scuze că sunt aşa deschisă Ar fi bine dacă mă aşez pe canapea O să vă povestesc tot ce vreţi să ştiţi — Poftim, spuse Leo Aşază-te şi povesteşte-ne! Vrem răspunsuri la toate întrebările • Rakel Greitz începu să povestească ezitând, în speranţa că Benjamin avea să apară înainte ca ea să spună ceva semnificativ sau să se piardă în minciuni nechibzuite Leo şi Daniel stăteau alături, fiecare în fotoliul lui, şi se uitau la ea În ciuda tensiunii şi a situaţiei de criză, era uluită: fraţii semănau izbitor unul cu celălalt, mai mult decât semănau de obicei gemenii monozigoţi la acea vârstă Asemănarea era subliniată de faptul că amândoi se tunseseră la fel şi purtau haine la fel — Uite cum a fost, spuse ea Noi ne aflam într-o situaţie destul de dificilă, primeam rapoarte despre gemeni monozigoţi ai căror părinţi nu erau în stare să îi îngrijească, de la diferite case de copii şi spitale — Cine sunt acei „noi”? i-o reteză Daniel Şi, cu toate că vocea lui era furioasă şi plină de ură, ea se bucura de orice întrerupere, aşa că spuse spontan că avea în palton ceva ce tocmai primise şi care îi va ajuta să înţeleagă mai bine contextul Să aducă acel lucru? Se întrebă dacă ce spusese era cât de cât credibil Dar ei o lăsară să se ridice şi atunci ea simţi ceva ce-i dădea putere – dispreţ Daniel şi Leo erau slabi şi lipsiţi de voinţă, nu-i aşa? În hol, ea începu să tuşească pentru a le distrage atenţia, în timp ce cu o mişcare rapidă se asigură că uşa era descuiată Apoi căută puţin prin buzunarele de la palton ca să păstreze aparenţele şi exclamă: — Imposibil! Se întoarse pe canapea şi, pentru destul de mult timp, dădu din cap şi vorbi vag, cuvinte în şir Asta îl provocă pe Leo, mai ales că se întâmplase să pomenească numele lui Carl Seger Leo se înroşi la faţă, având ceva sălbatic în privire, îşi ieşi din fire şi o făcu monstru şi bestie şi îi ceru să explice ce i s-a întâmplat lui Carl Atunci lui Rakel i se făcu frică de-a binelea, amintindu-şi accesele de furie de care erau cuprinşi băieţii odată, demult Dar izbucnirea lui Leo se dovedi mai târziu o circumstanţă folositoare, pentru că tocmai atunci pe hol îşi făcu apariţia Benjamin Strigătul şi cearta nu făceau decât să-i întărească acestuia sentimentul că avea un scop, aşa că năvăli în cameră fără să bată la uşă sau să aibă vreo ezitare şi îl prinse pe Leo de braţe I le ţinu la spate, în timp ce ea scormonea în geanta medicală pe care Benjamin o pusese pe duşumea Gemenii începură să strige după ajutor, iar Daniel încercă să se lupte cu Benjamin Rakel ştia mai mult ca niciodată că trebuia să fie cât se poate de sigură pe ea şi de eficientă Rapid, rapid, trecu în revistă preparatele din geantă: diazepam, narcotice, morfină, toate substanţele posibile şi un fior rece îi străbătu corpul – pancuronium, o substanţă sintetică asemănătoare extrasului din otrava vegetală în care băştinaşii sud-americani îşi înmuiau săgeţile Ar fi fost brutal, ar fi depăşit limita Dar, stai puţin avea şi fizostigmină, un antidot care putea să anuleze efectul, total sau temporar Îi veni o idee, una îndrăzneaţă şi crudă, inspirată de acuzaţiile lui Daniel din timpul conversaţiei lor, cuvinte despre nedreptate şi cruzime care lăsau să se întrevadă o amărăciune adâncă, îşi trase mănuşile de plastic pe mâini şi îşi ridică privirea Benjamin era de neclintit, ca întotdeauna, ţinându-l nemişcat pe Leo care acum striga „bestie” şi „monstru” în timp ce Daniel încerca să-l elibereze Scena decise lucrurile Rakel pregăti o seringă, lucru ce-i luă o vreme, pentru că trebuia să calculeze doza Apoi se ridică şi îşi dădu seama că nu avea timp să găsească o venă Trebuia să înfigă seringa intramuscular, însă acest fapt putea să prezinte un avantaj Cel puţin, Rakel asta îşi spuse în sinea ei, aşa că străpunse rapid cu acul puloverul lui Leo El se uită şocat la ea, în timp ce Daniel urla: — Ce faci? Ce faci? Chipul femeii se strâmbă, Rakel făcând involuntar o grimasă Zgomotul putea atrage atenţia vecinilor şi poate, dacă venea cineva, Leo avea crampe şi murea sufocat, după atrofierea musculaturii sistemului respirator Era o situaţie de criză şi Rakel era în pericol Depăşise din nou o limită şi trebuia să fie mai inteligentă ca niciodată De aceea rosti pe cel mai autoritar ton de doctor de care era în stare: — Liniştiţi-vă! I-am dat doar un calmant, nimic altceva Respiră, Leo! Bun În curând o să te simţi mai bine Trebuie să vorbim ca nişte oameni rezonabili, nu-i aşa? Să nu strigăm „bestie” şi „monstru” şi alte prostii Acesta este John, el lucrează cu mine, are pregătire medicală O să ne înţelegem, sunt convinsă de asta, şi chiar e timpul să spun acum toată această poveste tristă Mă bucur că până la urmă v-aţi întâlnit — Minţi! strigă Daniel Era o situaţie imposibil de gestionat Era prea multă gălăgie şi ceartă, iar lui Rakel îi era teamă ca nu cumva să dea buzna în casă vreun vecin Continua să turuie şi încerca să calmeze situaţia, în timp ce calcula minutele până când inevitabilul avea să se întâmple: otrava avea să pătrundă în sânge, să acţioneze asupra receptorilor nicotinici şi să blocheze muşchii Norocul a fost că nu a venit niciun vecin Nimeni nu a alertat poliţia Leo Mannheimer îşi pierdu echilibrul exact cum se aşteptase ea şi se prăbuşi pe covorul persan roşu, cu o mişcare convulsivă Deşi acesta era un pas extrem până şi pentru ea, Greitz savură sentimentul ameţitor al puterii Era conştientă, desigur, că putea să îl salveze Putea la fel de bine să-l lase să moară Depindea de împrejurări şi era cazul să gândească limpede, să fie inteligentă şi convingătoare şi să profite de amărăciunea şi de complexele de inferioritate ale lui Daniel Acesta era planul ei, avea să-l facă să joace rolul vieţii lui • Când Leo se prăbuşi pe covor, Dan Brody îşi dădu seama că se petrecea ceva îngrozitor Leo căzuse ca şi cum corpul său nu mai funcţiona Leo îşi duse mâna la gât, părând total paralizat Dan uită de orice altceva, se aplecă spre fratele lui strigând şi zgâlţâindu-l Atunci Rakel Greitz începu să vorbească Abia de o asculta, toată atenţia lui era îndreptată asupra lui Leo şi a încercării de a-l aduce la viaţă, iar ce spunea Rakel Greitz era mult prea ciudat ca să poată fi asimilat — Daniel, spuse ea Ne ocupăm noi de asta Vom avea grijă ca tu să o duci mai bine decât ai putut visa vreodată Vei avea o viaţă fantastică, cu resurse nelimitate Nu avea sens, erau cuvinte goale, iar în tot acest timp lui Leo îi era tot mai rău Gemea şi se zbătea Era cenuşiu la faţă, avea buzele vinete şi gâfâia, chinuindu-se să respire Părea să se sufoce, ochii îi erau apoşi şi plini de panică Albastrul-vineţiu se răspândi de la buze în sus spre obraji, iar Dan era pe punctul de a-i face respiraţie artificială, ceva ce învăţase la Boston când una dintre prietenele lui fusese pe cale să ia o supradoză de cocaină Dar Rakel îl opri cu prudenţă şi îi spuse câteva propoziţii pe care nu putu să nu le audă, poate pentru că se afla într-o situaţie în care se agăţa şi de un pai E drept că Rakel îşi schimbase tonul, nu mai era la fel de vehementă, ci mai mult ca un medic care calmează Îi luă pulsul lui Leo cu mâinile în mănuşi de plastic şi îi zâmbi liniştitor — Nu e niciun pericol, spuse ea Are doar nişte crampe, o să-şi revină imediat I-am dat o doză puternică, dar nu există riscuri Uită-te singur! Îi întinse seringa, iar el o luă fără să priceapă ce i-ar putea spune sau demonstra — De ce îmi dai asta? Rakel se aşeză lângă bărbatul solid care încă avea pe el haina de exterior – o pufoaică albastră, şifonată – şi ghete de iarnă, şi care zâmbea nervos şi linguşitor exact ca Rakel Apoi îi trecu prin cap un gând care îl consternă — Vrei ca amprentele mele să fie găsite pe seringă? Şi o aruncă din mână — Calm, Daniel Ascultă-mă! — De ce te-aş asculta pe tine? Îşi scoase telefonul, trebuia să sune la ambulanţă Dar bărbatul îl împiedică brutal şi starea lui de panică se amplifică Aveau de gând să-l omoare pe Leo? Era posibil aşa ceva? O groază cumplită îşi înfipse ghearele în el şi acolo, alături, Leo gâfâia precipitat, de parcă era pe moarte Dan strigă în acel moment, strigă exact spre urechea suprasensibilă a lui Leo: — Luptă! Poţi să faci faţă! Iar atunci Leo chiar făcu o grimasă, se încruntă, scrâşni din dinţi şi-şi recăpătă un pic culoarea Dar numai pentru o clipă Se făcea din nou palid şi părea că iar nu are destul aer Dan se întoarse spre Rakel Greitz — Salvează-l, ce dracu’!? Doar eşti medic Sau vrei să-l omori, asta vrei? — Nu, nu, ce vorbeşti!? Bineînţeles că nu! O să-şi revină curând, o să vezi Dă-te la o parte să-l ajut să-şi revină mai repede, răspunse ea şi, când Dan o văzu cu câtă hotărâre acţiona, după ce îşi luă geanta, nu-i mai rămase decât să conteze pe ea Era un semn, ca oricare altul, al propriei disperări Îi ţinu mâna lui Leo sperând ca Rakel, care îi injectase otrava, să îl şi salveze • Exact la asta se gândea şi Rakel Greitz: cât de crucial era pentru ea în acel moment să se comporte ca un medic şi să insufle încredere De aceea îşi blocă impulsul de a-i obstrucţiona lui Leo căile respiratorii, terminând astfel repede cu el În schimb, pregăti o injecţie cu fizostigmină, îi suflecă mâneca lui Leo şi îl injectă într-o venă din braţ Imediat, starea lui se amelioră, deşi continua să fie într-o stare de semiconştienţă Rakel simţi că recăpătase încrederea lui Daniel, iar asta era cel mai important — Îşi revine? întrebă Daniel — Îşi revine, spuse ea, şi continuă să vorbească Improviza, bineînţeles Dar avea ca sprijin strategia de criză pentru Leo Mannheimer care exista de mult şi îl implica pe Ivar Ögren Ivar învăţase parolele de logare ale lui Leo de la agenţie şi făcuse, în numele lui sau mai degrabă prin diverse manevre, o serie de tranzacţii ilegale pe pieţele de acţiuni şi opţiuni Tranzacţiile erau adunate într-un dosar care îl puteau băga pe Leo la închisoare, distrugându-l social şi profesional Informaţiile, împotriva voinţei lui Rakel, fuseseră deja folosite împotriva lui Ivar făcuse uz de ele ca să i-o fure pe Madeleine Bard, iar asta nu era ceva ce Rakel Greitz aprecia Ivar Ögren era un prost, asta era părerea ei strict personală Dar ea acceptase situaţia, pentru că avea nevoie de el şi de aceste informaţii ca să pună presiune pe Leo în caz că acesta ar fi aflat ceva şi ar fi vrut să o denunţe — Daniel, spuse ea Ascultă, am ceva important să-ţi spun, lucrul cel mai important pe care îl vei auzi în viaţa ta Daniel se uită la ea atât de disperat şi implorator, încât îi insuflă lui Rakel şi mai multă încredere în sine Îşi modulă vocea să devină cumva deopotrivă moale şi severă, ca a unui doctor care dă o informaţie gravă — Leo este pierdut, Daniel, mă doare să-ţi spun asta Dar aşa este S-a ocupat de tranzacţii ilegale bazate pe informaţii privilegiate Va fi prins — Ce? Despre ce vorbeşti? Dan nu înghiţea asta, remarcă ea Dan îl mângâia neîncetat pe păr pe fratele său repetându-i că va fi bine Restul erau numai prostii, vorbe de ocară Rakel se îndreptă de spate şi continuă pe un ton mai ascuţit: — Ascultă, am spus Leo nu este cum crezi tu Este un escroc, avem dovezi Va ajunge la închisoare Este un trădător Daniel se uită mirat la ea: — Şi de ce dracului ar fi? Nici măcar nu-l interesează banii — Aici te înşeli — Mă înşel? Tocmai a vrut să-mi dea jumătate din tot ce deţine, doar aşa Făcu un gest cu mâna, iar ea îşi muşcă buzele Nu-i plăcea informaţia asta — De ce te-ai mulţumi cu jumătate? — Nu vreau nimic Vreau numai Se opri Înţelese sau nu tocmai Dar bănuia ceva Panica reveni în ochii lui şi Rakel se aşteptă la o izbucnire, poate violentă Se uită la Benjamin, el trebuia să fie pe poziţie Dar nu se întâmplă nimic Daniel îl privea pe Leo, cu maximă concentrare — Ce i-ai dat, de fapt? N-a fost un calmant, nu-i aşa? Ea nu răspunse Nu mai ştia cum să-şi joace cărţile Îşi dădu seama că fiecare cuvânt şi fiecare nuanţă a tonului puteau juca un rol decisiv — Curarizant, spuse ea în cele din urmă — Şi ce e asta? — O otravă vegetală — De ce dracului i-ai dat otravă? Ţipa din nou — Aşa am considerat necesar, răspunse ea Daniel se uită în sus la Benjamin, ca un animal disperat, închis într-o capcană — Dar apoi — Da? — I-ai dat altceva — Fizostigmină Anulează efectul, spuse ea — Bun, îl ducem la spital acum, nu-i aşa? Ea nu răspunse şi atunci el îşi luă telefonul Rakel se întrebă dacă ar trebui să-l roage pe Benjamin să i-l ia, dar îl mai lăsă să-l ţină, nu era niciun pericol atâta timp cât nu suna Căuta pe Google, bănuia că ceva despre curarizant, şi îl mai lăsă un moment să citească Dar ochii i se umplură de groază şi atunci îi smulse mobilul din mână, iar Daniel părea că şi-a ieşit din minţi Striga şi lovea în jurul lui, încât până şi lui Benjamin îi venea greu să-l ţină sub control — Calm, Daniel — Niciodată! — Termină! Vreau să-ţi fac un dar fantastic, nu înţelegi? insista ea — Ce dracului vrei să spui? urlă el Ea răspunse că fizostigmina anulează doar temporar efectul otrăvirii prin curarizant — Deci nu poţi să-l salvezi, asta vrei să spui? Vocea lui nu mai era umană — Îmi pare rău, dar nu, nu pot, minţi ea şi atunci numai Benjamin reuşi să-l facă să tacă Nu exista altă cale de ieşire Benjamin îl imobiliză şi îi lipi bandă adezivă la gură Ea îşi ceru scuze şi dădu explicaţii detaliate: — Musculatura respiratorie se va bloca din nou, rapid Leo Mannheimer va muri prin sufocare Se uită la el: — E o situaţie dificilă, Daniel Leo o să moară în scurt timp, iar amprentele tale sunt pe seringă şi ai avut un motiv evident ca să faci asta, nu-i aşa? Văd invidia din ochii tăi legată de tot ce a primit el în viaţă Dar partea bună e că Daniel se zbătu, încercând să se elibereze — Partea bună e că Leo poate totuşi să trăiască mai departe – într-un alt fel: prin tine, Daniel Arătă spre apartamentul din jur — Poţi primi viaţa lui, banii şi toate aceste posibilităţi Poţi trăi ca în visurile tale, poţi prelua controlul, Daniel E posibil să ai tot şi, îţi promit, toate lucrurile rele pe care le-a făcut Leo, lăcomia lui, nu vor ieşi niciodată la lumină Vom avea grijă de asta, îţi vom asigura spatele în toate privinţele Sunteţi gemeni în oglindă, e puţin dificil, e adevărat Dar sunteţi incredibil de asemănători E remarcabil, va merge bine, sunt sigură de asta Rakel auzi în acel moment un sunet pe care nu îl înţelese Era Daniel care scrâşnise din maxilare până îşi spărsese un dinte 20 22 iunie Într-un târziu, Leo Mannheimer ieşi din biroul lui, iar Mikael se ridică şi dădu mâna cu el Era o întâlnire stranie Mikael îşi petrecuse mult timp investigându-l pe Leo, iar acum stăteau aici, faţă-n faţă Avea senzaţia evidentă a ceva neexprimat şi chinuitor care exista între ei ca o umbră, ca un spectru Leo îşi frecă mâinile Avea unghiile lungi şi bine îngrijite Purta un costum de in de culoare albastru-deschis, un tricou gri şi sneakers Avea părul ondulat şi puţin ciufulit şi părea că ascultă ceva Arăta încordat şi nu îl invită pe Mikael înăuntru Rămase în holul mare din faţa recepţiei — Mi-a plăcut dialogul tău cu Karin Laestander la Fotografiska, spuse Mikael — Mulţumesc, răspunse Leo A fost — inspirat, completă Mikael zâmbind cordial Şi adevărat Trăim într-un timp în care minciunile şi ştirile false influenţează lumea contemporană mai mult ca niciodată Sau să spunem „date alternative”? — Post-truth society, spuse Leo şi zâmbi nesigur — Adevărat, şi ne jucăm şi cu identităţile noastre, nu-i aşa? Pretindem pe Facebook că suntem altcineva decât suntem de fapt şi lucruri de felul acesta — Nu am cont de Facebook — Nici eu E ceva ce nu am priceput niciodată, totuşi mă joc puţin cu rolurile Ţine de meserie, ca să spun aşa Tu ce părere ai? Leo se uită nervos la ceasul de la mână şi aruncă o privire pe fereastră, spre piaţă — Iartă-mă, spuse el Sunt foarte ocupat astăzi Despre ce vrei să vorbim? Mikael răspunse: — Tu despre ce crezi că ar fi vorba? — Nu am idee — Prin urmare, nu ai făcut nicio prostie? Nimic de care ar putea fi interesată revista mea, Millennium? Leo înghiţi în sec Se gândi şi spuse apoi cu privirea îndreptată în jos: — Am făcut mai demult o serie de afaceri care puteau fi gestionate mai bine Au fost nişte încurcături — Sunt dispus să mă uit peste ele, replică el Astfel de încurcături sunt specialitatea mea Dar în acest moment mă interesează mai mult nişte lucruri personale, nişte mici neconcordanţe, le-aş putea spune — Neconcordanţe? — Exact! — La ce anume te referi? — De exemplu, la faptul că ai devenit dreptaci Leo, dacă el era Leo, părea să asculte din nou zgomotul care venea de-afară Îşi trecu mâna prin păr — Nu am devenit dreptaci, de fapt Mai degrabă, am făcut o schimbare Mi-am folosit mereu ambele mâini, sunt ambidextru — Prin urmare, scrii la fel de bine cu dreapta şi cu stânga? — În mare — Îmi poţi arăta? Mikael luă un pix şi carnetul lui de reporter — Mai bine nu Sudoarea îi umezi buza superioară, iar privirea îi era rătăcită — Nu te simţi bine astăzi? — Nu prea — Sigur este din cauza căldurii — Poate — Nici eu nu sunt deloc în formă, continuă Mikael Am stat până noaptea târziu şi am băut cu Hilda von Kanterborg O cunoşti, presupun? Mikael văzu frica din ochii bărbatului şi înţelese că ajunsese la el Îşi dădea seama după privire, după agitaţia lui Dar poate – şi îl observă atent – mai era ceva Nu la fel de uşor de dibuit – un fel de nerăbdare poate, o îndoială Era ca şi cum Leo sau cine era persoana din faţa lui trebuia să ia o decizie vitală Mikael spuse: — Hilda mi-a spus o poveste incredibilă — Chiar aşa? — Era vorba despre gemeni despărţiţi intenţionat la naştere, mai precis despre un băiat pe nume Daniel Brolin A trebuit să trudească din zori până-n seară într-o fermă aproape de Hudik, în timp ce fratele lui geamăn — Nu mai vorbi aşa tare, îl întrerupse bărbatul — Poftim? Mikael se uită la el făcând-o pe miratul — Poate-ar fi mai bine să facem o plimbare, spuse el — Nu ştiu — dacă să facem o plimbare? Era evident că bărbatul nu ştia ce să spună Bombăni ceva despre toaletă şi porni în goană Nu era o mişcare prea bună, întrucât, chiar înainte să dispară din raza vizuală a lui Mikael, îşi scoase telefonul şi era clar că avea să contacteze pe cineva Atunci Mikael se convinse că ghicise corect Îi trimise un mesaj lui Lisbeth spunându-i că era cât se poate de sigur că Leo este Daniel Dar era tot mai îngrijorat că fusese păcălit, că bărbatul ieşise pe vreo uşă din spate şi fugise de-acolo, mai ales că timpul trecea şi nu se întâmpla nimic, în afară de faptul că lumea venea şi pleca necontenit Bruneta tânără de la recepţie zâmbea urându-le tuturor o zi plăcută şi rugând pe unul sau pe altul să aştepte pe canapea sau să poftească în clădire Era un loc de o somptuozitate excesivă, cu tavan înalt şi tapete roşii, pe pereţi erau atârnate picturi în ulei reprezentând domni mai în vârstă în costum, probabil vechi proprietari şi directori Părea sinistru şi oarecum obscen cu atâţia bărbaţi pe pereţi Lui Mikael îi sună telefonul Era Annika Tocmai se pregătea să-i răspundă, când bărbatul, cine o fi fost el, se întorcea în sfârşit pe coridor Părea detaşat, probabil luase o decizie sau alta Era greu de spus Avea gâtul roşu, arăta încordat şi grav Se uită spre podea şi nu îi spuse nimic lui Mikael, o informă doar pe femeia de la recepţie că urma să lipsească vreo două ore Luară liftul până jos şi ieşiră în Norrmalmstorg Stockholmul fierbea Oamenii îşi făceau vânt cu mâna sau cu ziare Bărbaţii îşi purtau sacourile peste umăr Ajunseră pe Hamngatan, iar bărbatul aruncă o privire nervoasă în spatele lui Mikael observă şi cântări dacă n-ar trebui să propună să sară într-un autobuz sau să ia un taxi În schimb, traversară strada şi ajunseră în parcul Kungsträdgården Mergeau tăcuţi Era ca şi cum ar fi aşteptat ceva să se lămurească sau să se întâmple Lui Mikael nu-i plăcea starea asta, nu ştia sigur de ce Bărbatul transpirase mai mult decât era normal şi se uita neliniştit în jur Se aflau vizavi de Operă, iar Mikael, fără să înţeleagă de ce, presimţea o ameninţare Se întreba dacă nu făcuse o greşeală, dacă nu cumva reprezentanţii Registrului erau deja cu un pas înaintea lui şi se întoarse Nu văzu nimic Exista mai degrabă un fel de calm, o atmosferă de vacanţă Peste tot – pe bănci şi pe terase – stăteau oameni cu chipurile îndreptate spre soare Probabil că însoţitorul lui îi transmisese starea de nervozitate şi de aceea puse punctul pe i: — Cum facem? Să-ţi spun Leo sau Daniel? Omul îşi muşcă buzele şi privirea i se întunecă În următoarea secundă, se aruncă asupra lui Mikael şi se izbiră amândoi de pământ • Rakel Greitz, care aştepta pe o bancă în Norrmalmstorg, îl văzuse pe Daniel Brolin plecând cu Mikael Blomkvist Îşi dădea seama că erau puse în mişcare forţe care făceau ca povestea să iasă la iveală mai devreme sau mai târziu, lucru care, de fapt, nu o mira şi nici nu o şoca Ştia de multă vreme că miza era mare Iar această idee nu numai că o făcea să dispere, dar îi dădea şi un soi de libertate acum, când era pe moarte Avea puterea cuiva care nu mai avea nimic de pierdut Din nou, Benjamin Fors îi era alături Desigur că el nu era pe moarte, dar era legat de ea, nu numai prin loialitatea de-o viaţă, dar şi prin lucrurile de nedescris pe care le făcuseră împreună Benjamin ar cădea la fel de abrupt ca ea dacă totul era dat în vileag Fără să-şi mai pună întrebări, avea intenţia de a-l scoate din joc pe Blomkvist şi de a-l duce undeva pe Daniel pentru a-i băga minţile-n cap De aceea, în ciuda căldurii, Benjamin purta o geacă neagră cu glugă şi ochelari de soare Ascunsă aproape de corp ţinea o seringă cu ketamină, un anestezic care l-ar fi adormit imediat pe ziarist Rakel însăşi, cu o oarecare dificultate, căci avusese dureri de stomac toată dimineaţa, reuşise să ajungă pe aleea care se întindea de-a lungul parcului Kungsträdgården În lumina clară a soarelui, îl urmărea pe Benjamin mergând cu paşi repezi la vânătoare Pofta ei de viaţă parcă se intensifica şi oraşul devenea o singură clipă concentrată, o singură scenă strălucitoare Privi cu maximă atenţie cum Daniel şi Blomkvist îşi încetineau paşii şi cum ziaristul părea că-i pune celuilalt o întrebare Era bine, credea ea Asta le distrăgea atenţia şi lucrurile aveau să meargă conform planului ei Ceva mai departe, pe stradă, trecea o trăsură cu cal Pe cer, un balon albastru era purtat de vânt, iar oamenii mergeau încolo şi încoace, fără ca vreunul să ştie ce se petrecea În aşteptare, inima îi bătea puternic şi femeia respira profund Dar atunci se întâmplă ceva Daniel îl văzu venind pe Benjamin şi îl aruncă pe Blomkvist într-o parte Ziaristul se prăbuşi la pământ, iar Benjamin făcu o greşeală – rămase pe loc ezitând, cu seringa în mână Atunci Blomkvist se repezi să se ridice în picioare Situaţia rămase blocată pentru o clipă Benjamin mai sări o dată la atac, ziaristul se dădu din nou la o parte Până la urmă, Benjamin o luă la fugă Laşul! Se uită furioasă cum Daniel şi Blomkvist alergau spre Operakällaren, se urcară într-un taxi şi dispărură Arşiţa se aşeza ca o pătură udă peste Rakel Greitz care îşi amintea din nou cât de prost se simţea şi cât de bolnavă era Totuşi, îşi îndreptă spatele şi plecă imediat * Lisbeth Salander se afla pe podeaua dubei gri şi era lovită în abdomen şi în faţă, după care cineva îi puse din nou peste nas cârpa urât mirositoare Se simţea jalnic, slăbită, şi probabil că existau momente când era inconştientă Însă îi recunoscu pe Benito şi pe Bashir, iar cei doi nu erau o combinaţie prea bună pentru ea Benito era palidă, desigur, şi avea un bandaj peste cap şi maxilar Părea să o coste orice mişcare Stătea nemişcată şi asta era bine Erau mai mulţi bărbaţi care se ocupau de Lisbeth: Bashir, bărbos şi transpirat, cu aceleaşi haine ca şi în ziua precedentă, şi un băiat puternic, cam de treizeci şi cinci de ani, cu capul ras, tricou gri şi vestă neagră de piele Un al treilea bărbat era la volan Maşina mergea mai departe pe lângă Slussen, credea ea, încercând să observe fiecare detaliu din maşină – un ghem de sfoară, o rolă de bandă adezivă, două şurubelniţe Încasă din nou o lovitură, în ceafă de data asta Cineva îi prinse mâinile O legară, o percheziţionară şi îi luară mobilul Era îngrijorător, dar nu, băiatul chel luă telefonul şi îl puse în buzunar, iar asta era destul Îi observă chipul, mişcările smucite şi obiceiul de a se uita mereu la Benito Era, se pare, căţeluşul ei, nu al lui Bashir În stânga dubei era o bancă, pe care bărbaţii se aşezară în timp ce ea zăcea pe podeaua maşinii, simţind duhoarea parfumului dulce, a anestezicului şi a picioarelor lor transpirate în bascheţi Lui Lisbeth i se părea că o luaseră spre nord Nu ştia sigur, era mult prea ameţită Pentru mult timp, nimeni nu spuse nimic în maşină, nu se auzea nimic în afară de respiraţia însoţitorilor, huruitul motorului şi zgâlţâielile caroseriei Duba era o rablă, sigur veche de treizeci de ani Treptat, se făcu mai linişte, ajunseră pe o şosea şi, după vreo douăzeci de minute, începură să vorbească Era bine, exact ce-i trebuia Bashir avea o vânătaie pe gât, spera că era de la lovitura ei cu bastonul de hochei Părea că dormise prost, arăta jalnic — Vai, vai, ce-o să mai suferi, târfă mică, spuse el Lisbeth nu răspunse — Apoi o să te omor încet cu pumnalul meu, adăugă Benito Lisbeth nu spuse nimic nici de data asta, nu era nevoie Ştia că tot ce se spunea era transmis direct pe o serie de computere Nu era nicio şmecherie de tehnologie avansată, nu pentru Lisbeth Când fusese atacată, şoptise codul harpie sălbatică în iPhonul ei modificat Prin Siri, serviciul de AI, codul activa butonul de alarmă Se pornise un microfon performant şi începuse o înregistrare care se transmitea, ca şi coordonatele GPS ale mobilului, tuturor membrilor aşa-numitei Republici a hackerilor • Republica hackerilor era un grup de hackeri de elită şi toţi juraseră pe ce aveau mai sfânt să folosească butonul de alarmă numai în caz de urgenţă absolută Ca urmare, mai mulţi tineri talentaţi din toată lumea urmăreau acum drama din interiorul dubei Cei mai mulţi nu înţelegeau suedeza, era adevărat Erau totuşi destul de mulţi care o înţelegeau, printre care şi prietenul lui Lisbeth de pe Högklintavägen din Sundbyberg Numele lui era Plague, era mare cât casă, adus de spate şi strâmb, arătând ca un caz social, dar era şi rămăsese un geniu al lumii digitale Stătea acum cu nervii încordaţi la maximum la computerul lui şi urma coordonatele GPS la nord spre Uppsala Maşina – părea o maşină mai veche şi mare – coti pe şoseaua 77 spre Knivista, la est, iar asta nu era bine Pătrundeau într-o zonă rurală, iar coordonatele GPS dădeau mai puţine indicii acolo O auzi din nou pe femeia din furgonetă, avea o voce răguşită şi stinsă, ca şi cum n-ar fi avut o sănătate tocmai bună — Pricepi cât de încet o să mori, căţea! Te-ai prins? Plague aruncă o privire disperată pe masă Era plină de hârtii, borcane, firimituri, sticle de coca-cola şi resturi de mâncare El era netuns şi nebărbierit, îmbrăcat în halatul lui albastru, uzat şi deşirat pe margini Îl durea spatele – crescuse şi mai mult în greutate, suferea de diabet şi trecuse aproape o săptămână de când nu mai ieşise la lumina soarelui Ce să facă? Dacă ar fi avut o adresă, ar fi putut intra în sistemul reţelelor de energie şi de alimentare cu apă, i-ar fi localizat pe vecini şi ar fi pus în acţiune un comitet de vigilenţă publică Dar acum era lipsit de putere Tremura din tot corpul şi inima îi bătea puternic Habar nu avea încotro se îndreptau Mesajele soseau de la toţi cei aflaţi în grup Lisbeth era prietena lor, steaua lor strălucitoare Dar din ce putea vedea Plague, nimeni nu avea vreo sugestie bună sau vreun plan de acţiune, nimic care să se poată realiza destul de rapid Să sune la poliţie? Plague nu mai sunase niciodată la poliţie şi avea motive evidente să nu o facă Erau puţine crime cibernetice pe care nu le comisese Era urmărit într-un mod sau altul şi totuşi, se gândi el, totuşi chiar şi cel aflat dincolo de lege era nevoit câteodată să le ceară ajutor legiuitorilor Îşi aminti că Lisbeth sau Wasp cum îi spunea el vorbise de un poliţist pe nume Bublanski Era în regulă, susţinea ea, iar în regulă era o expresie destul de tare pentru ea, în tot acest context Timp de un minut, Plague rămase mut şi incapabil de acţiune în faţa hărţii regiunii Uppland de pe ecranul computerului Apoi luă o pereche de căşti, dădu volumul mai tare şi deschise fişierul audio Voia să observe fiecare nuanţă a sunetului motorului şi a vocilor În căşti se auzea numai sâsâit şi fâsâit Apoi cineva spuse ceea ce Plague nu voia să audă sub niciun chip: — Ai telefonul ei? Era din nou femeia, cea despre care presupunea că era bolnavă Ea era cea care părea să conducă comandoul, ea şi băiatul acela care parcă vorbea într-o altă limbă cu şoferul, o limbă pe care, prin căutarea secvenţei vocale, o identifică imediat ca fiind bengali — Îl am în buzunar, răspunse unul dintre bărbaţi — Pot să-l văd? Se auzi un trosnet şi un foşnet Mobilul a fost preluat de cineva din apropiere care apăsa pe el, îl verifica, respira în el — E ceva dubios? — Nu ştiu, răspunse femeia Nu pare Dar copoiul ne poate asculta probabil prin gunoiul ăsta — Trebuie să scăpăm de el Plague auzi din nou cuvinte în bengali Maşina încetini, o uşă scârţâi în timp ce era deschisă, deşi vehiculul se afla în mişcare Curentul lovea în microfon, se auzi un pocnet, un bubuit, mai multe bufnituri puternice Plague îşi scoase căştile şi lovi cu pumnul în masă Hell, damn, fuck! înjurăturile se revărsau spre computere Contactul cu Wasp era pierdut Plague încercă să se concentreze, să rezolve situaţia Camerele de supraveghere a traficului, se gândi el Cum de pierduse asta din vedere? Trebuia să intre în sistemul Administraţiei rutiere, să aibă acces la camerele lor de supraveghere Numai că asta îi luă timp şi nu prea avea Ştie cineva cum se intră repede în sistemul Administraţiei rutiere? scrise el Îi conectă pe toţi la un link audio criptat — Supravegherea traficului e parţial publică pe internet, spuse cineva — Nu e de-ajuns, replică el Imaginea e mişcată şi neclară acolo Trebuie să ne apropiem, să vedem tipul de maşină şi numărul — Ştiu eu o scurtătură Era o voce de femeie tânără şi dură pentru moment, până când Plague o identifică Avea semnătura Nelly, o membră nouă El strigă: — Da? Grozav! Intraţi! Luaţi legătura cu ea! Ajutaţi-o, hai! Vânt în pânze! Vă dau timpul şi coordonatele Plague intră pe site-ul www trafiken nu, care arăta exact unde se aflau camerele de supraveghere de-a lungul şoselei E4 spre Uppsala şi dădu înapoi fişierul din telefonul lui Wasp Butonul de alarmă fusese pornit la 12:52, iar prima cameră de pe drum era probabil la Haga södra sau nu? Vehiculul părea că se aflase acolo după aproape treisprezece minute, la 13:05 Apoi camerele se succedau la distanţe apropiate, era bine, îşi spuse el Punctele erau Linvävartorpet şi Linvävartorpet södra, Linvävartorpet norra şi porţile Haga norra, Haga norra, Stora Frösunda, taverna Järva, Mellanjärva, Ulriksdals Linvävartorpet, terenurile de golf Ulriksdal Erau o mulţime de camere în prima porţiune şi chiar dacă traficul era aglomerat, trebuia să le fie uşor să repereze maşina cu pricina, mai ales că, evident, era vorba de un rablament ceva mai mare, o dubă sau o camionetă mai uşoară — Cum merge? strigă el — Calm, calm, lucrăm la asta, e ceva neclar aici, au pus ceva nou La naiba, denied Aşteaptă! Of, drace Da! Acum aşa da suntem pe cale să intrăm acum trebuie doar să înţelegem Ce idioţi au făcut sistemul ăsta, prostie de amatori! Erau lucruri obişnuite – înjurături şi strigăte Erau adrenalină, sudoare şi ţipete, ceva mai intens acum, pentru că era o treabă de viaţă şi de moarte Când în sfârşit au intrat în sistem şi au căutat printre informaţiile captate de camerele de supraveghere, nu a mai încăput nicio îndoială Ştiau ce maşină era: un microbuz Mercedes gri şi vechi, cu număr de înmatriculare fals Dar cu ce îi ajuta? Se simţeau cu atât mai neajutoraţi, cu cât vehiculul trecea de la o cameră la alta, ca o creatură rea şi ştearsă, care până la urmă dispăru din zona supravegheată, în pădure, la vest de Knivista spre Vadabosjön — Întuneric digital Drace, drace! Nu mai strigaseră şi nu mai înjuraseră niciodată atât de mult în Republica hackerilor, iar Plague nu mai vedea altă cale decât să îl sune pe Bublanski 21 22 iunie Bublanski se afla în biroul lui de pe Bergsgatan şi discuta cu imamul Hassan Ferdousi Ştia destul de bine până la acest moment cum decursese omorul lui Jamal Chowdhury Era implicată toată familia Kazi, în afară de tată, şi pe deasupra câţiva islamişti din Bangladesh aflaţi în exil Fusese o operaţiune relativ sofisticată, deşi nu în atât de mare măsură, încât să nu poată fi dezvăluită încă de la investigaţia iniţială fără ajutor din exterior Era o mare ruşine pentru poliţie Bublanski tocmai avusese o convorbire mai lungă cu directoarea de la Säpo, Helena Kraft, iar acum schimba câteva idei cu imamul despre cum, pe viitor, poliţia ar putea preveni mai eficient acte de violenţă precum acesta Dar, cinstit vorbind, nu se concentra total la discuţie Voia să se întoarcă la investigaţia despre moartea lui Holger Palmgren şi mai ales la suspiciunile lui legate de acest profesor, Martin Steinberg — Poftim? Imamul spuse ceva ce Bublanski nu pricepu în totalitate Dar oricum nu apucă să se mai gândească la asta, pentru că îi sună telefonul şi, de fapt, nu doar telefonul Primi un apel pe Skype de la cineva care se numea Total fucking shitstorm for Salander ceea ce era destul de neobişnuit Ce nume mai era şi ăsta? Bublanski răspunse la telefon, şi un tânăr într-o suedeză necizelată începu să ţipe — Înainte să ascult vreun cuvânt, trebuie să te prezinţi, răspunse Bublanski — Mă numesc Plague, continuă tânărul Deschide-ţi computerul şi intră pe linkul pe care ţi l-am trimis, apoi îţi explic Bublanski intră pe e-mail, deschise linkul şi îl ascultă pe acel tânăr care, e drept, înjura de mama focului şi folosea termeni informatici imposibil de înţeles, dar era totodată foarte exact în expunerea lui Destul de rapid, Bublanski se dezmetici şi ordonă plecarea unui elicopter şi a mai multor maşini ale poliţiei din Stockholm şi Uppsala spre Vadabosjön Apoi alergă afară cu Amanda Flod, spre garaj, la propriul Volvo Pentru mai multă siguranţă, o lăsă pe ea să conducă; o luară spre nord, pe drumul spre Uppsala, pornind lumina albastră a girofarului • Omul din faţa lui îl salvase de la un atac serios Mikael nu înţelegea încă ce însemna asta, dar trebuia să fie un semn bun Se simţea în aer că nu mai erau prinşi în aceleaşi roluri simple ca în vestibulul de la Alfred Ögren Nu mai erau doar reporterul investigator şi prada lui Exista o nouă legătură între ei, iar Mikael îi datora recunoştinţă Afară, soarele ardea Stăteau într-o mică mansardă pe Tavastgatan, iar ferestrele, oblice, dădeau spre Riddarfjärden În faţa lor se afla o pictură pe jumătate neterminată, reprezentând marea şi o balenă albă Exista o anume armonie în tablou, în pofida amestecului neconvenţional de culori Totuşi, Mikael îl întoarse spre fereastră, nu voia să fie perturbat de nimic Apartamentul îi aparţinea lui Irene Westervik, o artistă în vârstă De fapt, ea şi Mikael nu erau apropiaţi, însă Mikael se simţea ataşat de ea, nu numai pentru că era deşteaptă şi insufla încredere Ci şi pentru că ea se mişca cu mult dincolo de ce era actual şi trecător, iar alături de ea vedea lumea dintr-o perspectivă mai cuprinzătoare În taxi o sunase şi o întrebase dacă putea să-i permită să-i folosească atelierul câteva ore sau poate toată ziua Irene îi întâmpinase la intrare, într-un costum gri de bumbac, şi le întinsese cheile cu un zâmbet blând Acum Mikael şi bărbatul care pesemne că era Daniel se aflau în apartament, în faţa picturii întoarse spre fereastră Telefoanele erau închise şi puse în chicineta din stânga, pentru mai multă siguranţă Sudoarea curgea pe amândoi Era zăpuşeală, iar Mikael încercă fără succes să deschidă fereastra atelierului — Bărbatul avea o seringă? — Aşa cred — Ce ar fi putut să conţină? — În cel mai rău caz, un curarizator sintetic — Otravă? — Da, în doze ceva mai mari face ca totul să se oprească, chiar şi musculatura respiratorie Te sufoci — Pari să te pricepi bine la aşa ceva, spuse Mikael Bărbatul părea îndurerat, iar Mikael privi pe fereastră spre cerul albastru — Să-ţi spun Daniel? întrebă el Celălalt tăcea Ezita Răspunse: — Dan — Este un nume de alint? — Nu, am primit un green card şi am devenit cetăţean american Am făcut multe eforturi să-mi schimb vechiul nume Acum mă numesc Dan Brody — Sau, mai degrabă, Leo Mannheimer — Da, e adevărat — E neobişnuit, nu-i aşa? — E neobişnuit — Te gândeşti să-mi spui şi mie povestea ta, Dan? — Am să-ncerc — Avem timp, aici nu ne caută nimeni — Găsim ceva tare de băut? — O să mă uit în frigider Mikael merse, se uită şi descoperi nişte sticle de vin alb, Sancerre Se gândi, la limita umorului negru, că devenise o treabă normală pentru el faptul că era obligat să bea pentru fiecare informaţie Luă o sticlă, un tirbuşon şi două pahare — Poftim, spuse el, şi turnă — Nu ştiu de unde să încep Dar ai spus că ai întâlnit-o pe Hilda A vorbit despre Ezită din nou, ca în faţa unui nume sau a unei întâmplări despre care nu se putea vorbi fără teamă — Despre ce? — Despre Rakel Greitz? — Hilda a vorbit mult despre ea Dan nu comentă Îşi ridică paharul şi bău calm şi imperturbabil Apoi, încet, porni să povestească Totul începuse într-un club de jazz din Berlin, cu un solo de chitară şi o femeie care nu-şi mai lua ochii de la el • Au condus până în adâncul unei păduri, iar acolo s-au oprit În maşină era insuportabil de cald; nu se auzeau decât păsările şi muştele Maşina nu mai avea combustibil Lui Lisbeth îi era sete, tuşea şi se simţea rău Îi fusese administrat un fel de cloroform, fusese legată şi lovită, iar acum continua să zacă pe podea Dar se ridică în genunchi şi nimeni nu protestă, doar o ţineau sub observaţie Motorul se opri, iar cei aflaţi pe bancă îşi făcură semne din cap Benito bău apă şi înghiţi nişte tablete Era lividă la faţă şi rămase aşezată, în timp ce Bashir şi celălalt bărbat se ridicară Cel din urmă, un tip tatuat pe braţe, purta o vestă de piele cu o emblemă pe care Lisbeth de-abia acum o vedea Asta nu schimba în bine situaţia, dimpotrivă Pe vestă scria Svavelsjö MC, acelaşi club de motociclişti aliat cu tatăl său şi care avea legături cu sora ei Oare Camilla şi hackerii ei fuseseră cei care îi găsiseră adresa? Lisbeth se uită din nou fix la portiera din spate şi rememoră mişcarea făcută când fusese deschisă ca să fie aruncat mobilul Cu precizie matematică, îşi aminti forţa mişcării sau, mai degrabă, lipsa forţei Nu reuşea să se elibereze de sfoara din jurul mâinilor, dar avea să lovească uşa Era un avantaj, aşa cum era un avantaj şi faptul că Benito era rănită la cap, iar bărbaţii nervoşi Îşi dădea seama de asta din respiraţia şi din privirile lor Bashir se strâmba, ca şi în Vallholmen, şi îşi trăgea piciorul drept în spate Avea să o lovească, iar ea primi lovitura şi reacţionă puţin exagerat Şutul era violent, o nimerise în coaste Mai primi unul în faţă şi făcu pe inconştienta în timp ce o observa cu atenţie pe Benito Lisbeth avusese de la început impresia că toate astea erau puse la cale de Benito Ea era cea care trebuia să aibă ultimul cuvânt O văzu aplecându-se spre geanta gri de pânză, de pe podea De acolo luă o bucată de catifea roşie În acelaşi timp, bărbaţii o prinseră brutal pe Lisbeth de umeri; poziţia nu o avantaja deloc, mai ales că Benito mai scoase un pumnal din geantă, Kerisul ei Avea lama dreaptă şi lungă, ascuţită şi lucioasă Mânerul era minuţios gravat, reprezentând un demon cu ochi bulbucaţi Arma ar fi trebuit să se afle într-un muzeu, nu în mâinile unei psihopate palide şi bandajate la cap, care să-l contemple cu o afecţiune bolnavă Cu voce slăbită, Benito clarifică cum avea să fie folosit Kerisul Lisbeth nu ascultă prea atent, nici nu era necesar Oricum auzise destul Kerisul va fi introdus prin catifeaua roşie, sub claviculă, direct în inimă Apoi sângele va fi şters cu bucata de catifea la scoaterea pumnalului Se spunea că era nevoie de un mare rafinament Lisbeth continuă să inventarieze lucrurile din jur, fiecare obiect, fiecare fir de praf, fiecare moment de neatenţie sau de îndoială Îi aruncă o privire lui Bashir El o ţinea de umărul stâng, era înverşunat şi înfierbântat Ea avea să moară şi desigur că lui îi convenea asta Dar nu era mulţumit pe deplin şi nu era greu de ghicit de ce Era unealta unei femei cu un pumnal diavolesc şi nu îi era uşor idiotului ăluia să înghită asta, tocmai lui, care le numea pe femei târfe şi haimanale şi le considera fiinţe de rang inferior — Cunoşti Coranul? îl întrebă Lisbeth Înţelese imediat, numai din felul în care o ţinea de umăr Replica îl deranja Continuă să-i spună cum Profetul condamna toate tipurile de keris, spunând că aparţineau demonilor sau satanei, apoi cită o sura, o sura inventată Îi spuse un număr şi îl îndemnă să caute imediat pe internet — Caută şi ai să vezi! Dar Benito se ridică cu pumnalul ei şi rată ocazia — Minte, spuse ea Kerisul nici nu exista pe timpul lui Mahomed Este o armă a luptătorilor religioşi din toată lumea Bashir părea să o creadă sau să vrea să o creadă Răspunse: — Bine, bine, grăbeşte-te! şi adăugă ceva în bengali pentru şofer Benito deveni dintr-odată grăbită, deşi părea ameţită şi se clătină când făcu un pas Dar nu cuvintele lui Lisbeth o stresau, ci un zgomot venind de deasupra lor, huruitul unui elicopter Sigur că acel sunet nu avea de-a face neapărat cu ei, dar Lisbeth ştia că Republica hackerilor acţionase într-un fel sau altul Zgomotul i se părea în acelaşi timp promiţător şi îngrijorător, pentru că, pe de o parte, ajutorul putea fi aproape, dar în acelaşi timp intensificase activitatea din dubă Acum se grăbeau, iar Bashir şi celălalt bărbat o ţineau strâns Benito se apropie de ea cu faţa ei palidă, ţinând pumnalul şi catifeaua roşie Lisbeth Salander se gândi la Holger, îşi aduse aminte de mama ei şi de dragon şi împinse cu tălpile în podea Avea să se ridice, oricare ar fi fost consecinţele • Mikael şi Dan stăteau tăcuţi Ajunseseră la un punct al relatării despre care era greu de vorbit Dan rătăcea cu privirea, iar mâinile i se mişcau nervos — Leo zăcea acolo, pe covor, şi părea să fie mai bine Îi fusese făcută încă o injecţie şi îşi recăpătase cunoştinţa Chiar credeam că ieşise din criză, dar atunci — Ţi-a spus despre otravă? — M-a lăsat şi să caut pe internet, poate ca să mă conving că fizostigmina anula efectul numai temporar Dar am apucat să văd şi altceva — Ce anume? — Mă întorc la asta Dar Rakel mi-a smuls telefonul din mână şi mi-a spus că o să dea în vileag dovada că mi-am omorât fratele, dacă nu colaboram Mă simţeam paralizat, abia dacă mai ştiam ce se întâmpla Mi-au pus ochelari de soare şi o pălărie Rakel a spus că nu era bine ca lumea să vadă doi de Leo în casa scărilor şi că trebuia să îl scoatem din apartament cât timp încă se mai putea ţine pe picioare, iar eu am văzut în asta o posibilitate Cum am fi ieşit, aş fi strigat după ajutor — Dar nu ai făcut-o! — Nu ne-am întâlnit cu nimeni în lift sau pe scări Era cu o zi înaintea Ajunului Nu cred că pe bărbat îl cheamă John cum a spus Rakel, ci Benjamin, căci aşa i-a spus de mai multe ori Era acelaşi tip care te-a atacat pe tine Dar atunci Atunci l-a împins pe Leo, care tocmai reuşise să se ţină drept, într-un Renault negru, parcat afară pe stradă Începuse deja să se lase întunericul sau aşa mi s-a părut, spuse el după care rămase din nou tăcut Decembrie, cu un an şi jumătate în urmă Strada din faţa lui Dan era pustie, la fel de ciudat de pustie ca un coşmar sumbru mărginit de pietre Sigur că în acel moment ar fi putut să se care de acolo şi să urle după ajutor Dar cum era să-l lase pe Leo, fratele lui? Era imposibil, nu? Se făcuse mai cald, iar zăpada se topea şi era fleşcăială Îl înghesuiră pe Leo în maşină, iar el întrebă: — Îl ducem la spital, nu-i aşa? — Asta facem, spuse Rakel Greitz Oare o credea? Tocmai îi spusese că nu avea sens şi îl ameninţase Nu ştia dacă să o creadă Se urcă în maşină şi se gândi la un singur lucru, la ce apucase să citească pe internet: dacă e ajutat să respire, un pacient îşi poate reveni din otrăvirea cu curarizant Se sui lângă Leo pe bancheta din spate Pe partea cealaltă stătea probabil cel care purta numele de Benjamin Era solid, să fi avut vreo sută de kilograme Mâinile îi erau nefiresc de mari şi, în ciuda celor cam cincizeci de ani, arăta copilăros, cu obraji rotunzi, ochi mari şi albaştri şi o frunte boltită Dar Dan nu se gândea la asta în acel moment Se concentra numai la respiraţia lui Leo Încerca să-l ajute şi întrebă din nou dacă într-adevăr mergeau la spital Rakel, care era la volan, răspunse mai precis acum Mergeau la Karolinska, la departamentul cutare şi cutare — Contează pe mine, spusese ea Îi contactase pe specialişti, îi explică ea Erau pregătiţi să-l primească pe Leo, aveau să-i facă asta şi asta Poate ştia că era un nonsens, poate era prea şocat ca să-şi dea seama de toată situaţia Era greu de spus Era atent doar la Leo, la încercarea de a-l ajuta să respire, şi nimeni nu îl oprea, ceea ce conta totuşi Rakel conducea nebuneşte În oraş, traficul nu era aglomerat Urcară pe podul Solna Clădirile roşii ale spitalului se iveau departe în întuneric şi, pentru o clipă, îşi închipui că totuşi urma să fie bine, în pofida a tot ce se întâmplase Dar nu era decât o păcăleală, o încercare de a-l face să fie calm pentru o vreme În loc să oprească, maşina trecu accelerând pe lângă Karolinska şi o luă spre nord, către Solna Ar fi trebuit să strige şi să se lupte Îl durea glezna, iar protestele lui deveneau tot mai lipsite de putere Furia şi disperarea nu dispăreau, dar puterile îl părăsiseră Dădea din cap, clipea nervos, se lupta să gândească limpede şi să-l ţină pe Leo în viaţă Dar nu îi mai ieşeau nici cuvintele, nici mişcările şi, de undeva de departe, ca prin ceaţă, îi auzi pe Rakel Greitz şi pe bărbatul acela şoptind ceva Pierduse noţiunea timpului Rakel ridică vocea Îi vorbea lui acum şi era ceva hipnotic în modulaţiile vocii Ce spunea? Povestea despre tot ce avea el să primească, despre visuri care urmau să i se împlinească, despre bogăţie Ar putea fi fericit, spunea ea — Fericit, Daniel, iar noi vom fi acolo pentru tine Cu Leo lângă el, luptându-se să respire, cu Benjamin pe partea cealaltă şi cu Rakel Greitz în faţă vorbind despre fericire şi bogăţie, era ceva de nedescris, dincolo de cuvinte * Mikael Blomkvist nu ar fi putut înţelege niciodată Dar Dan trebuia să încerce, nu exista altă cale — Te-ai simţit tentat de propunerea lui Rakel? întrebă Mikael Sticla de vin era aşezată pe masa albă de lângă canapea, iar lui Dan îi venea să o spargă în capul ziaristului — Trebuie să înţelegi, spuse el, străduindu-se să pară calm Pentru mine nu mai exista în acel moment o viaţă fără Leo Tăcu din nou — La ce te gândeai? — La un singur lucru: cum să ieşim din situaţia asta, Leo şi cu mine — Şi care era planul tău? — Planul meu? Nu ştiu Dar presupun că voiam să intru în joc şi să găsesc o cale de scăpare, ceva de care să mă leg Am mers tot mai departe, undeva, într-o zonă pustie Îmi mai recăpătasem puterile, mă uitam tot timpul la Leo Era mai rău, avea crampe, nu putea să se mişte Mi-e greu să vorbesc despre asta — Nu te grăbi! Dan bău din paharul de vin şi continuă: — Nu mai ştiam unde ne aflăm, nu aveam cum să ştiu Eram undeva într-un loc nepopulat, drumul se îngustase, era o pădure de conifere, întuneric beznă şi ploaie După ninsoare, acum ploua Am văzut o pancartă pe care scria Vidåkra Am cotit la stânga pe un drum de pădure, iar după zece minute Rakel Greitz a oprit, iar Benjamin s-a dat jos din maşină A scos ceva din portbagaj, nu voiam să ştiu ce, dar era îngrozitor Eu eram cu Leo, deschisesem portiera, îl întinsesem pe banchetă şi îi făceam respiraţie artificială Ştiam câte ceva despre asta, poate nu prea multe Dar încercam, deşi nu o mai făcusem niciodată Eram amorţit, iar Leo făcuse pe el, mirosea urât în maşină M-am aplecat în jos, deasupra lui, şi mă simţeam ca şi cum m-aş fi aplecat asupra mea, poţi să-ţi închipui asta? Ca şi cum mi-aş fi dus buzele spre propriul corp muribund era ciudat că mă lăsau să continui Erau blânzi cu mine acum, Rakel şi acest Benjamin Era atât de straniu şi nu înţelegeam nimic din ce se petrece Eram atent la Leo, poate şi la Rakel, la ce spunea ea Vorbea pe un ton calm – spunea că Leo va muri, că efectul fizostigminei va trece, că nu mai era nimic de făcut Era groaznic, spunea ea Dar partea bună era că nimeni nu avea să-l caute, nimeni nu avea să se întrebe unde a dispărut, asta dacă eu îi luam locul Mama lui era pe moarte şi puteam să plec de la Alfred Ögren şi să-i vând lui Ivar partea mea Nimeni nu s-ar fi mirat, toţi ştiau că Leo visa de mult să plece de la firmă Era ca o dreptate providenţială, aveam să primesc ce meritasem tot timpul Am intrat în joc, nu am văzut nicio cale de scăpare Am răspuns: bine, înţeleg, poate să meargă Am şovăit, am ezitat Îmi luaseră telefonul – ţi-am spus deja asta, nu-i aşa? – şi ne aflam în adâncul pădurii, fără să văd nicio lumină de la vreo casă, nicio lumină de fapt Benjamin s-a întors, arăta sinistru, plouat şi transpirat, cu pantalonii murdari de pământ şi zăpadă Avea căciula într-o parte Nu spunea nimic Era o conspiraţie mută, oribilă împotriva mea Benjamin l-a luat pe Leo de pe banchetă, şi era aşa de stângaci, idiotul! Îmi amintesc că i-am luat căciula lui Benjamin şi i-am pus-o lui Leo Apoi i-am închis haina, nici măcar nu era îmbrăcat pentru vreme rece, nu avea fular, avea gâtul gol, pantofii de interior, cu şireturile atârnându-i nelegate Era o scenă de infern şi mă întrebam dacă nu trebuia să fug după ajutor Să fug prin pădure sau de-a lungul drumului, sperând să dau de cineva Dar era timp pentru asta? Nu mi se părea Nici nu eram sigur că Leo mai trăia Aşa că am mers cu ei în pădure Benjamin îl căra în spate şi trupul lui Leo părea greu, deşi el era atât de uşor şi de slab! M-am oferit să-l ajut Lui Benjamin nu i-a plăcut asta Voia să mă facă să dispar de-acolo Pleacă, mi-a spus el Pleacă, n-ai ce să cauţi tu aici! Apoi a strigat-o pe Rakel Dar nu cred că ea l-a auzit Vântul bătea puternic şi acoperea zgomotul Se auzea vâjâind printre copaci, crengile trosneau şi tufişurile din calea noastră fremătau Am ajuns lângă un brad mare, bolnav şi bătrân, iar aproape de el era un morman de pământ şi pietre Era şi o lopată acolo şi mă gândeam sau voiam să cred că treceam pe lângă o groapă care nu avea nimic de-a face cu noi — Dar era o groapă de mormânt — Aproape Nu era foarte adâncă Lui Benjamin nu-i fusese uşor să sape în pământul îngheţat Părea extenuat L-a întins pe Leo pe pământ şi a strigat la mine să dispar de-acolo I-am spus că trebuia să-mi iau rămas-bun, că era un animal fără suflet dacă nu mă lăsa s-o fac, iar atunci a început să mă ameninţe din nou şi să spună că Rakel avea destule dovezi ca să mă bage în puşcărie pentru crimă Am răspuns: Ştiu, înţeleg, dar vreau să-mi iau adio, este fratele meu geamăn, îl îngrop eu Lasă-mă, arată-mi puţină compasiune, dispari, lasă-mă să plâng în pace Nu fug, iar Leo e deja mort, uită-te la el, am urlat eu, uită-te la el! Atunci el chiar m-a lăsat Am bănuit că nu s-a îndepărtat prea mult, dar nu mai era în raza mea vizuală, am rămas singur cu Leo M-am aşezat pe un butuc de sub brad şi m-am aplecat din nou peste Leo, spuse Dan Brody * Annika Giannini îşi luase prânzul în sala de mese a personalului de la Flodberga, iar acum se afla din nou în camera de vizite din clădirea H, fiind prezentă mai departe la interogatoriul la care era supusă Faria Kazi de către inspectorul de criminalistică Sonja Modig După prânz, Sonja Modig se dovedise mai competentă şi mai eficientă, fiind de acord cu Annika că era important nu numai să aibă o imagine completă asupra îndelungatei oprimări a fetei, dar şi să verifice dacă atacul asupra fratelui care se afla lângă fereastră nu fusese mai degrabă o reacţie de furie la moartea lui Jamal decât omor din culpă Avusese ea într-adevăr intenţia de a-l omorî pe fratele său? Exista speranţă, era de părere Annika O făcuse pe Faria să-şi pună întrebări asupra propriilor intenţii Dar Sonja Modig primise un telefon şi ieşise pe coridor, iar după ce revenise, parcă nu mai era ea însăşi; iar asta o irita pe Annika — Ce-i cu faţa asta lipsită de expresie, pentru numele lui Dumnezeu! Văd că s-a întâmplat ceva Spune odată! Acum! — Ştiu, iartă-mă Mi-e greu să-ţi spun, răspunse Modig Dar Bashir şi Benito au răpit-o pe Lisbeth Salander Ne-am mobilizat toate forţele Dar situaţia nu arată bine — Spune-mi tot, insistă Annika Sonja îi povesti totul, iar Annika se cutremură Faria se strânse pe scaun cu braţele în jurul picioarelor Dar se întâmplă ceva, iar Annika remarcă cea dintâi Nu erau numai groază şi furie în ochii fetei Mai era şi altceva, o atenţie concentrată — Ai spus Vadabosjön? — Poftim? Da, ultimele date despre duba lor le avem de la o cameră de supraveghere de pe drumul care coteşte spre pădurea din jurul lacului, răspunse Sonja — Noi — Da, Faria? spuse Annika — Înainte să ne permitem să mergem în Mallorca, obişnuiam să campăm lângă Vadabosjön — Aşa continuă Annika — Mergeam acolo destul de des, era foarte aproape Puteam să ne hotărâm spontan să mergem, şi rămâneam acolo tot weekendul Era pe vremea când trăia mama şi ştiţi, Vadabosjön e înconjurat de pădure, o pădure densă şi cu mici cabane şi ascunzişuri, iar o dată Faria ezită, cuprinzându-şi genunchii cu braţele — Ai acces la internet pe mobil? întrebă ea Poţi să cauţi o hartă detaliată a zonei? O să încerc să vă explic O să încerc să-mi amintesc Sonja Modig căută şi înjură şi încercă din nou, şi până la urmă se lumină la faţă Deschise ceva ce poliţia din Uppsala descărcase pentru ele — Arată-mi, spuse Faria cu o voce mai hotărâtă — Au intrat pe aici, spuse Sonja Modig, arătând pe harta de pe telefon — Aşteaptă puţin spuse Faria Mi-e greu să mă orientez Dar există un loc care se numeşte Söderviken, acolo, lângă lac, nu-i aşa? Sau golful din partea de sud, sau plaja de-acolo — Nu ştiu, am să verific Sonia tastă cuvântul „sud” în motorul de căutare — Poate fi Södra Strandviken? întrebă ea arătând pe hartă — Exact, asta trebuie să fie, spuse Faria încordată Dă-mi să văd! Există un mic drum accidentat, dar destul de lat, suficient pentru o maşină Poate fi acesta? Arătă pe hartă — Deşi nu ştiu, continuă ea La acea vreme exista parcă o pancartă galbenă chiar lângă calea de acces Îmi amintesc ce scria pe ea: Capăt de drum Mai departe, tot pe acel drum, la vreo doi kilometri, există o grotă, nu una naturală, mai mult un adăpost înconjurat de copaci Se află la stânga, pe vârful unui povârniş şi jur, ajungi acolo printr-un fel de draperie, ceva ca o uşă de frunze Dai de un loc cât se poate de ferit, eşti înconjurat de copaci şi tufişuri şi numai printr-o deschizătură vezi o coamă de stâncă şi o râpă Bashir m-a dus acolo o dată şi am crezut că voia să-mi arate ceva deosebit Dar de fapt voia să mă sperie Asta era pe vremea când crescusem şi începeam să arăt ca o femeie, câţiva băieţi de pe mal mă fluieraseră Când am ajuns acolo, a început să îndruge o groază de prostii despre cum odată, demult, femeile care se purtau ca nişte târfe erau duse acolo şi pedepsite M-a speriat de moarte şi de aceea îmi amintesc locul atât de bine, iar acum mă gândeam Ezită — mă gândeam dacă nu cumva Bashir a dus-o pe Salander acolo Sonja Modig dădu din cap cu un aer sobru şi-i mulţumi Îşi luă mobilul şi sună • Lui Jan Bublanski îi raporta pilotul elicopterului, Sami Hamid Sami survola Vadabosjönul şi pădurile din zonă la altitudine joasă, dar nu văzuse nici urmă de dubă gri Nimeni nu observase aşa ceva, niciun martor, niciun vizitator ocazional, niciunul dintre poliţiştii din maşinile din zonă E drept că nu era uşor Malurile lacului erau întinse, iar de jur-împrejur pădurea era deasă, cu o mulţime de cărări şi drumuri labirintice Zona parcă era făcută să te ascunzi acolo Iar asta îl neliniştea pe Bublanski Nu mai înjurase în halul ăsta de mult timp, şi îi spunea tot timpul Amandei Flod să conducă mai rapid Mai aveau puţin până la lac şi maşina mergea duduind înainte, pe şoseaua 77 Cu ajutorul softului de identificare a vocilor, ştia că cei pe care îi vânau erau Benito şi Bashir Kazi, iar asta nu suna bine Bublanski era activ în fiecare secundă, vorbea cu biroul central de legătură al poliţiei din Uppsala şi cu toate persoanele imaginabile care puteau da informaţii Îl sună inclusiv pe Mikael Blomkvist, de câteva ori, dar ziaristul avea telefonul închis, lucru care îl făcu pe Bublanski să înjure din nou Bublanski înjura, apoi se ruga, şi tot aşa Oricât de puţin ar fi înţeles-o pe Lisbeth Salander, tot avea pentru ea o afecţiune paternă, nu mai puţin acum decât atunci când ea îi ajutase să soluţioneze o infracţiune gravă O zori din nou pe Amanda Se apropiau de lac Sună telefonul, era Sonja Modig, care nici nu îl salută, ci îl rugă direct să introducă Södra Strandviken pe GPS-ul maşinii, după care îi pasă receptorul Fariei Kazi De ce să vorbească el cu ea? Nu înţelegea Dar Faria nu vorbi cum se aştepta el, ci foarte energic şi la obiect, ca şi cum s-ar fi aflat în faţa unei sarcini decisive Bublanski ascultă atent şi încordat, sperând să nu fie prea târziu 22 22 iunie Lisbeth Salander nu avea idee unde se află Era cald şi auzea muşte şi ţânţari, vântul fremătând printre copaci şi tufişuri, şi mai auzi şi un clipocit vag de apă Dar se concentra mai mult asupra propriilor picioare Erau subţiri şi nu prea păreau puternice, însă erau bine antrenate şi doar cu ele se putea apăra Stătea în genunchi în dubă, cu mâinile legate Benito se apropia de ea, cu faţa ei palidă şi bandajată Pumnalul şi bucata de catifea îi tremurau în mâini Lisbeth se uită spre portieră Bărbaţii îi apăsau umerii şi ţipau la ea Se uită în sus Faţa lui Bashir strălucea de sudoare şi îi întoarse o privire ca şi cum ar fi vrut să sară la ea Dar nu se putea, era nevoit să o ţină locului Lisbeth se întrebă încă o dată dacă să-i întărâte unul împotriva celuilalt Dar nu avea timp, Benito stătea în faţa ei ca o regină rea cu pumnalul ei lung şi parcă atmosfera se schimbase cumva Era un soi de evlavie şi împietrire, ca în faţa a ceva nemaipomenit Unul dintre bărbaţi îi rupse tricoul, expunându-i clavicula Se uită la Benito Era palidă, iar rujul roşu contrasta puternic cu paloarea cenuşie a pielii Dar părea mai stabilă pe picioare şi nu mai tremura, ca şi cum oroarea momentului îi insufla putere Spuse cu o voce care cobora cu o octavă: — Ţineţi-o bine acum Bun, bun E momentul cel mare Moartea ei Simţi cum Kerisul meu e îndreptat spre tine? Acum vei suferi Acum vei muri Benito se întoarse spre ea şi surâse, un surâs dincolo de orice clemenţă sau umanitate, iar pentru o secundă Lisbeth nu văzu decât lama pumnalului şi catifeaua roşie îndreptate spre pieptul ei gol Dar în următorul moment, depăşi şocul Observă că Benito avea trei ace în bandaj, că pupila dreaptă îi era mai mare decât cea stângă şi că pe uşa dubei era un semn cu spitalul veterinar din Bagarmossen Jos pe podea văzu trei cleme galbene şi o lesă Pe partea din faţă, sus, văzu o dâră de tuş albastru Dar mai ales văzu bucata de catifea roşie Stătea anapoda în mâna lui Benito, iar asta era bine Catifeaua era o podoabă ritualică şi, oricât de sigură pe ea ar fi fost Benito cu pumnalul, catifeaua era un material străin pentru ea Nu ştia ce să facă cu ea şi, aşa cum se aştepta Lisbeth, o aruncă jos pe podea Lisbeth se propti în degetele de la picioare Bashir strigă la ea să stea nemişcată şi îi remarcă nervozitatea din glas O văzu pe Benito clipind, ridicând pumnalul sus de tot şi îndreptându-l spre ea, căutând punctul exact sub omoplat şi atunci Lisbeth trecu la acţiune Îşi încordă corpul şi se întrebă dacă într-adevăr putea să facă asta Stătea în genunchi cu mâinile legate şi bărbaţii o ţineau strâns Dar avea să încerce, aşa că închise ochii şi lăsă impresia că se resemnează, în timp ce asculta liniştea şi respiraţia din zona de bagaje Simţea exaltarea din aer, setea de sânge, dar şi teama, o groază amestecată cu satisfacţie Chiar şi cu o astfel de companie, o execuţie era o treabă destul de complicată şi dar ce-a fost asta? Auzea ceva, era greu de spus ce anume – zgomot venind de departe, ca un huruit de motor, dar parcă nu numai al unei maşini, ci al mai multora Chiar atunci, Benito se hotărî s-o omoare – acesta era momentul, punctul hotărâtor Lisbeth ţâşni ca o explozie violentă şi ateriză în picioare, dar nu apucă să se ferească de pumnal • Maşina în care se aflau Amanda Flod şi Jan Bublanski huruia mai departe pe drumul pietruit spre Vadabosjön apropiindu-se de pancarta galbenă pe care scria Capăt de drum Amanda frână atât de puternic, încât derapă; se uită furioasă spre Bublanski ca şi cum fusese vina lui Comisarul nu băgă de seamă nimic, era la telefon cu Faria Kazi şi striga: — Văd pancarta, o văd, spuse el, şi probabil că şi înjura în sinea lui când maşina viră şi se zdruncină Amanda preluă din nou controlul maşinii şi o aduse săltând înapoi pe drum sau mai degrabă pe cărare Era o potecă plină de noroi, cu brazde adânci Ploaia care căzuse neîntrerupt înainte ca arşiţa să-şi înfigă ghearele în pământul ud făcuse drumul aproape imposibil de circulat, iar maşina sălta şi se hurduca Bublanski urlă: — La naiba, mai încetineşte, să nu cumva să trecem de locul cu pricina! Nu aveau voie să-l rateze Locul despre care Faria spunea că era ascuns în spatele unei draperii de frunze şi crengi ar fi trebuit să fie sus, pe o creastă de stâncă Dar Bublanski nu vedea nici urmă de stâncă şi, cinstit vorbind, nici nu credea că vor găsi duba Era improbabil nu numai pentru că maşina putea fi ascunsă oriunde în pădure sau putea să se îndrepte către un cu totul alt loc Dar mai era şi tot acel timp care trecuse Şi mai ales: cum putea Faria să ştie aşa de sigur unde se afla luminişul? Cum să poată aduna atât de multe detalii din hăţişurile memoriei copilăriei sale sau cum să poată să aprecieze corect distanţele, după atât de mulţi ani? Pentru el, pădurea arăta la fel pretutindeni, cu vegetaţie deasă, fără ca să iasă ceva în evidenţă Era pe punctul de a se da bătut Deasupra lui, crengile şi frunzişul des al copacilor formau o cupolă care umbrea drumul În spatele lor se auzeau alte maşini de poliţie şi asta era bine, desigur, în caz că ar fi fost pe pista corectă Dar nu pricepea cum ar putea găsi ceva Pădurea părea impenetrabilă Bublanski se pierdu în gânduri Dar acolo, departe acolo era nu tocmai o creastă, ci mai degrabă o pantă Amanda acceleră, derapă din nou şi se apropie de pantă, iar Bublanski continuă să descrie cum arăta peisajul Insistă asupra unui bolovan uriaş de la marginea drumului, pe care Faria şi l-ar fi putut aminti Dar fetei nu îi spunea nimic Bublanski nu apucă să mai adauge ceva Auziră un zgomot Cineva lovea ceva de plastic sau de metal, apoi se auziră voci, voci foarte afectate Se uită la Amanda Aceasta frână puternic şi opri, iar el îşi luă arma şi se repezi afară Rătăci prin pădure pe sub frunzişul copacilor, pe lângă tufişuri, şi deodată realiză, uluit şi cu respiraţia tăiată, că într-adevăr găsise locul Decembrie, cu un an şi jumătate în urmă Dan Brody se afla într-o altă pădure, într-un alt anotimp Stătea în genunchi în zăpada pe jumătate topită, sub bradul cel bătrân, cu o zi înaintea Ajunului, nu departe de satul Vidåkra, şi îl privea pe Leo zăcând cu faţa învineţită şi cu ochii aproape cenuşii, din care părea să dispară orice urmă de viaţă Era un moment de groază deplină Dar nu durase prea mult Trebuia să acţioneze, să se apuce imediat să-i facă respiraţie artificială Buzele lui Leo erau reci ca zăpada de sub el, iar Dan nu simţi nicio reacţie din trahee sau din plămâni În fiecare moment, i se părea că aude paşi venind spre ei Curând, momentul lui de singurătate cu Leo avea să treacă şi el ar fi fost obligat să se întoarcă la maşină, ca un om căruia îi lipseşte jumătatea Repetat, ca într-o mantra, ca într-o rugăciune, spunea în sinea lui: Trezeşte-te, Leo, trezeşte-te! Nu pentru că mai credea în planul lui, dar voia ca măcar să-i insufle viaţă fratelui Benjamin trebuia să fie prin apropiere Poate se uita chiar atunci la el, din întuneric, printre crengi Sigur era nerăbdător şi nervos, nedorind altceva decât să-l îngroape pe Leo şi să dispară de-acolo Era o situaţie fără ieşire Cu toate acestea, Dan continua tot mai disperat Îi ţinea nasul lui Leo şi îi sufla aer pe căile respiratorii, atât de puternic şi de stăruitor că începu el însuşi să ameţească, vag conştient de ceea ce făcea Ceva mai departe, îşi amintea, se auzise o maşină, un zgomot de motor care dispăruse în depărtare Se auzi un foşnet în pădure, ca de animal speriat Câteva păsări îşi deschiseră aripile şi îşi luară zborul, apoi se făcu tăcere, o tăcere înfiorătoare Era ca şi cum viaţa însăşi ieşise din el şi se văzu nevoit să se oprească şi să îşi tragă răsuflarea Rămăsese fără aer şi tuşea, având nevoie de o secundă sau două până când să-şi dea seama că se întâmpla ceva Era ca şi cum tusea lui avea ecou şi răsărea din nou din pământ Îi luă ceva timp până înţelese că, de fapt, era Leo Şi el tuşea şi se mişca convulsiv, iar pentru un moment lui Dan nu i-a venit să creadă! S-a uitat fix la Leo şi se întrebă: oare ce simţea în acea clipă? Bucurie, fericire? Nu, se simţea în alertă — Leo, şopti el Vor să te omoare Trebuie să fugi în pădure Acum, ridică-te şi fugi! Leo nu părea să înţeleagă, lupta să inspire aer şi să se dezmeticească Dan îl ajută să se pună pe picioare, apoi îl împinse printre copaci Îi dădu vânt cu putere, iar Leo se prăbuşi Căzu destul de rău, dar se ridică din nou şi plecă rătăcind prin pădure, cu paşi nesiguri, iar asta era tot ce ştia Dan, nu se mai uitase înapoi Încercă să astupe groapa la loc Ridica pământ cu lopata cu o energie sălbatică şi, într-un târziu, auzi ce aşteptase tot timpul să audă: paşii lui Benjamin Se uită în jos şi îşi dădu seama că putea fi prins, prin urmare, continuă şi mai frenetic Săpa să umple groapa, înjura şi mânuia lopata agitat, înjura iar şi blestema În cele din urmă, auzi respiraţia lui Benjamin Auzi foşnetul pantalonilor, paşii lui prin zăpada topită, şi se aştepta ca Benjamin să-l vâneze din nou pe Leo sau să se arunce asupra lui Dar acesta era tăcut; ceva mai încolo, se auzi o maşină Alte păsări bătură din aripi şi îşi luară zborul — Nu am suportat să-l văd L-am îngropat, spuse el Cuvintele sunau parcă lipsite de conţinut şi nici nu primi vreun răspuns Se pregăti pentru ceva înspăimântător şi închise ochii Dar nu se întâmplă nimic, doar câteva mişcări încete, nesigure Benjamin se apropie de el, mirosea a tutun Spuse: — Te-ajut şi eu Terminară de umplut cu pământ acel mormânt în care nu se afla nimeni Petrecură mult timp aranjând pietre şi crengi deasupra Apoi, cu paşi înceţi şi cu capetele lăsate în jos, se întoarseră la maşină, la Rakel Greitz Dan rămase tăcut în drum spre Stockholm, ascultând rezervat toate propunerile şi planurile lui Rakel • Lisbeth ţâşnise ca o ghiulea, totuşi fusese rănită într-o parte Dar nu ştia cât de gravă era rana şi nici nu avea timp să se gândească la asta Benito se clătinase şi ezitase, iar acum tăia sălbatică aerul cu pumnalul ei Lisbeth făcu repede un pas într-o parte, o lovi cu capul şi se repezi spre portieră Izbi uşa cu toată forţa corpului şi se prăbuşi afară în iarbă, cu mâinile legate, adrenalina pulsându-i în vene Chiar dacă atinse întâi pământul cu picioarele, căzu în faţă, se rostogoli şi, de pe un povârniş, ajunse jos, într-un mic lac Apucă să vadă că apa se înroşise cu sânge, apoi se ridică şi fugi în pădure În spatele ei se auzeau voci şi maşini sosind Totuşi, nu se gândi nicio clipă să rămână, nu voia decât să plece de-acolo • Jan Bublanski nu o văzu pe Lisbeth în luminiş, ci doar doi bărbaţi coborând pe pantă Chiar lângă ei se afla o dubă gri, cu partea din faţă întoarsă spre frunziş şi spre drum Nu prea ştia ce să facă, dar strigă: — Poliţia, nu vă mişcaţi! spuse cu arma de serviciu îndreptată spre ei În pădure era insuportabil de cald, iar el îşi simţea corpul greu Gâfâia puternic şi se gândea că bărbaţii din faţa lui erau mai tineri, mai puternici şi sigur periculoşi Dar când privi în jur şi auzi sunetele dinspre drum, i se păru că situaţia era totuşi sub control Amanda Flod nu era departe, se afla pe aceeaşi poziţie ca el, iar maşinile de poliţie urmau să sosească Bărbaţii păreau neînarmaţi şi luaţi prin surprindere Bublanski le strigă: — Să nu faceţi vreo prostie! Sunteţi înconjuraţi! Unde este Salander? Bărbaţii nu răspunseră, ci se uitară nervoşi la duba ale cărei portiere erau larg deschise Bublanski presimţea că cineva o să iasă de-acolo, pentru că auzea o mişcare înceată, greoaie Până la urmă, în faţa lor apăru o siluetă care cu greu stătea dreaptă, iar în mână avea un pumnal roşu de sânge: Benito Andersson Se clătina şi dădea din cap Întrebă răstit, ca şi cum ea ar fi fost într-o poziţie de putere: — Tu cine eşti? — Sunt comisarul Jan Bublanski Unde este Lisbeth Salander? — Mica jidancă? — Unde este Lisbeth Salander, te-am întrebat! — Este moartă, bănuiesc, rosti ea printre dinţi arătându-şi din nou pumnalul şi îndreptându-se spre el Bublanski strigă: — Stop, opreşte-te! Dar Benito continua să meargă, ca şi cum arma lui nu însemna nimic, şi înjură din nou rostind cuvântul jidan Comisarul se gândi că nu trebuia s-o împuşte – femeia nu era o martiră în acele cercuri ale infernului în care trăia În schimb, Amanda Flod trase O împuşcă pe Benito în piciorul stâng şi, imediat după aceea, năvăliră poliţiştii şi se termină totul Dar nu o găsiră pe Lisbeth Salander, numai pete de sânge, în dubă Parcă o înghiţise pădurea • — Prin urmare, ce s-a întâmplat cu Leo? întrebă Mikael Dan mai turnă din vinul alb şi se uită spre tabloul întors cu spatele la ei, apoi privi pe fereastra atelierului — A rătăcit prin pădure, răspunse el — Trăieşte? — A rătăcit prin pădure, repetă Dan A fugit printre copaci, în cerc S-a împiedicat, a căzut, s-a simţit rău A topit zăpadă în palme A mâncat şi a băut zăpadă S-a făcut târziu şi a strigat: Hei, ajutor, e cineva acolo? Dar nu l-a auzit nimeni După mai multe ore, a dat de o pantă abruptă, a alunecat pe ea şi a ajuns într-o poiană, un loc deschis în care mai fusese înainte sau pe care, probabil, îl visase Departe, la marginea pădurii, se vedeau luminile unei case cu o verandă mare Leo a mers înainte, împleticindu-se Ajungând, a sunat la uşă Acolo locuia un cuplu tânăr, pe nume Stina şi Henrik Norebring, dacă vrei să verifici Se pregăteau de Crăciun, împachetau cadouri pentru cei doi băieţei ai lor Bineînţeles că, iniţial, s-au speriat îngrozitor, probabil că Leo era distrus Dar s-au mai liniştit când Leo le-a spus că a derapat cu maşina, a izbit un copac, şi-a pierdut telefonul şi probabil s-a lovit la cap, după care nu făcuse altceva decât să rătăcească în cerc Bănuiesc că asta a sunat credibil Cei doi l-au ajutat – l-au lăsat să facă o baie caldă, i-au dat haine uscate şi i-au dat mâncare tradiţională, tentaţia lui Jansson şi şuncă de Crăciun, vin fiert şi rachiu, aşa că Leo şi-a revenit Dar nu ştia ce trebuie să facă Nu voia decât să ia legătura cu mine, dar şi-a amintit că Rakel îmi luase telefonul şi îi era teamă că şi e-mailul meu era supravegheat, aşa că nu ştia cum să procedeze, nu în prima clipă Dar Leo este inteligent, gândeşte cu un pas înaintea noastră, a celorlalţi, aşa că i-a venit ideea să-mi trimită un mesaj codificat, care să pară absolut nevinovat, genul de mesaj pe care poţi să-l primeşti în Ajunul Crăciunului — Şi ce-a făcut? — A împrumutat telefonul gazdelor şi mi-a scris: Congrats Daniel, Evita Kohn wants to tour with you in US în February Please confirm Django Will be a Minor Swing Merry Christmas — Bine, spuse Mikael Cred că încep să înţeleg Dar, lămureşte-mă, la ce s-a gândit? — N-a vrut, pentru început, să-mi spună pe numele american A ales o artistă cu care ştia că nu cântasem niciodată, pentru ca nimeni să nu mă poată găsi urmând această pistă, dar mai important ca orice, a semnat — Django — Django, şi era destul ca să înţeleg, dar a mai adăugat: Will be a Minor Swing Dan tăcu şi căzu pe gânduri — „Minor Swing” este o melodie care inspiră o incredibilă bucurie de viaţă Sau poate e o expresie greşită, pentru că în muzica asta există şi o nuanţă întunecată Django şi Stéphane Grappelli au scris-o împreună Leo şi cu mine o cântaserăm deja de vreo patru-cinci ori O iubeam Numai că — Da? — După ce mi-a trimis mesajul, Leo s-a simţit din nou rău A leşinat, iar cuplul l-a aşezat pe canapea Nu putea să respire şi buzele i s-au învineţit din nou Eu nu ştiam nimic despre asta Stăteam în apartamentul lui Leo şi era deja foarte târziu Eram toţi trei acolo, Benjamin, eu şi Rakel Greitz Am băut vin şi am mâncat, în timp ce Rakel îmi vorbea despre toate lucrurile posibile, despre planul dezgustător pe care-l urzise Am intrat în joc, şocat, împotriva voinţei mele Am spus că aveam să fiu Leo din acel moment şi că voi face tot ce îmi cerea ea Apoi a trecut totul în revistă, în cel mai mic detaliu: cum aveam să fac rost de alte cărţi de credit, cu parole noi, cum o s-o vizitez pe Viveka la spital şi o s-o fac să creadă că sunt Leo, cum îmi voi lua liber şi voi călători şi voi studia despre pieţele financiare şi voi scăpa de accentul american şi de cel al dialectului de Norrland Am trecut prin absolut totul Rakel era agitată, scosese paşaportul şi documentele lui Leo şi m-a pus să exersez semnătura lui, avertizându-mă în legătură cu un lucru sau altul Era insuportabil, în aer plana ameninţarea că eu, Daniel, puteam să fiu închis pentru că mi-am omorât fratele şi că eu, Leo, riscam închisoarea pentru folosirea abuzivă a informaţiilor confidenţiale şi pentru evaziune fiscală Stăteam şi mă uitam înlemnit la ea sau încercam să mă uit, căci mai degrabă îmi feream privirea Sau închideam ochii şi îl vedeam pe Leo mergând poticnit prin pădure şi dispărând în frig şi întuneric Nu eram capabil să-mi imaginez cum s-ar fi putut descurca Îmi închipuiam că zăcea în zăpadă şi murea îngheţat şi-mi era greu să cred că Rakel credea în planul ei în acel moment Trebuie să mă fi văzut că nu eram în stare să fac faţă – că aveam să mă prăbuşesc la prima suspiciune Îmi amintesc cum, din când în când, se uita la Benjamin şi-i dădea câte-un ordin Şi tot aduna lucruri Aduna şi aranja tot timpul câte ceva, punea creioanele în ordine, ştergea masa şi scaunele, sorta, căuta, făcea curat La un moment dat, a scos din buzunar mobilul meu şi a văzut SMS-ul de la Leo L-a citit el şi m-a întrebat despre prieteni, colaboratori şi colegi muzicieni, iar eu am răspuns cât de bine am putut, multe lucruri adevărate, dar mai ales jumătăţi de adevăr şi minciuni Nu prea ştiu De-abia puteam vorbi şi totuşi Ştii, ca să economisesc bani, mi-am luat o cartelă suedeză şi nu erau mulţi cei care aveau numărul meu de mobil, aşa că am fost curios ce era cu acel SMS „Ce mesaj am primit?” am întrebat-o eu pe un ton cât se poate de indiferent Rakel mi l-a arătat, l-am citit şi cum să descriu ce-am simţit? Era ca şi cum m-aş fi întors la viaţă Dar am fost abil, nu cred că Rakel a remarcat ceva „Este vorba de un contract, nu-i aşa?” m-a întrebat ea Am dat din cap că da şi am spus că trebuia să refuz şi să mulţumesc, dar ea mi-a luat înapoi telefonul, ameninţându-mă din nou Dar eu nu o mai auzeam, doar aprobam din cap, jucam teatru, ba mai mult, am reuşit să las impresia că eram lacom: „Câţi bani o să primesc, de fapt?” am întrebat-o Mi-a răspuns dându-mi o sumă exactă, despre care mi-am dat seama mai apoi că era o exagerare, ca şi cum hotărârea mea ar fi depins de câteva milioane Era deja miezul nopţii Trecuseră ore bune, eram extrem de obosit, probabil că şi beat „Nu mai pot”, am spus eu, „trebuie să dorm”, iar Rakel a ezitat, îmi amintesc Să se încumete să mă lase singur? Dar, până la urmă, şi-a dat seama că nu avea ce face decât să aibă încredere în mine, iar mie îmi era atât de teamă că avea să se răzgândească, încât nu am îndrăznit să o rog să-mi dea înapoi telefonul Am rămas acolo înlemnit, dând din cap la ameninţările şi promisiunile ei, spunând doar „da, da” sau „nu, nu”, după cum era cazul — Dar au plecat — Au plecat, iar eu m-am concentrat la un singur lucru: să-mi amintesc cifrele pe care le văzusem pe display-ul telefonului Mi le aminteam pe ultimele cinci Dar nu eram sigur de celelalte Am căutat prin sertare şi prin buzunare până am găsit telefonul lui Leo care, atât de tipic pentru el, nu avea parolă Am încercat toate variantele posibile de numere, am trezit o mulţime de oameni şi am sunat la numere care nu existau Dar nu nimeream, şi înjuram, şi plângeam, şi eram sigur că Rakel avea să primească un alt SMS de la el şi totul avea să se ducă de râpă Atunci mi-am amintit de pancarta pe lângă care trecuserăm chiar înainte să oprească maşina Pe ea scria Vidåkra şi m-am gândit că Leo trebuie să fi primit ajutor de la cineva din apropiere, şi de aceea — Ai căutat Vidåkra şi numărul de telefon în care erau cifrele pe care le ştiai? — L-am căutat şi am dat imediat de Henrik Norebring Internetul e ceva aşa de straniu, nu? Am văzut inclusiv o imagine a casei lui Am văzut ce vârstă avea şi o apreciere a valorilor imobilelor din regiune şi tot felul de lucruri şi îmi amintesc că ezitam că mâinile îmi tremurau — Apoi ai sunat, nu-i aşa? — Am sunat Putem să facem o pauză? Mikael aprobă din cap calm şi grav, punându-şi o mână pe umărul lui Dan Apoi merse în chicinetă, îşi deschise mobilul şi deretică în jurul chiuvetei În următorul moment, telefonul începu să sune şi să vibreze, aşa că se uită la el Înjură şi se întoarse în cameră Îşi cântări bine cuvintele — Orice s-ar întâmpla, Dan, sper că înţelegi că trebuie să publicăm relatarea asta cât mai repede posibil, ar fi bine şi pentru tine, spuse el M-aş bucura dacă ai rămâne aici în atelier, date fiind circumstanţele O să am grijă să-ţi ţină companie colega mea – de fapt, şefa mea – Erika Berger E-n regulă? E un om de caracter şi e de încredere O să-ţi placă de ea Acum trebuie să fug Dan Brody aprobă din cap derutat şi, pentru un moment, arăta atât de lipsit de apărare, încât Mikael îl îmbrăţişă scurt, stângace Îi întinse cheile de la atelier şi îi mulţumi — A fost curajos din partea ta să povesteşti De-abia aştept să ascult continuarea Apoi plecă şi, de pe casa scărilor, o sună pe Erika pe o linie criptată Erika promise, aşa cum era de aşteptat, să ia maşina şi să ajungă repede la atelier Apoi, de mai multe ori, Mikael o căută pe Lisbeth Nu reuşi să dea de ea, aşa că înjură din nou şi îl contactă pe comisarul Jan Bublanski 23 22 iunie Jan Bublanski ar fi trebuit să fie mulţumit Îi prinsese pe Bashir şi Razan Kazi, pe Benito Andersson, precum şi pe un membru rău famat al clubului de motociclişti Svavelsjö MC Dar nu era mulţumit, nici pe departe Poliţişti din Uppsala şi din Stockholm scotociseră în toată pădurea din jurul lacului Vadabo, dar nu găsiseră nici urmă de Salander, tot ce aveau erau petele de sânge din dubă şi, într-o casă de vacanţă părăsită mai sus pe povârniş, urme de tălpi murdare de sânge de la nişte tenişi de mărime mică Era de neconceput! Lisbeth ar fi putut primi ajutor medical Ambulanţele erau pe drum Cu toate acestea, ea se aventurase într-o pădure de nepătruns, departe de şosea şi de civilizaţie Probabil că nu apucase să-şi dea seama că sosiseră ajutoare şi fugise ca să-şi salveze viaţa Era greu de spus Dar dacă pumnalul lui Benito ajunsese la vreun organ vital, Lisbeth putea să fie grav rănită, poate chiar pe moarte De ce nu era şi ea ca toţi ceilalţi oameni? Bublanski ajunsese la sediul poliţiei de pe Bergsgatan şi se îndrepta spre biroul lui, când îi sună telefonul Era în sfârşit Mikael Blomkvist, iar comisarul îi povesti, în linii mari, care era cursul evenimentelor Cuvintele îşi făceau efectul, se vedea asta Mikael îi puse o mulţime de întrebări şi de-abia după aceea spuse scurt că începea să înţeleagă de ce fusese omorât Holger Palmgren Promise că va reveni cât de curând cu mai multe detalii, întrucât în acel moment nu mai avea timp să vorbească Bublanski nu văzu altă soluţie decât să ofteze şi să se resemneze Decembrie, cu un an şi jumătate în urmă Trecuseră zece minute după miezul nopţii Venise în sfârşit Ajunul, iar pe pervaz se aşternuse o zăpadă grea şi umedă Cerul era negru-cenuşiu Oraşul era tăcut, doar câte o maşină trecea rar dinspre Karlavägen Dan stătea pe canapea cu mobilul lui Leo în mână, tremurând din tot corpul şi tastând numărul lui Henrik Norebring din Vidåkra Telefonul suna la urechea lui Nu-i răspunse nimeni Intră căsuţa vocală, iar Dan auzi un mesaj înregistrat; era vocea unui tânăr care, la final, ura: „Petrecere frumoasă, toate cele bune!” Dan se uită disperat prin apartament Nu se vedea nicio urmă din toată drama care se desfăşurase aici Dimpotrivă, domnea o curăţenie clinică, care-i făcea rău Mirosea a dezinfectant Se retrase în camera de oaspeţi unde dormise în acea săptămână şi sună din nou, şi din nou Înjura, se simţea confuz şi avea o privire rătăcită Se vedea că Rakel Greitz trecuse şi pe-acolo Cum reuşise? Făcuse ordine, ştersese şi curăţase şi camera de oaspeţi Simţi nevoia să facă dezordine şi haos, să sfâşie lenjeria de pat, să-i elimine prezenţa deranjând totul, să arunce în perete cu toate cărţile Dar nu mai era în stare Se uită pe fereastră şi auzi o melodie, de la un radio aflat la un etaj mai de jos Mai trecu un minut sau poate două, şi luă din nou telefonul Nu apucă să tasteze numărul, când mobilul sună Răspunse febril şi plin de speranţe şi auzi în receptor aceeaşi voce tânără, dar nu aşa de veselă ca în mesajul înregistrat, ci gravă şi resemnată ca şi cum s-ar fi întâmplat ceva îngrozitor — Leo este acolo? Rosti întrebarea, dar nu primi niciun răspuns Nu auzea nici măcar o răsuflare, nimic Era o tăcere care nu numai că părea să prevestească un dezastru, dar îi şi readuse în minte episodul terifiant din pădure Îşi aminti de buzele reci ale lui Leo, de ochii ce-şi pierduseră orice sclipire, de lipsa de reacţie când îl resuscitase — E acolo? Trăieşte? — Aşteaptă, spuse vocea Se auzi un foşnet în receptor Un copil ţipă în fundal şi ceva era aşezat pe masă Se mai auziră tot felul de alte zgomote şi mai trecu ceva timp Apoi, dintr-odată, totul reveni la viaţă şi lumea îşi recăpătă culoarea — Dan? rosti un glas care putea fi foarte bine şi al lui însuşi — Leo, răspunse el Trăieşti! — Sunt în regulă Mi s-a făcut rău şi am avut crampe, dar Stina, gazda mea de-aici, este asistentă medicală şi m-a pus pe picioare Stătea pe canapea, cu două pături pe el, spunea el Avea o voce stinsă, dar în acelaşi timp liniştită, şi nu părea să ştie ce să spună de faţă cu acel cuplu Dar pomeni de Django şi de „Minor Swing” — Mi-ai salvat viaţa, spuse Leo — Cred că da — E minunat! — A fost swing, vrei să spui — Nu o să fie mai mult swing decât atât, frate Dan nu răspunse, se pierdu într-o tăcere solemnă — Contra mundum, spuse Leo — Cum? — Noi împotriva lumii, prietene Tu şi cu mine • Hotărâră să se vadă la hotelul Amaranten de pe Kungsholmsgatan, nu departe de Primărie, unde Leo credea că nu aveau să întâlnească niciun cunoscut Fraţii îşi petrecură primele ore ale dimineţii de Ajun într-o cameră de la etajul al patrulea, vorbind şi făcând planuri, cu draperiile trase Îşi reînnoiră alianţa şi pactul, iar înainte de prânz, în iureşul ultimelor cumpărături de dinainte de Crăciun, Dan ieşi şi luă două mobile cu cartelă, cu ajutorul cărora ei doi să poată comunica Apoi, Dan se întoarse în Floragatan, iar când Rakel Greitz îl sună pe linia fixă, îi spuse din nou, cu un aer resemnat, că se hotărâse să procedeze aşa cum îi ceruse ea Vorbi şi cu o asistentă de la sanatoriu care-i comunicase că mama lui era sedată şi că nu mai avea mult de trăit Le ură Crăciun fericit celor din departament, îi rugă să o sărute pe frunte pe Viveka şi promise să ajungă şi el rapid acolo Mai târziu, în după-amiaza zilei de Ajun, se întoarse la Amaranten şi îi povesti lui Leo, cu multe detalii, despre dosarul din posesia lui Rakel Greitz, cuprinzând infracţiunile fiscale pe care Ivar Ögren le făcuse în numele lui şi despre care se spunea că l-ar putea băga la închisoare Văzu o furie nemărginită în ochii fratelui său, o ură care îl speria, şi rămase tăcut, în timp ce Leo vorbea despre cum aveau să se răzbune pe Ivar Ögren şi pe Rakel Greitz şi pe toţi cei implicaţi Îi puse mâna pe umăr, încredinţându-l că-i împărtăşea durerea, dar că, în ceea ce-l privea, nu se gândea la răzbunare, ci la drumul prin întuneric cu maşina, la mormântul din pădure de lângă bradul bătrân şi la peroraţiile lui Rakel despre oamenii puternici care se aflau în spatele ei Simţea cu toată fiinţa lui că nu îndrăznea să riposteze, nu acum, imediat; poate – s-a gândit el mai târziu – toate acestea aveau o legătură cu trecutul îndepărtat Lui Leo i se părea că nu era deloc uşor să ieşi câştigător într-o luptă cu această organizaţie Sau poate că pur şi simplu îl speriau experienţele prin care tocmai trecuse: cruzimea cu care oamenii aceştia îl loviseră Îi spuse: — Bineînţeles, ne vom răzbuna, îi vom zdrobi, dar ar fi bine să fim pregătiţi, nu-i aşa? Trebuie să strângem dovezi, să pregătim terenul Nu putem să vedem în asta o ocazie de a încerca ceva nou? Nu ştia nici el ce voia să spună La început, avea doar o idee vagă Dar, treptat, ideea a prins contur şi, după vreo oră şi o discuţie mai lungă, au început să planifice, mai întâi pur ipotetic, apoi mult mai serios Şi-au dat seama că trebuia să se mişte repede Altfel, Rakel Greitz şi organizaţia ei aveau să realizeze că fuseseră minţiţi Încă din ziua de Crăciun, Leo făcu un transfer bancar în contul lui Dan Brody Avea să-i transfere şi mai mulţi bani, în curând Apoi rezervă un bilet pentru Boston, pe numele lui Dan Însă nu Dan plecă, ci Leo, îmbrăcat ca Dan, cu paşaportul şi cu documentele lui Dan Cât despre Dan, acesta rămase în apartamentul lui Leo şi o primi pe Rakel Greitz a doua zi după Crăciun, seara, şi trasară împreună direcţiile noii lui vieţi Îşi juca bine rolul şi, dacă în unele momente nu părea atât de abătut cum era de aşteptat, Rakel Greitz punea asta pe seama faptului că el începuse să se simtă bine în noul mediu — Vede în ceilalţi propria-i răutate, cum a interpretat Leo mai târziu, la telefon Pe 28 decembrie, Dan o vizită la sanatoriu pe mama lui Leo şi nimeni nu părea să bănuiască nimic, fapt ce îi dădea şi mai mult curaj Era îmbrăcat îngrijit şi nu vorbea prea mult Încerca să pară îndurerat şi grav, de fapt aproape că aşa se şi simţea, deşi se afla în faţa unei persoane pe care nu o cunoştea deloc Viveka Mannheimer dormea cu capul pe două perne ridicate, era slabă şi palidă, mică, iar chipul ei semăna cu cel al unei păsări Cineva îi aranjase părul şi îi dăduse cu fond de ten Avea gura deschisă şi de-abia respira El o mângâie pe umăr şi pe braţ, închipuindu-şi că aşa se aşteptau cei din jur să facă Atunci Viveka deschise ochii şi se uită la el cu reproş, lucru care-l făcu să se simtă extrem de prost, dar nu îl nelinişti Femeia era sub influenţa morfinei, deci Dan putea oricând să pretindă că ea delira — Cine eşti? îl întrebă Pe faţa ei suptă şi ascuţită se aşternu o expresie dură şi acuzatoare — Sunt eu, mamă Leo, răspunse el Femeia părea să cântărească informaţia Înghiţi şi lăsă impresia că-şi aduna puterile În cele din urmă, rosti: — Nu ai devenit niciodată ce am sperat, Leo Ne-ai dezamăgit, pe mine şi pe tatăl tău Dan închise ochii şi îşi aminti tot ce îi povestise Leo despre mama lui Îi veni ciudat de uşor să răspundă, poate pentru că femeia era o străină pentru el: — Nici tu nu ai fost vreodată ce am sperat Nu m-ai înţeles M-ai dezamăgit Se uită la el mirată şi ameţită de sedative El adăugă: — L-ai dezamăgit pe Leo Ne-ai dezamăgit pe amândoi, cu toţii ne-aţi dezamăgit Se ridică şi porni pe jos prin oraş, până acasă În ziua următoare, pe 29 decembrie, Viveka Mannheimer încetă din viaţă Dan trimise un mesaj că nu putea să meargă la înmormântare Îi strigă lui Ivar Ögren că avea să-şi ia liber, iar acesta ripostă înjurând şi acuzându-l de lipsă de responsabilitate, dar Dan nu îi răspunse Pe 4 ianuarie părăsi şi el ţara, după ce primise permisiunea lui Rakel Luă avionul până la New York şi se întâlni cu fratele său în Washington Au petrecut împreună o săptămână, apoi s-au despărţit din nou Leo a ajuns să cunoască bine cluburile de jazz din Boston, unde spunea că începuse să cânte la pian, dar a fost destul de rezervat şi nu a îndrăznit să cânte în public Îl îngrijora accentul lui suedez şi îi era dor de-acasă În cele din urmă s-a hotărât să se mute la Toronto, unde a întâlnit-o pe tânăra Marie Denver Aceasta era arhitectă, se ocupa de design interior, dar visa să devină artistă La acel moment, se gândea să-şi înfiinţeze propria firmă împreună cu sora ei, însă nu îndrăznea să facă pasul hotărâtor Leo sau Dan cum îşi spunea atunci a contribuit cu capital, participând activ la conducerea firmei Nu după mult timp, perechea a cumpărat o casă în cartierul Hoggs Hollow din Toronto Leo cânta la pian în mod regulat, dar numai în compania unor amatori talentaţi, medici cu toţii Dan a rătăcit şi el multă vreme, a călătorit prin Europa şi Asia, petrecându-şi timpul cântând la chitară şi citind despre pieţele financiare, cu o sete avidă de cunoaştere Simţea sau credea că, dată fiind lipsa lui de apartenenţă la acele cercuri, putea veni cu un nou tip de metaperspectivă asupra domeniului Aşa că, până la urmă, se hotărî să-i ia locul lui Leo la Alfred Ögren, un alt motiv fiind intenţia de a afla ce dovezi aveau Rakel şi Ivar Ögren împotriva fratelui său A înţeles că nu erau lucruri de care să poată scăpa uşor Când a apelat la unul dintre cei mai buni avocaţi de afaceri din Stockholm, Bengt Wallin, care a realizat amploarea acţiunilor întreprinse prin firma de avocatură Mossack Fonseca din Panama, în numele lui Leo, a primit sfatul categoric de a nu acţiona în niciun fel • Timpul a trecut şi viaţa a revenit la normal, aşa cum era şi firesc să se întâmple Dan şi Leo aşteptau să vină momentul lor şi ţineau strâns legătura, în secret Pe Leo îl sunase Dan atunci când dispăruse din holul de la Alfred Ögren Leo reflectase o vreme şi îi răspunsese să facă aşa cum credea de cuviinţă, să decidă el însuşi dacă venise timpul să-şi dezvăluie povestea, şi adăugase că era greu să găsească o persoană mai potrivită decât Mikael Blomkvist În acest moment, Dan îşi începuse într-adevăr povestea, însă nu apucase încă să spună ceva despre noua viaţă a lui Leo Mai bău puţin vin, sună din nou la Toronto şi avu o convorbire lungă, căreia îi puse capăt doar atunci când auzi pe cineva ciocănind discret la uşă Era Erika Berger • În aceeaşi zi, dar mai devreme, simţindu-se rău, Rakel Greitz se întorsese cu greu pe Hamngatan de unde voia să sară într-un taxi pentru a ajunge pe Karlbergsvägen, unde să se prăbuşească în propriul pat Dar pe la jumătatea drumului, se enervă pe sine însăşi Nu-i stătea în fire să cedeze în faţa bolii, de fapt în faţa niciunui obstacol Se hotărî să continue să lupte cu orice preţ şi să-şi folosească eficient toate contactele şi legăturile – toate, cu excepţia lui Martin Steinberg, care avusese o cădere psihică după ce primise în mod repetat telefoane de la poliţie – pentru a le da de urmă lui Blomkvist şi lui Daniel Brolin Îl trimise pe Benjamin la sediul revistei Millennium, pe Götgatan, şi apoi acasă la Mikael, pe Bellmansgatan Dar acesta nu găsise decât uşi închise, iar până la urmă Rakel se dădu bătută pentru acea zi şi îl lăsă să o conducă de la biroul din Alvik până la apartamentul de pe Karlbergsvägen Intenţia ei nu era doar să se odihnească, în sfârşit; ci şi să distrugă cele mai sensibile documente ale proiectului, pe care le păstra acasă într-un seif, aflat în dormitor, în spatele dulapului Era ora patru şi jumătate după-amiază Căldura insuportabilă persista Îl lăsă pe Benjamin să o ajute să coboare din maşină Avea nevoie de el, într-adevăr, şi nu doar ca să fie garda ei de corp, ci şi pentru că trebuia să aibă un sprijin Era palidă şi epuizată după toată tensiunea şi încordarea din timpul zilei Helanca neagră îi era udă de transpiraţie, iar Rakel se simţea oribil Oraşul se învârtea în jurul ei într-un ritm copleşitor Cu toate acestea, îşi îndreptă spatele şi se uită spre cer, având o privire care pentru o clipă păru victorioasă Da, poate va fi demascată şi dispreţuită Dar luptase – aceasta era convingerea ei – pentru ceva mai presus de ea însăşi, pentru ştiinţă şi pentru viitor, şi era pregătită să-şi asume căderea cu demnitate Îşi jură să rămână mândră şi puternică până la capăt, indiferent cât de bolnavă era Jos la intrare, pe stradă, îl rugă pe Benjamin să îi dea sucul de portocale pe care i-l cumpărase pe drum şi, deşi considera gestul primitiv, bău direct din sticlă şi îşi mai recăpătă puterile Apoi luară liftul până la etajul şapte unde descuie uşa de siguranţă şi îi ceru lui Benjamin să dezactiveze alarma Era pe punctul de a trece pragul, când înlemni Aruncă o privire în jos, spre palier Pe scări urca o tânără cu chipul palid, venind parcă din altă lume • Lisbeth Salander arăta totuşi ceva mai bine Chiar dacă era galbenă la faţă, ochii îi erau sângerii, iar pe obraji avea zgârieturi de la hăţişurile de crengi şi spini de pe drum Era vizibil că se deplasa cu greutate Cu numai o oră în urmă, îşi cumpărase o pereche de blugi şi un tricou dintr-un butic second hand de pe Upplandsgatan şi îşi aruncase hainele pline de sânge într-un coş de gunoi Îşi cumpărase un mobil de la o reprezentanţă telefonică, iar de la o farmacie din apropiere îşi procurase bandaje şi dezinfectant pentru răni În mijlocul trotuarului, îşi desprinsese bucata maronie de bandă adezivă de pe şold, pe care şi-o pusese ca să oprească sângerarea şi pe care o găsise în casa de vacanţă din pădure, şi o înlocuise cu un bandaj mai bun O vreme zăcuse în stare de seminconştienţă undeva lângă Vadabosjön După ce îşi revenise, se ridicase şi îşi tăiase sfoara de la mâini cu o piatră ascuţită Pe şoseaua 77, o tipă tânără o luase într-un Rover vechi şi o dusese până în Vasastan, unde nu reuşi să treacă neobservată Avea un aer bolnav şi periculos în timp ce intra în imobilul de pe Karlbergsvägen, cel puţin aşa susţinea martorul Kjell Ove Strömgren Nu se privise în oglinda din lift, nu credea că imaginea ei era edificatoare Se simţea oribil Nu pentru că ar fi crezut că pumnalul îi atinsese vreun organ vital, ci pentru că pierduse mult sânge şi aproape că era pe punctul să leşine Acasă la Greitz – sau Nordin, cum intenţionat inducea în eroare numele de pe uşă – nu era nimeni, aşa că Lisbeth se aşeză mai jos pe palier şi începu să-i trimită mesaje lui Blomkvist Primi drept răspuns o mulţime de încurajări şi de baliverne, când ea nu dorea altceva decât să afle care erau informaţiile obţinute de el Mikael îi făcu un rezumat pe care ea îl citi, dând din cap aprobator, închise ochii simţind cum durerea şi ameţeala se intensifică şi, doar cu un efort uriaş, îşi stăpâni impulsul de a se întinde pe podea şi a se văita în voie Pentru un moment, se simţi incapabilă să-şi adune puterile şi să acţioneze în vreun fel Dar apoi se gândi la Holger Îşi aduse aminte cum venise la Flodberga în scaunul cu rotile şi cât de mult însemnase el pentru ea de-a lungul anilor Dar înainte de toate se gândi la ce-i spusese Mikael despre moartea lui şi acum înţelese cu adevărat că aşa era: numai Rakel Greitz ar fi putut să-l omoare pe bătrân Revelaţia asta îi dădea putere Înţelese că trebuia să-l răzbune pe Holger, că era timpul să lovească cu toată forţa de care era capabilă, oricât de slăbită s-ar fi simţit, aşa că îşi îndreptă spatele şi dădu din cap În sfârşit, după zece sau cincisprezece minute, liftul acela şubred se opri la etajul de deasupra Uşa se deschise şi Lisbeth observă că iese un bărbat solid de vreo cincizeci de ani, însoţit de o femeie în vârstă, îmbrăcată cu helancă neagră În mod straniu, Lisbeth o recunoscu din simplul fapt că-i văzu ţinuta, ca şi cum spatele drept al lui Greitz era destul ca să o poarte pe tânără înapoi în copilărie Însă nu îşi acordă timp să se gândească la asta Le trimise rapid un mesaj lui Bublanski şi Modig, după care urcă scările, nu prea discret şi fără să se ţină prea bine pe picioare Greitz o auzi, se întoarse şi o privi în ochi cu mirare, apoi o recunoscu, deopotrivă cu groază şi ură Totuşi, nu se întâmplă nimic, Lisbeth rămase pe scară ţinându-şi mâna într-o parte, pe rană — Deci ne vedem din nou, spuse Lisbeth — Ţi-a luat ceva timp — Şi totuşi parcă a fost ieri, nu-i aşa? Rakel Greitz nu răspunse la întrebare, ci strigă: — Benjamin! Adu-o încoace! Benjamin confirmă dând din cap şi nu i se păru că are mare lucru de făcut, mai ales după ce o măsură cu privirea pe Lisbeth şi constată că el era cu jumătate de metru mai înalt şi de două ori mai lat Se îndreptă spre ea foarte hotărât, avântul datorându-se nu doar propriei sale forţe, ci şi faptului că treptele coborau Lisbeth făcu un pas rapid într-o parte Îl prinse de mâna stângă şi-l trase spre ea, iar din acel moment dârzenia lui nu-l mai ajuta cu nimic Bărbatul se prăvăli pe scări cu capul înainte şi se izbi de podeaua de ciment, însă Lisbeth nu văzu nimic din toate astea Se întorsese cu spatele şi, atacând rapid, urcă scările până la Rakel Greitz şi o împinse pe aceasta în holul apartamentului, apoi încuie uşa după ea Curând, dinăuntru se auziră zgomote puternice Rakel se dădu înapoi, îşi înşfăcă geanta medicală şi, pentru câteva secunde, era în avantaj, nu datorită genţii sau conţinutului ei, ci pentru că Lisbeth era din nou pe cale să leşine Efortul concentrat de pe scări făcuse să-i revină ameţeala şi mai puternic Cu ochii pe jumătate închişi, se uită prin apartament realizând că nu mai văzuse niciodată ceva asemănător Nu numai că lipseau complet culorile şi că totul era fie alb, fie negru, dar apartamentul strălucea de curăţenie, o curăţenie clinică de parcă acolo nu ar fi trăit o fiinţă umană, ci un robot, un aparat de dereticat Nu exista niciun fir de praf, ca şi cum casa ar fi fost dezinfectată permanent Lisbeth tresări şi se sprijini de un birou negru Se temea că o să-şi piardă cunoştinţa, când observă ceva cu coada ochiului Rakel Greitz se apropia de ea ţinând un obiect în mână, iar Lisbeth se retrase văzând că era o seringă Apoi rămase pe loc, adunându-şi puterile — Tocmai am auzit că-ţi stă în obicei să înţepi lumea cu seringa, spuse ea, şi atunci Rakel o atacă Dar Lisbeth îi smulse seringa, iar aceasta căzu şi se rostogoli pe podeaua de un alb imaculat Deşi o luase din nou ameţeala, se ţinu totuşi pe picioare şi, câteva secunde, îşi concentră atenţia asupra lui Rakel Se mira cât de calmă putea să arate femeia asta — Omoară-mă odată! Mor mândră de mine, spuse Greitz — Ce dracu’ spui acolo? Eşti mândră de tine? — Exact! — N-o să se-ntâmple cum vrei tu! Îmi pare rău • Lisbeth era lividă şi vorbea cu o voce stinsă, istovită Cu toate acestea, Rakel Greitz înţelese că totul se sfârşise Aruncă o privire afară, în stânga, pe Karlbergsvägen, şi ezită pentru o secundă sau două Apoi îşi dădu seama că nu avea alternativă Orice era mai bine decât să ajungă în mâinile lui Lisbeth Salander; de aceea se repezi spre balcon, apăsă clanţa şi apucă să simtă dorinţa plină de groază de a sări şi a se arunca în gol Dar a fost prinsă chiar lângă balustradă – şi niciuna dintre ele nu-şi imaginase asta Viaţa lui Rakel Greitz fusese salvată tocmai de persoana care o îngrozea cel mai mult Lisbeth o aduse înapoi în apartamentul ei steril şi o ţinu bine, în timp ce îi şopti la ureche: — O să mori, Rakel Fii liniştită! — Ştiu, răspunse ea Am cancer — Cancerul nu înseamnă nimic Lisbeth rostise cuvintele cu o răceală atât de înfiorătoare, încât Rakel simţi cum groaza îşi înfige ghearele în ea şi întrebă: — Ce vrei să spui? — Holger a însemnat foarte mult pentru mine, spuse ea, şi o prinse pe Rakel de încheietura mâinii atât de puternic, încât aceasta simţi cum îi îngheaţă sângele în vine Deci ce vreau să spun este că nu e de ajuns cancerul, Rakel Ai să mori de ruşine şi promit că asta va fi mult mai rău O să am grijă să fie dezgropate cât mai multe dintre mârşăviile tale, astfel ca nimeni să nu-şi amintească altceva despre tine decât tot răul pe care l-ai făcut Vei fi îngropată în propria mizerie, spuse Lisbeth cu atâta convingere, încât până şi Rakel o crezu, mai ales că Salander nu se mai purta ca o umbră palidă venită din lumea subpământeană, ci, foarte calmă şi hotărâtă, deschise uşa, iar un grup de poliţişti intrară şi îl reţinură pe Benjamin — Bună ziua, doamnă Greitz Vom avea multe de vorbit, dumneata şi cu mine Tocmai l-am prins pe colegul dumneavoastră, profesorul Steinberg, spuse un bărbat întunecat, ceva mai în vârstă, cu un zâmbet afabil, care se prezentă drept comisarul de criminalistică Jan Bublanski Colegilor lui nu le-au fost necesare mai mult de douăzeci de minute ca să găsească seiful din spatele dulapului Lui Lisbeth, Rakel nu i-a mai văzut decât spatele, când au luat-o asistenţii medicali Salander nu şi-a mai întors privirea Era ca şi cum Rakel încetase să mai existe pentru ea 24 30 iunie Mikael Blomkvist stătea în bucătăria redacţiei de pe Götgatan, după ce tocmai îşi încheiase lungul reportaj despre Registru şi despre Proiectul 9 Era o zi fierbinte de vară şi, ca de obicei, nu căzuse un strop de ploaie de două săptămâni încoace Îşi îndreptă spatele, bău puţină apă şi privi spre canapeaua albastră aflată ceva mai departe, în zona de birouri Pe canapea stătea Erika Berger, întinsă, încălţată cu pantofi cu toc, citind articolul scris de el Mikael nu avea emoţii Nu avea niciun dubiu că era o lectură zguduitoare şi o poveste senzaţională, ca pâinea caldă pentru revista lor Cu toate acestea, nu ştia cum va reacţiona Erika, nu din cauză că reportajul ar fi pus vreo problemă din punct de vedere etic în anumite puncte, ci pentru că cei doi erau certaţi El îi spusese că nu avea de gând să se plimbe cu barca prin arhipelag în weekendul solstiţiului de vară, şi nici să sărbătorească în vreun fel, ci se va concentra asupra reportajului, va trece prin documentele primite de la Bublanski şi va continua interviurile cu Hilda von Kanterborg, Dan Brody şi Leo Mannheimer, care venise la Stockholm în secret, împreună cu logodnica sa din Toronto Nimeni nu avea cum să susţină că Mikael nu muncise din greu Lucra cât era ziua de lungă, nu numai la reportajul despre Registru, dar şi la relatarea despre Faria Kazi De fapt, nu era el cel care scria despre asta, ci Sofie Melker Cu toate acestea, el intervenea tot timpul şi discuta cu sora lui despre procesul juridic, iar ea făcea toate eforturile ca Faria să fie eliberată şi să aibă o nouă viaţă sub o altă identitate Ţinea legătura şi cu Sonja Modig care conducea ancheta privind omorul lui Jamal Chowdhury, anchetă în urma căreia Bashir, Razan şi Khalil Kazi, precum şi alte două persoane erau reţinuţi în arest, în aşteptarea procesului Benito fusese dusă la închisoarea Hammerfors din Härnösand, şi ea în aşteptarea procesului, separat de celelalte Adesea, Mikael se implica în discuţii lungi cu Bublanski Pe de altă parte, îşi petrecea mai mult timp ca niciodată să-şi cizeleze textele din punct de vedere stilistic Dar, până la urmă, nu mai rezistă nici el Avea nevoie de o clipă de răgaz, să poată respira Aproape că vedea dublu de oboseală Era cald, înăbuşitor şi nu mai putea rămâne în faţa laptopului acasă pe Bellmansgatan Într-o după-amiază îl năpădise dorul şi o sunase pe Malin Frode — Te rog, îi spuse el Poţi să vii la mine? Malin era destul de amabilă, încât să-şi facă timp pentru el, să găsească o bonă şi să-l pună pe Mikael să-i promită că avea să cumpere căpşuni şi şampanie, să tragă cuvertura de pe pat şi să nu mai fie acel Kalle Blomkvist imposibil şi absorbit de alte lucruri Lui i se păreau rezonabile aceste condiţii, prin urmare, se zbenguiseră în pat, fericiţi şi indiferenţi la lumea din jur, până când Erika Berger apăruse spontan în vizită, aducând o sticlă de vin roşu, scump Erika nu crezuse niciodată că Mikael era un model de virtute, iar ea însăşi, deşi căsătorită, nu se dădea înapoi să calce pe alături în dragoste Şi totuşi lucrurile scăpaseră de sub control Dacă Mikael ar fi avut timp şi răbdare să analizeze situaţia, ar fi înţeles de ce Unul dintre motive era, bineînţeles, temperamentul aprins al lui Malin şi faptul că Erika se simţea rănită şi jenată De fapt, toţi trei se simţeau jenaţi Femeile începuseră să se certe, apoi se luaseră şi de el, cel puţin Erika, plecase trântind uşa Din acel moment, ea şi Mikael îşi vorbeau rezervat şi numai despre subiecte profesionale, care ţineau de revistă Iar acum, Erika stătea acolo pe canapea şi citea, iar Mikael se gândea la Lisbeth Tânăra ieşise din spital, călătorise rapid în Gibraltar – cu afaceri, spunea ea Însă ţineau legătura zilnic şi vorbeau despre Faria Kazi şi, desigur, despre ancheta celor vinovaţi de la Registru Până la acel moment, publicul nu cunoştea fundalul şi imaginea de ansamblu, iar numele suspecţilor nu erau încă publicate de mass-media De aceea Erika insistase să scoată o ediţie suplimentară a revistei, ca nu cumva să le fure cineva subiectul Poate şi de aceea fusese atât de furioasă când îl surprinsese pe Mikael distrându-se în pat şi bând şampanie, ca şi cum n-ar fi avut nicio grijă Şi totuşi el nu şi-ar fi putut lua sarcina mai în serios de-atât, iar acum, stând la bucătărie, se uita cu coada ochiului la Erika; aceasta, în sfârşit, îşi scoase ochelarii de vedere şi se îndreptă spre el Purta blugi şi o bluză albastră, cu decolteul în V Se aşeză lângă el la masă şi, desigur, ar fi putut începe oricum să-l laude sau să-l critice Dar spuse: — Nu pricep — Asta sună supărător, replică el Eu speram să fac puţină lumină în toată povestea — Nu pricep de ce au ţinut lucrurile ascunse atât de mult timp — Leo şi Dan? Ea aprobă din cap — Aşa cum am scris şi în articol, există dovezi că Leo s-a ocupat cu nişte afaceri ilegale prin intermediul unor firme-fantomă Chiar dacă acum este evident că tranzacţiile respective au fost opera lui Ivar Ögren şi a lui Rakel Greitz, Leo şi Dan nu au găsit niciun mod de a-i da în vileag În plus – şi sper că asta reiese clar din articol –, a început să le placă noile roluri şi niciunul dintre ei nu ducea lipsă de bani Tot timpul se făceau transferuri financiare şi cred că trăiau amândoi o libertate nouă, un fel de libertate de care orice actor se bucură Aveau posibilitatea de a lua totul de la capăt şi de a face ceva nou Pot să înţeleg asta — Şi s-au îndrăgostit — De Julia, respectiv de Marie — Fotografiile sunt minunate — Măcar atât — Suntem norocoşi că avem fotografi aşa de buni, în orice caz, spuse ea Dar îţi dai seama că Ivar Ögren o să ne dea în judecată şi o să scoată fulgii din noi — Cred că suntem cât se poate de bine pregătiţi în această privinţă, Erika — Şi îmi mai e teamă că numele unor persoane decedate vor fi târâte în noroi – din cauza acelui incident fatal la vânătoarea de elani — Mi se pare că stăm bine la capitolul argumente şi în cazul ăsta Oricum, am scris numai despre circumstanţele neclare privind moartea acelui om — Nu ştiu dacă e suficient Sună destul de compromiţător — Bine, am să mă mai uit pe text Există şi vreun lucru care să nu te neliniştească sau pe care să nu-l înţelegi? — Că eşti un nemernic! — Poate un pic Mai ales după lăsarea serii — O să te dedici numai unei femei de-acum înainte sau te gândeşti să-ţi mai petreci timpul şi cu altele? — În cel mai rău caz, aş putea bea o şampanie şi cu tine — Mă tem că nu vei avea încotro — Mă ameninţi? — Dacă e nevoie, da, pentru că acest text, adică partea aceea pentru care nu vom fi daţi în judecată, este Îşi păstră părerea pentru sine — Acceptabilă? încercă el — Se poate spune şi aşa, zise ea zâmbind Felicitări! adăugă ea şi îşi deschise braţele pentru a-l îmbrăţişa • Dar curând apăru un nou subiect la care să se gândească, iar ulterior, cursul întâmplărilor avea să fie greu de reconstituit cronologic Probabil că Sofie Melker a fost cea care a reacţionat prima Stătea în faţa computerului ei la redacţie şi deodată bolborosise ceva de neînţeles, uluită, şocată Imediat după aceea – sau în acelaşi timp –, Erika şi Mikael primiseră de la ea câte un mesaj pe mobil Niciunul dintre ei nu fusese în mod special afectat sau neliniştit Nu era vorba nici de vreun act terorist, nici de vreo ameninţare cu războiul Era vorba doar de o cădere a bursei Cu toate acestea, aveau să fie cu toţii absorbiţi de evenimente Intrau, fără să-şi dea seama, în acea atmosferă intensă care cuprinde toate redacţiile în cazul unor ştiri senzaţionale, de ultimă oră Atenţia le era captată în totalitate, strigau unii la ceilalţi când citeau ceva nou pe computer şi tot timpul apărea ceva nou Criza se amplifica Piaţa financiară se zguduia, aflându-se pe nisipuri mişcătoare Indicele bursei de valori locale cobora de la minus şase la minus opt, nouă şi paisprezece procente, se mai redresa, apoi continua să cadă din nou, ca într-o gaură neagră Era un crah veritabil, o panică galopantă, cu toate acestea nimeni nu înţelegea deocamdată ce se întâmpla de fapt Nu exista nimic concret, niciun factor care să fi precipitat lucrurile Se tot şoptea şi se bombănea: — Incredibil, de neînţeles, ce se întâmplă? La puţin timp după aceea, când experţii au fost invitaţi să se pronunţe, s-a vorbit despre aceleaşi lucruri dintotdeauna, arhicunoscute – despre o economie supra-încălzită, despre mici rate de dobândă şi mari estimări, despre ameninţări politice, de la vest şi de la est, despre un Orient Mijlociu instabil, despre tendinţe fasciste şi antidemocratice în Europa şi SUA sau despre un vârtej politic care amintea de anii treizeci Dar toate acestea erau lucruri deja ştiute, iar în acea zi nu se întâmplase de fapt nimic nou, nimic care să justifice o catastrofă de o asemenea amploare Panica venea parcă de nicăieri şi înainta prin propria-i forţă, iar în afară de Mikael Blomkvist mai erau şi alţii care se gândeau la acel atac al hackerilor din aprilie asupra firmei Finance Security Mikael citi totul pe internet, iar lucrurile nu îl mai mirau deloc Citi zvonuri şi tot felul de afirmaţii care adesea prindeau, chiar şi în zonele mai serioase de media Rosti tare, deşi remarca părea doar pentru sine însuşi: — Nu numai bursa se prăbuşeşte! — Ce vrei să spui? întrebă Erika — Şi adevărul, spuse el Aşa vedea el lucrurile Era ca şi cum internetul preluase controlul şi nu doar crease un echilibru fals în care minciunile şi adevărul erau puse pe acelaşi plan, echivalente ca greutate, dar stârnise totodată o furtună de închipuiri şi teorii conspiraţioniste care se aşezaseră peste lume ca o ceaţă de nepătruns Câteodată, lucrătura era dibace, altă dată nu, se spunea, de exemplu, că omul de finanţe Christer Tallgren s-a împuşcat în apartamentul lui din Paris, copleşit de faptul că milioanele sau miliardele lui se evaporaseră Acea ştire nu numai că era evident dubioasă, din moment ce însuşi Tallgren o infirmase pe Twitter, dar asupra ei plana ceva arhetipal, un fel de ecou al episodului în care Ivar Kreuger murise împuşcându-se, în 1932 În general, totul părea un amestec de mituri şi legende urbane Se vorbea despre roboţi de tranzacţionare care o luau razna şi despre atacuri ale hackerilor asupra unor centre financiare, case media sau diverse site-uri Se spunea şi că lumea stătea la rând ca să se arunce din balcoanele şi de pe acoperişurile din Östermalm, iar asta nu numai că suna exagerat de melodramatic, dar în acelaşi timp amintea de crahul din 1929, când muncitorii care lucrau la acoperişuri pe Wall Street fuseseră confundaţi cu investitori nefericiţi şi, numai prin simpla lor prezenţă fizică, acolo sus, contribuiseră la căderea bursei Se afirma că Handelsbanken îşi suspendase plăţile şi că Deutsche Bank şi Goldman Sachs erau la limita falimentului Informaţia apărea peste tot, din toate direcţiile şi nici pentru un ochi atât de versat ca al lui Mikael nu era uşor de decis ce era adevărat sau fals, care erau pericolele reale şi ce era fabricat şi automatizat de grupurile organizate ale trolilor din Est Mikael era sigur că Stockholmul era cel mai afectat şi că scăderea nu era la fel de drastică la Frankfurt, Londra şi Paris, deşi panică era şi acolo Încă mai erau câteva ore până la deschiderea burselor din SUA Totuşi, cotaţiile indicau căderi extreme de curs la Dow Jones şi Nasdaq şi nu era niciun semn încurajator, în niciun caz nu ajuta că directorii de bănci, miniştrii, economiştii sau tot felul de alţi guru ieşeau în faţă şi vorbeau despre o reacţie exagerată şi spuneau „să ne păstrăm calmul în mijlocul furtunii” Totul, absolut totul, era interpretat negativ şi răstălmăcit Turma era deja în mişcare şi fugea să scape cu viaţă, fără ca să fi înţeles cineva cine sau ce îi speriase pe toţi Se luă decizia de a închide bursa din Stockholm, o decizie poate cam nefericită, pentru că exact atunci cursurile păreau să îşi revină Dar desigur că erau necesare investigaţii şi o analiză a ceea ce se petrecea, înainte de reluarea tranzacţiilor — Păcat de reportajul tău despre gemeni Va fi trecut cu vederea, în toată tevatura asta Mikael îşi ridică privirea de la computer şi se uită melancolic la Erika, aflată chiar lângă el — Frumos din partea ta să te gândeşti la orgoliul meu de ziarist, când lumea e pe punctul s-o ia razna, spuse el — Mă gândesc la Millennium — Înţeleg Dar acum trebuie să mai aşteptăm până-l publicăm, nu-i aşa? Nu putem scoate un număr nou, fără să abordăm şi subiectul ăsta nou — Pot fi de acord cu tine că nu este nevoie să ne grăbim la tipografie Dar trebuie să apară măcar online Altfel există riscul ca altcineva să ne fure subiectul — Bine, spuse el, fă cum doreşti — Te simţi în stare să o iei de la capăt? spuse ea — Sigur că da, nicio problemă! — Bun, răspunse ea şi dădură amândoi din cap aprobator Se anunţa o vară insuportabil de caldă şi de grea, iar Mikael se hotărî să facă o plimbare înainte de a se apuca de următorul subiect O luă în jos pe Götgatan, spre Slussen, gândindu-se la Holger Palmgren, la cum îşi ridicase pumnul strâns pe patul din Liljeholmen EPILOG În catedrală era foarte multă lume Şi asta nu că era vorba de Catedrala Storkyrkan, şi nici pentru că era înmormântarea vreunui faimos om de stat De fapt, era înmormântarea unui avocat în vârstă care nu se ocupase niciodată de vreun caz celebru, ci care, mai degrabă, îşi dedicase întreaga viaţă profesională tinerilor care se aflau pe căi rătăcite Reportajul publicat recent de Millennium cu privire la ceea ce fusese denumit „Scandalul gemenilor” ar fi putut avea ceva de-a face cu acest bătrân şi cu publicitatea care se făcuse în jurul asasinării lui Era ora două după-amiaza Slujba de înmormântare fusese solemnă şi emoţionantă, cu o predică oarecum neconvenţională, care nu se prea referise la Dumnezeul Atotputernic şi la Iisus Christos, ci îl portretizase pe bătrân, în tuşe fine Şi totuşi, fusese eclipsată de elogiul făcut lui Holger Palmgren de sora sa vitregă, Britt-Marie Norén Mulţi dintre cei care stăteau în bănci erau adânc emoţionaţi, mai ales o femeie de origine africană, o tipă impozantă pe nume Lulu Magoro, care plângea necontrolat Mulţi alţii aveau lacrimi în ochi sau îşi plecaseră capetele în semn de respect – rude, prieteni, foşti colegi, vecini, câţiva clienţi care păreau oameni de succes Mai erau de faţă Mikael Blomkvist şi sora lui, Annika Giannini, comisarul Bublanski şi logodnica lui, Farah Sharif, inspectorii Sonja Modig şi Jerker Holmberg, Erika Berger, precum şi mulţi alţi apropiaţi de-ai lui Holger Dar mai erau şi oameni care veniseră de curiozitate şi priveau în jur cu fervoare, lucru care părea să nu-i placă clericului – o femeie slabă, la şaizeci şi ceva de ani, cu părul alb ca zăpada şi cu trăsături ferme Aceasta păşi din nou în faţă, cu un firesc aer autoritar, şi-i făcu un semn aprobator din cap unui bărbat în jachetă de in care stătea pe rândul al doilea, în partea stângă Bărbatul, pe nume Dragan Armansky, proprietarul companiei de securitate Milton Security, clătină din cap Era rândul lui să vorbească, dar se răzgândise Nu era limpede de ce Clericul acceptă scuzele acestuia şi le spuse celor de faţă să se apropie de sicriu, după care le făcu un semn muzicanţilor de deasupra lor În acel moment, o tânără aflată în spatele catedralei se ridică şi strigă: — Staţi! Aşteptaţi! Trecură câteva clipe până când oamenii îşi dădură seama că era Lisbeth Salander Poate pentru că era îmbrăcată într-un costum negru, care o făcea să arate ca un băiat, deşi uitase să facă ceva şi cu părul ei Era la fel de dezordonat şi ţepos ca-ntotdeauna Când se apropie de sicriu, nu o făcu în modul impus de această ocazie Era ceva agresiv în felul ei de a se mişca, şi totuşi, ca un paradox curios, părea ciudat de nehotărâtă Când ajunse la altar, privi fix podeaua, refuzând să se uite în ochii cuiva din congregaţie Pentru un moment, arăta de parcă avea să plece şi să se aşeze din nou în bancă — Vrei să spui câteva cuvinte? o întrebă clericul Ea confirmă dând din cap — Poftim, te rog! Am înţeles că ai fost apropiată de Holger — Am fost, da, spuse ea Apoi Lisbeth tăcu Catedrala se umplu de murmurul celor prezenţi Era imposibil să-ţi dai seama din limbajul trupului dacă tânăra era furioasă sau şocată Într-un târziu, când începu să vorbească, vocea ei de-abia putea fi auzită, chiar şi de cei aflaţi pe primul rând — Mai tare! strigă cineva Lisbeth îşi ridică ochii, iar privirea ei părea rătăcită — Holger a fost o pacoste, spuse ea Cumva obositor Nu accepta ca oamenii să nu vorbească şi să fie lăsaţi în pace Nu ştia când trebuie să cedeze Pur şi simplu, insista şi obliga diverşi indivizi ciudaţi să se deschidă Iar el era suficient de fraier încât să-i creadă pe toţi, chiar şi pe mine or, nu existau prea mulţi oameni care să-i împărtăşească opinia Era un bătrân nebun şi mândru, care refuza să accepte ajutorul cuiva, indiferent cât de complicată era situaţia, şi făcea întotdeauna orice ca să descopere adevărul, şi niciodată ca să aibă ceva de câştigat pentru el Aşa că, fireşte Lisbeth închise ochii — au existat toate motivele ca să fie ucis Un om în vârstă, lipsit de apărare, a fost ucis în patul lui, iar asta mă înfurie, mă înfurie teribil, mai ales că Holger şi cu mine Nu-şi termină fraza Privi în gol, pieziş Apoi îşi îndreptă umerii şi-şi ridică ochii spre cei din congregaţie: — Ultima dată când ne-am văzut, am vorbit despre statuia de-acolo, spuse ea Voia să ştie de ce eram aşa fascinată de ea I-am spus că nu o considerasem niciodată un monument al unei fapte eroice, ci mai degrabă o reprezentare a unui asalt îngrozitor A înţeles imediat şi m-a întrebat: „Şi flăcările pe care dragonul le aruncă pe gură?” I-am răspuns că e acelaşi foc care arde în oricare dintre noi, cei călcaţi în picioare Acelaşi foc care ne transformă în cenuşă şi materie inutilă, dar care, uneori, dacă suntem remarcaţi de cineva ca bătrânul şi nebunul de Holger, care joacă şah cu noi şi ne vorbeşte şi ne acordă atenţie, poate deveni ceva total diferit: o forţă care ne permite să lovim şi noi, în ripostă Holger ştia că te poţi ridica de la pământ chiar dacă ai o suliţă înfiptă-n piept, şi de-asta a continuat el să ne sâcâie şi să fie aşa o pacoste, zise ea, după care redeveni tăcută Se întoarse spre sicriu şi se înclină, mişcarea ei fiind rigidă şi stângace, după care zise: — Mulţumesc Apoi: îmi pare rău Îi surprinse privirea lui Mikael Blomkvist, care-i zâmbea Poate că şi ea i-a zâmbit drept răspuns, ar fi fost greu de spus dacă aşa era În catedrală izbucniră murmure şi şoapte, iar clericului îi era greu să restabilească ordinea, în timp ce oamenii treceau pe lângă sicriu Cu greu o mai putea zări cineva pe Salander, când aceasta se furişă pe lângă rândurile de bănci şi dispăru pe uşa catedralei în curtea rectangulară, apoi pe străzile înguste din Gamla Stan virtual-project eu VP - 223